
Naar  jeg  i  flere  Aar  har  samlet  Materiale  til  en  fragmentarisk  Frem- 
stilling af  Fødselshjælpens  Historie,  sigtede  jeg  fra  første  Færd,  strængt 
taget,  slet  ikke  paa  det  Tidsrum,  som  det  nu  foreliggende  Arbeide  om- 
spænder. 

Min  Interesse  galdt  den  franske  og  hollandske  Fødselshjælps  Historie 
i  16de — 18de  Aarhundrede  som  Ramme  om  det  tilsvarende  Tidsrum  for 
danske  Forholds  Vedkommende.  Specielt  hvad  den  hollandske  Fødsels- 
hjælp angaar,  har  mine  Undersøgelser  drejet  sig  om  en  enkelt  Repræsen- 
tant for  denne,  der  har  havt  en  vis  Betydning  for  Obstetrikens  Udvikling 
hos  os  og  i  Sverrig,  Hendrik  van  Deventer,  for  hvis  i  flere  Henseender 
gaadefulde,  og  derfor  omstridte,  Ophold  i  Danmark  ved  Chr.  V's  Hof  det 
er  lykkedes  mig  i  Rigsarkivet  at  finde  de  af  Andre  forgæves  søgte  Be- 
viser, om  ikke  fuldt  ud  afgørende,  saa  dog  ret  uomtvistelige. 

Men  ved  de  Spring  længere  tilbage  i  Tiden,  Arbeider  af  denne  Art 
let  fører  med  sig,  blev  min  Opmærksomhed  og  Interesse  tilfældig  fanget 
af  en  i  kgl.  Bibliotheks  Haandskriftsamling  værende  gammel,  latinsk  Per- 
gamentcodex  (12te  Aarh.),  hvis  Existens  ikke  har  været  omtalt  eller  kendt 
i  vor  egen  medicinske  Litteratur,  skøndt  den  fandtes  her  1863  og  omtrent 
20  Aar  senere  af  Finderen,  Filologen  Valentin  Rose,  indtil  fornylig  Direk- 
teur  for  det  kgl.  Bibliothek  i  Berlin,  blev  udførlig  behandlet  i  et  latinsk 
Skrift.  —  Denne  Codex  Hafniensis  har  i  saa  mange  Henseender  In- 
teresse og  har  i  flere  Retninger  i  saa  høi  Grad  bidraget  til  at  opklare  be- 
tydningsfulde Momenter  i  Oldtidens  (og  Middelalderens)  Fødselshjælp,  at 
det  frembød  sig  som  en  nærliggende  og  fristende  Opgave  at  gøre  den  be- 
kendt i  dens  nuværende  Hjemsted.  Sin  Hovedbetydning  har  dette  Haand- 
skrift  ved  det  Lys,  det  kaster  over  Oldtidens  største  Fødselshjælper  Soranos 
og  indirekte  ved  at  give  Vink  til  bedre  at  finde  Traaden  i  Fodvendingens 
saa  mærkeligt  tilslørede  Historie  Middelalderen  igennem,  selv  om  den  her 
har  givet  sig  flere  Udslag  end  almindeligt  antaget. 

Men  idet  Fremstillingen  saaledes  kom  til  at  bevæge  sig  paa  Oldtidens 
og  den  tidlige  Middelalders  Omraade,  mente  jeg  det  rettest  foreløbig  at 
begrænse  mit  Arbeide  hertil,  dels  af  Sky  for  at  gøre  dette  for  voluminøst, 
dels  af  Hensyn  til  Vanskelighederne  ved  dets  Udgivelse. 


Skøndt  nu  altsaa  „Codex  Hafniensis",  som  Repræsentant  for  Soranos' 
Fødselslære  og  specielt  for  den  af  ham  aabenlyst  anbefalede  Fodvending 
ved  levende  Barn,  paa  en  Maade  danner  Udgangspunkt  og,  om  man  vil, 
Kærnen  i  dette  Arbeide,  har  jeg  dog  givet  Fremstillingen  en  videre  Ramme, 
ikke  mindst  i  det  Haab  derved  mulig  at  kunne  fange  Interessen  hos  saa- 
danne  Læsere,  for  hvem  i  Almindelighed  historiske  Arbeider  er  mindre 
velkomne.  —  Det  nære  Forhold  mellem  Udviklingen  af  Fødselshjælpen 
og  andre  Grene  af  Lægekunsten,  specielt  Kirurgien  og  Anatomien,  har 
bevæget  mig  til  delvis  ogsaa  at  komme  ind  paa  disse  sidstes  Historie, 
forsaavidt  den  gik  Haand  i  Haand  med  Obstetrikens,  og  ikke  mindst  har 
jeg  lagt  Vægt  paa  den  kulturhistoriske  Side  af  Fremstillingen,  forsaavidt 
saadan  træder  frem  i  selv  korte,  biografiske  Rids  af  Hovedskikkelserne 
blandt  Fortidens  Forfattere. 

Med  Hensyn  til  den  af  mig  benyttede  Litteratur  har  jeg,  saa  vidt 
mulig,  udelukkende  benyttet  Kilderne;  mine  Angivelser,  i  Teksten,  af 
Litteratur  overhovedet  er  sket  efter  et  Skøn,  da  jeg  mindst  af  Alt  ønskede 
at  fylde  Arbeidet  altfor  meget  med  Citater,  særligt  har  jeg  dog  lagt  Vægt 
paa  at  nævne  Incunabler  og  andre  sjældne  Udgaver,  der  i  saa  rigt  Maal 
findes  i  vort  kgl.  Bibliothek.  Derved  er  Bibliografien  ogsaa  kommet  til  at 
spille  en  —  mulig  for  stor  —  Rolle  i  Fremstillingen. 

Det  er  mig  en  kjær  Pligt  til  Slut  at  bringe  en  Tak  til  de  Mange,  der 
har  støttet  mig  under  Udarbejdelsen  af  disse  Fragmenter.  Først  maa  jeg 
sikkert  bringe  denne  til  Direktionen  for  Carlsberg  Fondet,  der  ved  at 
yde  pekuniært  Tilskud  har  lettet  mig  Udgivelsen  af  Bogen  og  muliggjort 
mit  Ønske  at  udstyre  den,  om  end  i  beskedent  Omfang,  med  Illustra- 
tioner. Dernæst  takker  jeg  en  Række  Videnskabsmænd,  til  hvis  specielle 
Kundskaber  og  Bistand  paa  de  forskellige,  sproglige  Omraader  jeg  nød- 
vendigt maatte  ty,  nemlig:  Dhr.  Prof.  Dr.  Dines  Andersen,  Docent  Dr. 
Gudmundsson,  Prof.  Dr.  J.  L.  Heiberg,  Dr.  phil.  Kaalund,  Prof.  Dr.  H.  Møller, 
Docent  Dr.  O.  Siesbye,  Prof.  D.  Simonsen  og  Mag.  art.  P.  K.  Thorsen. 

En  særlig  Tak  bringer  jeg  endelig  Dhr.  Overbibliothekarer  Birket 
Smith  og  H.  O.  Lange,  saavelsom  de  dem  underlagte  Bibliothekers  Per- 
sonale, for  velvillig  Imødekommen  paa  saa  mange  Maader,  ikke  mindst 
ved  at  have  muliggjort  mig  Adgang  ogsaa  til  fremmede  Bibliothekers 
Litteratur. 

Kjøbhvn.  i  Februar  1906. 

FORFATTEREN. 


Fig.  1 .    Hippokrates'  Træ. 
(Efter  Brit.  med.  Journ.  21/e  03.) 


Paa  Øen  Kos,  det  nuværende  Istankoi  blandt  Sporaderne  ved 
Lilleasiens  Kyst,  staar  en  gammel  Platan,  hul  af  Ælde  og  støttet 
ved  Marmorpilastre,  strængt  bevogtet  ifølge  Sultanens  Befaling,  thi 
under  den  skal  Hippokrates  have  lært. 

Skøndt  Hippokrates  allerede  for  Aristoteles  næsten  var  en 
mytisk  Personlighed,  skøndt  en  fransk  Paradoks  henkaster,  at  Hip- 
pokrates ikke  er  Navnet  paa  en  Mand,  men  paa  en  Samling  Bøger, 
staar  hans  historiske  Realitet  jo  sikker  nok,  om  det  end  kun  er  i 
store  Træk,  man  ved  noget  om  hans  Levned.  Den  ældste,  bevarede 
Biografi  (Kuhns  Udg.  af  Hipp.,  III  Bd.,  p.  850)  stammer  fra  Soranos  fra 
Kos,  der  sikkert  neppe  er  identisk  med  Ephesieren  Soranos,  som 
de  fleste  Medicinalhistorikere,  saaledes  i  nyeste  Tid  Pagel,  angiver, 
medens  allerede  Choulant  (Handb.  d.  Bucherkd.  f.  d.  alt.  Med.,  1828)  bestemt 
benægtede  det. 

Fra  Faderen  Herakleides  førte  han  sit  Stamtræ  i  19  Slægtled 
op  til  selve  Æskulap,  fra  Moderen  Phaenarete  til  Herkules.  Dette 
Navn  Phaenarete  har  ledet  til  den  besynderlige  Feiltagelse,  at  Hip- 
pokrates var  Søn  af  en  Jordemoder,  ja  hans  indgaaende  Kendskab 
til  Kvindesygdommenes  Natur  er  endog   blevet  tilskrevet  Inspira- 

tion  (!)   fra  Moderens   Side  (saaledes  endnu  v.  Winckel  i  den  histor.  Indl.  til 
hans  i  1903  begyndte,  store  Haandb.  i  Fødselshj.).    SordJlOS    har    ikke    Noget 

herom,  ei  heller  en  anden  Biograf,  den  græske  Lexikograf  Suidas 
(i  10.  Aarh.  e.  Chr.),  og  Misforstaaelsen  beror  sikkert  paa  en  Forveks- 
ling med  Sokrates'  Moder,  der  bar  samme  Navn  og,  hvad  tilstrække- 
lig fremgaar  af  en  af  Platons  Dialoger,  Theaetetus,  var  Jordemoder. 
Undervist  i  Lægekunsten  af  Faderen  og  senere  i  Athen,  levede 
Hippokrates  jo  i  Grækenlands  høieste,  politiske  og  videnskabelige 
Blomstringstid  som  Samtidig  med  Sokrates,  Thukydid,  Perikles,  Pla- 
ton, o.  s.  v.,  naaede  snart  stort  Ry  og  dannede  Skole,  først  gennem 
Sønnerne  og  Svigersønnen  Polybos.  Hans  senere  Virksomhed  faldt 
dels  paa  Kos,  dels  i  Thessaliens  Smaabyer,  især  paa  Thasos,  thi 
hans  Værk  om  de  epidemiske  Sygdomme  rummer  Iagttagelser  her- 
fra, der  strække  sig  over  flere  Aar;  i  en  af  disse  thessaliske  Byer, 
Larissa,  døde  han  i  høi  Alder  (377  f.  Chr.).  Endnu  i  det  2det  Aarh. 
efter  vor  Tidsregning  paavistes  hans  Grav  her;  Honningen  af  de 
vilde  Bier  fra  Stedet  bevarede  længe  sit  Ry  som  Lægemiddel. 

Hippokrates'  Skrifter  —  det  saakaldte  Corpus  Hippocraticum  —  53  i 
Tallet  efter  Littré,  67  efter  Ermerins  —  danner,  saaledes  som  de  er  naaet 
til  os,  en  broget  Samling  af  de  forskelligste  Arbeider  fra  de  forskelligste 
Tider;  forfattede  før  og  efter  hans  Tid,  de  fleste  fra  denne,  og  vel  skrevne 
af  Medlemmer  fra  den  Ko  i' ske  Skole;  strængt  taget  er  det  maaske  ikke 
om  et  eneste  af  Skrifterne  med  Sikkerhed  paavist,  at  Hippokrates  selv  er 
Forfatteren.  —  Hans  Skrifter  samledes  af  Efterkommerne,  men  sin  nu- 
værende Skikkelse  fik  Corpus  Hipp.  i  Alexandria,  hvad  der  tilregnes  den 
berømte  Lægeskole  dér  som  en  af  dens  store  Fortjenester,  men  da  de  før- 
ste Ptolemæer  i  deres  bibliofile  Iver  for  Biblioteket  i  Alexandria  begyndte 
at  samle  Bøger  og  opkøbe  de  bedste,  benyttede  Spekulationen  sig  af  Lei- 
ligheden  til  Bedrag  og  udgav  for  Hippokratisk,  hvad  der  ikke  var  det.  En 
uhyre  Litteratur  er  i  de  over  2000  Aar  efter  Hippokrates  opstaaet  om 
Ægthedsspørgsmaalet,  som  begyndte  med  Galen,  og  Distinktionen  her  har 
indtil  seneste  Tid  sat  de  Lærdes  Skarpsind  paa  Prøve.  —  Striden  er  netop 
i  de  seneste  Aar  blusset  op  i  Anledning  af  en  græsk  Papyrus,  der  1891 
bragtes  til  London,  (G.Rasch,  Papyrus  Nr.  137  i  British  Museum,  Norsk  Mag.  f.  Læge- 
vidsk.  1898)  og  synes  at  give  overraskende  Oplysninger  om  Corpus  Hippo- 
crat.  Den  over  3  Meter  lange  Rulle,  paa  ca.  1900  Linier,  menes  affattet  i 
Slutningen  af  1ste  Aarh.  e.  Chr.,  og  efter  det  daarlige  Sprog  dømmes  dens 
Forfatter  til  at  være  en  medicinsk  Student,  men  den  indeholder  Excerpt 
af  en  Skribent,  til  hvem  allerede  Galen  henviser  som  god  Kilde  om  de 
gamle  Læger,  nemlig  Menon,  der  var  Aristoteles'  Discipel,  men  hvis  Værk 
har  været  tabt.  Det  historiske  Afsnit,  efter  Menon,  i  Papyrus  synes  nu  at 
gøre  det  utvivlsomt,  at  Hippokrates  er  Forfatter  til  Skriftet  „de  flatibus", 
der  hidtil  almindelig  har  været  betragtet  som  et  ubetydeligt  Arbeide  af 
anden  Haand,  og  endvidere  at  foruden  dette  kun  to  andre  Skrifter  „om 


Barnets  Natur"  og  „om  Sygdommene"  er  ægte.  Men  Striden  herom  er 
som  sagt  endnu  staaende  blandt  Filologer  og  Medicinalhistorikere. 

Vel  hørte  Hippokrates'  Skrifter  ikke  til  de  allerførste,  medicinske 
Værker,  der  publiceredes  efter  Bogtrykkets  Opkomst  og  Renaissancens 
Frembrud  med  den  vaagnende  Interesse  for  Antiken  i  Original  som  Re- 
aktion mod  Arabernes  Gengivelser;  før  Aar  1500  var  kun  Aphorismerne 
og  nogle  faa  andre  trykte,  men  snart  efter  forelaa  i  Tryk,  efter  græske 
Haandskrifter,  dels  partielle  Udgaver,  dels  de  samlede  Værker.  Af  disse 
er  de  to  græske,  Venet.  1526  (Edit.  princeps,Aldina,  efter  Bogtrykkeren  Aldus Manntius ; 
kgi.  Bibi.)  og  Basel  1 538,  ved  Cornarius  (Fwbiana,  efter  Trykkeren),  de  første.  Der- 
efter en  Række  Udgaver  med  græsk  Tekst  og  latinsk  Oversættelse;  som 
de  bekendteste  af  disse:  Anuce  Foes  (Anutius  Foesius),  Læge  i  Metz,  Frankf. 
a.  M.,  1595;  Hollænderen  v.  d.  Linden,  Leyden  1665;  C.  G.  Kuhn,  Leipzig 
1825 — 27,  3  Bd.,  den  samme,  der  har  udgivet  Galen  i  20  Bind.  Til  de 
nyere  Udgaver  hører  Amsterdammer  Lægen  Zach.  Ermerins',  Utrecht  1859 
— 64,  3  Bd.,  og,  den  bekendteste  af  alle,  Littré's  med  græsk  Tekst  og 
fransk  Oversættelse,  10  Bd.,  Paris  1839 — 61;  i  tysk  Oversættelse  ved 
Rob.  Fuchs,  Miinchen  1895 — 99,  3  Bd.  For  Tiden  arbeides  der  paa  en 
kritisk  Udgave,  der  er  paabegyndt  af  Kuhlewein  (I — II,  Leipzig,  Teubner, 
1894 — 1902).  —  Til  de  udførligere  Gengivelser  af  Obstetriken  og  Gynæ- 
kologien hos  Hippokrates  hører  først  og  fremmest  Gottinger  Professoren 
Ed.  Casp.  Jac.  v.  Siebolds  klassiske  „Versuch  einer  Geschichte  der 
Geburtshulfe",  Berlin,  I  Bd.  1839,  et  Værk,  der  sammen  med  det  1845 
følgende  II  Bd.  har  havt  den  for  ældre  medicinsk  Litteratur  sjældne  Skæbne 
efter  længe  at  have  været  i  høj  antikvarisk  Pris  at  blive  genoptrykt  ufor- 
andret i  1901.  I  fransk  Oversættelse,  med  Noter  og  et  Supplementbind,  ved 
J.  G.  Hergott,  kom  det  1893,  skarpt  recenseret  af  H.  W.  Freund  i  Strass- 
burg („Ein  teutscher  Autor  in  franzosischem  Gewande",  Berl.  kl.W.,  1893,  No.  48, 50),  sik- 
kert med  Rette  paa  Grund  af  de  mange  Trykfeil  og  Unøjagtigheder,  i 
mindre  Grad  maaske  hvad  Beskyldningen  for  fransk  Chauvinisme  angaar, 
en  Feil,  den  tyske  Ref.s  Kritik  ogsaa  aander  en  Del  af  fra  sit  Standpunkt. 
—  Endvidere  en  Række  Artikler  af  F.  A.  Rieigen  i  Gemeins.  deut.  Zeitschr.  f. 
Gebh.,  1829,  og  fra  nyere  Tid  en  meget  grundig,  kritisk  Bearbeidelse  af 
Prof.  H.  Fasbender  i  Berlin  (Entwickelungslehre,  Geburtsh.  u.  Gynåkol.  in  den  hippocr. 
Schriften,  Stuttgart,  1897). 

Idet  Hippokrates  fremhævede  Iagttagelse  som  Grundlaget  for 
Teorien  og  derved  paa  den  interne  Patologis  Omraade  førte  Læge- 
kunsten fra  den  spekulative  ind  i  en  mere  naturvidenskabelig  Ret- 
ning med  praktiske  Resultater,  kunde  det  vel  være  ventet,  at  Fød- 
selslæren  havde  høstet  Udbytte  ved  ham  i  lignende  Henseende. 
Naar  det  ikke  blev  Tilfældet,  naar  det  snarere  maa  siges,  at  en  hel 
Række  obstetriciske  Læresætninger,  Aarhundreder  igennem,  stod 
fast  som  Dogmer,  fordi  de,  end  ikke  alle  med  Rette,  bar  det  hip- 
pokratiske  Stempel,  og  derved  i  lange  Tider  hæmmede  en  mere 
naturtro  Opfattelse  og  Behandling  af  Fødslen,  saa  ligger  Grunden 
hertil  dels  i  det  mangelfulde,  hippokratiske,  anatomiske  og  fysiologi- 


ske  Standpunkt,  dels  i,  at  Fødslerne  saa  godt  som  udelukkende  var 
henvist  til  Jordemødrene. 

Hvad  det  første  angaar,  kan  det,  selv  om  der  i  enkelte  (apo- 
kryfe), hippokratiske  Skrifter  (om  Leddene)  tales  om  Sektion,  og 
selv  om  det  fra  visse  Sider  er  blevet  paastaaet,  at  Hippokrates 
havde  dissekeret  Menneskelig,  sikkert  fastslaaes,  at  det  er  Dyre- 
sektioner, der  er  Kilden  til  hans  anatomiske  Kundskaber;  de  græ- 
ske Skikke  og  Love  forbød  andet. 

I  Sammenligning  med  den  Rolle,  det  hippokratiske,  humoral- 
patologiske  System  kom  til  at  spille  i  Tidens  Løb  for  den  interne 
Medicin,  blev  derfor  Betydningen  for  Kirurgien  langt  mindre  frem- 
trædende. Amputationer  vovede  man  ikke  at  foretage,  fordi  man 
ikke  kendte  Ligatur,  men  kun  Brænding;  man  ventede,  til  der  var 
Koldbrand,  og  skar  saa  i  det  døde  Væv.  Af  kirurgiske  Operationer 
fremhæves  særligt  Trepanation,  Empyembehandling  og  Paracentese , 
men  kyndigst  afhandles  Frakturer  og  Luxationer,  vel  paa  Grund  af 
det  rigelige  Materiale,  som  Fægteskolerne  gav. 

Et  talende  Vidnesbyrd  herom  er  det  mærkelige  Florentiner  Haand- 
skrift,  Codex  Laurentianus  LXXIV,  7,  der  paa  406  Pergamentblade  inde- 
holder en  Samling  græske,  kirurgiske  Skrifter  og  deriblandt  en  illustreret 
Kommentar  til  Hippokrates'  Skrift  „om  Leddene"  af  Apollo riio s  fra  Kitium 
(mellem  81 — 51  f.  Chr.),  der  med  Beskrivelse  og  Illustrationer  er  udgivet 
1896  i  Leipzig  af  H.  Schone.  Kompilatoren  og  Afskriveren  af  Codex 
Laurent,  er  Niketas,  en  Byzantiner,  hvis  Levetid  efter  Schone  ikke  er  se- 
nere end  10.  Aarhundrede.  Haandskriftet,  der  oprindelig  hørte  hjemme  i 
i  de  40  Martyrers  Hospital  i  Konstantinopel,  blev  ca.  1492  paa  Kandia 
erhvervet  for  Lorenzo  af  Medici,  kom  derfra  til  Rom  i  Kardinal  Nicolo 
Rudolfls  Bibliothek,  hvor  Florentinerkirurgen  Guido  Guidi  (Vidus  Vidius), 
senere  Frants  Ps  Livlæge,  saa  det  og  oversatte  forskellige  af  Skrifterne 
paa  Latin,  hvormed  han  i  sin  Virksomhed  som  kirurgisk  Lærer  i  Paris 
indviede  en  ny  Æra  i  det  kirurgiske  Studium  her.  Guido's  Kopier  af  de 
kirurgisk  ortopædiske  Billeder  gik  over  i  Paré's  og  andre  af  det  16de 
Aarh.s  kirurgiske  Værker.  —  Det  Haandskrift,  som  Kardinalen  senere 
ydermere  skænkede  den  franske  Konge,  var  ikke,  som  længe  paastaaet, 
det  oprindelige,  men  en  Afskrift;  det  første  kom  atter  tilbage  til  Florents, 
hvor  det  endnu  er.  Interessen  ved  det  knytter  sig  især  til  de  Afbildninger, 
der  findes  i  Apollomos'  Kommentar,  ligesom  i  et  andet  af  Skrifterne,  nem- 
lig Soranos'  „om  Forbindinger"  (at  Soranos  ogsaa  har  illustreret  dette 
Skrift,  har  en  vis  Betydning  med  Hensyn  til  hans  genfundne,  gynækolo- 
giske Værk,  vi  senere  ville  komme  til  at  omtale),  og  Schone  viser,  at  uden 
al  Tvivl  refererer  Billederne  sig  til  de  oprindelige  Forfattere ;  Niketas  har 
havt  illustrerede  Haandskrifter  for  sig,  hvis  Billeder  han  har  indfattet  i 
byzantinsk  Ramme,  og  at  Figurerne  selv  er  af  byzantinsk  Præg,  kan  ikke 
undre  i  Betragtning  af  den  lange  Tradition  fra  1ste  Aarh.  f.  Chr.  til  det 


9de  Aarh.  efter  vor  Tidsregning.  Billederne  hos  Apollonios  giver  Fremstil- 
ling af  de  forskellige  Repositionsmetoder  for  Luxationer  (Fig.  2),  især  tal- 
rige for  Skulder-  og  Hofteluxation. 

Tarveligere  end  for  Kirurgiens  Vedkommende  kom  dog  Sagen 
til  at  stille  sig  for  Obstetriken,  hvad  Fremstillingen  i  de  hippokra- 
tiske  Skrifter  angaar. 

Skøndt  de  Guddomme,  den  græske  Mytologi  lader  have  Indfly- 
delse paa  Fødslen,  er  langt  færre  i  Tal  end  hos  Romerne,  tilhøre  de 
jo,  saavel  her  som  der,  kun  Kvinde- 
kønnet, et  Bevis  for,  at  der  hos 
alle  Oldtidsfolk  i  Almindelighed  kun 
tænktes  paa  kvindelig  Bistand  ved 
Fødslen.  Omfanget  og  Beskaffen- 
heden af  denne  Jordemoderhjælp, 
fraregnet  det  at  tage  mod  Barnet, 
navle,  vaske  og  paa  5te  Dag  føre  det 
frem  for  Husalteret  for  at  indvies  i 
Familien,  kender  vi  intet  nøiere  til 
før  de  hippokratiske,  specielt  obste- 
triciske  Skrifter,  hvis  Indhold  jo  til- 
dels i  Hovedsagen  er  beregnet  paa 
Jordemødre,  et  Bevis  ogsaa  for  den 
Anseelse,  disse  stod  i,  og  hvilken 
Rolle  man  tillagde  dem  ved  Fødslen. 
Ikke  blot  her,  men  ogsaa  paa  de 
gynækologiske  Omraader,  gjorde  de 
sig  gældende,  foreskrev  Lægemid- 
ler, behandlede  Sterilitet,  afgjorde 

Diagnosen  af  Svangerskab  o.  s.  v.;  en  eiendommelig  Afsløring  af  den 
græske  Jordemoders  Pligter  og  Forretninger  giver  Platon  i  sin  Theae- 
tetus,  hvor  han  lader  Sokrates,  som  Søn  af  Jordemoderen  Phaena- 
rete,  sammenligne  sin  Fremgangsmaade  til  at  faa  de  filosofiske  Be- 
greber ud  af  Eleverne  medjordemoderkunsten.  Han  roser  ogsaa  deres 
Kunst  at  stifte  Ægteskaber,  som  dem,  der  bedst  forstaar,  hvad  der 
hører  til  en  sund  Børneavl,  hvad  der  minder  om  Thorn.  Bartholins 
4de  Punkt  i  hans  Optælling  af  Jordemødrenes  Pligter:  „de  skulle 
være  ligesom  Brudeførersker  til  at  forene  Mand  og  Kvinde  eller 
skille  de  Forenede,  fordi  de  bør  forstaa  sig  paa,  hvilken  Sæd  der 

skal  lægges  i  Jorden"  (De  insol.  part.  humani  viis,  Hafnia,  1664;  Cap.  XVIII, 
de  obstetr.  officiis). 


Fig.  2. 


Haandskrift-Illustration,  Reposition 
af  Underkæbeluxation. 
(Apollonios  fra  Kitium,  efter  Schone.) 


Til  Fremme  af  en  exakt  Iagttagelse  af  Fødselsforløbet  og  en  der- 
med stemmende,  rationellere  Behandling  skulde  derfor  dette  Jorde- 
mødrenes Supremati  vel  daarligt  yde  Bidrag. 

Skøndt  nu  en  lang  Række  hippokratiske  Doktriner  paa  Svanger- 
skabets og  den  praktiske  Fødselshjælps  Omraader  er  lige  saa  mange 
Vildfarelser,  har  disse  dog,  ikke  mindst  fordi  de  stod  under  hans 
Navn,  gennem  lange  Tider  som  Dogmer  hævdet  deres  Plads  i  Fød- 
selslæren,  og  til  Skade  for  en  bedre  Forstaaelse  har  det  været  van- 
skeligt og  krævet  lang  Tid  at  faa  dem  omstyrtede.  Ikke  i  et  enkelt 
men  i  mange  spredte,  hippokratiske  Skrifter  møder  vi  dem;  som  de 
vigtigste  i  saa  Henseende  kan  nævnes:  „Aforismerne",  „om  Kvinde- 
sygdommene", „om  Barnets  Natur",  „om  Kvindens  Natur",  „om 
Superføtation",  „om  8  Maaneders  og  7  Maaneders  Fødsel";  Fler- 
tallet af  disse,  Aforismerne  undtagne,  høre  til  de  apokryfe  Skrifter, 
til  hvilke  Hippokrates  ikke  anses  som  Ophavsmand. 

Nu  kan  det  vel,  som  den  franske  Medicinalhistoriker  Darem- 
berg  med  Rette  fremhæver,  ikke  antages,  at  Lægekunsten  er  sprun- 
get „toute  faite  de  la  tete  d* Hippocrate  comme  Minerve  tout  armée 
du  cerveau  du  Juppiter" ,  den  historiske  Kontinuitet  tillader  ikke  at 
tro,  at  forudgaaende  Tidsaldre  var  uden  Indflydelse  paa  Hippokra- 
tes' Lære. 

Men  egentlige  Læge  forfatte  re  for  Obstetrikens  Vedkommende 
citeres  ikke  hos  Hippokrates;  kun  Filosoferne 'nævnes  kort,  Pytha- 
goras,  Empedokles,  Demokrit,  Alkmæon  etc;  af  disse  havde  jo  Py- 
thagoras  (584 — 04  f.  Chr.)  nedsat  sig  i  den  græske  Koloni  Kroton  i 
Nedre  Italien,  hans  Talfilosofi  spores  i  enkelte  af  de  hippokratiske, 
obstetriciske  Doktriner,  og  andre  af  disse  gaar  ligeledes  tilbage  til 
Filosoferne. 

Ogsaa  kunde  der  mulig  ventes  en  Paavirkning  fra  de  andre, 
gamle  Kulturfolks  Side,  saaledes  Ægypterne.  Da  Psammetich  (655 — 
610  f.  Chr.)  hævede  Forbudet  mod  Fremmedes  Ophold  i  Ægypten, 
trængte  det  græske  Element  ind,  og  den  gamle  ægyptiske  Medicin 
gik  op  i  den  græske,  men  før  den  Tid  havde  den  været  et  for  sig 
afsluttet  Felt,  hvorom  meget  Lidt  kendtes,  da  de  græske  og  romer- 
ske Klassikere  Intet  har  meddelt  om  den  ældste  ægyptiske  Læge- 
kunst, og  Galen  kun  affeiende  berører  den  (de  simpi.  medicam.  facult., 
ed.  Kuhn,  vol.  xi,  Lib.  vi).  Men  den  arkæologiske  Forskning  i  den  ny- 
ere Tid  har  i  Papyrusskrifterne  gjort  lykkelige  Fund,  Originalkilder 
paa  Alder  med  eller  ældre,  end  de  mosaiske  Skrifter.  1872  fandt 
Ebers  i  Gravstaden  ved  Theben  den  efter  ham  benævnede  Papy- 


rus  (Universitetsbibl.  i  Leipzig),  som  han  udgav  1876,  det  fuldstændigst 
bevarede  Kompendium  over  ægyptisk  Lægekunst,  i  hieratisk  Skrift 
paa  108  Sider.  Efter  en  Kalender  paa  Bagsiden  af  1ste  Pagina  har 

man  beregnet  Tiden  til  1550  f.  Chr.  (Liiring,  H.E.L.,  Die  iiber  die  med. 
Kentnisse  d.  alt.  Ægypter  bericht.  Papyri  vergl.  mit  d.  med.  Schr.  griech.  u.  rom.  Au- 
toren. Diss.  inaug.,  Leipzig  1888).  En  anden,  lidt  yngre  Papyrus,  der  bærer 
den  berømte,  tyske  Ægyptolog  Brugsch'  Navn,  findes  i  Berliner 
Musæet. 

Udbyttet  for  Fødselshjælpen  er  imidlertid  ikke  stort  i  Papyri. 
Livmoderen  kaldes  „Menneskets  Moder";  der  findes  Recepter  for 
forskellige,  gynækologiske  Tilfælde,  hvor  Terapien  mest  drejer  sig 
om  Indførelse  af  Pessarier  og  Dampninger  i  Fødselsveien,  end- 
videre Forskrifter  for  at  erkende  Svangerskab,  Konceptionsevne, 
Sterilitet  etc.  I  Papyrus  Brugsch  hedder  det  saaledes:  En  anden 
Prøve  for  at  se,  om  en  Kvinde  skal  føde  eller  ikke,  er  denne:  „Stød 
Vandmeloner,  overhæld  dem  med  Mælk  fra  en  Moder,  der  har  født 
en  Dreng,  og  giv  det  at  drikke.  Brækker  hun,  skal  hun  føde,  men 
ikke,  hvis  der  kun  kommer  Opstød."  I  det  pseudohippokratiske  Skrift 
„de  sterilibus"  (tf«7m  ni.  p.  7)  er  der  en  Overensstemmelse  hermed,  dog 
ikke,  som  Fasbender  siger,  ordret:  „Du  skal  lave  et  Græskar  eller 
Smør  (til?)  og  give  hende  til  Drik  Mælk  fra  en  Kvinde,  som  ammer 
en  Dreng,  brækker  hun,  skal  hun  føde"  (i  ældre  Udgaver,  og  hos 
Littré,  er  Græskarret  udeladt).  —  Fremdeles  hedder  det:  „et  andet 
Kendetegn,  om  en  Kvinde  skal  føde,  er  saa:  læg  Byg  og  Hvede, 
som  Kvinden  en  Dag  opbevarer  i  sin  Urin,  i  to  Sække;  naar  de 
begge  spire,  skal  hun  føde,  hvis  Byggen  først,  en  Søn,  hvis  Hveden, 
en  Datter,  hvis  ingen  spirer,  skal  hun  ikke  føde."  Hos  Galen  (de 
remed.  parabilibus,  Kuhn,  XIV,  p. 476)  genfindes  det  saaledes:  „Tag  Urin  fra 
en  Svanger,  grav  to  Huller,  læg  Byg  i  det  ene,  Hvede  i  det  andet; 
ryst  Jord  paa,  efter  at  Urinen  er  hældt  paa;  spirer  først  Hveden, 
føder  hun  en  Søn,  hvis  Byggen,  en  Datter." 

Det  synes,  som  om  disse  ældgamle  Raad  gennem  lange  Tider  har 
bevaret  sig  i  Traditionen;  i  Slutningen  af  17de  Aarh.  udgav  Will.  Salmon 
i  London  et  Skrift,  der,  trods  sin  arrogante  Titel  „Aristotle's  Midwifery", 
var  et  Makværk  af  Kompilationer,  men  oplevede  en  Mængde  Optryk,  det 
sidste  endnu  1808;  her  figurere  de  samme  Forskrifter,  der  vise,  om  ikke 
i  alle  Detailler,  dog  en  absolut  Lighed  med  de  gammel  ægyptiske,  og  med 
Varianter  træffes  de  hele  Middelalderen  igennem.  I  et  Par  af  de  Kvak- 
salverhaandskrifter  (fra  1693  og  1725),  som  P.  A.  Schleisner  fik  i  Hænde 
paa  Island,  nævnes  som  Middel  til  at  erkende  Konception:  „hun  skal  lade 
sit  Vand  i  et  Malmkar,  lade  det  staa  en  Nat  over  og  deri  komme  en  blank 


s 


Staalnaal,  i  Fald  hun  er  frugtsommelig,  da  kommer  der  røde  Pletter  paa 
Naalen,  men  i  modsat  Fald  bliver  den  sort  og  ruster"  (Island,  undersøgt  fra  et 
lægevidensk.  Synspunkt,  Kjbhvn.,  1849),  rimeligvis  Kopi  efter  Henrik  Smid' s  Læge- 
bog, 1557,  hvor  samme  Forskrift  findes. 

Hvorvidt  den  ældste,  indiske  Fødselshjælp  har  sat  Spor  hos 
Hippokrates,  er  vel  mere  end  tvivlsomt,  men  at  den  har  staaet  paa 
et  langt  mere  udviklet  Trin,  end  da  Siebold  1838  skrev  om  den 
og  i  Mangel  af  sikre  Kilder  reducerede  den  til  meget  lidt,  har  den 
efterfølgende  Tids  indianistiske  Arbejder  tilstrækkelig  godtgjort. 

Allerede  1846  fremkom  i  1ste  Bind  af  det  kortvarige,  tyske,  medicinal- 
historiske Tidsskrift  Janus  en  Fremstilling  af  den  gammel  indiske  Fødsels- 
hjælp ved  Prof.  Vullers  i  Giessen,  saaledes  som  den  findes  i  det  i  Calcutta 
1835 — 36  paa  Sanskrit  udkomne  Værk:  The Supnitø,  or  syst.of  med., thaugt  by Dhan- 
vantari  and  composed  by  his  disciple  Sugruta;  (kgl.  Bibi.)  et  af  de  ældste,  indiske  Værker 
over  Medicinen  (hvoraf  en  latinsk  Oversættelse  blev  givet  ved  Hessler,  Erlangen  1844—50). 
—  Vullers  vilde  oversætte  det,  men  forinden  indsaa  han  Nødvendigheden 
af  at  kende  Noget  til  Medicinen,  og  han,  Professor  i  Orientalsk  ved  Uni- 
versitetet, studerede  da  først  i  4  Aar  Medicin.  —  I  Sugruta  findes  ogsaa 
Fødselshjælpen  omtalt;  Udtog  af  denne  er  det,  der  refereres  i  Janus.  En 
anden,  og  efter  de  fleste  Indianister  ældre  medicinsk  Encyklopædi  er  Ca- 
raka-Samhita,  der  oversat  paa  Engelsk  udkom  i  Calcutta  1890 — 92  og 
mere  omhandler  den  interne  Medicin  end  Kirurgien.  —  En  udførlig  Frem- 
stilling af  den  hele  indiske  Medicin  efter  Sucruta,  Caraka  og  andre  Syste- 
mer er  senest  givet  af  Jolly  (i  3.  Bd.  10  H.  af  Grundriss  der  indo-arischen  Philologie 
u.  Alterthumskd.  (Kielhorn)  Strassburg  1901). 

Det  Indblik,  vi  gennem  disse  Arbeider  faa  i  den  gammel  indi- 
ske Fødselshjælp,  hvoraf  kun  enkelte  Punkter  her  skal  gengives, 
viser  vel  nærmest,  at  denne  hverken  har  staaet  paa  et  væsentlig 
høiere  eller  lavere  Standpunkt,  end  det  hippokratiske,  men  deres 
gensidige  Forhold  er  vanskeligt  at  tyde.  Der  gives  en  meget  om- 
hyggelig Diætetik  for  Svangerskabet;  ved  Fødslens  Begyndelse  lag- 
des den  Fødende  paa  Seng,  omgivet  af  4  Koner  af  moden  Alder,  i 
rene  Klæder  og  med  skaarne  Negle;  de  opmuntre  hende  med  ven- 
lig Tale,  salve  Genitalia  og  opfordre  hende  til  at  trænge.  Gaar  Føds- 
len i  Staa,  tilraade  Nogle  stærke  Bevægelser,  f.  Ex.  at  støde  Korn 
i  en  Morter,  Andre  fraraade  netop  saadanne.  Under  Svangerskabet 
antages  Fosteret  i  Livmoderen  vendt  med  Ansigtet  mod  Moderens 
Ryg,  siddende  sammenbøjet,  med  Hovedet  opad,  Hænderne  op  over 
Panden,  i  høire  Side  af  Uterus,  hvis  det  er  en  Dreng,  i  venstre, 
hvis  en  Pige.  Ved  Fødslen  drejer  det  sig  om  med  Hovedet  nedad, 
altsaa   en   modificeret  Kolbøttelære.  —  Tøver   Efterbyrden  med   at 

fødes,  skal  en  af  Kvinderne  med  høire  Haand  trykke  stærkt  over 
Navlen,  med  venstre  gribe  bag  om  Ryggen  og  ryste  kraftigt. 

Af  abnorme  Fosterstillinger,  der  betinge  vanskelig  Fødsel,  næv- 
nes 8;  ved  Sædestilling  løftes  dette  op  og  gøres  til  Fodstilling,  lige- 
saa  ved  Knæleie.  Hvad  Tværleiet  angaar,  hævder  Vullers,  at  der 
her  ogsaa  kendtes  til  Fodvending,  men  neppe  med  Rette;  det  til— 
raades  i  saa  Tilfælde  at  løfte  den  underste  Halvdel  af  Fosterkrop- 
pen op  og  bringe  den  øverste  ned  mod  Vagina  og  trække  frem, 
hvad  kun  kan  forstaaes  som  Vending  paa  Hovedet,  og  det  samme 
læres,  naar  Skuldre  eller  Arme  ligge  for.  —  Efter  Konference  med 
Orientalister  i  Kiel  og  Gottingen  fastslaar  Fasbender,  der  ogsaa  be- 
nægter Indernes  Kendskab  til  Fodvending,  at  den  Forstaaelse  af 
det  snævre  Bækken,  som  Vullers  ligeledes  vilde  tillægge  dem,  be- 
ror paa  forkert  Oversættelse,  en  Mening,  Jolly  bekræfter. 

Saalænge  Barnet  ved  vanskelig  Fødsel  er  levende,  maa  Muti- 
lation  for  enhver  Pris  undgaaes.  Jordemoderen  skal  indføre  sin  sal- 
vede Haand  og  trække  det  frem,  men  om  Tekniken  for  denne 
Fremtrækning  forlyder  Intet.  Er  Embryotomi  nødvendig,  da  taler 
Sugruta  om  denne  som  Lægens  Opgave;  Armamentariet  er  Kniv 
og  Hage,  men  Faren  ved  Operationen  skildres  i  mørke  Farver,  og 
Lægen  skal  indhente  Landsherrens  Tilladelse.  Dog  taler  andre  indi- 
ske Forfattere  om  Embryotomi  som  værende  ogsaa  Jordemødrenes 
Sag:  „en  i  Kirurgi  bevandret,  uforsagt  Kvinde  skal,  naar  Fosteret 
er  dødt,  indføre  Kniven  i  Vagina."  Derimod  tilfaldt  Kejsersnit  paa 
Døde  kun  Lægen.  —  Dog  er  der  med  Hensyn  til  dette  Punkt,  Læ- 
gens Rolle  overhovedet  ved  Fødslen,  Divergens  mellem  de  to  For- 
tolkere af  Sugruta,  idet  Vullers  lader  de  4  ovennævnte,  ved  Føds- 
len tilstedeværende  Kvinder  være  Jordemødre,  medens  Hessler 
derimod  tyder  dem  som  gifte  Koner  („uxores"),  og  Salvingen  af 
Genitalia  foretages  af  Lægen,  altsaa  denne  er  tilstede  ogsaa  ved  den 
normale  Fødsel;  i  saa  Fald  en  mærkelig  Undtagelse  fra  Oldtids- 
reglen  kun  at  overlade  saadan  til  Kvindehjælp. 

Men  hvad  nu  Tidspunktet  for  disse  indiske  Læresystemer  angaar, 
da  møder  jo  her  den  samme  Vanskelighed  som  for  hele  den  indiske  Old- 
tidshistorie, at  vi  fuldstændig  mangler  Midler  til  nøiagtig  at  datere  de  en- 
kelte Forfattere  og  deres  Værker.  Det  er  kun  en  relativ  historisk  Krono- 
logi, der  kan  opstilles.  Et  er  Alle  enige  i  nu,  at  nemlig  den  høie  Alder, 
som  f.  Ex.  Vullers  og  Hessler  satte  for  Sugruta,  9. — 10.  Aarh.  f.  Chr.  — 
hvad  Kleinwåchter  i  sin  historiske  Indledning  til  P.  Mullers  Haandbog  i 
Fødselslæren  gentager  —  maa  forkastes.  De  to  store  Systemer,  der  til- 
skrives Caraka  og  Sugruta,  kendes  strengt  taget  kun  i  den  Form,  i  hvil- 

ken  indiske  Kommentatorer  fra  Middelalderen  (11. —  12.Aarh.)  har  over- 
leveret os  dem;  hvor  gamle  de  oprindelig  er,  kan  ikke  siges  med  absolut 
Sikkerhed.  Men  der  er  Holdepunkter  for  Bedømmelsen,  i  hvilken  Hense- 
ende jeg  her  gengiver,  hvad  jeg  skylder  Prof.  Dines  Andersens  værdifulde 
Oplysninger.  Caraka  synes  at  være  det  ældste  System,  der  er  forskelligt, 
der  tyder  paa,  at  man  maa  sætte  Tiden  til  c.  100  e.  Chr.  I  kinesiske  Kil- 
der optræder  Caraka  (efter  Jolly)  som  Livlæge  hos  Kong  Kanisko  (100  e. 
Chr.),  hvis  Gemalinde  han  bistod  ved  en  svær  Fødsel.  De  arabiske  Kil- 
der kende  ogsaa  Caraka  som  medicinsk  Autor,  der  først  oversattes  paa 
Persisk  og  derefter  (c.  8de  Aarh.),  saavelsom  Sugruta,  paa  Arabisk  af  in- 
diske Læger,  der  levede  ved  Bagdadhoffet;  derfor  findes  hos  den  berømte, 
arabiske  Læge  Rhazes  Citater,  der  stamme  fra  Sucruta.  Denne  sidste  er 
maaske  ikke  meget  yngre  end  Caraka.  Det  nyfundne,  berømte  Bower- 
haandskrift  stammer  fra  en  buddhistisk  Stupa  (o:  de  pyramidelignende 
hellige  Gemmesteder  for  Relikvier,  særlig  af  Buddha)  i  Kaschgarin  (China); 
et  Par  indfødte  Købmænd  plyndrede  Indholdet,  men  Haandskriftet  erhver- 
vedes af  den  engelske  Lieutenant  Bower,  der  sendte  det  til  Prof.  Hoernle 
i  Calcutta.  Det  er  fra  5te  Aarhundrede  e.  Chr.  og  er  skrevet  paa  Birke- 
bast, tilskaaret  langagtigt  som  de  vest-  og  sydindiske  Palmeblade,  sand- 
synlig  af  indvandrede    Hinduere,   og   dette  Haandskrift  (udg.  første  Gang  af 

Hoernle  i  Calcutta  1893 — 95,  med  fotografisk  Gengivelse  af  Teksten  og  engelsk  Oversættelse; 

kgl.  Bibi.)  forudsætter  Sucruta's  Existens.  Nyere  Forskere  sætte  derfor  Su- 
cruta senest  til  4de  kristl.  Aarhundrede. 

En  anden  Side  af  Sagen  er  den,  at  selve  Stoffet  i  Caraka  og 
Sugruta  godt  kan  være  og  rimeligvis  er  langt  ældre  (adskillige  Aar- 
hundreder).  Ayurveda  betyder  hos  Inderne  ikke  et  specielt,  medi- 
cinsk Værk,  men  Læren  om  Lægekunsten;  den  er  efter  Traditio- 
nen udgaaet  fra  Brahma  selv  og  fra  ham  forplantet  videre  gennem 
en  lang  Række  Elever,  mellem  hvilke  i  sidste  Linie  Sugruta  næv- 
nes. „De  fleste  Indianister  ville  være  enige  i,  at  det  nærmest  er 
den  gamle  Visdom,  der  gaar  igen  over  det  Hele  her,  som  i  alle 
øvrige  Videnskaber,  idet  Indiens  Kultur  og  Litteratur  havde  sit  Kul- 
minationspunkt i  langt  ældre  Tider,  Standpunkter,  som  Middelalde- 
rens og  Nutidens  Indere  aldrig  har  overskredet,  end  sige  naaet  til" 
(Prof.  Andersen). 

Medens  Iwan  Bloch  i  sin  Fremstilling  af  den  indiske  Læge- 
kunst i  Almindelighed  (Puschmann's  Handb.  d.  Gesch.  d.  Med.,  Jena  1902) 
ikke  vil  frakende  denne  en  vis  Originalitet,  bliver  Spørgsmaalet,  om 
den  hippokratiske  Fødselslære  er  paavirket  af  den  indiske,  eller  om- 
vendt, ikke  mindst  paa  Grund  af  den  usikre  Tidsbestemmelse,  van- 
skeligt at  løse.  Fasbender  hævder,  at  Sugruta  ikke  har  kendt  Hip- 
pokrates'  Skrifter,  saalidt  som  omvendt,  medens  allerede   tidligere 

Haas  (Ober  d.  Ursprung  d.  indisch.  Med.  mit  besond.  Bezug  auf  Sucruta,  Zeit- 
schrift  d.  deut.  morgenland.  Gesellsch.,  Bd.  30,  Leipzig  1876)  gjorde   sig  til  Tals- 

mand  for  den  Anskuelse,  at  Sugruta  ikke  er  en  Overlevering  af 
originale,  indiske  Ideer,  men  en  Tilrettelægning  af  fremmed  Viden, 
og  specielt  da  Grækernes,  og  Analogien  mellem  græsk  og  indisk 
Lægekunst  vil  ogsaa  Jolly  nærmest  tilskrive  de  græske  Elementers 
Indflydelse.  For  Obstetrikens  Vedkommende  nævner  han  i  saa  Hen- 
seende Henvisningen  af  Hankøn  til  høire,  Hunkøn  til  venstre  Side 
af  Livmoderen,  det  7  Maaneders  Fosters  Levedygtighed  i  Modsæt- 
ning til  Foetus  octomestris,,en  Lære,  Inderne  ogsaa  har,  endvidere 
Succussioner  til  at  befordre  Efterbyrdens  Fødsel  etc.,  men  Alt  i  Alt 
giver  et  Blik  paa  den  gamle,  indiske  Fødselslære  neppe  Holdepunk- 
ter for  den  Antagelse,  at  de  hippokratiske  Skrifter  her  har  havt 
noget  Forbillede.  — 

Skøndt  Osteologien  er  den  Del  af  Anatomien,  som  Hippokra- 
tes bedst  har  behandlet,  i  Modsætning  f.  Ex.  til  Neurologien,  hvor- 
om der  Intet  vides,  er  Bækkenkanalen  fra  obstetricisk  Synspunkt 
ham  ganske  ukendt;  men  for  ét  Forhold,  vedrørende  Bækkenet,  til- 
kommer der  ham  Prioriteten,  det  er  Hypotesen  om  den  saakaldte 
Disjunctio  pelvica,  Bækkenknoglernes  Vigen  fra  hinanden  under 
Fødslen.  „Af  Fødende  lide  mest  Primiparæ,  de  har  ingen  Erfaring, 
og  mest  lide  de  Smerte  i  Kryds  og  Hofteben,  thi  disse  sidste  vige 
fra  hinanden;  de,  der  har  født  en  Gang  før,  lide  mindre  Smerte, 
og  allermindst  dem,  der  har  født  ofte"  (de  natura  pueri,  Kuhn,  i,  p.  421); 
altsaa  kun  ved  første  Fødsel  lader  Hippokrates  en  Disjunctio  pelv. 
komme  i  Stand,  men  Diastasen  er  da  blivende  og  tilstrækkelig  for 
senere  Fødsler.  Denne  i  Fødselshjælpens  Historie  vigtige  Passus, 
siger  Fasbender,  har  man  hidtil  ikke  tydet  rigtigt,  den  senere  Tid 
udviklede  derfra  den  Lære,  at  ved  hver  Fødsel  Bækkenbenene  nød- 
vendig maatte  vige  fra  hinanden,  Hippokrates'  Begrænsning  lod  man 
upaaagtet. 

Denne  besynderlige  Lære  holdt  sig  jo  i  Aarhundreder  efter 
Hippokrates,  end  ikke  Vesals  Protest  mod  de  „plebejiske  Læger", 
der  lærte  saadant,  formaaede  at  kvæle  den,  tvertimod  fik  den  jo  i 
høieste  Grad  Vind  i  Seilene  ved  den  celebre  Sektion  i  Paris,  Fe- 
bruar 1579,  som  Pineau  beretter  om  (Opuscui.  physioi.  et  anatom,  etc, 
Paris,  1597,  2den  Bog,  Kap.  8),  hvor  i  en  notabel  Forsamling  af  parisi- 
ske Læger  og  Kirurger,  blandt  hvilke  selve  Paré,  Løsning  af  ossa 
pubis  i  Symfysen  konstateredes  hos  en  Puerpera,  en  14  Dage  efter 
Fødslen  hængt  Barnemorderske,  og  sanktioneredes  af  de  Tilstede- 
værende.   „Hun  maatte",  som  Mauriceau  træffende  bemærker,  „jo 

være  baaret  til  Galgen,  gaa  havde  hun  vel  ikke  kunnet";  dog  hel- 
ler ikke  Mauriceau's  Autoritet  var  i  Stand  til  definitivt  at  omstyrte 
Teorien,  den  holdt  sig  længe  efter  hans  Tid.  (Saaledes  skriver  den 
wurtembergske  Livkirurg  Christoph  Vollter,  der  1679  udgav  en  i  lang 
Tid  benyttet  Jordemoderbog  (Neu  eroffn.  Hebammen  Schuhl  etc,  Stuttgart):  „So 
viel  aber  ich  bei  mehr  als  100  Weibern  genau  erkundigt  und  wahr  ge- 
nommen,  so  håbe  ich  endlich  gefunden,  dass  Gott  dem  Menschen  fast 
ubernaturlich  und  verborgner  Weise  solche  Gnad  gonnt,  dass  die  vor 
unsern  Augen  fest  an  einander  gewachsenen  Beine,  einem  kleinen  und 
in  seiner  Art  schwachen  Kindlein  weichen  und  sich  aufthun  mussen").  — 

Tydeligst  viser  jo  Hippokrates,  at  han  i  Anatomien  støtter  sig 
til  Dyresektioner  ved  sin  Beskrivelse  af  Uterus,  der  er  tohornet, 
med  to  Kamre,  høire  for  Drenge,  venstre  for  Piger.  -  -  Organets 
Bevægelighed  var  et  Axiom,  som  ogsaa  Plato  troede  paa,  han  kaldte 
endog  Livmoderen  et  Dyr,  og  sammes  Vandringer  spillede  en  Rolle 
som  Aarsagsmoment  i  Hysterien.  For  Hippokrates  beroede  den 
hysteriske  Afoni  paa  Livmoderens  Vandring  til  Leveren,  for  epilep- 
tiske Kramper,  til  Hovedet,  og  en  fantastisk  Terapi  tog  sit  Udgangs- 
punkt herfra;  Røgninger  med  ildelugtende  Sager  fordrev  Livmode- 
ren fra  det  abnorme  Sæde,  vellugtende  bragte  den  paa  Plads.  - 
Disse  Røgninger,  de  dertil  benyttede  Apparater  og  deres  Applika- 
tion, finde  vi  beskrevne  og  afbildede  i  de  tidligst  trykte,  obstetrici- 
ske  Bøger  fra  første  Halvdel  af  16.  Aarh.,  hos  Rosslin,  Rueff,  Ryff, 
Paré  og  derfra  kopieret  hos  andre  Forfattere;  de  beholdt  i  lang 
Tid  deres  Betydning  i  den  gynækologiske  Terapi,  og  hos  os  gen- 
finder vi  det  Raisonnement,  der  begrundede  dem,  hos  Thorn.  Bar- 
tholin, der  i  sin  Anatomi  bekræfter  Faktum,  at  Uterus  bevæges  ved 
slige  Ting,  flyer  det  ildelugtende  (Castoreum,  Asa  foetida  etc),  ikke 
—  som  han  i  sin  sædvanlige  Naivitet  føier  til  —  fordi  den  lugter, 
som  Næsen,  men  fordi  de  sensitive  Kønsdele  paavirkes  ved  Ud- 
dunstningerne. Den  ellers  flinke,  unge  Jordemoder,  der  ved  den  af 
Bartholin  beskrevne,  første  Jordemoderexamen  i  København  (Ok- 
tober 1673)  paa  Spørgsmaalet  om  Livmoderens  Leie  til  Latter  for 
de  Nærværende  svarede,  at  den  laa  hvorsomhelst,  farende  rundt  i 
Legemet,  havde  han,  Hippokrates'  Beundrer,  strængt  taget  ikke  be- 
høvet at  dadle  saa  Stærkt  (Acta  med.  &  phil.  Hafniensia,  Hafn.  1675). 

Vagina  betragtedes  som  en  Del  af  Uterus,  og  i  den  Hense- 
ende har  Eftertiden  længe  holdt  sig  til  den  hippokratiske  Termi- 
nologi. Skøndt  Falloppio  var  en  af  de  Anatomer,  der  først  gengav 
Vagina  en  mere  selvstændig  Rolle,  ændrede  det  ikke  Forholdet;  for 
Casper  og  Thomas  Bartholin  var  Vagina  „Collum  uteri  major",  for 

de  franske  Akkoucheurer  i  17de  Aarh.  Guillemeau,  Portal,  Mauri- 
ceau  etc.  „Col  de  la  matrice",  og  Betegnelsen  indre  og  ydre  Moder- 
mund figurerer  ikke  i  vor  Betydning;  „orifice  interne  de  la  matrice" 
betyder  hos  Mauriceau  vort  orificium  externum  uteri.  Naar  Fas- 
benåer  (1.  c.  p.  77  Anm.)  tillægger  J.  L.  Baudelocque  Fortjenesten  af 
først  (1775)  at  have  opstillet  vor  nuværende  Terminologie,  er  det 
neppe  ganske  med  Rette;  Joh.  Chr.  Berger  lærte  (1766)  —  som 
Manuskriptet  til  hans  Forelæsninger  paa  vor  Fødselsstiftelse  viser  — 
tydeligt  nok  det  rette  Forhold,  idet  han  nøiagtigt  beskriver  Cervikal- 
kanalen  med  Orificium  int.  og  externum.  „Hvilken  kaldes  den  in- 
derste og  hvilken  den  yderste  Modermund?  Den  øverste  Aabning 
paa  denne  Canal  er  den  inderste  Modermund,  og  den  nederste, 
yderste  Modermund." 

Den  mangelfulde,  ukyndige  Iagttagelse  af  den  naturlige  Fødsels- 
proces  træder  tydeligst  frem  i  den  mærkelige  Undervurdering  af 
Livmoderens  Virksomhed  under  Fødslen  som  expulsivt  Organ,  idet 
man  næsten  ganske  oversaa  de  uterine  Sammentrækninger  som  den 
væsenligste  Del  af  Fødselskraften.  Fra  Hippokrates'  Tid  har  Læren 
om  Fosterets  aktive  Rolle  under  Fødslen  i  lange  Tider  gaaet  gen- 
nem Fødselslæren  med  farlige  Konsekvenser,  ikke  mindst  den  for 
Moderen  skæbnesvangre,  at  spontan  Fødsel  med  dødt  Barn  var 
umulig,  og  at  der  altsaa  her  maatte  skrides  operativt  ind.  Dødt 
Barn  som  Aarsag  til  vanskelig  Fødsel  figurerer  ofte  nok  i  de  gamle 
Lærebøger,  en  sørgelig  Forveksling  af  Aarsag  og  Virkning.  Neppe 
kan  vel  Uterinvirksomheden  helt  være  undgaaet  Hippokratiker- 
nes  Opmærksomhed,  idet  vel  nu  og  da  spontan  Fødsel  af  dødt 
Barn  maa  være  observeret,  og  Bugpressens  Betydning  som  Fødsels- 
kraft  maa  der  vel  ogsaa  være  taget  noget  Hensyn  til,  hvad  den, 
ikke  mindst  ved  Efterbyrdens  Fødsel,  foreskrevne  Brug  af  Nyse- 
midler viser,  men  en  klar  Forstaaelse  af  Uterus  som  expulsivt  Or- 
gan har  Hippokrates  ikke  havt.  I  den  Henseende  danner  Galen  en 
glimrende  Modsætning,  thi  naar  Kleinwåchter  lader  Perserlægen 
Ali  ben  Abbas  (*j-  994)  være  den  første,  der  sammenligner  Uterus 
med  Ventriklen  som  uddrivende  Organ,  bør  dog  Galens'  Prioritet  i 
saa  Henseende  ikke  glemmes  (de  naturai.  facuitat.,  Ed.  Kuhn  II  p.  143). 

Denne  Fosterets  Aktivitet  under  Fødslen  var,  som  sagt,  en  Fak- 
tor, man  længe  vedblev  at  regne  med.  Selv  om  det  ikke  bestemt 
kommer  til  Orde,  hvad  det  var,  man  tænkte  sig  som  Impulsen  til 
denne  Kraftanstrængelse  under  Fødslen  fra  Fosterets  Side,  har  det 
vel  været  det  samme  Moment,  som  Jacob  Rueff,  Stadslæge  og  Jorde- 

moderlærer  i  Ziirich  lader  skimte  i  sin   kuriøst  betitlede   Bog  fra 

1554    (Ein  schon  lustig  Trostbiichle  von  den  empfengknussen  und  geburten  der 

Menschen  etc),  naar  han  siger:  „.  .  .  wie  bald  das  Kind  empfindet  des 
luffts  dieser  Welt,  schnopffet  es  darnach  unnd  begart  desselbigen: 
des  halben  es  sich  neigt  unnd  schybt  gegen  den  uszgang  der  bar- 
muter  mit  seinem  mund  unnd  houptli  zu  dem  mundloch  des  geburts- 
glieds."  Og  i  god  Overensstemmelse  hermed  karakteriserer  han  Ve- 
erne saaledes:  „denn  sie  nichts  ånders  sind,  denn  die  ungestiimme 
und  starcke  des  Kinds,  so  es  sich  umbwirfft." 

Et  prægnant  Udtryk  for,  i  hvilken  Grad  Tanken  om  Fosterets 
aktive  Rolle  var  rodfæstet,  gav  mærkeligt  nok  netop  William  Har- 
vey, den  paa  Fysiologiens  og  Embryologiens  Omraade  ellers  saa 
stringente,  klartseende  Forsker  og  Experimentator,  Nogle  Aar  før 
Harvey  havde  Fabricius  ab  Aqvapendente,  Falloppio's  Efterfølger 
i  Padua  som  Prof.  anatomiæ,  i  sit  Skrift  de  formato  foetu  (Pars 
sec,  Cap.  IX:    ...  de  partu,  de   incredibile  vasorum   transmutatione,  Udg.  Venet., 

1600,  kgl.  B.)  skildret  Fødslens  Modus  saaledes:  „den  til  det  yderste 
udspilede  Uterus  ægges  til  Expulsion,  og  idet  den  ved  sine  trans- 
verselle  Fibre  trækker  sig  sammen,  bliver  Rummet  mindre,  og  nu 
bliver  det  umuligt  for  Indholdet  at  faa  Plads,  hvorfor  først  Hin- 
derne, som  de  svagere,  briste,  og  derpaa  følger  Fosteret,  ikke  blot 
synkende  ned  ved  sin  Tyngde,  der  gør  sig  mere  gældende,  naar 
Vandet  er  gaaet,  men  drevet  frem  og  ud  ved  Uterus,  til  hvilken 
Opgave  Bugmusklerne  og  Diafragma  hjælpe  med  ved  Sammentræk- 
ning." Denne  efter  sin  Tid  mesterlige  Fremstilling  kritiserer  Har- 
vey;  den   passer,  siger  han   (Exercitationes  de  generat.  animal.  quibus  acce- 

dunt  quaedam  de  partu,  etc,  London  1651)  snarere  til  en  Defækation  end 
til  en  Fødsel,  thi,  idet  han  drager  Paralellen  med  Oviparerne,  hvor 
Foetus,  ikke  Moderen,  bryder  Skallen,  mener  han  det  sandsynligt, 
at  ligeledes  hos  Viviparerne  „præcipua  nascendi  causa"  skyldes  Fo- 
steret, altsaa  dettes  Anstrængelser,  og  til  Støtte  for  denne  Fosterets 
aktive  Rolle  under  Fødslen  anfører  han  3  kuriøse  Argumenter. 
Først  en  Ligfødsel.  Moderen  var  død  om  Aftenen;  mellem  Ligets 
Femora  fandtes  næste  Morgen  et  Barn,  „der  ved  egen  Anstrængelse 
havde  banet  sigVei."  Dernæst  et  Tilfælde  af  næsten  komplet  cika- 
triciel  Tillukning  af  Vagina  efter  forudgaaet  besværlig  Fødsel.  Ved 
den  atter  paafølgende  Fødsel  led  Konen  skrækkeligt,  havde  over- 
givet Manden  Nøglerne,  ordnet  sine  Ting  og  sagt  Farvel,  da  Foste- 
ret ved  en  voldsom  Anstrængelse  brød  igennem  „som  sin  egen  og 
sin  Moders  Redningsmand  og  de  senere  fødte  Søskendes,  thi  hun 

kom  sig  og  blev  rask  som  før."  Endelig  som  det  mærkeligste  Ex- 
empel  nævner  han  en  kostbar  Hoppe,  den  engelske  Dronning  havde 
faaet  som  Gave,  paa  hvilken  Rideknægten,  for  at  den  ikke  skulde 
tabe  i  Skønhed  ved  at  blive  gravid,  havde  lukket  Genitalia  externa 
ved  Metalringe.  Ikke  destomindre  —  Ingen  vidste  hvorledes  —  blev 
den  gravid,  fødte,  uden  at  nogen  bemærkede  det,  om  Natten,  og 
næste  Morgen  laa  et  levende  Føl  hos  den.  Da  Harvey  erfarede  det, 
ilede  han  til  og  saa  Tillukningen  af  'begge  Læber  i  Vulva,  men  ved 
Siden  en  vældig  Dilaceration,  gennem  hvilken  Fødslen  „ved  Foste- 
rets utrolige  Kraft"  havde  fundet  Sted. 

HarveyJs  Konklusion  fra  Ligfødslen  gaar  igen  hos  Thomas  Bar- 
tholin. I  hans  „mærkelige  anatomiske  Hændelser"  (Histor.  anatom, 
rarior.  Centur.  i— II.  Amstelod.  1654)  berettes  om  Ølbrygger  Nicolai's  Kone 
fra  Nørrebro,  der  døde  6  Uger,  før  hun  var  gaaet  Tiden  ud,  i  Ok- 
tober 1653.  48  Timer  efter  svulmede  Underlivet  stærkt  op,  og  Lig- 
særken revnede  under  Udflod  af  rigelige  Lokkier.  De  tilstedevæ- 
rende, forskrækkede  Kvinder  ilede  til  og  fandt  mellem  Laarene  en 
velskabt,  død  Dreng.  Bartholin  undrer  sig  mest  over,  at  Barnets 
Liv  i  2  Dage  og  2  Nætter  ikke  udsluktes,  skøndt  Moderen  var 
død  (!),  og  dømmer  det  som  et  kraftigt  Foster,  naar  det  uden  Mo- 
derens, uden  Jordemoderens  (!)  Hjælp  ene  kunde  gennemføre  Føds- 
len, for  derpaa  med  udtømte  Kræfter  at  bukke  under. 

At  nu  Mænd  som  Harvey  og  Bartholin  saa  stærkt  overvurde- 
rede Fosterets  aktive  Rolle  under  Fødslen,  kan  maaske  mindre 
vække  Forundring  for  den  sidstes  Vedkommende,  der  paa  Obste- 
trikens Gebet  kun  var  en  Teoretiker,  medens  Harvey  dog  i  sine 
tidligere  Aar,  før  han  1620  blev  Læge  hos  Jakob  I.  og  gled  ind  i 
andre  Baner,  havde  virket  som  simpel  Praktiker  og  netop  som 
Fødselshjælper  blandt  Londons  Fattige,  men  nok  saa  paafaldende 
bliver  det,  at  det  samme  Synspunkt  vedblev  at  gøre  sig  gældende 
hos  den  Række  praktiske  Akkoucheurer,  der  i  saa  høi  Grad  bidrog 
til  at  kaste  Glans  over  den  franske  Fødselshjælp  fra  det  17de  Aarh.s 
sidste  Halvdel:  Mauriceau,  Peu,  Dionis  og  Portal;  for  dem  alle  er 
det  levende  Fosters  Andel  i  Fødselsarbeidet  en  Faktor,  der  endnu 
regnes  med.  Saameget  mærkeligere,  at  Joh.  von  Hoorn,  Grundlæg- 
geren af  Obstetriken  i  Sverrig,  for  hvem  Portal  var  et  Forbillede, 
mig  bekendt  blev  den  første,  egentlige  Akkoucheur,  der  skarpt  frem- 
hævede Fosterets  passive  Rolle  under  Fødslen.  Allerede  i  sin  Dis- 
putats i  Leiden  1690:  de  Partu  præternaturali  (Rijks-Universitets- 

bibliotheket  i  Leiden;  den  findes  hverken  hos  os  eller  i  noget  svensk  Bibliothek) 


karakteriserede  han  i  den  3die  af  de  29  Theses,  Disputatsen  tager 
Sigte  paa,  Fødselskraften  udelukkende  som  et  Resultat  af  Livmode- 
rens og  Bugvæggens  Sammentrækninger,  men  navnlig  i  den  Fore- 
læsning (Prælectio  et  Demonstr.  anat.),  han  29.  Marts  1705  holdt  for  Stu- 
denter på  Sodra  Stadshuset  i  Stockholm  (udg.  1709  i  Upsaia),  et  Led  i 
i  de  anatomiske  Foredrag,  hvormed  Collegium  medicum  dannede 
Begyndelsen  til  en  medicinsk  Undervisningsanstalt  i  Stockholm, 
fremhævede  han  som  det  Første,  han  vilde  indprente  sine  Tilhø- 
rere, at  Fosteret  under  Fødslen  ikke  er  aktivt,  at  det  „uthi  partu 
inttet  annat  an  passive  aggerar."  —  Specielt  hvad  Ligfødslen  angaar, 
var  von  Hoorn  ganske  klar  over,  at  denne  skyldes  Gasarternes 
Expulsion  af  det  døde  Foster. 

Hos  os  blev  Chr.Joh.  Berger  Foregangsmanden  for  den  samme 
Opfattelse.    Hans  Bog  Spørgsmaale  over  Menneskets  Fødsel 

Og   Fødsels-Hjelpen   (Kjøbenh.  1766,  trykt  hos  Brødrenej.  C.  og  G.  C.Ber- 

Ung,  boende  i  Pilestræde)  rummer  kun  Spørgsmaalene,  som  de  skulde 
stiles  til  Eleverne,  men  Svarene  findes  i  det  ovennævnte  Manu- 
skript. Paa  Spørgsmaalet:  Er  Fosterets  Liv  nødvendigt  til  Fødslens 
Fremgang?  lyder  Svaret  saa:  „Nay!  Fosteret  er  en  passiv  Kegle, 
hvis  Spids  er  Hovedet,  hvis  Basis  er  Rumpen,  det  er  i  Henseende 
til  Fødslens  Ende  ligemeget,  enten  det  er  levende  eller  død." 

Har  Hippokrates  saaledes  paa  væsentlige  Punkter  manglet  Blik 
for  Livmoderens  anatomiske  Forhold  og  fysiologiske  Virksomhed 
under  Fødslen,  er  der  til  Gengæld  et  supponeret,  anatomisk  Sub- 
strat, der  skriver  sig  fra  hans  Tid  og  har  givet  Anledning  til  megen 
Misforstaaelse  og  Mistydning,  et  Attribut  til  den  kvindelige  Uterus, 
der  kun  skyldes  utilladelige  Konklusioner  fra  Dyreanatomien,  nem- 
lig de  saakaldte  Kotyledoner. 

For  at  klare,  hvad  man  forstod  herved,  maa  der  dels  ses  hen 
til  Ordets  Etymologi,  dels  maa  visse  Forhold  fra  den  veterinære 
Fødselslære  erindres. 

Hvad  det  sidste  angaar,  da  er  jo  Forholdet  dette,  at  der  i  Ute- 
rus hos  Drøvtyggerne  findes  ca.  100  Ophøininger,  Placentas  ma- 
ternæ  (Kotyledoner  eller  Karunkler),  Børknuder  (Fig.  3),  der  i  nor- 
mal Tilstand  er  smaa,  i  drægtig  Tilstand  større  og  forsynede  med 
Gruber  (Fig.  4).  Til  disse  Børknuder  svare  Fosterkager,  Placentæ 
foetales,  hvis  Trævler  vokse  ind  i  hine  Gruber.  Trævlerne  er  stærkt 
grenede,  og  Sammenhængen  derfor  temmelig  solid,  men  ved  Føds- 
len (Efterbyrdens  Afgang)  trækkes  Trævlerne  ud,  helt  og  holdent, 

uden  Læsion  af  Slimhinden,  da  der  ingen  Decidua  er  dannet  („In- 
deciduater"),  derfor  ingen  Blødning,  i  Modsætning  til  Forholdet  hos 
„Deciduaterne"  (Rovdyr,  Insektædere,  Aber,  Mennesket).  Naar  Efter- 
byrden er  udstødt,  vise  Børknuderne  sig  som  store,  grubede  For- 
høininger,  der  efterhaanden  forminskes  under  Involutionen. 

Det  græske  xozuly]  betyder  en  skaalformig  Fordybning,  et  lille 
Bæger,  ogsaa  Hofteskaal,  ligesom  •xoTulrjh&v,  men  dette  sidste  fore- 
kommer endvidere  i  Odysseen  som  Blækspruttens  Sugeskaale,  og 
er  endelig  Navnet  paa  en  Plante,  der  allerede  er  omtalt  af  Hippo- 


Fig.  3.  Børen  hos  en  ikke  drægtig  Ko; 

det  h.  Horn  er  aabent  og  viser  Kotyledonerne. 

(Efter  Leisering,  Atlas  der  Anat.  d.  Pferdes  u.  d. 

ubr.  Hausthiere,  Leipz.,  1866). 


Fig.  4.  Kotyledonerne  hos  et  drægtigt  Faar. 
(Efter  Leisering). 


krates  som  Lægeplante.  Dens  Særkende  er  de  grubet  skjoldformede 
Blade,  hvorfor  den  paa  Latin  kaldes  „Umbilicus  Veneris"  (Fig.  5), 
paa  Tysk  „Nabelkraut". 

Dens  nuværende,  botaniske  Navn  er  „Cotyledon  umbilicus",  L.;  den 
hører  hjemme  i  Middelhavslandene  og  tropisk  Afrika,  gaar  gennem  Vest- 
europa op  til  Storbrittannien  (Prof.  E.  Warming).  Navnet  Kotyledon  „Suge- 
vorte" bruges  som  bekendt  i  Botaniken  om  Kimbladene  (Mono-  og  Di- 
kotyledoner). 

Altsaa,  der  tænkes  i  anatomisk  Henseende  ved  Benævnelsen 
fortrinsvis  paa  skaalformede  Gruber  paa  indvendige  Uterinvæg. 

Forsaavidt  nu  Hippokrates  skal  være  Ophavsmand  til  Benæv- 
nelsen, er  først  at  bemærke,  at  den  neppe  stammer  fra  ham  direkte, 
men  fra  to  af  hans  nærmeste  og  mest  fremragende  Efterfølgere, 
Diokles  fra   Karystos  og  Praxagoras;   Kotyledonerne  omtales  kun 

Ingerslev:   Fragmenter  af  Fødselshjælpens  Historie  2 

ganske  kort,  paa  tre  Steder,  i  de  hippokratiske  Skrifter,  og  paa  en 
Maade,  der  maaske  tillader  en  hel  anden  Tydning,  en  næsten  mo- 
derne Opfattelse  af  en  af  Aborteringens  Aarsager.  Saaledes  i  Afo- 
rismerne 5,  i.-> :  „hos  Kvinder,  der  abortere  i  2den— 3die  Maaned, 
er  Kotyledonerne  fyldte  med  Slim,  de  kunne  ikke  holde  Fosteret 
tilbage  paa  Grund  af  dettes  Tyngde  og  briste." 

Prof.  Kossmann  gengiver  i  en  lille  Artikel  (Arch.  F.  Gynæk.  1901, 
61.  Bd.  p.  153)  om  Blæremolaens  Historie  et  Stykke  efter  et  ikke  før 

publiceret  Haandskrift  i  det 
kgl.  Bibliothek  i  Berlin,  der 
viser,  at  Aétios  (6te  Aarh.) 
har  beskrevet  Blæremolaen. 
Til  den  Bemærkning,  at  det 
var  Velpeau,  der  1827  er- 
kendte Degenerationen  af 
Villi,  og  Virchow,  1850,  at 
denne  var  myxomatøs,  føier 
han  da,  at  begge  Dele  alle- 
rede var  Hippokrates,  eller 
rettere  Diokles,  bekendt,  idet 
han  altsaa  ved  Kotyledoner 
lader  Hippokrates  forstaa 
Villi  chorii.  Den  samme  Op- 
fattelse gør  Kossmann  (Aiig. 

Gynakol.,  Berlin  1903)  med  Stort 

Eftertryk  gældende,  at  Ga- 
len ogsaa  har  havt.  Galen, 
siger  han,  har  ved  Kotyle- 
doner kun  havt  Planten  af  samme  Navn  for  Øie,  altsaa  „grenede 
Prominenser,  der  ved  sugeskiveformede  Fordybninger  paa  Enden 
af  Grenene  hæfte  Ægget  til  Uterinvæggen."  Hele  Forvirringen  skal 
da,  efter  Kossmann,  være  kommet  derved,  at  Erotian,  der  paa 
Nero's  Tid  skrev  en  Kommentar  til  Hippokrates,  en  Ordbog,  ved 
Kotyledoner  kun  tænkte  paa  Blækspruttens  Sugeskaale,  altsaa  For- 
dybninger i  Livmodervæggen,  og  fra  de  første  latinske  Oversættel- 
ser kom  saa  Navnet  „Acetabula". 

Indrømmet,  at  det  maaske  er  vanskeligt  at  bringe  Hippokra- 
tes' Omtale  af  Kotyledonerne  i  Samklang  med  den  senere  gængse, 
de  skaalformede  Gruber,  og  at  den  snarere  svarer  til,  om  ikke  Villi 
saa  dog  Karrene,  der  fra  Uterus  gaa  til  Ægget,  er  det  dog  neppe 


Fig.  5.    Umbilicus  veneris.  L. 
(Efter  James  Smith  English  Botany,  Lond.  1796). 

rigtigt  med  Kossmann  at  ville  lade  hele  den  senere  Tids  Forstaa- 
else  af  dette  Punkt  bero  paa  en  Mistydning  af  Galens  rigtigere  Op- 
fattelse. 

Paa  to  Steder  fortrinsvis  (de  uteri  dissectione,  de  semine)  taler  Ga- 
len om  Kotyledonerne  og  bemærker  paa  Forhaand,  at  han  ikke 
siger  noget  originalt  herom,  men  belært  af  Praxagoras.  Idet  han 
henfører  Navnet  saavel  til  den  omtalte  Plante  som  til  Blæksprut- 
tens Sugeskaale,  identificerer  han  dem  med  Karmundingerne,  „Os- 
cula  vasorum  uteri",  andetsteds  „Fines  vasorum",  fra  hvilke  Men- 
strualblodet  flyder,  men  som  under  Svangerskabet  vokse  ud  og 
gennem  Chorion  bringe  „Stof"  fra  Uterus  til  Foetus.  Tanken  om 
skaalformede  Gruber  i  Uterinvæggen  er  ham  saaledes  ingenlunde 
fremmed,  og  hvor  han  taler  om,  at  disse  under  Svangerskabet  danne 
grubede  Ophøininger,  der  minde  om  Hæmorroidalknuder  ved  Anus, 
viser  han  jo,  at  han  slutter  fra  Dyrene  (Ko,  Faar),  og  hermed  stem- 
mer ogsaa  hans  Betragtninger  i  det  (maaske  apokryfe)  Skrift:  „an 
animal  sit  quod  in  utero  est",  hvor  han  lader  Fosteret  drage  Næ- 
ring ogsaa  gennem  Munden,  nemlig  ved  Sugning  paa  Kotyledo- 
nerne, men  han  fremhæver  dog,  saavel  at  Kvinden  har  Kotyledo- 
ner,  som  at  der  er  Forskel  mellem  disse  og  Kvægets.  Ja,  Galen 
synes  tilmed  at  antyde  Kendskab  til  Decidua,  hvor  han  (de  semine) 
protesterer  mod  Nogles  Uvidenhed,  der  har  troet,  at  Hippokrates 
ved  Kotyledonerne  forstod  ikke  Karmundingerne,  men  „det  Kød, 
der  hos  nogle  Dyr  vokser  op  rundt  om  disse". 

Nærmest  synes  det  mig  saaledes,  at  Galen  ved  Kotyledonerne 
forstod  Karforbindelsen  mellem  Uterus  og  Ægget,  men  en  matern 
Del,  ikke  specielt  Koriontrævlerne,  som  Kossmann  vil  hævde. 

I  hvert  Fald  gik  nu  Opfattelsen  af  Kotyledonerne  i  de  følgende 
Tider  i  det  Spor,  at  det  var  Forholdet  hos  Dyrene,  Kvæget,  der 
overførtes  til  Kvinden.  De  omtales,  i  Lighed  med  Børknuderne, 
snart  som  vorteformede  Prominenser,  af  hvilke  Fosteret  paa  my- 
stisk Maade  suger  Næring,  snart  som  grubede  Fordybninger,  spredte 
over  hele  Indsiden  af  Organet,  hvorved  en  Forbindelse  med  Ægget 
kom  i  Stand,  hvad  den  Tegning  ret  godt  illustrerer,  som  den  be- 
rømteste Anatom  før  Vesal,  Berengario  de  Carpi,  1522  gav  i  sine 
Isagogæ  breves  (se  Fig.  31  og  32). 

En  klar  Redegørelse  for  Misforstaaelserne  og  for  det  virkelige 
Forhold  kommer  først  ved  Vesal.  I  sin  de  humani  corp.  fabrica 
libri  septem,  1543,  offrer  han  Kotyledonerne  et  helt  Kapitel:  „de 
acetabulis",   og  han   begynder   med  at  vedgaa   sin   egen   Uklarhed 

over  „dette  i  Skolerne  saa  omstridte  Spørgsmaal",  indtil  han  ved 
Sektion  af  et  Faar,  der  nylig  var  blevet  drægtigt,  fik  Rede  paa 
Tingen.  De  mange  „Sinus"  paa  Uterinvæggen,  der  mindede  om  Af- 
tryk af  en  Ært  i  Voks,  lod  ham,  med  Galen's  Beskrivelse  in  mente, 
snart  forstaa,  hvad  det  var,  der  havde  bragt  de  Gamle  til  at  „drage 
Sammenligning  med  Kotyledonplanten",  os  Andre  med  „Acetabula", 
saaledes  netop  Acetabulum  coxæ.  Og  da  han  derpaa  secerede  et 
ikke  drægtigt  Faar  og  saa  et  helt  andet  Forhold,  nemlig  halvkugle- 
formede „Tuberkler",  forstod  han  Anatomernes  Sammenligning  med 
Hæmorroidalknuder,  og  endelig,  naar  han  undersøgte  en  længere 
Tid  drægtig  Ko  og  saa  Gruberne  mer  eller  mindre  udslettede  og 
erstattede  med  Karforgreninger,  der  gik  til  Placenta,  var  det  ham 
klart,  hvad  andre  Anatomer  har  ment,  naar  de  ved  Kotyledoner 
nærmest  har  tænkt  paa  Karrene,  og  minder  i  saa  Henseende  om 
Hippokrates'  Udtalelse  i  Aforismerne.  Vil  man  derfor  beholde  Nav- 
net Kotyledoner,  kan  man  for  Hippokrates'  Skyld  lade  det  gælde 
for  Kargrenene  til  Ægget;  at  der  hos  Kvinden  hverken  findes  Gru- 
ber eller  Vorter,  som  hos  Kvæget,  saa  han  ved  den  Sektion,  han 
foretog  paa  en  gravid  Kvinde,  der  var  blevet  dræbt  af  sin  Mand. 
Han  ender  da,  som  naturligt,  med  et  Udfald  mod  Galen,  „hvem  vi 
paa  det  anatomiske  Omraade  altfor  længe  har  troet". 

Dog  Vesals  Redegørelse  krævede  Tid  for  at  vinde  Indgang; 
en  af  hans  Efterfølgere  ved  Padua  Universitetet,  Fabricius  ab  Aqva- 
pendente,  gengiver  endnu  1617  (i  sine  Opera  chirurgica)  Galens  Frem- 
stilling; for  Th.  Bartholin  (Anatomien  1641)  er  Kotyledonerne  ensbe- 
tydende med  Karmundingerne,  „der  aabne  sig,  naar  Menstrualblodet 
flyder,  men  under  Svangerskabet  forenes  med  Moderkagen,  ydende 
Blodet  til  Fosteret." 

Intetsteds  i  de  hippokratiske  Skrifter  omtales  Ovarierne,  eller 
hvad  der  senere  kaldtes  Udføringsgangene  for  disse.  Allerede  fra 
Tiden  forud  raadede  den  Anskuelse,  at  Sæden  stammer  fra  hele 
Legemet,  og  for  Hippokrates  er  Testes  hos  Manden  derfor  ikke 
Kønskirtel,  men  kun  Udføringsvei  for  Sperma.  Ikke  destomindre 
var  der  to  Slags  Sæd,  mandlig  og  kvindelig,  stærkere  og  svagere, 
men  saaledes  forstaaet,  at  ikke  altid  Manden  leverer  den  stærkere; 
samme  Mand  har  snart  stærkere,  snart  svagere  Sæd,  og  ligesaa 
Kvinden. 

Et  af  de  Axiomer,  der  fra  Hippokrates'  Tid  i  et  Par  Aartusin- 
der  har  behersket  Fødselslæren,  er  jo  Hypotesen  om  Fosterets  Leie 

i  Svangerskabet  med  Hovedet  opad,  fikseret  ved  Baand  eller  Hin- 
der, der  briste  i  7de  Maaned  ved  den  da  stedfindende  Kolbøtte, 
ikke,  som  man  har  villet  gøre  gældende,  ved  en  aktiv  Bevægelse  af 
Fosteret,  men  som  et  Udslag  af  Tyngden,  fordi  Partiet  fra  Navlen 
opad  er  det  tungeste.  —  Som  Konsekvens  af  Læren  om  Kolbøtten 
fulgte  da  Teorien  om  Partus  septimestris  og  octomestris,  at  Bar- 
net kom  dødt  til  Verden,  naar  det  fødtes  i  8de  Maaned,  fordi  det 
da  var  svagt  og  dets  Kræfter  udtømte  efter  Manøvren  i  7de  Maa- 
ned, paa  hvilket  Tidspunkt  det  derimod  kunde  fødes  levende. 

Den  første  af  disse  Vildfarelser,  Læren  om  Kolbøtten,  har  holdt 
sig  længst;  det  frugtede  ikke,  at  Realdo  Colombo,  Vesals  Elev  og 
anatomiske  Efterfølger  i  Padua,  i  sin  Anatomi,  1559,  persiflerede 
den  Opfattelse,  at  Fostrene  i  Modersliv  slog  Kolbøtte  „som  Aber, 
Liniedansere  og  Gøglere,  noget  Pladsen  ikke  tillader",  de  obstetri- 
ciske  Koryfæer  i  Frankrig  i  17de  Aarh.s  sidste  Halvdel,  med  Mau- 
riceau  i  Spidsen,  acceptere  den  alle,  og  skøndt  de  la  Motte  (1721) 
protesterede,  var  det  i  Frankrig  dog  først  /.  L.  Baudelocque,  der 
adskilligt  senere  (1775)  bragte  den  ud  af  Verden,  men  her,  som  paa 
andre  Omraader,  byggede  paa  Solayrés  de  Renhac's  Lære,  saaledes 
som  denne  1771  havde  fremsat  i  sin  Dissertation  de  partu  viri- 
bus  maternis  absoluto,  den  hans  tidlige  Død  ved  Ftise  hindrede 
ham  i  at  forsvare.  —  Hos  os  var  Forsøget  paa  at  gendrive  Kol- 
bøtteteorien allerede  tidligere  gjort  af  den  Ribe  Landfysikus  og  ha- 
bile Akkoucheur  Ansgarius  Anchersen  i  en  Disputats,  1730,  under 

Frankenau's   Præsidium    (de  strophe  septimestri   foetus,  Gallis  dicta  la  Cul- 

bute,  falso  hactenus  credita),  i  hvilken  han  gentager  de  la  Motte's  Argu- 
menter mod  Teorien  og  yderligere  baserer  Bekæmpelsen  af  Læren 
paa  sine  Explorationsresultater  hos  Svangre  i  6te — 9de  Maaned,  om 
hvilke  Undersøgelser  han  gør  den  Bemærkning,  at  han  og  andre 
Kolleger  fik  Slige  til  Undersøgelse  for  Penge. 

Derimod  var  det  naturligt,  at  den  praktiske  Erfaring  snarere 
maatte  vise  Uholdbarheden  af  Læren  om  den  saa  mislige  Partus 
octomestris.  Flere  Steder  i  sine  „Observationer"  bruger  Mauriceau 
sin  skarpe  Satire  mod  denne  falske  Lære,  der  synes  „indsuget  med 
Modermælken";  ved  en  af  disse  Forløsninger  i  8de  Maaned  (Obs. 345) 
var  Damens  Svigerfader  „tres  celebre  médecin"  tilstede  og  ansaa 
det  for  unødvendigt  at  tænke  paa  Anskaffelse  af  Amme,  da  Barnet 
jo  ikke  kunde  leve;  Mauriceau  dadlede  ham,  „fordi  han  endnu 
kunde  nære  og  befordre  denne  gamle  Vilfarelse",  hvis  Uholdbar- 
hed han  ogsaa  belyser  ved  at  henvise  til  Dionis  sen.,  Onklen  til 

hans  Fætter,  den  berømte  Kirurg  Dionis,  der,  skøndt  født  i  8de 
Maaned,  blev  84  Aar  gammel  (Dem.  observ.  No.  85). 

Forsaavidt  nu  de  fleste  af  de  hidtil  nævnte,  vildledende,  hippo- 
kratiske  Anskuelser  mere  bevægede  sig  paa  et  teoretisk  Omraade, 
der  ikke  direkte  spillede  ind  paa  den  praktiske  Fødselshjælp,  vilde 
det  vel  ikke  have  geraadet  denne  til  saa  stor  Skade,  at  man  Aar- 
hundreder  igennem  holdt  fast  ved  dem  som  Dogmer,  fordi  de,  med 
Rette  eller  Urette,  bar  Hippokrates'  Navn,  men  da  det  samme  gæl- 
der andre  Omraader  i  Fødselslæren,  hvoraf  der  maatte  flyde  Kon- 
sekvenser for  selve  Fødselshjælpen,  blev  det  af  skæbnesvanger 
Betydning  for  denne.  —  Hertil  hører  jo  først  og  fremmest  Hoved- 
stillingens Supremati  som  eneste,  anerkendt  normale  Fodselsmodus, 
til  hvilken  derfor  alle  andre  Stillinger  maatte  forandres,  for  at  Føds- 
len kunde  ske  naturligt,  en  Doktrin,  der  viser  den  fuldstændige 
Mangel  baade  paa  sagkyndig  Iagttagelse  af  Fødslens  Forløb  og  paa 
Forstaaelse  af  Naturens  egne  Kræfter  i  saa  Henseende. 

Helt  kan  dog  vistnok  Fodfødslens  Mulighed  ikke  være  und- 
gaaet  Iagttagelsen,  thi  i  et  af  de  hippokratiske  Skrifter  (s.  n.)  gives 
der  Regler  for  Fremhjælpningen  af  det  sidstkommende  Hoved,  men 
desværre  fortælles  der  ikke  noget  nærmere  om  disse  Forfødsler, 
og  under  alle  Omstændigheder  blev  Grundsætningen  den,  at  Fod- 
stilling, saavelsom  Sædestilling  og  Skraaleie  —  hvilket  sidste  Hip- 
pokrates træffende  sammenligner  med  en  skævt  stillet  Olivenkærnes 
vanskelige  Passage  gennem  en  smalhalset  Flaske  —  at  alle  disse 
„unaturlige"  Fosterstillinger  skulde  forandres  til  Hovedstilling  ved 
det  Indgreb,  der,  trods  senere,  kyndige  Oldtidsakkoucheurers  bedre 
Raad,  ved  Tidens  Ugunst  blev  saa  godt  som  eneraadende,  manuel 
Fødselsoperation  lige  op  til  Midten  af  16de  Aarhundrede,  altsaa  Ven- 
ding paa  Hovedet. 

Nøiere  er  Tekniken  for  denne  Operation  intetsteds  beskrevet; 
den  har  vel  bestaaet  dels  i  et  direkte  Greb  om  Hovedet,  dels  i 
ydre  Indvirkning  i  Forbindelse  med  indvendige  Haandgreb;  var  et 
Skraaleie  kompliceret  med  fremfalden  Arm,  antoges  altid  Barnet 
dødt,  Armen  blev  skaaret  af,  og  Hovedet  ført  ned  under  Skambuen. 

Kun  et  enkelt  Sted  i  Bogen  de  superfoetatione  (Kuhn  nip.462) 
bliver  der  lidt  nøiere  gjort  Rede  for  manuel  Teknik,  ved  den  Even- 
tualitet nemlig,  hvor  Hovedet  er  kommet  frem  „extra  uteri  oscu- 
lum",  men  Fødslen  ikke  skrider  videre  frem.  Her  lyder  Raadet  at 
bringe  de  i  Vand  fugtede  Fingre  op  mellem  Modermunden  og  Ho- 
vedet, føre   en   Finger   rundt  og  under  Hagen  ind  i  Munden    paa 


23 

Fosteret  og  trække  frem,  idet  Forudsætningen  er  den,  at  Barnet  er 
dødt. 

Med  dette  Sted  hos  Hippokrates  for  Øie  har  i  den  seneste 
Tid  Dr.  H.  Michaélis  i  en  iøvrigt  ualmindelig  grundig  Munchener 
Dissertation  (1892),  der  nærmest  former  sig  som  en  Panegyrik  over 
den  franske  Kirurg  og  Akkoucheur  Jaques  Guillemeau  (-j-  1613), 
gjort  den  besynderlige  Anskuelse  gældende,  at  Guillemeau,  der 
kendte  sine  Klassikere,  fra  det  ovennævnte  Sted  hos  Hippokrates 
har  taget  Ideen  til  ved  sidstkommende  Hoveds  Fremhjælpning  at 
føre  en  Finger  ind  i  Munden,  idet  den  nævnte  Dissertation  (Ein  Bei- 

trag  z.  Gesch.  der  fur  d.  Extr.  d.  nachfolg.  Kopfes  heute  iiblichen  Handgriffe)  tager 

Sigte  paa  den  historiske  Redegørelse  for  Haandgrebene  ved  Extrak- 
tion  af  sidstkommende  Hoved,  et  Prioritetsspørgsmaal,  der  stadig 
synes  lige  lokkende  og  uudtømmeligt  for  vore  tyske  Kolleger.  Men 
det  er  nu  lidt  søgt  her  at  føre  Sagen  tilbage  til  Hippokrates,  saa 
meget  mere  som  denne,  hvad  ovenfor  er  antydet,  netop  andetsteds, 
i  samme  Bog  berører  Fremhjælpningen  af  sidstkommende  Hoved 
ved  Fodfødsel,  men  her  ikke  taler  om  at  føre  Finger  ind  i  Mun- 
den, thi  det  hedder  kun:  „Naar  ved  Fodfødsel  Kroppen  er  født, 
men  Hovedet  bliver  tilbage,  skal  Du  bringe  begge  fugtede  Hænder 
ind  mellem  Modermunden  og  Hovedet,  føre  Fingrene  kredsformigt 
rundt  og  trække  frem." 

Beskrivelsen  er  for  uklar  til  at  finde  et  Forbillede  for  vor  nu- 
værende Teknik  ved  Extraktion  af  sidstkommende  Hoved. 

Til  Paaskyndelse  af  Fødslen  ved  Hovedstilling  men  navnlig  til 
Korrektion  af  Skraaleie  tjente  da  yderligere  de  berygtede,  hippokra- 
tiske  „Succussioner".  I  den  interne  Patologi  forekomme  disse  hos 
Hippokrates  som  diagnostisk  Middel  ved  Empyem  (Pneumotorax?); 
Patienten  anbringes  paa  en  Stol,  Lægen  tager  ham  under  Skuld- 
rene, ryster  ham  og  hører  det  „skvulpe".  Men  medens  Hippokra- 
tes dadler  Charlatanerne  for  deres  voldsomme  Kure  ved  Pukkel- 
ryggethed  at  hænge  den  Syge  op  og  kaste  ham  frem  og  tilbage, 
kom  en  ikke  ulig  Metode  til  Anvendelse  under  Fødsel:  Rystelse  enten 
af  Sengen,  til  hvilken  den  Fødende  var  bundet,  idet  den  nederste 
Ende  løftedes  op  og  kastedes  hid  og  did  under  Veerne,  eller  navn- 
lig af  Konen  selv,  idet  et  Par  Kvinder  greb  Benene,  et  andet  Par 
Armene  og  rystede  10  Gange,  saa  stilledes  hun  paa  Hovedet  i 
Sengen,  alle  4  Kvinder  tog  fat  i  Benene  og  rystede  med  Pauser, 
hvorpaa  hun  lagdes  paa  Sengen.  Der  gives  til  Slut  det  velmente 
Raad:    Dersom   Du   har  kretisk   Diktamnus,  skal   Du  give   Konen 

deraf  at  drikke,  hvis  ikke,  skal  du  koge  Castoreum  med  Chiisk  Vin 
og  give  hende  (i  Bogen  de  exsectione  foetus).  —  I  og  for  sig  skulde  vel 
efter  Tyngdens  Love  Metoden  være  irrationel  og  ved  et  Skraaleie 
snarere  bringe  Hovedet  bort  fra  Bækkenindgangen,  men  det,  der  til- 
sigtedes ved  Rystelserne,  var  større  Bevægelighed  af  Fosteret,  for  at 
det  kunde  vende  sig  og  ved  egen  Kraft  hjælpe  til  at  fødes  naturligt. 
Mærkeligt  nok  synes  jo  disse  Succussioner  at  høre  til  den  hip- 
pokratiske  Arv,  der  har  holdt  sig  længst  gennem  Tiderne.  I  Form 
af  forskellige,  mer  eller  mindre  voldsomme,  passive  eller  aktive  Be- 
vægelser af  den  Fødende  træffe  vi  dem  mangfoldige  Steder  i  den 
gamle,  obstetriciske  Litteratur.  I  det  ikke  lyse  Billede,  som  Bertel  Wich- 
mand,  fra  1762  Landfysikus  i  Aalborg,  udmaler  af  Fødselshjælpens  Til- 
stand i  Nørrejylland,  hedder  det:  „Er  det  ikke  en  stor  Vankundighed, 
Uerfarenhed,  Haardhed,  at  .  .  .  fatte  Hænderne  i  Stedet  for  Fødderne,  at 
ville  drage  Fosteret  frem  ved  Armen,  at  sætte  den  Fødende  paa  Hove- 
det i  en  Tønde,  at  Styrte  hende  Over  etC."  (Kort  Undervisning  for  Jordemødre, 
sammenskr.  og  udg.  af  B.  W.,  Doet.  Med.,  Adsess.  udi  den  kgl.  Jordemoder  Commission  og 
Med.  Pract.  udi  Aalborg.  Aalb.,  1755).  At  Succussioner  som  Folkemiddel  i  afsides 
Egne  har  været  benyttet  nær  op  til  vore  Dage,  berettes  endnu  1853  af 
en  Distriktslæge  i  Hardanger  (£.  Schonberg,  Tværlejets  Behandling  etc,  Kristiania 
1875),  der  beskriver  den  Fremgangsmaade,  Almuen  ved  besværlige  Føds- 
ler brugte,  saaledes:  En  Mand  tager  Konens  Ben  over  sin  Ryg  og  løber 
om  med  hende  i  denne  Stilling  for  at  ryste  Barnet  løst  igen,  eller  to  Mænd 
tage  hvert  et  Ben,  løfte  hende  op,  med  Hovedet  mod  Gulvet,  og  dunke 
dygtigt  mod  dette.  Der  mangler  jo  her  ikke  meget  i  korrekt  Efterligning 
af  Hippokrates,  og  muligt  at  den  førstnævnte,  norske  Almueskik  er  sidste 
Udslag  af  den  ganske  analoge  Fremgangsmaade,  der  beskrives  i  et  af 
Middelalderens  tidligst  trykte,  medicinske  Værker  (Brixia,  1476),  nemlig  Padua- 
professoren  Cermisone's  Consilia  medica,  hvis  hele  Fremstilling  af  Fød- 
selshjælpen (Udg.Venet.  s.  a.,  kgl.  Bibi.)  indskrænker  sig  til,  at  Jordemoderen, 
ved  „mala  formå"  fra  Fosterets'  Side,  hvor  det  ikke  lykkes  at  trække  det 
frem  lempeligt,  skal  løfte  den  Fødendes  Ben  op  paa  sine  Skuldre,  saaledes 
at  Knæene  ligge  her,  og  hun  hænger  ned  bagoverbøiet,  og  derpaa  ryste 
hende,  særligt  Bækkenpartiet,  at  Fosteret  kan  indtage  sit  rette  Leie,  saa 
skal  der  gives  de  Midler,  som  det  følgende  Kapitel  foreskriver  til  at  gøre 
Fødslen  let,  der  væsentligt  er  Kanel,  Castoreum  og  Helleborus.  — 

Ogsaa  ved  Placentas  Fødsel  benyttedes  nu  og  da  Succussioner, 
naar  ikke  interne  Midler  og  Nysepulvere  førte  til  Maalet;  der  til- 
stræbtes hurtig  Afgang  af  Placenta,  først  da  blev  Barnet  navlet.  Et 
ret  skarpsindigt  udtænkt  Middel,  en  lempelig  mekanisk  Traktion, 
var  dette,  at  lægge  Barnet  paa  vandfyldte  Lædersække  foran  den 
halvt  opreist  siddende  Moder,  Sækkene  punkteredes,  sank  lidt  efter 
lidt  sammen,  og  ved  Trækket  gennem  Navlesnoren  skulde  Placenta 
glide   ned   (de  superfoet.,  Kuhn,  I  462). 

I  alle  de  Tilfælde,  hvor  man  paa  Grund  af  manglende  For- 
staaelse  af  det  naturlige  Fødselsforløb  ansaa  Hjælp  for  nødvendig, 
og  hvor  Vending  paa  Hovedet  ikke  førte  til  Maalet,  stod  altsaa  kun 
Embryotomi  tilbage,  og  hvor  ofte  blev  ikke  dette?  At  disse  muti- 
lerende  Operationer:  Spaltning  af  Hovedet  med  en  Kniv,  Knus- 
ning  af  Knoglerne  og  Extraktion  af  Benfragmenter  med  Tænger, 
Exenterese  osv.  udførtes  af  Læger,  maa  vel  formodes;  paa  alle  øv- 
rige Omraader  tager  Fremstillingen  af  Fødselshjælpen  jo  kun  Sigte 
paa  Jordemødrene. 

Næsten  overalt  hvor  der  i  de  hippokratiske  Skrifter  tales  om 
Fødselsleiet,  forstaas  herved  Sengen.  Siebold  benægter  derfor,  at 
Hippokrates  har  kendt  og  benyttet  Fødestolen,  som  han  mener  at 
være  af  langt  yngre  Datum. 

Det  Sæde  (Xaaavov),  der  foreskrives  ved  det  ovennævnte,  mekaniske 
Træk  paa  Placenta  ved  Hjælp  af  Vandsække,  betyder  en  Natstol,  men 
der  tilføies:  „hvis  hun  er  for  svag  til  at  sidde  paa  en  saadan,  maa  hun 
anbringes  paa  en  Stol  med  Ryglæne  og  Hul  i  („sella  recubitoria  perfo- 
rata"  i  Kiihn's  Oversættelse),  er  hun  overhovedet  for  svag  til  at  sidde, 
da  i  en  Seng  med  hævet  Hovedende."  Om  nu  nævnte  Stol  var  en  ad 
hoc  konstrueret  Fødestol,  maa  staa  hen,  en  saadan  omtales  i  hvert  Fald 
ikke  andre  Steder  hos  Hippokrates;  der  tales  kun  om  Anvendelse  af  Stol 
(Steppog,  uden  nærmere  Details)  paa  4  Steder,  dels  ved  forskellige,  gynæ- 
kologiske Indgreb  (Fumigationer  o.  1.),  dels  ved  Beskrivelsen  af,  hvad  der 
hører  med  til  Lægens  Konsultationsværelse  (de  medico,  K.  I  58).  Da  Siebold 
skrev  herom,  var  det  saa  længe  forsvundne,  gynækologiske  Værk  af  So- 
ranos  ikke  fundet  (s.  n.),  og  Soranos  hentyder  til  Fødestolens  fjærne  Fortid, 
forsaavidt  den  var  kendt  af  Herophilos.  Soranos  beskriver  den  detailleret, 
og  til  denne  Beskrivelse  passer  „sella  recubitor.  perf."  hos  Hippokrates 
ganske  godt,  derfor  vel  ret  muligt,  at  herved  er  ment  en  Fødestol.  En 
saadan  omtales  ogsaa  af  et  Par  andre  Samtidige  af  Soranos,  saaledes  Ar- 
temidor,  en  eventyrlig  Astrolog  og  Chiromant,  der  skrev  en  Bog  om 
Drømmetydning.  I  5te  Bogs  73de  Drøm  (Oneirocrit.,  ed.  Reiff,  Lips.  1805,  Bd.  I, 
p.  424)  hedder  det:  „en  Kvinde,  som  bad  om  at  faa  Børn,  saa  en  Fødestol, 
saadan  som  Kvinderne  bruge  den  til  at  føde  paa",  og  i  et  af  de  Frag- 
menter, som  Oreibasios  har  opbevaret  af  Antyllus  (hvis  Levetid  nu  af  V. 
Rose  og  Wellmann  sættes  til  2det  Aarh.s  første  Halvdel),  beskrives  An- 
vendelsen af  Røgninger  ved  hysterisk  Krampe  og  Prolaps  af  Uterus,  med 
Tilføiende:  „hvis  Kvinden  er  i  Stand  til  at  sidde,  sættes  hun  paa  Føde- 
stolen „£7U  [JtaLWXCXOU  bicppOU"  (Oeuvres  d'Oribase,  ed.  Daremberg &.  Bussemaker,  T.  II, 
p.  425). 

I  de  første  Aarhundreder  efter  vor  Tidsregning  er  altsaa  Kendskabet 
til  Fødestolen  utvivlsomt  nok;  dennes  Brug  længere  tilbage  i  Oldtiden  er 
vel  sandsynlig  for  Hippokrates'  Vedkommende,  men  Spørgsmaalet,  om  dens 
Ælde  skulde  være  end  betydeligere,  fører  til  det  „crux  interpretum"  (Spie- 
gelberg), hvis  Debat  begynder  med  Talmudisterne  og  endnu  ikke  er  af- 

Fig.  6.   Ægyptisk  Pottemager. 
(Efter  Wilkinson). 


sluttet,  det  berømte  Sted  i  Exodus  l.ie:  „Og  Kongen  af  Ægypten  talede 
til  de  Hebræiske  Jordemødre,  og  han  sagde:  naar  I  hjælpe  de  Hebræiske 
Kvinder  ved  Fødslen,  saa  seer  paa  Stolene;  dersom  det  er  en  Søn,  saa 
dræber  ham."  Saaledes  i  de  nuværende  Bibeltekster.  Luthers  Fortolkning 
af  Stedet  lød:  „und  auf  dem  Stul  sehet,  dass  ein  Son  ist"  (Udg.  Strassburg, 
1596,  kgi.  Bibi.),  og  i  Overensstemmelse  hermed  har  Hans  Tavsens  5  Mose- 
bøger (1535)  og  Christiern  Pedersens  Bibel  (Chr.  III's,  1550):  „se  paa 
Stolen".  Flertalsbetegnelsen  skriver  sig  først  fra  Resens  Oversættelse 
(1606):  „se  paa  Stolene,  er  det  en  Søn,  saa  dræber  hannem."  Det  paa- 
gældende, hebraiske  Ord  „Abnajim"  er  Dualisform  for  „Eben"  og  betyder 
„Stene";  det  forekommer  kun  et  Sted  til  i  Biblen,  nemlig  Jeremias  18,8, 
hvor  det  betegner  det  Redskab,  hvorpaa  Pottemageren  former  Lerklum- 
pen: „og  jeg  gik  ned  i  Pottemagerens  Hus,  og  se,  han  gjorde  en  Gerning 

paa  Hjulet"  (eller  „Hjulene",  eller 
„  han  arbeidede  paa  Skiven " ).  Pot- 
temageren arbeider  med  to  Ski- 
ver, den  nederste  sættes  i  omdrej- 
ende Bevægelse  med  Foden  (Jesu 
Sirach's  Bog38,3o:  „desligeste  en 
Pottemager,  som  sidder  ved  sin 
Gerning  og  vender  et  Hjul  med 
sine  Fødder"),  derved  følger  den 
øverste  med,  paa  hvilken  Leret 
formes.  Den  ægyptiske  Oldtids  Pottemager  drejede  dog  ogsaa  Skiven  med 
Haanden  (Wilkinson:  The  ancient  Egyptians,  Lond.,  1874,  Vol.  11;  se  Fig.  6).  Dog  fore- 
kommer Oversættelsen  „Stolen"  ogsaa  for  dette  Steds  Vedkommende. 

Allerede  i  „Targum",  den  kaldæiske  Oversættelse  af  gamle  Testa- 
mente ved  Onkelos  (100  f.  Chr.),  fortolkedes  „Abnajim"  som  Fodestol,  der 
i  Talmud  ogsaa  omtales,  og  som  værende  i  Brug  hos  Hebræerne  fra  gam- 
mel Tid.  I  Septuaginta  (den  alexandrinske,  græske  Oversættelse  fra  3.Aarh. 
f.  Chr.)  og  i  Vulgata  (den  latinske  Version  fra  5.  Aarh.  e.  Chr.)  er  Stedet 
omgaaet  („og  Fødslens  Tid  er  kommet").  Naar  Luthers  Oversættelse  bragte 
Ordet  „Stolen",  har  vel  sagtens  den  netop  paa  hans  Tid  almindelig  be- 
gyndte Brug  af  Fødestol  været  medvirkende;  allerede  Rosslin  (i  hvis  Bog, 
1513,  den  afbildes,  s.  Fig.  44)  siger:  „in  hochem  deutschen  Landen,  auch 
in  welschen  Landen  haben  die  Hebammen  besondre  Stuhl  darzu",  men 
Dualisformen  tvang  altsaa  senere  Oversættelser  til  „Stolene",  der  i  den 
nuværende  Tekst  ser  ret  meningsløst  ud.  —  Til  Dato  debatteres  Ordet 
endnu  i  Kommentarer  og  Exegeser  til  det  gi.  Testamente  og  med  ikke 
faa  Varianter,  af  hvilke  flere  vise  Manglen  paa  Indsigt  i,  hvad  der  ved- 
rører Fødsel  og  Fødselshjælp. 

Da  Ordet,  som  det  almindeligt  læses  („Abnajim"),  betyder  „Stene", 
valgte  Siebold,  der  ikke  vilde  acceptere  Fødestolens  Brug  hos  Hebræ- 
erne, som  simpleste  Løsning  at  følge  Exegeten  Redslobs  Fortolkning  (1835): 
„Testikler",  det  naturlige  Kendetegn  paa  Drengekønnet.  Medens  det  fra 
anden  Side  gjordes  gældende,  at  det  var  unødvendigt  for  Farao  at  give 
Jordemødrene  slig  Anvisning,  kommer  dog  Fortolkningen  af  Ordet  som 
Udtryk  for  Kønsorganerne  igen  i  seneste  Tid  til  Orde,  saaledes  hos  No- 

Wdck  (Handkomment.  z.  alt.  Test.,  Gottingen,  1903),  og  tilmed  i  udvidet  Form.  Under 
den  Forudsætning,  der  synes  at  gøre  sig  gældende  hos  alle  Exegeter,  at 
Ordren  galdt  et  Drab  under  Fødslen,  før  Barnet  var  traadt  ud  (!),  finder 
Nowack  Oversættelsen  „at  se  paa  Stolen",  altsaa  „den  Fødende  paa  Sto- 
len", meningsløs;  Jordemoderens  Opmærksomhed  maatte  være  rettet  paa 
det  Sted,  hvor  Barnet  træder  ud,  eller  paa  Barnet  selv,  resp.  dets.  Køns- 
dele, derfor  kan  „Abnajim"  kun  betyde  Modermundens  Rande  (!)  eller 
Testiklerne.  Disse  obscoene  Udtryk  har  Septuagenta  og  Vulgata  undgaaet 
(!)  og  valgt  en  simplere  Omskrivning.  Saavidt  Nowack,  hvis  Fortolkning, 
kvindelige  Genitalia,  iøvrigt  tidligere  (1834)  var  hævdet  af  Rettig,  af  E. 
Reuss  (La  Bible,  Paris,  1879),  Keil  &  Delitsch  (bibl.  Comment.  iib.  d.  alt.  Test,  1878), 
idet  man  ogsaa  har  støttet  denne  Fortolkning  til  Billedet  fra  Pottemage- 
ren, der  med  skrævende  Ben  sidder  paa  sin  Stol :  ligesom  Lerkarret  kom- 
mer frem  fra  Skiven  mellem  hans  Ben,  kommer  Barnet  frem  fra  Fødsels- 
veien,  som  iøvrigt  ogsaa  „Pottemagerstolen"  er  bleven  identificeret  med 
Fødestolen  (J.  H.  Friedreich,  zur  Bibel,  naturhist.,  anthrop.  u.  med.  Fragen,  Niirnberg  1848). 

Det  Sted  i  Genesis  (30,3),  hvor  Rachel  siger  til  Jacob:  „der  er  min 
Tjenestepige  Bilha,  gak  til  hende,  at  hun  maa  føde  over  mine  Knæ", 
bragte  (sml.  med  Paralelstederne  Gen.  50,s  og  Jobs  Bog  3,12)  Stade,  teol.  Prof.  i  Gies- 
sen  (Zeitschr.  f.  d.  alttest.  Wissensch.,  1885),  til  den  (vovede)  Konklusion,  at  Føde- 
stillingen hos  Israeliterne  var  paa  en  Andens  (spec.  Ægtemandens)  Knæ, 
altsaa  Teksten  burde  lyde:  „se  paa  Knæene",  en  Tolkning,  der  vel  gan- 
ske er  uden  reelt  Holdepunkt,  medens  Kotelmann  (Die  Geburtsh.  bei  den  alten 
Hebråern,  Marburg,  1871)  tyder  Stedet  som  Bevis  for,  at  Hebræerkvinderne 
ikke  fødte  liggende,  og  „da  der  kun  er  et  lille  Skridt  fra  den  naturlige 
til  den  kunstige  Fødestol",  tvivler  han  ikke  om  dennes  Brug  hos  Israe- 
literne. 

Gaar  man  ud  fra,  at  Ordet  i  den  hebraiske  Tekst  betyder  „Stene", 
synes  Ægyptologen  Spiegelbergs  Udlægning  langt  den  plausibleste.  Idet 
han  i  Modsætning  til  Septuaginta's  Omskrivning  af  Stedet  fremhæver  den 
koptiske  Oversættelse,  der  lyder:  „naar  I  staa  i  Begreb  med  at  forløse 
Hebræerkvinderne  i  det  Øieblik,  de  gaa  til  Fødestolen",  henviser  han 
(Ågypt.  Randglossen  z.  alt.  Test.,  Strassburg  1904)  til,  at  de  Fødende  efter  gammel 
ægyptisk  Skik  sad  paa  to  lave  Stabler  Mursten.  Om  sligt  Fødested  be- 
retter allerede  en  Papyrus  fra  Hyksostiden  ( 1 600  f.  Chr.)  og  andetsteds  i 
Papyri,  saavelsom  i  den  koptiske  Litteratur,  tales  om  „at  sidde  paa  Stene 
for  at  bringe  Børn  til  Verden."  De  persiske  Kvinder  bruge  endnu  i  vore 
Dage  at  føde  siddende  paa  Hug  (Fig.  7),  støttende  Hænder  og  Knæer  til 
to  Bunker  Mursten  (Ploss:  Ueber  die  Lage  u.  Stellung  der  Frau  wåhr.  d.  Geb.  bei  ver- 
schiedenenVoikem,  Leipzig  1872).  Altsaa,  resumerer  Spiegelberg,  Forbilledet  for 
Fødestolen  er  at  søge  her. 

Uden  at  turde  fastslaa,  at  Knuden  hermed  er  løst,  synes  Tydningen 
af  det  saameget  omstridte  Ord  imidlertid  fremdeles  at  blive  vanskelig, 
naar  der  —  som  af  hjemlige  Orientalister  meddelt  mig  —  i  den  he- 
braiske Tekst  strængt  taget  ikke  staar  „Abnajim"  o:  Stene,  men  efter 
Vokalstillingen  „Obnajim",  et  Ord,  der  maaske  slet  ikke  er  af  hebraisk, 
mulig  af  ægyptisk  Rod,  og  hvis  Betydning  er  helt  svævende,  om  hvilket 
sidste  Punkt  dog  Meningerne  synes  stærkt  delte. 

Fra  et  rent  Lægestandpunkt  volder  Teologernes  Opfattelse,  Befaling 
om  et  Drab  af  Barnet  under  Fødslen,  en  Del  Vanskeligheder.  Denne  Op- 
fattelse støttes  mulig  ved  det  straks  efter  følgende  Svar  fra  Jordemødrene 
til  Kongen:  „de  hebræiske  er  ikke  som  de  ægyptiske  Kvinder  ....  for- 
inden Jordemoderen  kommer  til  dem,  da  har  de  født."  Men  en  Jordemoder 
kan  vel  næppe  løse  den  Opgave  at  dræbe  et  Barn,  inden  det  er  født  og 
samtidig  have  erkendt  dets  Køn  (der  kunde  vel  kun  tænkes  paa  Kom- 
pression af  Funiklen  ved  Sædestilling);  i  al  Almindelighed  er  der  vel  kun 
Mulighed  for  Drab,  straks  efter  at  Barnet  er  født,  altsaa  uden  Moderens 
Vidende,  men  fra  den  Side  set  bliver  under  alle  Omstændigheder  Teks- 
tens Ordlyd,  at  have  Opmærksomheden  henvendt  paa  det  Sted,  Hebræer- 
kvinden føder,  enten  det  nu  er  „Stene"  eller  „Sto- 
len", ret  uklar. 

Med  hvor  megen  eller  hvor  liden  Ret  der  saa- 
ledes  kan  henvises  til  Mosebøgerne  som  Vidner 
om  Fødestolens  Ælde,  gaar  sikkert  dens  Brug  til- 
bage til  Aarhundreder  før  vor  Tidsregning;  fra  de 
første  kristne  Sekler,  fra  Soranos'  og  Galens  Tid, 
følges  Sporet  af  den  hos  Aetios,  Paulos  Aegine- 
tes,  gennem  Araberne  (Avicenna),  op  til  Middel- 
alderen; dens  Brug  er  paabudt  i  den  første,  fra 
Statens  Side  udgaaede,  Jordemoder-Instruks,  thi  i 
7  (cft     pi~   )  ^rt'  ^  *  Keiser  Karl  V.s  „Carolina",  udstedt  paa 

Rigsdagen  i  Regensburg  1532,  hedder  det:  „da 
dann  die  hebamm  all  ir  vorbereitne  Rustung  darzu 
dienlich,  niitzlich  und  gut,  bereit  sol  haben  als  den  kindstuhl,  schårli, 
schwamm,  nadlen  und  faden,"  og  i  god  Overensstemmelse  hermed  om- 
taler Henrik  Smid  i  sin  „Fjerde  Urtegaard"  fra  1557  Forberedelserne  til 
Fødslen  saaledes:  „.  .  .  skal  Jordemoderen  vere  til  Stede  .  .  .  oc  besyn- 
derlige met  den  Stoel,  paa  huilcken  den  siuglige  Qvinde  skal  settis  .... 
hun  skal  oc  haffue  til  Stede  met  sig  Suomp  Sax  Naal  oc  Traad."  —  I 
17 — 18de  Aarh.  naar  Fødestolen  sin  største  Udbredelse  og  faar  i  dette 
sidste  sine  talrigste  Modifikationer  for  først  at  gaa  af  Brug  i  forrige  Aarh.s 
sidste  Halvdel.  Mærkeligt  nok  benyttes  den  paa  europæisk  Grund  nu  kun 
i  det  Land,  hvor  ellers  Brug  af  Stol  er  udelukket,  i  Tyrkiet. 


Forsaavidt  det  Grundlag,  hvorpaa  Fødselslæren  stod  i  de  hip- 
pokratiske  Skrifter,  saavel  i  teoretisk  som  praktisk  Henseende  lidet 
stemmede  med  en  naturtro  Iagttagelse  af  Fødslen,  kunde  det  heller 
ikke  blive  frugtbringende  for  en  Udvikling  i  et  bedre  Spor,  fordi 
de  hippokratiske  Doktriner  her,  som  paa  den  hele  øvrige  Læge- 
kunsts Omraade,  gennem  saa  lange  Tider  bevarede  det  urokkelige 
Autoritetens  Stempel,  der  ikke  tillod  forstandigere,  paa  korrekt  Ob- 
servation grundede  Anskuelser  at  komme  til  Orde  eller  gøre  sig 
gældende,  uagtet  saadanne,  hvad  vi  senere  komme  tilbage  til,  vir- 

kelig  var  fremme  allerede  i  Oldtiden,  men  sporløst  gik  tabt,  saa  at 
de  hippokratiske  Lærdomme,  især  gennem  de  arabiske  Overleve- 
ringer, satte  deres  Præg  paa  Fødselslæren  langt  op  i  Middelalderen 
og  ud  over  denne. 


II. 


Da  Ptolemæus,  efter  Alexander  d.  Stores  Død  (323  f.  Chr.), 
havde  faaet  Ægypten  som  Provins,  blev  Alexandria  det  ny  Cen- 
trum for  Videnskaben,  et  Samlingssted  for  Lærde  fra  alle  Lande, 
der  i  den  rige  By,  hvor  græsk  og  ægyptisk  Kultur  blandedes,  fandt 
de  gunstigste  Betingelser  for  Studier,  der  fremmedes  og  beskyttedes 
af  de  for  Videnskab  og  Bøger  stærkt  interesserede,  første,  ptole- 
mæiske Regenter. 

Museion,  der  var  en  Del  af  det  kongelige  Slot,  og  Serapeion, 
hvortil  det  berømte,  store  Bibliothek  var  knyttet,  var  et  Slags  viden- 
skabelige Akademier,  hvor  de  lærde  Mænd  boede,  underviste  og 
samlede  Disciple  om  sig.  Heraf  drog  Lægekunsten  ogsaa  Udbytte, 
og  som  en  af  de  Mænd,  der  i  høieste  Grad  bidrog  til  Alexandrias 
Ry  som  det  bedste  Sted  for  Lægeuddannelse,  maa  Herophilos 
nævnes,  med  saameget  større  Ret  ogsaa  for  Obstetrikens  Vedkom- 
mende, som  han  sikkert  her  har  betegnet  Indledningen  til  en  ny, 
desværre  atter  svunden  Æra,  selv  om  det  væsenligt  var  paa  andre 
Omraader  —  Anatomiens  —  at  hans  Fortjenester  især  gjorde  sig 
gældende  og  længst  har  været  kendt. 

Det  Lidet,  der  vides  om  ham  i  biografisk  Henseende,  former 
sig  vel  saaledes,  at  han  stammede  fra  Chalkedon,  en  lille  By  i  Bi- 
thynien  (Lilleasien)  ligeoverfor  Byzants.  Muligt,  at  han  under  Ari- 
stoteles' Veiledning  først  er  blevet  ansporet  til  anatomiske  Studier; 
i  selve  Medicinen  var  hans  Lærer  Praxagoras,  en  af  Hippokrates' 
umiddelbare  Ffterfølgere  paa  Kos.    Senere  faldt  hans  Liv  og  Virk- 

somhed  som  Lærer  altsaa  i  Alexandria;  han  var  Livlæge  hos 
Ptolemæus  I  Soter  (323 — 284  f.  Chr.).  Sin  Navnkundighed,  der 
lod  hans  Eftertid  kalde  ham  „den  store  Læge,"  der  stilledes  sammen 
med  Hippokrates,  vandt  han  som  Anatom.  Galen  aflægger  Vidnes- 
byrd herom:  „Herophilos  er  bevandret  i  alle  Dele  af  Kunsten,  men 
den  nøieste  Indsigt  har  han  i  Anatomien  og  ikke,  efter  de  Flestes 
Exempel,  Dyrenes,  men  selve  Menneskets"  (de  uteri  dissect ,  cap.  V),  og 
andetsteds  anbefaler  han  at  lære  i  Alexandria,  fordi  der  er  saa 
god   Leilighed  til  at  studere  Anatomi,  „som   han  da  ogsaa  selv  en 

Tid   har  været  der"  (de  anatom,  administr.,  Lib.  1.,  cap.  2). 

Hvad  der  har  givet  Herophilos  Betydning  som  Anatom,  er  jo 
den  Omstændighed,  at  han  er  en  Banebryder  paa  Dissektionens 
Omraade,  idet  han  først  af  Alle  dissekerede  Mennesker.  Ogsaa  herom 
taler  Galen,  idet  han  paa  ovennævnte  Sted  bestemt  fremhæver  det 
ved  Omtalen  af  de  kvindelige  Genitalia's  Anatomi.  -  Fremfor  alt 
var  det  paa  Neurologiens  Gebet,  at  Herophilos  førte  an  som  Ana- 
tom. Endnu  den  Dag  i  Dag  erindre  vi  ham  jo  ved  Betegnelsen 
„Torcular  Herophili."  Hjernens  Anatomi  var  et  Felt,  der  var  ganske 
ukendt  for  Hippokrates  og  Aristoteles,  for  hvem  den  var  et  Organ 
uden  Følelse,  bestemt  til  Afsondring  af  Slim.  For  Herophilos  der- 
imod er  Hjernen  Nervesystemets  Centrum,  Sjælens  Sæde,  specielt 
galdt  det  sidste  Calamus;  han  skelner  mellem  sensitive  og  moto- 
riske Nerver,  beskriver  Nethinden,  Corpus  vitreum,  Forskellen  mel- 
lem Arterier  og  Vener,  gav  Duodenum  Navn  osv. 

Paa  Obstetrikens  Omraade  er  Herophilos'  anatomiske  Fortje- 
neste den  først  at  have  omtalt  og  nøiere  beskrevet  Ovarierne,  lige- 
som han  ogsaa  delvis  har  kendt  Tubæ  Falloppii.  Nu  er  jo  alle 
Herophilos'  Værker  gaaet  tabt,  vi  har  kun  Fragmenter  af  dem  hos 
Celsus,  Soranos  og  Galen,  Fragmenter,  der  vise  den  Betydning, 
han  har  havt  for  senere,  græske  og  romerske  Forfattere,  thi  f.  Ex. 
for  Anatomiens  Vedkommende  har  Galen  benyttet  ham  stærkt  i 
sine  Citater  fra  2den  og  3die  Bog  af  Herophilos'  Anatomi.  Medens 
Galen  paa  flere  Punkter  er  en  ret  stræng  og,  maaske  af  Misundelse, 
ikke  retfærdig  Dommer  over  Herophilos,  vovede  han  paa  Anato- 
miens Gebet  ikke  at  sige  ham  imod;  kun  for  Tubæ's  Vedkommende 
korrigerer  han  ham  og  det  paa  en  Maade,  der  nærmest  lader  Galen 
staa  med  Palmer  i  Hænde.  Medens  Herophilos'  Beskrivelse  af 
Ovarierne  er  nøie  og  korrekt,  lader  han  Tuba,  Gangen,  der  fører 
Sæden  fra  disse,  være  en  ikke  meget  synlig  Kanal,  der,  som  hos 
Manden,  ender  ved  Blærehalsen.  Idet  Galen  overlegent  undskylder 

Diokles,  Praxagoras  o.  A.,  der  kun  dissekerede  tarveligt,  at  de  ikke 
har  set  det  rette  Forhold,  undrer  han  sig  over,  at  Aristoteles  og 
Herophilos,  disse  udmærkede  Dissektorer,  kunde  overse,  at  Sæd- 
gangene (Tubæ)  havde  et  tydeligt  Lumen,  og  at  de  indmundede  i 
Uterus  ved  dennes  øverste  Hjørner,  ved  Hornene,  som  jo  over- 
hovedet Galen  ikke  blot  paa  dette,  men  ogsaa  paa  andre  Omraader 
gør  Rede  for  Uteri  anatomiske  Forhold  paa  en  Maade,  der  dog 
maaske  lader  Vesal,  i  sit  Fjendskab  mod  Galen,  gøre  sig  skyldig  i 
en  Overdrivelse,  naar  han  beskylder  ham  for  aldrig,  „end  ikke  i 
Søvne"  at  have  set  en  kvindelig  Uterus.  Original  er  dog  Galen  neppe 
paa  dette  Punkt,  maaske  pynter  han  sig  med  Fjer,  der  tilhøre  Ephe- 
sieren  Ruphos,  thi  kort  før  Galens  Tid  havde  denne  berørt  Hero- 
philos' Feil  og  antydet  Stedet  for  Tubas  Insertion. 

Om  nu  Herophilos'  anatomiske  Iver  har  ført  ham  et  Skridt 
videre,  om  den  Plet,  der  fra  gammel  Tid  hviler  paa  ham,  er  fak- 
tisk begrundet,  maa  vel  staa  hen,  men  Anklagen  lyder  jo  paa,  at 
han  har  viviseceret,  dissekeret  levende  Forbrydere,  som  han  fik 
udleverede  fra  Fængslerne.  Ophavsmændene  til  Beskyldningen  er 
Celsus  og  Kirkefaderen  Tertullian,  medens  Galen  lader  Sagen  ube- 
rørt. Klarest,  men  alt  andet  end  dadlende,  udtaler  Celsus  sig  i  For- 
talen til  sit  Værk:  de  re  medica  libri  octo  (ex  recens.  L.  Targae, 
Argent.  1806):  „det  er  nødvendigt  at  dissekere  de  Dødes  Legemer  og 
undersøge  Indvoldene;  nok  saa  rigtigt  handlede  Herophilos  (og 
Erasistratos)  der  sønderskar  levende  Forbrydere,  og  medens  Aande- 
drættet  endnu  ikke  var  ophørt,  iagttog  de  Forhold,  som  Naturen 
ellers  har  stænget  for-.  ,  .  og  det  kan  ingenlunde  kaldes  grusomt 
ved  at  pine  nogle  Skyldige,  og  tilmed  Faa  i  Tal,  at  tilstræbe,  hvad 
der  kan  være  til  Gavn  og  Nytte  i  Tidernes  Løb  for  alle  ikke  Skyl- 
dige." Det  er  dog  kun  Vivisektion  af  Forbrydere,  Celsus  tilgiver, 
thi  i  Slutningen  af  Fortalen  siges  netop,  at  det  er  unødvendigt  og 
grusomt  at  secere  Levende,  men  nødvendigt  for  Studiet  at  secere  Lig. 

Slet  saa  undskyldende  ser  Tertullian  ikke  paa  Sagen.  Denne 
Kirkefader  (c.  Aar  200  e.  Chr.),  hvis  filosofiske  Værk  de  anima 
mærkelig  nok  andetsteds  —  hvad  vi  senere  kommer  til  at  berøre 
—  giver  et  oplysende  Billede  af  Tidens  mutilerende  Fødselshjælp, 
omtaler  i  samme  Skrifts  Kap.  X,  hvor  Sjælen  defineres,  Herophilos 
med  følgende  Ord:  „Herophilos,  den  bekendte  Læge  eller  Slagter  (!), 
der  har  seceret  600  Personer  for  at  udforske  Naturen  . . .,  hvorvidt 
han  har  lært  alle  Menneskets  indre  Dele  at  kende,  ved  jeg  ikke, 
da  Døden  jo  forandrer  det,  som   har  havt  Liv  og  tilmed  ikke  en 

almindelig  Død,  men  en,  der  indtraadte  under  selve  Dissektionen." 

-  Stedet  refereres  dog  forskelligt*),  saa  at  det  maaske  er  tvivl- 
somt, om  Tertullian  virkelig  sigter  til  Vivisektion,  muligt  er  det  en 
Overdrivelse.  Baade  for  Grækere  og  Ægyptere  var  Sektion  af  Men- 
neskelig en  Rædsel,  thi  skøndt  man  maaske  netop  for  de  sidstes 
Vedkommende  —  med  Balsameringen  for  Øie  —  kunde  tro  det 
modsatte,  betragtede  Ægypterne  jo  Sjælens  Velfærd  som  betinget  af 
Ligets  bedst  mulige  Konservering,  og  derfor  var  Dissektion  dem 
utænkelig.  De  Personer,  der  foretog  Balsamering  --  „Paraschister" 

-  og  ved  Snit  i  venstre  Side  borttog  Indvoldene,  var  Genstand  for 
Overlast  og  Foragt;  Balsameringen  har  derfor  neppe  befordret  Ud- 
viklingen af  anatomiske  Kundskaber,  og  mulig  har  det  kun  været 
de  af  Herophilos  foretagne  Sektioner  af  Menneskelig,  der  har  givet 
Anledning  til  endnu  værre  Rygter. 

I  den  Henseende  har  da  Herophilos  (og  Erasistratos)  ikke  været  ene 
om  Beskyldningen  for  Vivisektion  af  Mennesker;  den  rettes  senere  med 
endnu  større  Kraft  mod  det  16de  Aarh.'s  store  Anatomer,  Carpi,  Vesal 
og  Falloppio,  blandt  hvilke  det  har  været  vanskeligst  at  rense  den  sidste ; 
endnu  i  1878  fremkom  der  fra  Kriminalarkivet  i  Florents  ved  Advokat 
Andreozzi  Aktstykker,  der  skulde  vise,  at  Cosimo  faktisk  i  Tidsrummet 
1545 — 76  lod  Forbrydere  vivisecere.  I  sit  udmærkede  Skrift  (1892)  om 
Vesal  har  Prof.  Roih  i  Basel  givet  en  noiere  Analyse  af  de  enkelte  Til- 
fælde, der  lader  ham  drage  den  Slutning,  at  Beskyldningen  ikke  kan  be- 
vises. 

Til  Støtte  for,  at  Herophilos  har  været  en  kendt  og  dygtig  Fød- 
selshjælper, kunde  nu  først  Legenden  tages  til  Indtægt,  om  den  end, 
som  Siebold  bemærker,  bærer  Usandsynlighedens  Præg.  Den  stam- 
mer fra  Hyginus,  den  ansete  Grammatiker,  Keiser  Augusts  Fri- 
givne, hvis  mange  historiske  Værker  er  gaaet  tabt,  og  til  de  ham 
tilskrevne  Fabulæ,  en  mytologisk  Haandbog,  er  hans  Forfatterskab 
endda  tvivlsomt.  I  sammes  Fabula  274  berettes  altsaa,  at  det  hos 
Athenienserne  var  Kvinder  og  Slaver  forbudt  at  øve  Lægehjælp, 
hvorfor  Athenienserinderne  af  Blufærdighed  foretrak  at  dø  fremfor 
at  benytte  mandlig  Hjælp  ved  Fødslerne,  indtil  en  ung  Pige,  Agno- 


*)  I  Oehlers  Udg.  af  Tertullian  (Lipsia  1853,  p.  596)  staar:  „.  .  .  morte  non  simplici  sed 
ipsa  inter  artificia  exsectionis  errante".  der  giver  uklar  Mening;  O.  læser  derfor  „ipso"  for 
„ipsa"  (.  .  .  „tilmed  ikke  en  almindelig  Død,  da  han  (H.)  jo  selv  tog  feil  i  sin  Dissektion"), 
hvad  heller  ikke  er  synderligt  klart.  —  Efter  Semmlers  Udg.  (Halæ  1771,  vol.  IV,  p.  22S), 
hvor  der  staar  „ipsa",  og  „errantes"  gaar  paa  den  følgende  Sætning,  bliver  Tydning,  som 
ovennævnt,  mulig.  —  Ogsaa  det  først  berørte  Sted  hos  T.  (de  anima,  Cap.  XXV)  er  iøvrigt 
blevet  udlagt  i  lignende  Retning;  Herophilos  nævnes  her  med  Tilføjelsen:  „majorum  quoqve 
prosector",  der  gerne  oversættes:  „H.,  som  ogsaa  secerede  Voksne",  men  Andre  læse  „vivo- 
rum"  for  „majorum." 

dice  forklædte  sig  som  Mand,  lærte  Kunsten  hos  en  Læge  Hiero- 
philus  (H.  kaldes  ofte  saaledes  i  Haandskrifterne)  og  hjalp  dem  ved 
Fødslerne;  Lægerne  lod  hende  anklage  for  Areopagus,  men  Athe- 
nienserinderne gik  i  Forbøn  for  hende.  (Hygini  quæ  hodie  exstant,  curante 
J.  Scheffero,  Hamb.  1674,  p.  201). 

Dog  om  Herophilos'  Betydning  som  Fødselshjælper  foreligger 
der  vægtigere  Vidnesbyrd  end  Anekdotens.  Selv  om  han  som  saa- 
dan  allerede  nævnes  af  Celsus,  er  det  dog  fornemmelig  gennem 
Soranos,  vi  faar  Vished  om,  at  Herophilos  paa  Obstetrikens  Om- 
raade  har  indtaget  en  fremragende  Plads,  vistnok  har  været  Tals- 
mand for  en  Lære,  der  betegner  en  ny  Æra  i  Fødselshjælpen,  saa- 
vidt  det  efter  de  mangfoldige  Steder,  hvor  Soranos  citerer  Hero- 
philos som  Kilde,  maa  formodes,  at  han  selv  har  taget  ham  til  sit 
Forbillede.  Om  Soranos'  Betydning  som  Oldtidens  første  Akkou- 
cheur,  hans  i  Forhold  til  Tiden  mærkelig  korrekte  og  humane  Fød- 
selshjælp, hans  Kendskab  til  Fodvendingen  eta,  vil  der  senere  ud- 
førlig blive  gjort  Rede,  at  hans  først  i  Nutiden  genfundne  Hovedværk 
om  Kvindesygdomme  tidlig  gik  tabt  uden  at  sætte  vægtigere  Spor 
paa  følgende  Tiders  Fødselshjælp,  var  en  Vanskæbne,  men  hvis 
Forholdet  har  været  dette,  at  Soranos  —  hvad  der  er  den  natur- 
ligste Forklaring  —  har  øst  af  en  Tradition,  der  gaar  tilbage  til 
Herophilos,  maa  det  end  mere  beklages,  at  dennes  Værker,  paa 
Brudstykker  nær,  sporløst  forsvandt,  ikke  mindst  den  af  Soranos 
citerede  Majotikon  o:  Jordemoderbogen,  thi  det  Haab,  Gottinger 
Professoren  K.  F.  H.  Marx  1838  udtalte  (Herophilus,  Ein  Beitr.  z.  Gesch. 

der  Medizin,  Carlsruhe  u.  Baden,  1838;  Kristiania  Univers.  Bibi.),   at,   om    ikke 

Hovedværkerne  af  Herophilos,  saa  dog  større  Brudstykker  af  disse 
endnu  kunde  findes  i  Bibliothekernes  Haandskriftsamlinger,  er  i  alt 
Fald  hidtil  ikke  gaaet  i  Opfyldelse. 


Den  nærmeste  Tid  efter  Hippokrates  gav  hans  Lære,  der  netop 
var  grundet  paa  omhyggelig  Naturiagttagelse,  en  Tilblanding  af  filo- 
sofisk Spekulation,  der  skaffede  Tilhængerne  af  denne  Retning  Nav- 
net Dogmatikere.  At  denne  dogmatiske  Skoles  Hypoteser  ikke  fandt 
gunstig  Jordbund  i  Alexandria,  er  naturligt,  naar  det  her,  efter  Hero- 
philos' Initiativ,  var  den  exakte  Anatomi,  der  skulde  være  Grundlag 
for  Lægekunsten.  Herophilos  selv,  der  fra  først  af  havde  staaet  paa 
sine  Læreres  dogmatiske  Standpunkt,  fjærnede  sig  mer  og  mer  her- 
fra;  Iagttagelse  og  de  ad  empirisk  Vei  vundne  Resultater  blev  det 

Ingerslev:  Fragmenter  af  Fødselshjælpens  Historie  3 

afgørende  for  ham  og  hans  Elever,  blandt  hvilke  Philinos  (270  f. 
Chr.)  fra  Kos  er  kaldet  Stifteren  af  Empirikernes  Skole. 

Men  Herophilæerne  fulgte  ikke  deres  Mesters  Spor  i  den  Hen- 
seende, at  de  førte  Anatomiens  Studium  videre;  det  modsatte  blev 
Tilfældet,  hvad  der  blev  skæbnesvangert  for  Anatomien,  thi  da  Galen 
senere  optog  den,  var  Menneskelig  ikke  mer  at  faa,  og  Dyresektion 
traadte  i  Stedet.  -  -  Derimod  har  de  sikkert  bevaret  og  videre  ud- 
viklet de  Grundsætninger  i  Obstetriken,  som  Herophilos  var  Tals- 
mand for,  thi  især  i  Indledningen  til  Kapitlet  „de  svære  Fødsler" 
citerer  Soranos  ved  Siden  af  Herophilos  dennes  Tilhængere  og 
navnlig  Demetrios  fra  Apomea  i  Bithynien,  lader  ham  klassificere 
Aarsagerne  til  Dystoki  paa  moderne  Vis  som  hidrørende  fra  Mo- 
deren, Barnet  og  Fødselsveien,  endvidere  Kleophantos,  der  i  den 
Ilte  Bog  af  sin  Gynækologi  antyder  Kendskab  til  det  snævre  Bæk- 
ken, og  end  flere  af  Herophilæerne,  et  Vidnesbyrd  om,  at  der  for 
Obstetrikens  Vedkommende  har  været  en  Tradition  efter  Herophi- 
los, der  er  blevet  bevaret  og  videre  udviklet  af  hans  Efterfølgere 
for  at  sætte  sine  bedste  Frugter  ved  Soranos. 

Da  det  ptolemæiske  Rige  ophørte  som  selvstændigt  og  gik  op 
i  det  romerske,  var  Alexandrias  Glans  forbi;  efter  at  den  7de  Pto- 
lemæer  i  Rækken  (146 — 417  f.  Chr.)  havde  fordrevet  de  Lærde, 
lukkedes  Anstalterne,  og  Ødelæggelsen  af  Bibliothekerne  var  be- 
gyndt; hvormeget  der  blev  til  Rest  for  Araberne  at  ødelægge,  er 
maaske  tvivlsomt  nok. 

Men  alt  forinden,  efter  de  puniske  Krige,  var  jo  Rom  blevet 
Verdensmagt,  og  det  politiske  Centrum  fra  Hellas  og  Alexandria 
forlagt  hertil,  snart  fulgte  Videnskaben  samme  Vei,  men  den  fandt 
ikke  her  nogen  forberedt  Jordbund,  allermindst  Lægekunsten;  den 
kom  som  fremmed  Gæst  udefra.  — 

III. 


Medens  vi  om  den  græske  Lægekunst  og  specielt  om  Fødsels- 
hjælpen gennem  de  hippokratiske  Skrifter  faar  Oplysninger,  der  gaar 
tilbage  til  ret  fjærne  Tider,  vil  det  i  Medicinens  Historie  altid  staa 
som  et  mærkeligt  Fænomen,  at  et  Kulturfolk  som  Romerne  i  et 
Tidsrum  af  nær  800  Sekler  fra  Roms  Anlæggelse  ikke  havde  frem- 
bragt en  selvstændig,  medicinsk  Videnskab,  idet  de  eneste  Doku- 
menter, der  for  denne  lange  Periode  kaste  Strejflys  saavel  over 
Privatlivet  som  over  Medicinens  forskellige  Grene,  er  at  finde  i 
Skønlitteraturen,  i  Særdeleshed  hos  de  klassiske  Digtere.  Naudet, 
Oversætteren  af  Plautus,  siger:  „Voulez-vous  penetrer  dans  l'in- 
terieur  des  maisons,  surprendre  les  Romains  en  partie  de  plaisir 
avec  leurs  maitresses  ou  en  querelle  avec  leurs  femmes,  non  plus 
sous  les  armes  ou  sous  le  prétexte,  mais  en  negligé,  en  deshabillé? 
Lisez  Plaute."  Og  Daremberg  tilføier:  „voulez-vous  surprendre  å 
Rome  le  médecin  grec  dans  son  cabinet  ou  en  visite  chez  ses 
clients?  Lisez  Plaute  et  entrez  avec  lui  dans  la  maison  du  docteur." 

(E.  Dupouy,  Médicine  et  moeurs  de  l'ancienne  Rome  d'aprés  les  Poétes  Latins,  Paris 

1885).  —  Under  Monarkiet,  og  endnu  en  Stund  senere,  fandtes  der 
jo  overhovedet  ikke  egentlige  Læger  i  Rom  og  kun  en  Udøvelse  af 
Lægehjælp,  der  neppe  fortjente  Navnet  af  Kunst,  og  da  der  i  Re- 
publikens Tid  skete  en  Forandring  heri,  skyldtes  det  de  fremmede 
Lægers  Indvandring.  Om  en  videnskabelig  Litteratur  kunde  der  der- 
for ikke  være  Tale,  og  det  er  først  fra  kristelig  Tidsregning,  at  vi 
træffer  selvstændige,  romerske,  medicinske  Værker,  idet  Celsus  da  — 
under  Tiberius'  Regering  —  skrev  sin  Encyklopædi,  i  hvilken  Me- 
dicinen ogsaa  fandt  en  Plads. 

Dette  Forhold  beroede  jo  paa  den  Overvægt,  de  politiske  Ele- 
menter havde  i  Romernes  Kultur  og  Liv;  for  det  krigerske  Folk 
var  Politik  og  Hensynet  til  Statens  Magtomraade  det  afgørende;  i 
Statssamfundet  var  det  enkelte  Individs  Velfærd  en  underordnet 
Sag.  For  Videnskab  og  Lægekunst  var  der  ingen  Tanke;  Sygdomme 
og  Epidemier  var  sendt  fra  Guderne  og  maatte  bekæmpes  ved  re- 
ligiøse Ceremonier,  Sonoffre  og  andre  Udslag  af  den  Overtro,  der 
var  bragt  til  Rom  fra  Etruskerne.  Den  Lægehjælp,  der  overhovedet 
øvedes,  var  overladt  til  Slaver  og  Frigivne,  eller  den  var  en  Læg- 
mands Hjælp,  saaledes  som  Plinius  i  Indledningen  til  sin  Natur- 
historie fortæller  om   Husfaderen,  der  efter  en  Receptbog  sørgede 

3* 

for  Familien  og  Slaverne,  og  om  Cato,  der  selv  var  Læge  for  sin 
Slægt,  sine  Venner  og  sit  Kvæg,  og  som  begeistret  Tilhænger  af 
denne  „populære"  Lægekunst  føier  Plinius  til,  at  aldrig  havde  Senat 
eller  Borgerskab  kunnet  glæde  sig  ved  en  bedre  Sundhedstilstand 

(C.  Plinii  Secundi  Natural.  histor.  libri  XXXVII,  ed.  C.  Mayhoff,  Lipsiae  1897).    Plu- 

tarch  ser  dog  Sagen  fra  mindre  lys  Side  og  mener,  at  Cato  ved  sin 
Lægemetode  satte  baade  sin  Kones  og  Søns  Liv  paa  Spil. 

Men  da  Rom  var  blevet  en  mægtig  og  rig  Stad  med  Luksus 
og  alle  Usædelighedens  Laster,  øvede  den  sin  Tiltrækning,  nu  kom 
Indvandringen  af  Læger,  og  disse  var  Grækere.  —  Den  første, 
der  omtales,  er  Archagatos  fra  Peloponnes,  som  kom  til  Rom  219 
f.  Chr.;  han  nævnes  af  Plinius  som  „Saarlægen",  men  ved  sin 
Brug  af  Kniv  og  Brændejern,  der  skaffede  ham  Tilnavnet  „Carni- 
fex",  bragte  han  ikke  Kunsten  i  Kredit;  det  er  vel  ham,  Cato  sigter 
til,  naar  han  til  sin  Søn  Marcus  skriver:  „Grækerne  er  en  fordær- 
vet Race.  Saasnart  dettte  Folk  bringer  os  sine  Kundskaber,  fordær- 
ver det  Alt,  og  end  værre  gaar  det,  naar  det  sender  os  sine  Læger." 

Sagen  tog  dog  en  anden  Vending,  da  Asklepiades  i  1ste  Aarh. 
e.  Chr.,  paa  Pompeius1  Tid,  kom  til  Rom  fra  Alexandria,  hvor  han 
havde  studeret  Lægekunst  hos  Kleophantos.  Han  var  en  snu  Ver- 
densmand, der  forstod  at  tage  sit  Publikum,  „tuto,  cito,  jucunde" 
var  hans  Valgsprog.  Den  hippokratiske  Naturhelbredelse  havde  han 
ingen  Tro  til,  og  de  skrappe  Midler,  Forgængere  havde  brugt,  saa- 
velsom  Empirikernes  vomitive  og  purgerende  Midler  holdt  han  sig 
fjærnt  fra,  men  overfor  sit  forfinede,  epikuræiske  Klientel  brugte 
han  Diæt,  Gymnastik,  Motion,  Hydroterapi,  Stofvekselkure  altsaa, 
der  faldt  i  Tidens  Smag.  I  sin  Bog  de  oratore  taler  Cicero  om 
ham  som  sin  Ven  og  Læge  („is  quo  nos  medico  amicoque  usi  su- 
mus"),  og  han  blev,  efter  hvad  Plinius  fortæller,  æret  som  en  Gud. 
Ham  skyldte  derfor  Lægekunsten  sin  Anseelse  i  Rom,  de  frem- 
mede Læger  fik  Borgerret  og  naaede  fremskudte  Poster,  saaledes 
Antonius  Musa,  der  blev  Livlæge  hos  Keiser  Augustus. 

Asklepiades  selv  dannede  strængt  taget  ikke  Skole,  men  en  af 
hans  Elever  var  Themison  fra  Laodicæa  i  Lilleasien,  hvor  en  Læge- 
skole  var  dannet,  efterat  de  Lærde  var  fordrevne  fra  Alexandria, 
og  Themison  blev  Stifteren  af  Methodikernes  Skole,  hvis  fornem- 
ste Repræsentant  Soranos  jo  var;  ad  denne  Vei  spores  saaledes 
Forbindelsen  mellem  Soranos  og  Alexandrinerskolens  Stifter  Hero- 
philos. 

Efter  Asklepiades  forlod  de  græske  Læger  ikke  mere  Rom,  og 


37 

det  blev  gennem  dem,  at  den  antike  Lægekunst  i  Rom  naaede  sin 
Kulmination. 

Endnu  længere,  end  den  øvrige  Lægekunst,  stod  Fødselshjæl- 
pen i  Roms  ældste  Tid  udenfor  Videnskabens  Ramme,  henlagt  som 
den  var  udelukkende  til  Jordemødrenes  Omsorg  og  tilmed  sikkert 
en  høist  passiv  Omsorg,  thi  de  Faktorer,  der  under  Vanskeligheder 
ved  Fødslen  spillede  Hovedrollen,  var  de  utallige  Skytsgudinder, 
Myte  og  Religion  havde  foreskrevet  Romerinderne  som  den  væsent- 
ligste Tilflugt,  hvor  Hjælp  behøvedes. 

Gennem  Forfattere,  der  ex  professo  har  skrevet  om  Lægekunst, 
savner  vi  enhver  Oplysning  om  egentlig  Hjælp  under  Fødslen,  und- 
tagen maaske  det  spidsfindige  Raad  hos  Plinius  at  applicere  en 
Zitterrokke  paa  Underlivet  for  at  fremkalde  Veer,  men  gennem  de 
romerske  Klassikere  Juvenal,  Martial,  Virgil  og  ikke  mindst  Plau- 
tus  og  Terents,  der  i  deres  Komoedier  lader  Jordemødre  optræde 
paa  Scenen,  faaes  et  anskueligt  Billede  af  de  mangfoldige  Skikke  og 
Ceremonier,  der  maatte  iagttages  under  Svangerskab,  Fødsel  og 
Barselseng  for  Moderens  og  det  nyfødte  Barns  Vedkommende,  og 
ikke  mindst  om  de  talløse  Udslag  af  Overtro  og  Mystik,  der  spil- 
lede ind  her  og  iøvrigt  har  sat  deres  Præg  langt  op  i  Tiden. 

Hovedrepræsentanten  for  sine  Skytsgudinder  under  Fødslen 
havde  Romerne  taget  fra  den  græske  Mytologi:  Lucina,  hvis  Navn 
snart  er  knyttet  til  Juno,  snart  til  Diana,  men  ved  Siden  deraf  et 
Utal  af  andre  for  alle  mulige  Eventualiteter  under  Fødsel  og  Bar- 
selseng, deriblandt  ogsaa  „Postverta"  for  uheldigt  Fosterleie;  det 
Alter,  der  var  rejst  for  hende  i  Rom,  omtaler  Gellius  i  sine  Atti- 
ske   Nætter    (Noctium  atticar.  libri  XX,  ex  recens.  M.  Hertz,  Berol.  1885,  Lib. 

XVI,  Cap.  16).  I  Juno  Lucina' s  Tempel  nedlagde  Romerinden,  saasnart 
hun  var  blevet  gravid,  sit  Bælte  og  bragte  sine  Gaver  for  at  opnaa 
en  lykkelig  Fødsel,  eller  som  Tak  for  en  vel  overstaaet. 

Af  disse  Votivgaver  —  „Donaria"  —  „ex-voto"  —  der  jo  navnlig 
bragtes  for  attraaet  eller  opnaaet  Helbredelse  af  alle  Slags  Sygdomme,  er 
der  allerede  længe  før  vor  Tid  fundet  Exempler,  men  i  større  Mængde 
er  de  først  bragt  frem  i  senere  Tid.  —  En  særlig  Interesse  knytter  sig 
til  den  Gruppe  „ex-voto",  der  forestiller  Dele  af  det  menneskelige  Le- 
geme, snart  Hænder,  Fødder.  Brudstykker  af  Truncus  (Fig.  8),  snart  Vis- 
cera,  enten  fremstillede  i  det  aabne  Underliv  eller  enkeltvis,  og  netop 
disse  sidste  af  særlig  Interesse,  forsaavidt  de  repræsentere  de  ældste,  bil- 
ledlige Fremstillinger  af  Underlivsorganerne,  som  vi  kender  for  Menne- 
skets Vedkommende.  —  Der  synes  nu  for  det  første  at  være  Dissens  om, 
hvorvidt  de  overhovedet  er  Gengivelser  af  sygelige  eller  sunde  Legems- 

dele,  hvilket  vilde  hænge  sammen  med  Spørgsmaalet,  om  de  bragtes  som 
Offer  for  at  vinde  Helbred,  eller  for  saadant,  der  allerede  var  naaet.  For 
den  første  Opfattelse  gør  Stieda,  anatomisk  Professor  i  Konigsberg,  sig  til 
Talsmand  (Merkel  &  Bonnet,  Anatom.  Hefte,  16de  Bd.  p.  l,Wiesbaden  1901).  Den  Syge, 

ikke  den  Helbredede,  gaar  til 
Lægen  (o:  Guderne),  og  da 
enkelte  af  de  af  Siieda  be- 
skrevne Donarier  forestiller  Le- 
gemsdele med  patologiske  Fæ- 
nomener, f.  E.  Underextremitet 
med  Varicer,  opfatter  han  dem 
alle  som  Gengivelser  af  syge 
Legemsdele.  Dette  modsiger 
Curåtulo  (Docent  i  Rom)  paa 

det  Bestemteste  (Die  Kunst  der 
Juno  Lucina  in   Rom,  Berlin,  1902,  p. 

96);  langt  over  Flertallet  frem- 
stiller   sunde    Legemsdele   og 
Organer.  —  Blandt  disse  sid- 
ste har  man  nu  ogsaa  ment  at 
finde  Gengivelser  af  Uterus. 
For  Diana,  som  Fødselsgudinde,  fandt  Kultus  især  Sted  ved  Nemi- 
søen,  hvor  Templet  for  Diana  Nemorensis  stod,  og  hertil  valfartede  Kvin- 
derne i  Oldtiden.  Ved  Udgravninger,  som  blev  foretagne  1885  ved  Lord 


Fig.  8. 


Forskellige  Votivgaver  i  Terracotta, 
Museo  nazionale  Romano. 


(Efter  Piero  Giacosa  „Magistri  Saternitani  nondum 
editi",  Atlas,  Torino,  1901). 


Fig. 9.  Votivgave,  Uterus?  (Veji). 

(Efter  Stieda,  anat.  archåol.  Studien, 

Wiesbaden  1901). 


Fig.  10.  Votivgave. 

Uterus  med  Biorgan?  (Veji) 

(Efter  Stieda). 


Savile,  engelsk  Gesandt  i  Rom,  fandtes  foruden  mangfoldige  Mønter  og 
Statuetter  af  Gudinden,  ogsaa  Votivgaver  af  Terracotta  og  deriblandt  mange, 
der  som  sagt  skulde  forestille  Uterus.  Samlingen  forblev  ikke  i  Rom,  men 
spredtes  for  alle  Vinde;  en  anden  righoldigere,  af  lignende  Art,  rindes 
imidlertid  i  det  romerske  Nationalmusæum  (Museo  delle  Terme),  og  kom 
for  Dagen  ved  Udgravninger  paa  Tiberøen,  hvor  ca.  300  Aar  f.  Chr.  det 
berømte  Æskulaps  Tempel  stod;  en  Mængde  af  de  her  (og  iøvrigt  ogsaa 
andre  Steder,  Pompeji  og  den  gammel  etruskiske  By  Veji)  fundne  Dona- 

ria  referere  sig  ligeledes  til  de  kvindelige  Fødselsorganer,  et  Vidne  om, 
at  Æskulap,  trods  sit  Mandkøn,  i  Kvindernes  Øine  dog  har  havt  Forrangen 
for  de  andre  Skytsgudinder.  —  Disse  Donaria,  vedrørende  Genitalsfæren, 
repræsentere  for  Kvindens  Vedkommende  næsten  udelukkende  de  indre 
Organer,  af  ydre  Genitalia  er  der  kun  et  Par  Exemplarer  i  Roms  Musæer 
(Curdtulo),  i  Modsætning  til  den  store  Mængde  ydre,  mandlige  Genitalia. 

Exempler  paa  Donaria,  der  skal  forestille  Uterus,  er  gengivet  i  Fig. 
9  og  10. 

Men  Spørsmaalet  er  nu,  om  Sagen  forholder  sig  saaledes.  Allerede 
i  den  ældste  Beretning  om   Donarier,  fra   1654,  ved  Tomasini,  Biskop  i 

Istrien,  er  et  saadant  Organ    afbildet  (Thesaur.  antiquit.  romanar.  a  Graevio,  Lugd, 

1699,  T.  XII;  kgi.  B.).  Dog  Biskoppen  har  mindst  af  alt  tænkt  paa  Uterus, 
men  opfattede  Genstanden  som  et  Vievandskar  —  „Urnula"  —  og  af- 
bilder det  derfor  ogsaa  med  den  butte  Ende  nedad,  og  denne  Opfattelse 
synes  endnu  ikke  helt  udelukket  fra  Arkæologers  Side.  (Efter  Jocher  skal 
iøvrigt  Afhandlingen  være  forfattet  af  vor  i  Padua  privatiserende,  lærde 
Landsmand,  Johannes  Rhode,  der  havde  overladt  Tomasini  den  til  Publi- 
kation). De  siden  da  talrige  Fund  af  Legemsorganer  og  navnlig  Gengi- 
velserne af  samtlige  Underlivsviscera  i  Situs,  hvoriblandt  ogsaa  Uterus, 
synes  vistnok  at  kunne  rokke  den  nævnte  Tydning.  —  Curdtulo  nærer 
ikke  Tvivl  om,  at  det  er  en  Fremstilling  af  Uterus,  der  er  tilsigtet; 
den  forreste,  konvexe  Flade,  med  de  transverselle  Furer,  skal  antyde  det 
udvidelige  Muskelorgan,  og  det  lille,  ovale  Legeme  paa  Siden  et  Ovarium. 
Men  dette  Ovarie  (?)  synes  netop  at  gøre  Sagen  tvivlsom.  For  det  første 
kendtes  Ovarierne  neppe  da,  og  hvorfor  kun  et?  Blandt  8  Exemplarer, 
som  Stieda  har  undersøgt,  manglede  dette  Appendix  kun  én  Gang,  men 
snart  var  det  anbragt  tilhøire,  snart  tilvenstre;  derfor  opstiller  han  den 
maaske  plausible  Hypotese,  at  det  slet  ikke  er  et  Billede  paa  Uterus 
og  Adnexa,  der  tilsigtes,  men  paa  Vagina  og  den  foran  liggende  Vesica, 
Organer,  som  var  kendte,  og  Rynkerne  forstaar  han  som  en  naiv  Frem- 
stilling af  Vaginas  indvendige  Væg;  at  Biorganet  altid  er  enkelt  og  snart 
anbragt  til  en,  snart  til  en  anden  Side,  passer  ogsaa  bedre  til  Vesica. 

Curdtulo  er  en  bestemt  Modstander  af  denne  Tydning  og  mener,  at 
Stieda  vilde  opgive  den,  og  Arkæologerne  andre  Forklaringer,  hvis  de 
havde  set  det  paa  Lægekongressen  i  Rom  1894  fremviste  Exemplar,  der 
forestiller  en  dobbelt  Uterus  med  dobbelt  Orificium,  maaske  et  Takoffer 
for  en  vel  overstaaet  Tvillingfødsel,  en  Formodning,  som  Prof.  Simpson 
udtalte  i  et  af  Edinb.  obst.  soc.s  Møder  (Transact.  Vol.  XIX,  p.  153),  hvor  han 
foreviste  en  „ex-voto",  forestillende  en  Uterus,  omtrent  6  Uger  efter 
Fødslen. 

Materialet,  hvoraf  disse  Donarier  er  forfærdigede,  er  oftest  Terra- 
cotta;  Bagfladen  er  glat  og  flad,  foroven  med  en  lille  Aabning,  ved  hvil- 
ken Gaven  hængtes  op  paa  Tempelvæggen  (de  minde  vel  saaledes  ikke 
lidt  om  Sølvhjerterne  i  Nutidens  romersk  katholske  Kirker). 

Hvis  Curdtulos  og  A.s  Tydning  er  tilladelig,  hvad  der  synes  mig 
tvivlsomt,  vilde  i  hvert  Fald  disse  Fremstillinger  af  Uterus  afgive  et  nok 
saa  naturligt  Billede  af  Organet,  som  de  Illustrationer,  der  fremkom  i  Bog- 
trykkets første  Tider  (s.  n.).  — 

I  den  store  Samling  af  Oldtidsinskriptioner,  Corpus  inscript. 
latinarum,  hvortil  mange  af  Originalerne  ses  i  Roms  Musæer  (Va- 
tikanet, Lateranmusæet,  Kapitoleum  o.  s.  v.),  findes  talrige  Gravskrif- 
ter, der  vedrøre  Jordemødre  (Vol.  II,  pars  II,  Beroiin.  1882;  kgi.  B.),  dels 
over  saadanne,  der  stod  i  keiserlig  Tjeneste,  dels  over  privat  prak- 
tiserende, hyppigst  de  sidste.  De  forekomme  her  under  to  Benæv- 
nelser: „Obstetrix"  og  „Opstetrix".  Benævnelserne  er  sikkert  syno- 
nyme, da  i  Latinen  b  foran  s  (og  t)  faar  Lyden  af  p;  altsaa  „ob" 
og  „stare",  at  staa  foran,  som  ogsaa  „Adstetrix"  forekommer,  at  staa 
hos.  Derfor  havde  Thorn.  Bartholin  neppe  Ret  i  at  derivere  ander- 
ledes (ab  „ope"),  naar  han  i  sit  specielt  obstetriciske  Skrift,  De  in- 
solitis  partus  humani  viis,  Hafn.  1664,  p.  154,  om  Jordemødrene 
siger:  Deres  Kundskab  i  Anatomien  er  nødvendig,  for  at  de  kunne 
bringe  Hjælp,  „hine  enim  dictæ  opstetrices  in  veteribus  inscriptio- 
nibus." 

Hvor  der  hos  de  gamle  Klassikere  tales  om  Fødsel  og  Hjæl- 
pen under  denne,  er  det  altid  disse  Obstetrices,  der  berettes  om, 
Læge  nævnes  aldrig.  Fortællingen  om,  at  den  ovennævnte  Ant. 
Musa  bistod  Keiser  August  s  Datter  Livia  ved  den  besværlige  For- 
løsning, der  endte  med  Nero's  Fødsel,  er  en  Opfindelse  af  Osian- 
der,  der  fra  ham  er  gaaet  over  til  Andre.  Først  hos  Celsus  tales 
om  Lægens  Opgave  ved  operative  Fødsler. 

Hvori  Jordemødrenes  Hjælp  bestod,  udover  de  elementæreste 
Forholdsregler  ved  Fødslen,  og  om  nogen  Slags  Forløsningskunst 
fra  deres  Side  foreligger  der,  som  ovenfor  nævnt,  intetsomhelst 
Vidnesbyrd  i  Litteraturen  før  Celsus'  Tid.  Men  at  deres  Anseelse 
har  været  stor  og  Korporationen  estimeret,  viser  bl.  A.  det  af  Cel- 
sus  brugte  Udtryk:  „Obstetricum  nobilitas",  og  deres  Omraade  var 
ikke  blot  Fødslernes,  men  ogsaa  Gynækologiens,  thi  senere  optræde 
de  under  Navnet  „Medicae",  afgive  sammen  med  Læger  Skøn  over 
Sygdomme  hos  Kvinden  og  foreskrive  Midler  for  disse;  i  Tilfælde 
af  tvivlsomt  Svangerskab  skulde  5  Jordemødre  undersøge  og  afgive 
Fællesvotum.  Væsenlig  har  deres  Opgave  ved  Fødslen  været  den 
at  opmuntre  og  trøste,  at  forebygge  eller  tilraade  Paavirkning  af  de 
mangfoldige,  mærkelige  Midler,  som  Overtroen  tillagde  Indflydelse 
paa  Fødslens  Paaskyndelse  eller  Stansning,  blandt  hvilke  f.  Ex.  de 
saakaldte  „Aétiter"  („Ørnestene")  spillede  en  vigtig  Rolle;  Stenen 
har  en  løs  Kærne,  der  rasler,  derfor  er  den  ligesom  selv  „svanger" 
(Plinius);  appliceret  paa  Laaret,  lettedes  Fødslen,  paa  venstre  Arm, 
standsede  den. 

I  de  moderne  Mineralogier  forekommer  Ordet  „Aétites"  ikke,  deri- 
mod i  enkelte  „Ørnesten",  en  Varietet  af  Brunjærnsten,  hvis  løsere  Kærne 
kan  skille  Sig  ud,  Og  da  klapprer  Stenen  (Quenstedt,  Handb.  d.  Mineralogie,  Tii- 
bingen  1877,  p.  766:  „das  sind  die  im  Alterthume  so  beriihmten  Adlersteine"). 

—  I  de  paa  Bidrag  til  Overtroen  ret  fattige,  hippokratiske  Skrifter  næv- 
nes Aétiten  ikke,  men  først  hos  Dioskorides  og  Plinius.  I  sin  Naturhistorie 
taler  denne  sidste  flere  Steder  om  Aétites:  „magnam  famam  habent,  re- 
periuntur  in  nidis  aquilarum"  (36te  Bog,  21);  Ørnen  henter  den  til  Reden 
som  uundværlig  for  Æglægningen,  og  hos  Svangre  og  Fødende  opholder 
den  Fødsel,  hæftet  til  en  Legemsdel  og  indsvøbt  i  Skindet  af  et  Offerdyr. 

—  Galen  berører  den  kun  kort,  udførligere  Aé'tios;  under  forskellige  Va- 
rianter, hvad  Anbringelse  og  Virkning  angaar,  træffes  Beskrivelsen  af 
denne  Amulet  hos  Middelalderens  Forfattere  og  staar  hos  Lægerne  endnu 
i  16de — 17de  Aarh.  i  Anseelse  som  Middel  mod  besværlig  Fødsel,  ja  selv  i 
18de  Aarh.  er  dens  Virkninger  ikke  glemt.  Dens  Brug  af  Almuen  paa  Is- 
land („Lausnarstein"),  i  Norge  og  i  Danmark  omtales  af  Pontoppidan  og 
Ole  Worm,  Og  den  skal  endnu  benyttes  af  Lapperne  (Fritzner:  Lappernes  He- 
denskab og  Trolddomskunst;  norsk  hist.  Tidsskr.,  Bd.  4.  p.  204),  men  „Stenen",  der 
findes  opdrevet  paa  Stranden,  er,  ligesom  „Lausnarsteinen",  vistnok  Nød- 
den af  en  Mimose. 

Paa  Grundlag  af  et  overordentligt  stort,  litterairt  Materiale  har  F.  L. 
Grundtvig  i  sit  Skrift  LøsningSStenen,  Et  sagnhistorisk  Studie,  Kbhvn.,  1878, 
indgaaende  behandlet  Spørgsmaalet,  samt  Forholdet  mellem  „Ørnestenen" 
og  andre  „Stene",  der  har  spillet  en  Rolle  i  Fortids  Sagn  og  Overtro. 

Navnlig  vaagede  Jordemoderen  over,  at  ikke  den  Fødende  eller 
Nogen  af  Omgivelserne  sad  med  korslagte  Knæ  eller  flettede  Fingre 
(„digiti  pectinatim  inter  se  implexi"),  den  Fremgangsmaade,  som 
Ovid  fortæller,  at  Lucina  paa  den  skinsyge  Juno's  Anslag  benyttede 
for  at  vanskeliggøre  Alkmene's  Fødsel  (Plinius,  Lib.  28,  Cap.  17). 

Naar  Barnet  var  født,  kom  den  høitidelige  Legitimationsakt, 
ved  hvilken  Jordemoderen  spillede  en  Hovedrolle.  Barnet  lagdes 
paa  Jorden  —  efter  Plautus,  renset  og  vasket,  efter  Ovid,  som  det 
kom  fra  Modersliv  „adhuc  a  matre  rubentem",  og  saaledes  beskriver 
Soranos  ogsaa;  og  under  Paakaldelse  af  Gudinden  Levana,  løftede 
nu  Faderen,  eller  en  anden  af  ham  autoriseret  Person,  der  ogsaa 
kunde  være  Jordemoderen,  det  op  fra  Jorden,  Tegnet  paa,  at  det 
anerkendtes  af  Faderen;  i  modsat  Fald  blev  det  udsat,  en  Skik,  der 
holdt  sig  længere  i  Teori  end  i  Praksis,  thi  først  319  e.  Chr.  op- 
hævedes denne  Faderens  „jus  vitæ  et  necis".  —  Paa  5te  Dag  efter 
Fødslen  blev  Barnet  af  Jordemoderen  baaret  rundt  om  Husalteret 
og  overgivet  til  Ammen  „Nutrix",  hvis  Rolle  i  Familien  var  end 
større  end  Jordemoderens,  da  Barnets  Opdragelse  overlodes  hin; 
„educit  obstetrix,  educat  nutrix"  skrev  Varro,  og  ikke  sjeldent  blev 
Nutrix  senere  Medlem  af  Familien. 


42 


Fig.  1 1  gengiver  et  Basrelief  paa  en  Sarkofag  ved  Palazzo  Sa- 
chetti  i   Rom,  som   Casp.  Bartholin  fil.  beskrev  og  afbildede  i  en 

Piece,  han  1677  udgav  i  Rom  (Casp.  Bartholini,  Thorn,  fil.,  Expositio  veteris 
in  Puerperio  Ritus  ex  Arca  sepulchrali  desumpti,  Romae,  1677):  til  venstre  sid- 
der den  unge  Hustru,  der  betragter  Barnet,  som  Jordemoderen  løfter 
op  fra  Badet,  medens  Nutrix  staar  med  Lagenet.  Til  høire  to  Kvin- 
der, hvoraf  den  ene  noterer  Tid  og  Dag  for  Fødslen. 


Fig.  1 1.  (Efter  Casp.  Bartholin  jun.,  se  Teksten) 


I  sin  kommenterende  Beskrivelse  af  hosstaaende  Basrelief  af- 
handler Casp.  Bartholin  i  et  af  Kapitlerne  den  antike  Skik  „a  humo 
tollere  liberos". 

Har  denne  Oldtidsskik  havt  Indflydelse  paa  vort  danske  Navn 
„Jordemoder"? 

Brugen  af  Ordet  Jordemoder"  kan  i  Skriftsproget  føres  tilbage  til 
det  16de  Aarhundrede.  Vistnok  det  ældste  Sted,  hvor  det  her  møder,  er 
Chr.  Pedersen's  i  Paris,  1510,  trykte  Lexikon,  „Vocabularium"  (obstetrix 
=  „iordemoder"),  saavelsom  hans  sammesteds,  1515,  trykte  Jerntegns- 

postille    („det  største,  danske  Skrift,  som  udkom  før  Reformationen",  Chr.  Bruun,  Aarsb.  og 

Medd.  fra  det  st.  kgi.  Bibi.,  Kjøbhvn.,  1870):  „hun  suøbte  hannum  self  oc  lagde 
hannum  i  Krubben,  oc  der  var  engen  quindfolk  hoss  hende  huerken  iorde- 
moder eller  anden."  Endvidere  i  Hans  Tavsens  Oversættelse  af  de  5 
Mosebøger  (1535),  i  Chr.  Pedersens  Bibeloversættelse  1550  (Chr.  III.s 
Bibel),  i  Biskop  Palladius'  (f  1560)  Visitatsbog  (fundet  1866  i  det  st.  kgi.  Bibi 

og  udgivet  1867),  i  Henrik  Smids  Lægebog  (1557)  etc.  Derimod  bruges  Be- 
nævnelsen ikke  i  den  ældste,  danske  (partielle)  Bibeloversættelse  (det  gi. 
Testamentes  8  første  Bøger,  fordanskede  efter  Vulgata;  første  Gang  udg.  efter  et  Haandskrift 
i  det  kgl.  Bibi.  fra  15de  Aarh.,  ved  Chr.  Molbech,  1828).  Det  ovenfor  berørte  Sted  i 
Exodus  1,16,  hvor  Farao  befaler  de  hebræiske  Jordemødre  at  dræbe  Drenge- 
børnene lyder  her  saaledes,  at  Kongen  talte  til  „de  qwinnær  som  ware  i 
thæn  tymæ  hos  ebræiske  qwinnær  i  barntføthsel." 

Ved  Siden  af  „Jordemoder"  forekommer  fra  dette  Tidspunkt  dog  og- 
saa  „Fostermoder",  saaledes  i  Hans  Tavsens  nævnte  Postille,  samt  i  Sogne- 
præsten Jørgen  Simensøn's  Tractat  om  „Underuissning  for  Fostre  Modere", 
Kjøbhvn,  1587,  og  i  et  Haandskrift  fra  16de  Aarh.,  vi  senere  komme  til 
at  omtale,  „Kvinders  Urtegaard"  (Kgl.  Bibi.,  Thotfs  Saml.  245,  8vo),  bruges  i 
Afsnittet  om  Svangerskab  og  Fødsel  udelukkende  Benævnelsen  „Foster- 
moder". 

I  gammel  nordisk  Litteratur  eller  i  Islandsk  forekommer  aldrig  nogen 
af  disse  Benævnelser;  i  Oldskrifterne  kaldes  Fødselshjælpersken  enten 
„yfirsetukona",  (o:  en,  der  sidder  over  den  Fødende,  „sitja  yfir  konu"), 
„nærkona",  eller  „nåverukona".  Saaledes  i  „Stjørn",  en  gammel  islandsk 
Bibeloversættelse  fra  13de  Aarhundrede.  I  islandsk  Nutidssprog  bruges 
hovedsagelig  den  første  Benævnelse,  sjeldnere  „nærkona";  det  tredie 
Ord,  som  bruges  i  nuværende  Islandsk  (men  ikke  findes  i  Oldtidslittera- 
turen),  er  „ljosmodir"  (Lysmoder). 

Derimod  er  Ordet  „Gjordemoder"  af  langt  senere  Oprindelse;  det 
skyldes  Math.  Saxtorph's  Autoritet,  at  denne  Benævnelse  en  Tidlang  var 
i  Hævd,  da  han  feilagtig  mente,  at  „Jordemoder"   var  en  Omskrivning 

heraf  (Om  den  Tilvæxt,  Forbedr,  og  Nytte,  som  Fødselsvidensk.  har  vundet  i  Danmark  ved 
Fødsels-Hospitalets  Stiftelse  i  Kjøbenhavn,  1782).  Allerede  Rask  (Undersøg,  om  det  gi. 
Nord.  eller  Island.  Sprogs  Opr.,  Kjøbhvn.,  1818)  polemiserede  stærkt  mod  denne 
Derivation  af  Ordet;  naar  han  imidlertid  udbryder:  „har  noget  andet 
Sprog  i  Verden  dannet  sig  et  Ord  paa  Jordemoder  af  en  Gjord?",  kunde 
dog  maaske,  som  straks  nedenfor  skal  bemærkes,  henvises  til  det  franske. 

Stemmende  med  vort  „Jordemoder"  er  jo  det  svenske  „Jordegumma". 
Den  berømte,  svenske  Sproggransker  Ihre's  Mening  (Giossarium  Suigothicum, 
Upsala,  1769),  at  Ordet  burde  hedde  „Jodgumma",  fordi  det  skulde  være 
dannet  af  det  islandske  „Jod"  o:  spædt  Barn  („jodsiuk"  o:  som  er  i  Barns- 
nød), er  aldrig  blevet  accepteret.  Muligvis  det  ældste  Citat,  hvor  „Jorde- 
gumma" forekommer,  findes  i  det  gamle,  svenske  Skrift  Siålens  throst, 
(hvor  Talen  er  om  Farao's  Befaling  til  de  hebræiske  Jordemødre):  „the 
waro  jordhgommor  oc  plaghado  wara  nær  quinnom  tha  the  foddo  barn" 
(„Siålens  throst"  ^:  Tio  Guds  Bud  forklar,  genom  Legender,  Berått.  og  Exempl.  efter  en  gam- 
mel Haandskrift,  udg.  af  Kleming,  Stockholm  1871,  i  Svenska  Fornskrifter,  19.  Bd. ;  Haand- 
skriftet,  det  eneste  kendte,  synes  at  være  fra  1ste  Halvdel  af  15.  Aarh., 
c.  1430).  —  Hos  J.  von  Hoorn,  Grundlæggeren  af  Obstetriken  i  Sverig, 
erTitlen  paa  hans  1697  udg. Jordemoderbog:  Den  swenska  wål-ofwade 
Jord-Gumman,  og  han  bruger  gennemgaaende  denne  Benævnelse;  dog 
forekommer  ogsaa  „Barnmoderske". 

Men  nu  Oprindelsen  af  dette  Ord  „Jordemoder"  ? 

Neppe  havde  vel  Præsten  ved  St.  Albani  Kirke  i  Odense,  Jørgen  Si- 

mensøn  Ret,  naar  han  i  den  ovennævnte  Tractat  udtaler:  „Jordemodere 
kaldes  de  derfaare,  At  dersom  de  icke  trolige  oc  forsuarlig  hielper  baade 
Barselquinderne  oc  deris  Fostre,  da  kunde  de  bliffue  Aarsage  til  begge 
deris  Død  oc  Jordefærd,  eller  begraffuelse",  hvad  Simon  Paulli  i  sin  Flora 
danica  (1648,  p.  284)  til  Dels  gaar  ind  paa.  Ved  Omtalen  af  „Katost"  hed- 
der det:  „den  gjør  megit  got  for  de  gamle  Quindis  Personer,  som  ere 
temmelig  ved  Alder,  naar  de  første  Gang  efter  Brylluppet  skal  gjøre  Bar- 
sel, at  man  da  nogle  Uger  tilforne,  førend  de  falde  omkuld,  lægger  den- 
nem disse  fornævnde  slags  paa  Iisbenet.  Men  der  burde  vel  ingen  Jorde- 
moder være,  som  jo  i  det  ringeste  burde  at  vide  dette,  men  saa  som  en 
huer  ret  vel  vitterligt  er,  da  gaar  det  saaledes  til,  at  den  største  deel  aff 
dennem  med  saadan  deris  Uforstandighed  icke  alleniste  udi  dette  Forhold 
men  ocsaa  udi  andre  deslige  stycker,  som  de  vel  burde  at  vide,  gjøre  det, 
som  suarer  til  deris  Nafn,  nemlig  at  de  kaldes  Jorde-Modre,  thi  de  jo  (dis- 
verre)  før  Tiden  aabne  Jorden  oc  Grafven  for  mangen  ærlig  Dannequinde 
oc  uskyldigt  lidet  Foster." 

Som  en  af  de  første,  der  gør  sig  til  Talsmand  for  den  Tydning  af 
Ordets  Oprindelse,  der  til  Datum  synes  at  staa  urokket,  maa  vistnok  Tho- 
mas Bartholin  nævnes.  I  det  ovennævnte  Skrift  af  1646,  hvor  han  taler 
om  Romernes  Skik,  at  det  paa  Jorden  lagte,  nyfødte  Barn,  som  Tegn  paa 
Anerkendelse  fra  Faderens  Side,  toges  op  ved  en  Slavinde,  ved  selve 
Moderen,  en  Slægtning,  eller  Jordemoderen,  tilfoier  han:  „unde  Terræ 
Matres  dictæ."  Den  tilsvarende,  germanske  og  nordiske  Skik  i  Hedenold, 
at  Fødselshjælpersken  tog  Barnet  op  og  rakte  Faderen  det  for  af  ham  at 
„knæsættes",  har  man  senere  almindelig  lagt  til  Grund  som  Fortolkning 
af  Navnet  „Jordemoder",  men,  som  det  synes,  for  de  nordiske  Folks  Ved- 
kommende dog  af  en  end  mere  nærliggende  Grund,  fordi  „Jorden"  skulde 
være  Barnets  naturlige  Fødselssted.  „Liggja  å  golfi"  sagdes  den  Fødende 
paa  Grund  af  den  Stilling,  hun  dér  indtog,  liggende  paa  Knæ;  „sitja  fyrir 
kujam"  om  den  Kvinde,  der  skulde  være  hende  til  Hjælp  ved  Forløs- 
ningen (Fiitzner,  Ordbog  over  det  gi.  norske  Sprog,  Kristiania,  1886—96);  „mild  hun  gik 

at  sidde  foran  Pigens  Knæ"  („geek  fur  kné  at  sitja"),  hedder  det  i  Odd- 

run's  Klagesang  (Finn  Magnusen,  den  ældre  Edda,  Kjøbhvn.,  1823,  4.  Bd).  Til  sine 
trættende  Sønner  siger  Ragnhild  (J.  E.  Nielsen,  Søgnir  fraa  Hallingdal,  Kjøbhvn.,  1868, 
p. v),  da  hun  vilde  forlige  dem:  „e  ha  stal  paa  knjone  for  dikke  baa'e  tvaa." 
Selv  om  der  ikke  i  den  gamle,  nordiske  Litteratur  findes  noget  Citat, 
der  udtrykkelig  fremhæver,  at  Fødslen  fandt  Sted  paa  Gulv  i  Modsætning 
til  Seng,  viser  dog  Sagaerne  bestemt  nok  hen  til  det  første,  saaledes  naar 

det  i   Flatøbogen  (Ed.  C.  Unger  og  G.Vigfusson,  Kristiania  1860— 68)  om   Kong  Olaf 

den  Helliges  Fødsel  hedder:  „Dronning  Asta  Gudbrand  Kula's  Datter 
ligger  i  Barselseng  (liggja  å  golfi)  og  kan  ikke  blive  forløst"  (2.  Bd.  p.  8— 9), 
og  om  Ragnhild,  der  føder  Thora  (senere  Harald  Haarderaades  Dronning), 
hedder  det  (p.  263):  „da  laa  R.  i  Barselseng  (å  golfi)  og  skulde  føde  og 
var  meget  syg";  (Citaterne  og  Oversættelserne  fra  Islandsk  skylder  jeg 
Docent  Gudmundsson).  —  I  en  eventyrlig  Beretning  om  en  Eliekvinde 

hedder  det  fremdeles  i  Fornaldar  Søgur  (C.  C.  Rafn,  Nordiske  Folkesagn,  Kjøbhvn. 

1829)'  „hun  har  nu  ligget  i  Barselseng  (å  golfi)  i  19  Halvdøgn  og  kan 
ikke  føde." 

Rask  tager  derfor  ikke  i  Betænkning  at  udlede  Ordet  af  den  „æld- 
gamle Skik  i  de  hedenske  Tider,  at  Barnet  fødtes  paa  Jorden  og  lagdes 
paa  denne,  indtil  Faderen  havde  bestemt,  om  det  maatte  leve",  og  hertil 

Slutter   sig   „Dansk    Ordbog"    (udg.  under  Vidensk.s  Selsk.s  Bestyr.,  Kjøbenh.,  3  Bd.> 

1820).  I  de  nyeste,  etymologiske  Værker  fastholdes  fremdeles  denne  Tyd- 
ning: „Forklaringen  af  Ordet  ligger  deri,  at  Barselkvinden  tidligere  fødte 
paa  Gulvet,  som  bestod  af  faststampet  Jord,  derfra  det  oldnordiske  ligga 
å  golfi  o:  gøre  Barsel.  Jordemoderens  Funktion  bestod  bl.  a.  deri,  at  hun 
løftede  det  nyfødte  Barn  op  fra  Jorden.  At  netop  denne  Akt  gav  Anled- 
ning til  hendes  Navn,  skriver  sig  formodentlig  derfra,  at  den  fik  en  sær- 
lig Betydning  derved,  at  Jordemoderen  rakte  Barnet  til  Faderen,  for  at 
han  ved  at  sætte  det  paa  sit  Knæ  kunde  anerkende  det  som  sit"  (Falk  og 
Torp,  Etymol.  Ordb.  over  det  norske  og  danske  Sprog,  Kristiania  1903). 

I  etymologisk  Henseende  skulde  det  samme  Udspring  ligge  til  Grund 
for  det  tyske  „Hebamme"  (Grimm,  Deut.  Worterb.,  Leipzig,  1877;  Wiegand,  Deut. 
Worterb.,  Giessen,  1878).  Ordet  „Hebamme"  forekommer  allerede  i  15de  Aarh., 
men  ældste  Overlevering  i  det  oldhøjtyske  (12te  Aarh.)  er  „hevianna", 
„hévannå";  Slutningsendelsen  „anna"  skulde  (efter  o.  Schmder,  Reaiiexik.  d. 
indogerm.  Alterthumskunde,  Strassburg  1901)  referere  sig  til  det  latinske  anus  (fem.) 
=  gammel  Kone;  senere  blev  det  til  „hefihanna'-,  „hefhanna",  „hef- 
amme",  „heveamme",  medens  Kluge  (Etym.  Worterb.  d.  deut.  Spr.,  Strassb.,  1894) 
har  opstillet  den  Gisning,  at  „hevianna"  kun  skulde  være  et  Præsens 
particip.  af  heben,   „die  hebende". 

Den  anden  Komponent  i  Ordet  gaar  i  gammeldansk  og  norsk  Dia- 
lekt igen  i  „Fostermoder",  „Lysmoder",  i  svensk  „ljusmor" ;  det  senere 
„barnmorska"  er  ogsaa  „Barnemoder";  islandsk  „ljosmodir". 

Endvidere  det  tyske  „  Wehmutter"  (ogsaa  Weisse-Mutter,  Bade-Kindel- 
Hebemutter),  det  spanske  „Commadre"  og  italienske  „Commare"  (hyppi- 
gere „Levatrice"  eller  „Raccoglitrice"  o:  Opsamlerske. 

Et  Udtryk  for,  at  denne  Part  af  Ordet  tog  Sigte  paa  en  gammel 
Kone,  er  vel  ogsaa  det  græske  \ioua.;  [i&,  en  Spørgeform  for  [xyjlyjp,  bruges     [  in 
kun  i  Forbindelsen  p.a  ya,  „Moder  Jord".  —  Om  det  latinske  Obstetrix 
har,  som  før  nævnt,  ogsaa  forskellige  Tydninger  gjort  sig  gældende,  nær- 
mest maa  det  vel  svare  til  det  gammel  nordiske  „Nærkona". 

Den  ældste,  franske  Benævnelse  er  mærkelig  nok  „ventriére"  (Lil- 
tré:  „Buggjord,  Mavebælte,  i  15de  Aarh.  for  sage — femme").  Som  saadant 
forekommer  det  i  et  af  de  ældste  Dokumenter  (1378),  vedrørende  Føde- 
afdelingen i  Hotel-Dieu,  hvor  der  figurerer  en  „Juliette"  med  Tilføjelsen 
„ventriére  des  accouchiez",  1385  en  Søster  Jeanne  betegnet  som  „mai- 
tresse des  accouchiez",  men  fra  1512  er  der  Fortegnelse  over  en  lang 
Række  Jordemødre  lige  op  til  Lachapelle  og  nu  under  Navnet  „Sages- 
femmes"  (Origine  de  la  Maternité  de  Paris  etc.  par  Henriette  Carrier,  ancienne  eléve  de  la 
Maternité,  Sage-femme  de  l'hopital  Lariboisiére,  Paris,  1888).  —  Paré  taler  om  „les 
Matrones",  der  af  og  til  faar  det  spydige  Epiteton  „soy  disans  saiges- 
femmes",  men  fra  hans  Tid  var  Navnet  „sage-femme"  almindelig  i  Hævd. 
—  Titlen  paa  en  kuriøs  Pamflet  fra  1587,  et  voldsomt  Angreb  paa  Tidens 
Jordemødre,  ved  Gervais  de  la  Tousche,  var:  „Contre  la  maudicte  et  perverse 
impéricie  des  femmes  que  Ton  appelle  saiges  femmes  ou  belles  meres,  lesquelles  par  leur  igno- 

rance  font  journellement  périr  une  infinité  de  femmes  et  d'enfans  å  l'enfantement."  Sage- 
femme  har  et  tidligere  Forbillede  i  Talmud,  hvis  Betegnelse  for  Jorde- 
moder „Chakamah"  betyder  „viis  Kvinde",  og  sidestilles  kan  jo  ogsaa 
det  hollandske  „vroedvrouw". 

Hvorvidt  nu  imidlertid  den  ovennævnte,  hidtil  gyldige  Fortolkning  af 
vort  danske  „Jordemoder"  virkelig  holder  Stik,  er  maaske  ikke  let  at  af- 
gøre. Besynderligt  er  det  jo,  at  Ordet,  naar  det  refererer  sig  til  en  Old- 
tidsskik,  intetsteds  synes  at  forekomme  i  Oldsproget  og  altsaa  sandsynlig 
først  er  kommet  i  Brug  i  en  senere  og  vel  snarest  den  kristne  Tid.  En 
Reminiscens  fra  Hedenold,  skulde  altsaa  være  bestemmende,  etymologisk 
Faktor  for  en  langt  senere  i  Sproget  optrædende  Benævnelse! 

Af  Mangel  paa  sikre  Holdepunkter  er  det  lidet  fristende  at  indlade 
sig  paa  andre  Hypoteser,  men  der  kunde  dog  henvises  til,  at  der  fra  en- 
kelte Sproggranskeres  Side  reises Tvivl  om  denne  Derivation.  Ordet  „Gud- 
moder" o:  den,  der  bistaar  ved  Barnets  aandelige  Fødsel,  synes  i  Islandsk 
først  opstaaet  i  den  kristne  Tid  samtidig  med  „Ljosmodir"  o:  den,  der 
bringer  Barnet  til  Livslyset;  kunde  noget  lignende  ikke  ligge  til  Grund 
for  „Jordemoder"  o:  den,  der  bistaar  ved  Barnets  jordiske  Fødsel?  (Do- 
cent Gudmundsson).  —  I  en  Artikel  „Mutter  Erde"  (Arch.  fur  Reiigionswissen- 
schaft,  8.  Bd.,  i  H.,  Leipz.,  1904)  udvikler  Diettrich  under  Henvisning  til  alle 
de  forskellige  Steder,  hvorfra  hos  germanske  Folkeslag  Børnene  tænkes 
at  komme  (Brønde,  Damme,  Bække,  Klipper,  hule  Træer  etc),  at  en  fæl- 
les Grundtanke  skulde  være,  at  alle  Børn  „komme  fra  Jorden",  Moder 
Jord,  „den,  der  i  næsten  alle  Sprog  er  et  Femininum";  som  sagt,  jeg  skal 

(ligesom  Ploss  i  hans  anthropologiske  Studie  „Das  Weib  in  der  Natur-  u.  Volkerkunde")  lade 

Spørgsmaalet  ligge,  men  et  vist  Slør  synes  dog  endnu  utvivlsomt  at  dække 
Oprindelsen  af  Navnet  „Jordemoder".  — 

Medens,  som  muligt  andetsteds  skal  vises,  Bartholinernes  og 
specielt  Thomas  Bartholins  Fortjenester  paa  Obstetrikens  Omraade 
vistnok  ikke  bidrog  synderligt  til  Fremme  af  denne  som  Videnskab 
og  allermindst  førte  den  praktiske  Fødselshjælp  hos  os  ind  paa 
bedre  Veie,  synes  de  derimod  paa  dette  Omraade,  den  antike  Fød- 
selshjælp, at  have  været  Banebrydere  ved  litteraire,  om  end  be- 
skedne Arbeider  over  dette  Emne,  der  har  skaffet  dem  Anerken- 
delse hos  senere  Forfattere  og  sikkert  vilde  have  gjort  det  i  end 
høiere  Grad,  hvis  Thorn.  Bartholin  havde  faaet  gennemført  sin  op- 
rindelige Plan  og  ikke  var  blevet  ramt  af  sin  Ulykke,  Hagested- 
gaards  Brand. 

Allerede  i  et  lille  Arbeide  1646  (Thorn.  Bartholini,  Casp.  fil, 
Antiquitatum  veteris  puerperii  synopsis,  Ham.),  det  første 
efter  Hjemkomsten  fra  hans  store  Reise,  giver  Th.  Bartholin  et 
kort  Exposé  af  Oldtidens  Fødselshjælp,  det  han  i  Fortalen  betegner 
som  en  Forløber  for  det  store  Værk,  der  næsten  forelaa  færdigt, 

men  hvis  Udgivelse  var  blevet  forsinket  derved,  at  han  ikke  fra 
Rom  og  Gaéta  havde  modtaget  nogle  ham  tilbudte  Illustrationer  til 
Herkules'  og  Bachus'  Fødsel,  og  for  at  afhjælpe  Savnet  af  en  Vei- 
ledning  paa  dette  Omraade  vilde  han  ikke  vente  længer  men  give 
en  foreløbig  Meddelelse.  Han  omtaler  her  Værket  som  stort  anlagt, 
udstyret  med  Afbildninger  af  Statuer,  Inskriptioner,  Mønter  etc, 
samlede  paa  Reiser  til  Rom,  Neapel,  Gaéta,  Florents,  Sicilien,  og 
mener,  at  det  ikke  blot  vilde  staa  ved  Siden  af,  men  overtræffe  det 
Arbeide,  som  Joh.  Meursius  havde  skrevet  om  samme  Emne.  Denne 
sidste,  tidligere  Professor  i  Historie  i  Leiden,  var  af  Chr.  IV  blevet 
kaldet  til  Danmark  som  Professor  og  kongelig  Historiograf  i  Sorø 
(-j-  1639)  og  har  udfoldet  en  enorm,  litterær  Virksomhed,  hvad  den 
store  Florentinerudgave  af  hans  samlede  Værker  paa  12  Foliobind 
0741—  63;  kgi.  B.)  bærer  Vidne  om;  hans  Syntagma  de  puerperio 
i  T.  V  er  dog  kun  et  beskedent  Bidrag  til  Antikens  Skikke  vedrø- 
rende Fødsel  og  Barselseng.  —  Men  Bartholin's  Plan  blev  des- 
værre ikke  realiseret,  thi  Manuskriptet,  tilligemed  saa  mange  andre, 
gik  til  Grunde  ved  Branden  paa  Hagested.  Da  denne  Begivenhed 
imidlertid  fandt  Sted  1670,  maa  andre  Grunde  jo  have  bevirket 
Opsættelsen  af  Udgivelsen  og  vel  sandsynligst  Bartholins  Ønske 
yderligere  at  fuldstændiggøre  Værket,  thi  i  sin  Dissertatio  ad  fi- 
lios,  1670,  om  Bibliothekets  Brand,  taler  han  med  Beklagelse  om 
de  30  Aars  spildte  Arbeide,  det  han  i  Leiden  havde  faaet  Impulsen 
til  hos  Walæus,  altsaa  omkring  1637 — 40,  Tidspunktet  for  hans  Op- 
hold i  Holland. 

For  at  bøde  paa  Tabet  af  Faderens  Værk  udgav  da  Sønnen 
Casper  Bartholin  1675  i  Amsterdam  et  mindre  Arbeide  i  samme 
Retning.  I  Fortalen,  der  er  skrevet  i  Leiden  1675,  bemærker  han, 
at  han  ikke  havde  kunnet  opgive  Tanken,  som  Faderen  ikke  fik 
ført  igennem,  og  derfor  paa  Reiser  og  ved  Studier  samlet  Materiale 
til  dette  Emne.  Thomas  Bartholin  ledsager  Sønnens  Bog  med  et 
Brev,  hvori  han  gentager  sin  Veklage:  „det  er  Dig  bekendt,  min 
Søn,  hvor  mange  Aar  jeg  har  arbeidet,  hvor  sur  Møien  var,  de 
mange  Værker,  jeg  havde  læst,  Reiser  foretaget,  og  Alt  ødelagt  af 
Ilden";  han  lykønsker  ham  til  at  ville  optage  Opgaven,  hvis  Om- 
fang „kan  trætte  en  Fabius'  Taalmodighed". 

Casp.  Bartholin's  Bog  om  de  antike  Skikke  ved  Fødsel  og 
Barselseng  (Thorn.  Barthol.  Antiquit.  veter.  Puerper.  synopsis 
a  filio  Casp.  Barthol.  commentario  illustr.,  cum  Thorn.  Barth,  ad 
Filium   Epistola,  Amstelod.,  1675)  blev,  ikke  mindst  i  ydre  Udstyr, 

vist  kun  en  tarvelig  Erstatning  for  Faderens  Værk,  men  det  har 
dog  høstet  Anerkendelse,  nævnes  saaledes  af  Sue  (i  Fortalen  til  hans 

Essais  histor.  litter.  et  crit.  sur  l'art  des  accouchements  eta,  Paris,  1779)  som  et  af 

de  Værker,  hvoraf  han  har  draget  størst  Udbytte,  og  citeres  hos 
Siebold  sammen  med  den  lille  Piece,  som  Casp.  Bartholin  1677  ud- 
gav i  Rom  om  det  pag.  42  omtalte,  antike  Basrelief,  der  med  Kom- 
mentarer gøres  til  Genstand  for  en  indgaaende  Beskrivelse.  Ogsaa 
i  de  nyeste  Værker  over  Antikens  Fødselshjælp  af  Dupouy  og  Cu- 
rdtulo  nævnes  endnu  Bartholinernes  Fortjenester  paa  dette  Om- 
raade.  — 

Som  alt  berørt,  faar  man  gennem  de  hidtil  nævnte  Kilder  ingen 
Oplysning  om  nogen  virkelig  Fødselshjælp  i  det  antike  Rom,  nær- 
mest vel  fordi  saadan,  i  hvert  Fald  i  de  ældste  Tider,  har  været 
rent  negativ,  men  at  Forholdet  senere  har  forandret  sig,  maa  for- 
modes, thi  sandsynlig  er  der  sammen  med  de  græske  Læger  ogsaa 
sket  en  Indvandring  til  Rom  af  græske  Jordemødre,  hvad  Navnene 
for  enkelte  af  de  Jordemødre,  Plinius  taler  om,  kunde  tyde  paa,  og 
de  har  sikkert  efter  det  Standpunkt,  Fødselshjælpen  var  naaet  til 
gennem  de  hippokratiske  og  alexandrinske  Skoler,  været  i  Besid- 
delse af  noget  Kendskab  til  denne,  maaske  medbragt  græske  Jorde- 
moderbøger, men  under  alle  Omstændigheder  været  deres  Kalds- 
fæller  i  Rom  overlegne. 

Dette  er  dog  kun  Hypoteser,  og  i  alle  Tilfælde  er  det  første,  i 
Rom  skrevne,  medicinske  Værk:  de  Medicina  libri  octo,  der  og- 
saa omhandler  Fødselshjælp,  forfattet  af  Celsus,  under  Tiberius's 
Regering,  altsaa  kort  før  eller  kort  efter  vor  Tidsregnings  Begyn- 
delse. 

Om  Aulus  Cornelius  Celsus  vides  mærkelig  nok  saare 
Lidt,  hvad  hans  ydre  Livsforhold  angaar,  end  ikke  Fødsels-  eller 
Dødsaar  er  kendt;  han  var  af  Patricierfamilie  og  levede  paa  Lan- 
det ved  Rom.  Hans  Levetid  sættes  til  Augustus',  Tiberius'  og  Ca- 
ligula's  Regering.  Og  ikke  mindst  uenig  har  man  været  og  er  tildels 
endnu  om,  hvorvidt  han  overhovedet  var  Læge.  Hans  indgaaende 
Behandling  af  Lægevidenskaben,  der  flere  Steder  synes  at  støtte  sig 
til  personlig  Erfaring,  skulde  nærmest  tyde  derpaa,  men  da  han 
med  samme  Grundighed  havde  behandlet  Rhetorik,  Krigsvidenskab, 
Landboforhold,  kan  hans  Profession  neppe  bestemmes  efter  hans 
litterære  Produktion,  og  den  almindeligste  Anskuelse  er  vel  nu  den, 
at  Celsus  hørte  til  de  Forfattere,  der  uden  at  være  Fagmand  paa 

et  bestemt  Gebet  samlede  Tidens  Viden  i  store,  encyklopædiske 
Værker,  bestemte  for  Lægfolk,  som  tidligere  Cato  og  Varro  havde 
gjort  det.  I  et  nyeste  Arbeide  over  Celsus  som  Gynækolog  (Dr.  Lachs 

i  Krakau,  Monatsschr.  f.  Gebh.  u.  Gynaekol.,  Bd.  15,  Berlin,  1902)  fremhæves  Ci- 
tater, hvor  der  udtrykkelig  tales  om  egen  Praksis,  endvidere  den 
mesterlige  Skildring  af  Stensnittet,  hvoraf  Forf.  bestemt  vil  hævde, 
at  Celsus  var  praktisk  Læge,  men  den  Mulighed  er  vel  ikke  ude- 
lukket, at  det  —  i  Lighed  med  andre,  romerske  Husfædre  —  har 
drejet  sig  om  hans  Virksomhed  som  Læge  overfor  Undergivne  paa 
hans  Landgods.  Dog  Spørgsmaalet  synes  vistnok  svævende. 

Af  Encyklopædien  er  imidlertid  Alt  gaaet  tabt,  paa  nær  det  me- 
dicinske Værk.  Dette  er  skrevet  i  Latinens  Guldalder  —  „Cicero 
Medicorum"  er  Celsus  blevet  kaldet  —  og  er,  næst  Hippokrates, 
det  ældste,  samlede  Mindesmærke  om  græsk  Lægekunst;  af  saa- 
meget  mere  Værd,  som  de  talrige  Værker  af  græske  Læger  især 
fra  Alexandrinertiden,  hvilke  Celsus  citerer,  næsten  alle  er  tabte.  — 
En  mærkelig  Skæbne  som  Forfatter  har  Celsus  dog  havt,  forsaavidt 
han  fra  den  senere  Oldtid  og  Middelalderen  igennem  op  til  Renais- 
sancen  næsten  er  ukendt  og  ikke  citeres  hos  de  gamle,  medicinske 
Forfattere,  vel  fordi  han  af  disse  ikke  betragtedes  som  Læge;  han 
er,  som  en  tysk  Historiograf  (Iwan  Bloch)  siger,  egentlig  først  op- 
daget efter  Bogtrykkets  Tid.  —  De  vigtigste  Haandskrifter  er  nu  i  Va- 
tikanet, Florents  og  Paris;  det  første  Fund  blev  gjort  1443  i  St.  Ambroise 
Kirken  i  Milano  af  Thomas  de  Sarzane,  den  senere  Pave  Nicolaus  V,  men 
til  Gengæld  var  Celsus  den  første,  antike,  medicinske  Forfatter,  der,  før 
Hippokrates  og  Galen,  blev  trykt,  nemlig  1478  i  Florents;  forinden  dette 
Aar  var  af  betydelige,  medicinske  Værker  overhovedet  kun  trykt  et  Frag- 
ment af  Abulkasem,  et  Værk  af  Mesue  jun.,  begge  1471,  Avicenna's  „Ca- 
non" og  Serapion  jun.s  Skrift  1473.  Senere  er  Celsus  udgivet  saa  ofte, 
som  vel  ikke  nogen  anden  Forfatter  fra  Oldtiden.  Den  meget  sjeldne  Edi- 
tio  princeps,  efter  franske  Haandskrifter,  angiver  J.  Bloch  kun  at  være 
Leipzig,  Gotha  og  Montpellier;  den  findes  dog  ogsaa  i  vort  kgl.  Bibi.,  der 
yderligere  har  af  Incunabler  Venet.  1493  og  97;  bedste  nyere  Udgave 
er  Vedrénes,  fra  Paris  1876,  med  latinsk  Tekst  efter  Daremberg  og  fransk 
Oversættelse,  samt  Plancher  med  Antikens  kirurgiske  Instrumenter  efter 
Fundene  i  Pompeji  og  Herculanum. 

Celsus'  Værk  over  Medicinen  er  delt  i  8  Bøger,  af  hvilke  7de 
og  8de  omhandler  de  kirurgiske  Sygdomme  og  Operationer.  I  7de 
Bogs  29de  Kap.  faar  Fødselshjælpen  sin  Plads  mellem  Atresien  af 
kvindelige  Genitalia  og  Endetarmens  Sygdomme,  som  et  rent  kirur- 
gisk Gebet,  der  kun  tilfaldt  Læger,  og  vel  at  mærke,  som  Kapitlets 
Indledningsord  udtrykkelig  fremhæve,  kun  tager  Sigte  paa  det  døde 

Barn.  Men  trods  sin  Knaphed  viser  dog  dette  Afsnit  store  Frem- 
skridt ligeoverfor  den  hippokratiske  Fødselshjælp,  og  skøndt  Celsus 
i  Indledningen  til  den  7de  Bog  fremhæver  Hippokrates  som  den, 
der  ogsaa  paa  dette  Gebet,  Kirurgien,  førte  an,  lægger  han  samtidig 
for  Dagen,  at  det  er  en  senere  og  videre  udviklet  Tradition,  der 
afspeiler  sig  i  dette  hans  Kapitel  om  Fødselshjælpen,  thi  han  til— 
føier,  at  Kirurgien  efter  Hippokrates'  Tid  vel  nok  havde  dygtige 
Repræsentanter  i  Rom,  som  Typhon  og  især  Meges,  men  dog  især 
fandt  sine  Dyrkere  i  Ægypten,  og  nævner  som  saadanne  en  hel 
Række  alexandrinske  Kirurger:  Philoxenes,  Gorgias,  Sostratos,  He- 
ron,  Litotomisten  Ammonios  o.  fl.,  en  Udtalelse,  der  utvungent  lader 
forstaa,  at  Celsus  ogsaa  for  Obstetrikens  Vedkommende  gengiver 
Alexandrinernes  Lære,  den  vi  ikke  kende  fra  Originalerne,  men 
for  hvilken  Celsus  som  Referent  har  faaet  Æren,  om  han  end  vel 
sandsynligst  mindst  af  Alt  har  været  praktisk  Fødselshjælper. 

Skøndt  Celsus  i  sit  medicinske  Værk  saare  lidt  gaar  ind  paa 
Anatomien,  har  dennes  Betydning  været  ham  klar  nok,  hvad  hans 
oven  nævnte  Udtalelse  om  Herophilos'  Vivisektioner  og  om  Sektion 
af  menneskelige  Lig  viser,  og  netop  i  anatomisk  Henseende  gør 
han  paa  Obstetrikens  Omraade  en  værdifuld  Bemærkning,  idet  han 
fremhæver  Forskellen  mellem  Skambuen  hos  Manden  og  hos  Kvin- 
den: „mere  steil  hos  Manden,  mere  buet  hos  Kvinden,  at  ikke 
Fødslen  skal  hindres",  og  er  saaledes  den  Første,  der  peger  paa 
en  ejendommelig  Egenskab  ved  det  kvindelige  Bækken  som  Fød- 
selsvei  (Lib.vm,  i). 

Men  det  væsentligste  Fremskridt  i  Obstetriken  hos  Celsus, 
sammenlignet  med  Hippokrates,  er  dette,  at  der  rokkes  ved  den 
hippokratiske  Lære  om  Fodfødslens  Mislighed,  og  at  der.  ved  Siden 
af  Vending  paa  Hovedet,  for  første  Gang  ved  Tværleie  —  men  alt- 
saa  ved  dødt  Barn  —  tales  om  Vending  paa  Fødderne.  Det  ikke 
mindst  ved  sine  praktiske  Konsekvenser  for  Fødselshjælpen  „be- 
rømte" Sted  hos  Celsus  skal  her  gengives:  „Naar  Haanden  er  ind- 
ført, kendes  straks  det  døde  Barns  Stilling,  liggende  for  med  Hoved 
eller  Fødder,  eller  transverselt,  saa  at  Haand  eller  Fod  er  i  Nær- 
heden. —  Lægens  Opgave  er  at  stille  det  paa  Hovedet  eller  Fød- 
derne, hvis  det  præsenterer  sig  anderledes.  —  Og  er  der  ikke  andre 
Hindringer,  skal  han  gribe  Haand  eller  Fod  for  at  rette  Legemet; 
ved  Haanden  (Barnets)  fører  han  Hovedet  ned,  ved  Foden  Fød- 
derne. —  Barnet,  der  stiller  sig  for  i  Fodstilling,  extraheres  let; 
Fødderne  gribes  med  Hænderne,  og  Fremtrækningen  er  let."  — 

Man  har  fra  enkelte  Sider  villet  gøre  gældende,  at  Celsus  her 
kun  betingelsesvis  tilraader  Fodvending  ved  Tværleie,  nemlig  naar 
Fødderne  er  i  Nærheden,  ellers  Vending  paa  Hovedet;  helt  tyde- 
ligt er  Stedet  vistnok  ikke,  men  de  Fleste  udlægge  det  dog  saa,  at 
Celsus  ved  Tværleie  har  tilraadet  Fodvending,  fordi  Fremtrækningen 
er  let.  —  Erkendelsen  af  Fodfødslens  ingenlunde  uheldige  Prognose 
viser  sig  hos  Celsus  ogsaa  i  Sædestillingens  Behandling,  hvor  der, 
i  Modsætning  til  den  hippokratiske  Vending  paa  Hovedet,  tilraades 
at  løfte  Sædet  op  og  lede  Fødderne  ned  til  Fremtrækning  (i  Teks- 
ten staar:  „Foden",  altsaa  vel  endog  Fremtrækning  paa  én  Fod!). 

Hvad  de  mutilerende  Operationer  angaar,  er  den  Fremstilling,  der 
hos  Celsus  gives  af  den  skarpe  Hages  Applikation  paa  Hovedet  og 
dettes  videre  Fremhjælp,  egentlig  urokket  blevet  staaende,  saalænge 
„skarpe  Hager"  har  været  i  Anvendelse,  og  for  Embryotomiens 
Vedkommende  skal  endnu  blot  bemærkes,  at  naar  ved  Tværleie 
Vending  ikke  kunde  gennemføres,  tilraadedes  Dekapitation  med  en 
skarp  Hage,  hvorefter  først  Hovedet,  saa  Kroppen,  bragtes  frem,  thi 
„kommer  denne  først  ud,  ruller  Hovedet  let  tilbage  i  den  tomme 
Uterus  og  er  vanskeligt  at  faa  frem."  Er  imidlertid  saadant  sket, 
anvendes  Expression  paa  den  Maade,  at  en  Mandsperson  „valens 
homo,  non  imperitus",  fra  Siden  af  bimanuelt  trykker  stærkt  for- 
oven paa  det  med  et  dobbelt  Klæde  dækkede  Underliv,  fikserende 
Hovedet,  som  da  fattes  med  Hagen,  en  —  naar  Hagen  remplaceres 
med  Kefalotribe  eller  Tang  —  jo  ganske  moderne  Teknik,  for  hvil- 
ken Celsus  ikke  citerer  sin  Ophavsmand,  medens  denne  senere 
nævnes  af  Soranos,  nemlig  Sostratos,  altsaa  et  Udslag  af  Alexan- 
drinerskolens  Lære. 

At  denne  har  sat  sit  Spor  paa  endnu  fyldigere  Maade  hos  se- 
nere Forfattere,  vil  det  næste  Afsnit  vise.  — 

IV. 

Vi  har  alt  omtalt,  at  Dogmatikernes  Lære  i  den  efterhippokra- 
tiske  Tid  i  Længden  ikke  tilfredsstillede  Alexandrinerskolen,  og  at 
en  Del  af  Herophilos'  (og  Erasistratos')  Efterfølgere,  optagende 
Mesterens  Exempel,  blev  Forkæmpere  for  den  empiriske  Retning  i 
Lægekunsten.  —  Som  et  Udslag  mod  selve  den  hippokratiske  Hu- 
moralpatologi,  en  Antagonist  til  dennes  Lære  om  de  4  Kardinal- 
væsker, havde  dernæst  Methodikernes  Skole  udviklet  sig,  og  i  sit 
Udspring  peger  denne  Skole  gennem  Asklepiades  og  Themison  og- 
saa  tilbage  til  Alexandria. 

Methodikernes  Lære,  et  Forbillede  for  senere  Tiders  Solidar- 
patologi,  var  tildels  bygget  paa  de  gamle  Filosofers,  Demokrits, 
Atomlære;  Aarsagen  til  alle  Sygdomme  udledtes  fra  Porernes  ab- 
norme Tilstand,  deres  Slappelse  (Astheni)  eller  Sammentrækning 
(Hyperstheni),  senere  tilføiedes  en  Status  mixtus,  en  samtidig  Til- 
stedeværelse af  begge  Kvaliteter,  og  dermed  var  den  terapeutiske 
Vei  givet:  „contraria  contrariis",  en  Lære,  der  ved  sin  Simpelhed 
hurtig  vandt  Indgang,  men  ikke  mindre  hurtig  tabte  sig. 

Denne  Retnings  fornemste  Repræsentant  var  Soranos  fra 
Ephesos. 

Biografisk  er  det  kun  Lidet,  der  kendes  om  Soranos.  Tilnavnet 
Ephesieren,  som  han  deler  med  sin  Samtidige,  Ruphos,  minder  om 
det  Faktum,  at  det  ikke  var  de  kendte  Centra  for  græsk  Kultur  og 
Magt,  Athen,  Korinth,  Theben,  der  særlig  bragte  Lægekunsten  frem, 
men  Lilleasien  med  sin  joniske  Kultur;  her  havde  Asklepiostemp- 
lerne  staaet  paa  Kos  og  Knidos,  fra  Lilleasien  stammede  Diosko- 
rides,  fremfor  Alle  Galen  fra  Pergamos,  og  senere  Oreibasios  og 
Aétios  fra  Pergamos  og  Amida. 

Soranos  havde  studeret  i  Alexandria,  kom  derfra  til  Rom  og 
virkede  her  som  Læge  under  Trajans  og  Hadrians  Regering,  altsaa 
i  Tidsrummet  98 — 138  e.  Chr.,  kort  forud  for  Galen.  Hans  litte- 
raire  Produktion  var  stor  og  omfattede  de  forskelligste  Gebeter  af 
Medicinen,  men  indtil  Nutiden  har  vi  kun  kendt  den  som  laant 
eller  stjaalet  Gods  hos  andre  Forfattere.  Det  gælder  baade  hans 
Værker  paa  den  interne  Patologis  og  paa  Gynækologiens  Omraade. 

Navnlig  de  første  gaa  igen  hos  Caelius  Aurelianus  (fra  Sicca 
i  Numidien),  en  Methodiker,  der  virkede  i  Rom,  men  hvis  Levetid 


53 

endnu  er  omtvistet.  Da  han  ikke  nævner  Galen,  har  man  gjort 
ham  til  en  yngre  Samtidig  af  Soranos,  men  Andre  sætte  ham  langt 
senere,  endog  til  Slutningen  af  4de  Aarh.  (Haeser).  —  C.  A  ur  elians 
Skrift,  de  5  Bøger  om  akute  og  kroniske  Sygdomme,  er  en  latinsk 
Bearbeidelse  efter  Soranos,  hvad  der  aabent  vedgaaes  enkelte  Ste- 
der, og  var  indtil  for  nylig  det  eneste,  komplette  Værk  af  Methodi- 
kernes  Skole;  i  samme  findes  der  ogsaa  Henvisninger  til  Soranos' 
Gynækologi  og  Brudstykker  af  dennes  „Libri  responsionum",  en 
Katekismus  i  Spørgsmaal  og  Svar  over  den  ganske  Medicin,  vist- 
nok Forbilledet  for  Moschion's  Jordemoderbog  (s.  n.). 

Væsentlig  fandtes  det  specielle  Efterladenskab  af  Soranos  som 
Gynækolog  hos  Oreibasios  (4de  Aarh.)  og  Aétios  (6te  Aarh.);  hos  den 
sidste  et  lille  Afsnit  om  Tegnene  paa  Frugtbarhed,  hos  Oreibasios 
et  Kapitel  „de  vulva  et  pudendo  muliebri",  der  vel  viser  et  over- 
for Hippokrates  fremskredet,  anatomisk  Standpunkt,  men  ellers  ikke 
giver  Anledning  til  at  indrømme  Soranos  nogen  betydeligere  Plads 
i  Obstetrikens  Historie.  En  saadan  har  han  i  lange  Tider  heller 
ikke  havt,  end  ikke  hos  Siebold,  da  denne  1838  havde  udgivet  1ste 
Bind  af  sin  monumentale  Fødselshjælpens  Historie;  han  er  her, 
som  hos  alle  tidligere  Forfattere,  ganske  traadt  i  Skygge  for  et 
andet  Navn,  Moschion,  der  betragtes  som  en  lidt  yngre  Samtidig 
af  Soranos  og  har  faaet  Æren  for  Forfatterskabet  til  den  første, 
egentlige  Jordemoderbog  fra  Oldtiden,  der  indtil  da  kendtes. 

I  dette  Forhold  er  der  nu,  i  nyere  Tid,  sket  en  total  Omvælt- 
ning; interessante  Opdagelser  baade  for  Soranos'  og  Moschion' s  Ved- 
kommende har  nødet  til  at  skifte  Sol  og  Vind  anderledes,  at  tilkende 
Soranos  Pladsen  som  Oldtidens  største  Fødselshjælper  og  stille 
Moschion  paa  en  beskednere  Plads.  Da  tilmed  disse  nye  Syns- 
punkter i  flere  Henseender  spille  ind  i  Fødselshjælpens  Historie, 
bidragende  dels  til  bedre  at  forstaa  Tilbagegangen  og  Stagnationen 
i  denne,  dels  til  lettere  at  finde  Traaden  mellem  de  gamle  Tider  og 
det,  der  skulde  kaldes  Renaissancen  i  Fødselshjælpen,  ville  vi  offre 
dette  Afsnit  en  lidt  udførligere  Redegørelse,  der  først  skal  give  et 
Resumé  af  den  Forløsningskunst,  Soranos  var  Repræsentant  for,  og 
dernæst  vise,  hvorledes  han,  skøndt  et  hurtigt  svindende  Meteor, 
satte,  om  end  mer  og  mer  udviskede,  Mærker  af  denne  sin  Kunst 
gennnem  de  følgende  Tider. 

Fr.  Reinholdt  Dietz,  der  i  30  Aars  Alderen  var  Professor  ved  Aca- 
demia  Albertina  i  Konigsberg  og  med  Regeringsunderstøttelse  gennem- 
søgte Europas  Bibliotheker  for  at  studere  gamle,  medicinske  Haandskrifter, 

fandt  1838  i  Paris  et  græsk  Manuskript  fra  det  15de  Aarh.,  hvori  en  Af- 
handling om  Kvindesygdomme,  der  til  hans  Overraskelse  viste  sig  at  være 
den  Bog  af  Soranos,  som  antoges  tabt  Aarhundreder  tilbage  og  nu  fand- 
tes næsten  komplet.  Efter  at  have  taget  en  Kopi  gik  han  til  Italien  og 
fandt  i  Vatikanet  et  lignende  Haandskrift,  jævnførte  de  to  Tekster  og 
vendte  tilbage  til  Konigsberg  for  at  publicere  det  sjældne  Fund,  men  døde, 
mens  Arbeidet  var  i  Trykken,  hvorpaa  en  Ven,  Lobeck,  fuldendte  det 
(Sorani  Ephesii,  De  arte  obstetricia  morbisque  mulierum  quae 
supersunt,  Regimonti  Prussorum,  1838).  —  Da  man  i  Tyskland  ikke 
havde  skænket  Værket  synderlig  Opmærksomhed,  der  heller  ikke  vaktes 
ved  et  Program  af  Haeser,  Jena  1840,  eller  en  Dissertation  af  Polakken 
Pinoff,  Breslau  1841,  begge  paa  Latin,  offentliggjorde  sidstnævnte  i  Janus 
1846 — 47  en  Afhandling  paa  Tysk  om  Soranos  Fødselshjælp,  men  Janus 
bestod  kun  i  tre  Aar  og  var  lidet  kendt,  især  udenfor  Tyskland.  Lettere 
tilgængeligt  blev  Dietz  (græske)  Værk  vel  ved  den  lærde  Hollænder  Er- 
morins'  Udgave  1869,  hvor  der  til  Teksten  er  føiet  latinsk  Oversættelse, 
men,  som  naturligt  var,  Opmærksomheden  blev  ved  disse  Arbeider  sna- 
rere vakt  i  Filologernes  end  i  Lægernes  Kreds.  Skøndt  Ermorins  Arbeide 
blev  refereret  af  Dr.  Guardia  i  Gaz.  méd.  de  Paris  1869 — 70,  var  det  dog 
for  Frankrigs  Vedkommende  især  Medicinalhistorikeren  Hergott,  der  1882 
i  Annal,  de  gynécol.  udførligt  gjorde  Rede  for  Soranos'  Betydning  som 
Fødselshjælper,  specielt  med  Hensyn  til  Fodvendingen,  men  samme  Aar, 
1882,  var  i  Leipzig  udkommet  et  udmærket  Arbeide  af  den  bekendte  Fi- 
lolog, indtil  nylig  Direkteur  for  det  kgl.  Bibliothek  i  Berlin,  Valentin  Rose, 
et  Værk,  vi  senere  komme  tilbage  til,  og  som  ved  nye  Opdagelser  paa 
dette  Felt  først  fuldt  har  klaret  Forholdet  mellem  Soranos  og  Moschion. 
Rose's  Arbeide  har  Hergott  senere  (1893)  i  Noter  til  sin  franske  Over- 
sættelse af  Siebold  skænket  en  fortjent  Opmærksomhed,  og  endelig  er 
Soranos'  Gynækologi   1894   fremkommet  i   tysk   Oversættelse  (Bibi.  med. 

Klassiker,  herausgeg.  v.  Medicinalrath  Dr.  Huber.  Bd.  I.  Soranus  v.  Ephesus.  Die  Gynåkol. 
des  Sor.  v.  Eph.  iibers.  v.  Dr.  phil.  Luneburg,  commentiert  und  mit  Beilagen  verseh.  v.  Dr. 
J.  Huber,  Munchen  1894). 

Det  anatomiske  Fragment  om  den  bløde  Fødselsvei,  der  under 
Soranos'  Navn  findes  hos  Oreibasios,  var  altsaa  indtil  1838  den  saa 
godt  som  eneste,  gynækologiske  Produktion  af  ham,  der  var  naaet 
til  vor  Tid,  men  det  er  maaske  tvivlsomt,  om  Soranos  har  Fortje- 
nesten af  de  anatomiske  Fremskridt,  der,  sammenlignet  med  Hippo- 
krates,  findes  i  dette  Kapitel.  Hans  Samtidige,  Ruphos  fra  Ephesos, 
der  har  skrevet  et  udelukkende  anatomisk  Værk  med  den  beskedne 
Titel  „om  de  menneskelige  Legemsdeles  Benævnelser",  har,  hvad 
Genitalorganernes  Anatomi  angaar,  det  Samme,  hvad  der  af  Nyt 
findes  hos  Soranos,  og  en  paa  enkelte  Punkter  korrektere  Beskri- 
velse, og  da  Soranos  efter  sit  Methodiker  Standpunkt  ikke  havde 
Respekt  for  Anatomien  og  aabent  erklærer  den  unødvendig  for 
Jordemøderne,  er  der   neppe   Grund   til   at  tillægge  ham   for  stor 

Originalitet  paa  dette  Omraade.  Han  hyldede  i  hvert  Fald  ikke  Sæt- 
ningen „propter  uterum  mulier  est",  thi  sin  specielle  Gynækologi 
indleder  han  med  det  Spørgsmaal,  om  der  overhovedet  gives  Syg- 
domme, ejendommelige  for  Kvinden,  hvad  han  nærmest  er  tilbøje- 
lig til  at  benægte,  thi,  siger  han,  „Paastanden  kan  ikke  begrundes 
i  den  Omstændighed,  at  der  er  specielle  Kvindelæger,  eller  at  Kvin- 
derne i  Reglen  søge  en  Jordemoder,  og  Erfaringen  har  vist,  at  man 
—  hvad  Themison  har  gjort  —  uden  Skade  kan  afskære  en  pro- 
laberet  Livmoder,  ligesom  det  er  bekendt,  at  i  Gallien  blive  Svi- 
nene fede  og  trives  godt,  naar  dette  Organ  fjærnes." 

I  Modsætning  til  den  tidligere,  fra  Dyreanatomien  hentede,  Be- 
skrivelse af  Uterus  er  hos  Soranos  Sammenligningen  med  en 
„Blodkop"  ikke  uheldig,  men  Ruphos  har  det  Samme:  „medicina- 
lis   CUCUrbitæ    figuram    æmulans"   (Ruffi  Ephesii,  de  corpor.  humani  partium 

appellationibus,  ed.  G.  Clinch,  Londini  1726).  —  Med  Hensyn  til  Benævnel- 
sen af  de  enkelte  Dele  af  Uterus  og  disses  Forhold  til  Vagina,  da 
er  det  ret  vanskeligt  at  udrede  Forstaaelsen  hos  Ruphos  og  Sora- 
nos. Naar  Førstnævnte  lader  Uterus  nedad  gaa  over  i  Cervix  (auxvjv) 
og  Collum  (Tpaxqloq),  og  denne  sidste  af  Siebold  tydes  som  Vagina, 
altsaa  Colli  ostium  (axqfuov)  som  ydre  Fødselsaabning  —  den  siden 
saa  rodfæstede  Opfattelse  af  Uterus  og  Vagina  som  et  Hele  —  tror 
jeg  ikke,  han  har  Ret  heri,  naar  Hensyn  tages  til  Beskrivelsen  hos 
Soranos.  For  ham  er  Vagina,  koItzoq,  sinus  muliebris,  en  rynket,  6 
Fingersbred  lang  Kanal,  der  opad  slutter  til  nederste  Del  af  Uterus, 
som  et  Præputium  til  Glans,  og  naar  dette  nederste  Parti  af  Ute- 
rus hos  Soranos  kaldes  Collum  med  sit  Orificium,  maa  det  svare 
til  vor  Vaginalportion  med  Orificium  ext.  uteri.  Soranos  har,  som 
senere  skal  vises,  sikkert  ledsaget  sin  Beskrivelse  af  Uterus  med 
en  Afbildning;  en  saadan  fandtes  imidlertid  ikke  i  det  af  Dietz  be- 
nyttede Manuskript,  men  den  ældste  Tegning,  vi  kende  af  en  kvin- 
delig Uterus,  i  det  eneste  Haandskrift,  der  vides  at  rumme  en  saa- 
dan, viser  tilbage  til  Soranos,  og  det  vil  af  vor  senere  Gengivelse 
af  denne  Tegning  (Fig.  14)  formentlig  yderligere  fremgaa,  at  Termi- 
nologien hos  Soranos  med  Hensyn  til  Udtrykkene  Collum  uteri  og 
Orificium  uteri  var  efter  mere  moderne  Mønster,  end  langt  senere 
Tiders. 

Kotyledoner  i  den  Forstand,  som  Diokles  antog,  nemlig  vorte- 
formede Ophøininger  paa  Uterinvæggen,  en  Omsorg  fra  Naturen, 
at  Fosteret  allerede  her  kunde  lære  at  patte,  forkaster  Soranos,  de 
findes  ikke  ved  Sektion,  siger  han. 


56 

Som  Elev  fra  Alexandria  kendte  han  Testes  muliebres,  Ova- 
rierne, men  havde  endnu,  efter  Herophilos,  den  antikverede  Op- 
fattelse, at  Meatus  seminarii  (Tubæ)  fra  disse  gaa  langs  Siderne  af 
Uterus  ned  mod  Blærehalsen,  hvoraf  han  slutter,  at  den  kvindelige 
Sæd  ikke  havde  noget  med  Konception  at  gøre.  -  -  Hvad  der  har 
ledet  til  at  give  disse  saakaldte  Sædgange  dette  Forløb,  om  en  For- 
veksling med  Ureter,  med  Lig.  rotunda,  eller  med  en  Gartner's 
Gang,  maa  staa  hen;  det  sidste  vilde  maaske  bedre  passe  for  de 
Anatomer,  der  endnu  sidst  i  16de  Aarh.  (Dulaurens)  lader  en  af 
Vasa  ejaculatoria's  (Tubæ)  Grene  have  dette  Forløb,  ned  til  Blære- 
halsen, til  Passage  for  den  kvindelige  Sæd  ved  Coitus  under 
Graviditeten,  udenfor  denne  ad  den  sædvanlige  Vei;  et  Udslag  af 
Naturens  Visdom  føies  der  til,  thi  Coitus  nydes  mest  under  Svanger- 
skabet, ved  Passagen  af  Semen  ad  den  lange,  trange  Vei  er  Pir- 
ringen større  (!);  en  Teori,  hvortil  Mauriceau  bemærker:  „c'est 
pourquoi  chacun  peut  (si  bon  lui  semble)  consulter  les  femmes  sur 
ce  sujet,  pour  en  connaitre  la  vérité  par  leur  bouche". 

Det  rette  Forløb  af  Tubæ,  nemlig  Indmundingen  i  Uterus,  havde 
derimod  Ruphos  angivet  og,  tidligere  altsaa  end  Galen,  korrigeret  Hero- 
philos; yderligere  har  han  beskrevet  Clitoris  og  bruger  denne  Benæv- 
nelse —  hos  Soranos  hedder  Clitoris  Nympha  —  samt  Verbet  xXtxopi^etv 
om  de  lascive  Manipulationer  af  Organet.  Med  Hensyn  til  Prioritet  er 
derfor  Ruphos  fra  Ephesos  unægtelig  en  Del  forud  for  Realdo  Colombo 
og  Falloppio;  den  sidste  har  man  tilskrevet  Navnet  for  Organet,  medens 
Colombo  vindicerede  sig  Opdagelsen  af  samme,  den  han  ogsaa  siden  har 
faaet  Lov  at  beholde,  men  han  brugte  ikke  Benævnelsen,  idet  han  fore- 
slaar  „hvis  det  er  tilladt  at  give  sine  egne  Opdagelser  Navn"  at  kalde 
det  „amor  vel  dulcedo  Veneris". 

Det  vilde  mulig  have  forebygget  megen  senere  Dissens,  hvis 
Soranos  havde  fastslaaet  Existensen  af  Hymen,  den  han  benægter, 
idet  han  støtter  sig  til  sin  Erfaring  som  Gynækolog,  der  aldrig 
havde  vist  ham  Vanskelighed  ved  Indførelsen  af  Speculum  hos  Vir- 
gines,  et  Kriterium,  siger  en  tysk  Forfatter  (Kossmann),  for,  hvor 
sjældent  en  stærkt  beskæftiget  Læge  i  det  keiserlige  Rom  traf  en 
Virgo  intacta.  Muligt  ogsaa  Aarsagen  har  ligget  deri,  at  de  romer- 
ske Jordemødre  alt  da  havde  den  Skik,  som  Vesal  hentyder  til  at 
have  hørt  de  italienske  Jordemødre  tale  om,  og  hvori  han  saa  en 
Forklaring  til,  at  saa  Mange  nægtede  Tilstedeværelsen  af  Hymen, 
at  de  nemlig  hos  nyfødte  Pigebørn  sprængte  dette  overflødige  Organ, 
ligesom  Tungebaandet;  maaske  det  samme  var  Tilfældet  i  Paris, 
hvor  Paré  ved   Undersøgelser   af  mange    Pigebørn  under  12  Aar 

aldrig  havde  set  et  Hymen  og  derfor  betragtede  dette  Organ  som 
patologisk.  (I  Kina  og  Indien  fjærnes  Hymen  af  Renlighedshensyn, 
ogsaa  af  de  indfødte  „Nurses"  paa  Europæerbørn,  medens  Organet 
hos  alle  orientalske  Folkeslag  er  høit  skattet  som  Virginitetstegn).  — 

Men  det  er  da  mere  paa  Obstetrikens  praktiske  end  dens  teo- 
retiske Felt,  at  Soranos  har  faaet  sit  Navn  indskrevet  som  Bane- 
bryder for  en  i  Sammenligning  med  Fortiden  virkelig  rationel  og 
human  Fødselshjælp,  hvoraf  vi  i  kort  Omrids  ville  gengive  Hoved- 
trækkene. 

Ikke  uligt  den  Maade,  hvorpaa  Celsus  indleder  sin  Kirurgi  med 
en  Fremstilling  af  Kirurgens  Egenskaber,  begynder  Soranos  med 
Jordemødrenes,  hvilke  han  vidtløftigt  drøfter  i  Henseende  til  de  For- 
dringer, der  fra  fysisk,  moralsk  og  intellektuel  Side  maa  stilles  til 
dem.  Fortrinsvis  er  vel  deres  Hjælp  beregnet  for  de  naturlige  Føds- 
ler, men  dog  ogsaa  for  de  abnorme,  og  hertil  vælges  de  talent- 
fuldeste, thi  Jordemoderen  maa  være  bevandret  i  hele  Terapien, 
„snart  maa  hun  handle  diætetisk,  snart  kirurgisk,  snart  farmaceu- 
tisk"; i  Modsætning  til  Andre  anser  Soranos  det  ikke  for  nødven- 
digt, at  hun  har  født,  men  hun  maa  ikke  være  overtroisk,  ordret 
oversat,  være  „uden  Frygt  for  Dæmoner".  —  (Mystik  og  Overtro 
synes  overhovedet  at  ligge  Soranos  fjærnt;  han  nævner  intetsteds 
Brug  af  „Aétiten"  under  Fødslen  og  taler  med  Foragt  om  andre 
Slags  Amuletter  til  at  hindre  Konception  o.  1.,  specielt  nævnes  Øre- 
vox  fra  Mulæsel). 

Det  Apparat,  der  behøves  til  en  Fødsel,  er,  foruden  Jordemo- 
deren, 3  Hjælpersker,  en  Fødestol  og  to  Senge,  en  blød  og  en  haard; 
paa  den  sidste  ligger  Kvinden,  til  Fødslen  er  kommet  i  Gang,  da 
bringes  hun  paa  Stolen.  Foran  denne  „i  rene  Klæder"  sidder  Jorde- 
moderen og  lidt  lavere  (men  ikke  i  en  Fordybning,  „som  Heron 
har  foreslaaet,  det  er  upraktisk  og  passer  ikke  i  2  Etages  Huse"); 
til  Siderne  staa  de  to  Hjælpersker,  bagved  den  tredie.  —  Soranos 
synes  at  løse  al  Tvivl  om  Fødestolens  Ælde,  forsaavidt  han,  som 
alt  nævnt,  hentyder  til  dens  Brug  paa  Herophilos'  Tid;  selv  giver 
han  en  detailleret  Beskrivelse  af  den,  med  det  halvmaaneformede 
Udsnit  til  at  give  Passage  for  Fosteret,  saa  nøie  i  Overensstem- 
melse med  den  første,  trykte  Beskrivelse  og  Afbildning  (s.  Fig.  44), 
vi  har  af  en  Fødestol  hos  Eucharius  Rosslin  (1513),  at  man  kunde 
tro,  Soranos  havde  levet  paa  Rosslins  Tid,  eller  omvendt.  —  Der 
tales,  men  med  nedsættende  Kritik,  om  mærkelige  Finesser  ved 
Stolen,  nemlig  en  Tværstang  forneden  med  Haandtag,  en  roterende 

Akse,  hvortil  kunde  hæftes  Slynger,  der  foroven  anbragtes  paa  Fo- 
steret, altsaa  ved  Dreining  paa  Haandtaget  øvedes  en  mekanisk 
Extraktion  af  dette  (ganske  i  Lighed  med  Chassagny's  i  1860  fore- 
slaaede,  mekaniske  Traktioner  ved  Tangextraktion),  men  Soranos 
forkaster  dette,  idet  han  gør  gældende,  at  ved  svære  Fødsler  bør 
den  Fødende  være  i  liggende  Stilling,  og  dér  passer  Apparatet  ikke. 
Har  man  ingen  Fødestol,  kan  den  Fødende  sidde  paa  Skødet 
af  en  stærk  Kvinde  og  føde  dér,  en  Metode,  der  har  fundet  Efter- 
ligning langt  op  i  Tiden.  Saaledes  taler  Peter  Forestus,  der  i  Slutningen 
af  16de  Aarh.  var  Læge  i  Delft,  i  en  af  sine  Observationer  (Obs.  et  curation. 
medicin,  libri  XXVIII,  Frankf.  1602,  kgl.  B.),  hvor  han  benægter  Løsning  af  ossa 
pubis,  men  fremhæver  Betydningen  af  Halebenets  fri  Bevægelighed  under 
Fødslen,  om,  at  Jordemødrene  i  Delft  i  det  Øiemed  benytte  stærke  Kvin- 
der, paa  hvis  Skød  den  Fødende  sidder,  saaledes  at  Benet  ikke  trykkes, 
og  i  sin  Jordemoderbog  (1684)  beretter  ligeledes  den  hollandske  Kirurg 
og  Akkoucheur  Cornelis  Solingen,  at  der  i  hans  Land  enkelte  Steder  er 
visse  Koner,  som  kaldes  „Schootsters",  der  lade  sig  bruge  i  Stedet  for 
Fødestol.  Det  samme  var  iøvrigt  ogsaa  Tilfældet  andre  Steder  i  Europa, 
i  Tyskland,  Frankrig,  Skotland,  i  Norge  op  til  seneste  Tid  (A.  L.  Faye,  For- 
hold og  Skikke  vedrør.  Fødsel  og  Svangerskab  hos  de  gamle  Nordboere,  N.  Mag.  f.  Lægev., 

1886),  og  hos  ikke  faa  Naturfolk  kommer  denne  Fødestilling  endnu  til  An- 
vendelse (Engelmann,  La  pratique  des  accouch.  chez  les  peuples  primitifs,  edit.  franc,  augm. 
par  P.  Rodet,  Paris  1 886).  — 

Assistancen  under  selve  den  naturlige  Fødsel  fra  de  tilstede- 
værende Personers  Side  var  da,  efter  Soranos,  blot  denne,  at  Jorde- 
moderen med  sin  inungerede,  kortklippede  Pegefinger  lempelig  di- 
laterede  Modermunden,  hvis  Veerne  var  svage;  sprængte  Hinderne, 
naar  de  pressede  paa,  og  tog  mod  Barnet.  De  til  Siderne  staaende 
Kvinder  øvede  med  begge  Hænders  spredte  Fingre  lempelige  Gnid- 
ninger paa  Underlivet  og  kun  under  Veerne  (Kristellers  Expression?), 
og  den  bagved  staaende  Hjælperske  holdt  igen  med  et  Linned- 
stykke  paa  Anus  i  det  Øieblik,  Barnet  fødtes  (Perinæalunderstøt- 
telse). 

Efterbyrden  maatte  helst  fødes  omtrent  samtidig  med  Barnet, 
men  Forskrifterne  for  Efterbyrdsperioden  er  ikke  mindst  et  af  de 
Felter,  hvor  Soranos  røber  sin  Indsigt  og  sobre  Kritik  af  Forgæn- 
gere, baade  Hippokrates  og  Herophilæer.  Alle  Slags  Nysemidler, 
drivende  Pessarier  af  Urter,  Dampninger  med  Afkog  af  slige  (Nar- 
dus, Kanel,  Lilier,  Artemisia  etc),  Træk  paa  Placenta  ved  Barnets 
Vægt,  eller,  hvis  dette  var  fjærnet,  ved  Blyvægte  paa  Navlesnoren, 
Rystninger  paa  en  Stige,  alt  dette,  hvoraf  jo  en  Del  fandt  Efterlig- 
ning  i   lange   Tider,   misbilliges,   fordi   det   er  upraktisk   og   farligt, 

givende  Anledning  til  Hæmorragier,  Afmagt,  Betændelser.  Efter- 
byrden skal  fjærnes  ved  lempeligt  Træk  i  Navlesnoren,  men  meto- 
disk, rokkende  fra  Side  til  Side;  følger  den  ikke,  føres  Haanden 
op  og  tager  den,  hvis  den  ligger  løs,  er  den  delvis  eller  helt  fast- 
siddende, løsnes  den  forsigtigt;  lykkes  det  ikke,  eller  er  Moder- 
munden lukket,  navles  Barnet,  og  nu  venter  man,  under  Anven- 
delse af  slappende  Midler,  Omslag,  Injektioner,  til  Krampen  er 
hævet,  da  fødes  den  ofte  af  sig  selv;  Forskrifter,  der  havde  fortjent 
at  finde  Efterligning  hos  Obstetrikens  Koryphæer  i  17de  Aarhun- 
drede,  Mauriceau  og  Beventer,  for  blot  at  nævne  et  Par  Navne. 

Men  fremfor  Alt  er  det  vel  i  Reglerne  for  de  vanskelige  Føds- 
ler, at  Soranos  har  gjort  sig  til  Talsmand  for  saa  rationelle  og  re- 
lativt skaanende  Grundsætninger,  at  det  Glemslens  Slør,  der  senere 
kastedes  over  ham  og  hans  Lære,  mest  her  maa  vække  Forundring 
og  Beklagelse.  Og  tilmed  er  hans  Fortjenester  maaske  netop  paa 
dette  Omraade  ikke  Udslag  udelukkende  af  egen  Genialitet  eller 
nyt  Syn  paa  Fødselshjælpen,  thi  det  er  særligt  i  Indledningen  til 
disse  Afsnit,  at  han  citerer  Forgængere,  Herophilos,  Demetrios  og 
andre  Alexandrinere,  som  et  Tegn  maaske  paa,  at  det  tildels  er  en 
Tradition,  han  gengiver,  om  end  Retfærdigheden  vel  endnu  —  i 
Mangel  af  andre,  sikre  Kilder  —  byder  at  give  ham  Prioriteten  for 
den  Fødselsoperation,  hvis  senere  Forglemmelse  blev  mest  skæbne- 
svanger, nemlig  Fodvendingen  ved  levende  Barn. 

Kun  i  enkelte  Hovedpunkter  skal  hans  Fremstilling  af  Dysto- 
kien  gengives  her,  dels  for  ikke  at  trætte  ved  Detailler,  dels  fordi 
saadanne  tildels  ville  komme  igen  ved  Omtalen  af  Soranos'  For- 
hold til  Moschion  og  ved  Gengivelsen  af  de  Afbildninger  af  forskel- 
lige Fosterstillinger,  som  er  fundne  i  Moschionhaandskrifter,  men  i 
Virkeligheden  er  at  føre  tilbage  til  Soranos  og  til  dennes  Rede- 
gørelse for  de  abnorme  Stillingers  Korrektion. 

For  Soranos  er  den  naturlige  Stilling  Issefødslen  med  Hæn- 
derne strakte  langs  Laarene;  nærmest  den  kommer  den  fuldstæn- 
dige Fodfødsel  med  Hænderne  strakte  paa  samme  Vis;  derefter 
følger  Tværleiet  og,  som  uheldigst,  den  noget  uklare  Terminus  Situs 
duplicatus,  hvorved  forskelligt  forstaas,  men  i  hvert  Fald  Sædestil- 
lingen med  strakte  Underextremiteter.  Som  en  Hovedregel  for  Be- 
handlingen af  alle  vanskelige  Fødsler  gør  Soranos  gældende  at  ud- 
forske Grundene  til  Dystokien,  saaledes  som  disse  kunne  gøre  sig 
gældende  fra  Moderens,  Fosterets  og  Fødselsveiens  Side.  Af  Enkelt- 
hederne  i   den   udførlige    Fremstilling   skal   her   blot   nævnes:    for 

Moderens  Vedkommende  de  smalhoftede  Kvinders  vanskelige  Fød- 
sel, en  Antydning  til  Kendskab  om  det  snævre  Bækken,  der  yder- 
ligere træder  frem  blandt  Aarsagerne  til  Dystoki  fra  Fødselsveiens 
Side,  naar  han  taler  om  for  fast  Forbindelse  mellem  ossa  pubis, 
saa  at  de  ikke  kunne  vige  ud  under  Fødslen,  og  endelig  om  Lor- 
dose  af  Lændehvirvlerne,  der  giver  Uterus  et  forkert  Leie. 

Fra  den  bløde  Fødselsveis  Side  nævnes  skævt  Leie  af  Uterus 

-  det  senere  efter  Deventer's  Tid  saa  omstridte  Emne,  Ophobning 

af  Fækalmasser  i   Rektum,  fyldt   Urinblære,  og  fra   Fosterets   Side 

er  det  da  dettes  abnorme  Størrelse,  dets  Død  og  forkerte  Leie,  der 

bliver  Hovedsagen. 

Med  den  fornuftige  Sætning  i  Spidsen,  at  det  ved  Fødslen  gælder 
at  redde  Moder  og  Barn,  men,  hvis  ikke  muligt,  da  først  og  frem- 
mest Moderen,  er  den  ledende  Traad  for  Soranos,  hvor  Fødsel 
vanskeliggøres  ved  abnorme  Fosterstillinger,  altsaa  først,  om  muligt, 
at  korrigere  disse  saaledes,  at  den  normale  Hoved-  eller  Fodstilling, 
o:  med  de  langs  Siderne  strakte  Arme,  bliver  Resultatet. 

Hvor  derfor  ved  Issestilling  Hovedet  er  devieret  til  Siderne, 
fortil  eller  bagtil,  føres  den  inungerede  Haand  op  og  retter  Stil- 
lingen —  Vending  paa  Hovedet  —  men  samtidig  benyttes  som 
understøttende  Hjælpemiddel  Leieforandringer  af  den  Fødende,  og 
efter  korrekt  Princip,  paa  venstre  Side,  hvis  Fosteret  d:  Kroppen 
ligger  tilhøire,  og  omvendt;  ved  Deviation  fortil  og  bagtil  tales  om 
Leie  med  hævet  Sæde  eller  Knæ-Albuleie,  å  la  vache,  en  Stilling, 
der  ogsaa  tilraades  for  meget  fede  Kvinder  (og  fra  Soranos  gaar 
igen  langt  op  i  Middelalderen);  er  en  Haand  eller  to  forliggende 
sammen  med  Hovedet,  løftes  dette  op,  og  Hænderne  bringes  langs 
Siderne  af  Fosteret.  —  Paa  lignende  Maade  redresseres  Fosterstil- 
lingen, hvis  Benene  er  skrævende,  hvis  det  er  en  ufuldstændig  Fod- 
stilling, hvis  Armene  ligge  op  om  Hovedet;  den  indførte  Haand 
bringer  begge  Fødder  ned  og  ordner  Armene  langs  Barnets  Sider, 
og  derefter  betragtes  Forløbet  af  Fodfødslen  som  en  naturlig  Sag. 
—  Paa  samme  Maade  ændres  Sædefødslen  —  den  Form  af  Situs 
duplicatus,  hvor  Konveksiteten  af  Fosteret  vender  nedad  —  til  Fod- 
fødsel, derfor  vanskeligt  at  forstaa,  hvorfor  denne  Stilling  regnes 
for  uheldigere  end  Tværleiet;  maaske  der  mere  tænkes  paa  den 
anden  Form  af  Situs  dupl.,  hvor  Konveksiteten  vender  opad,  en 
fantastisk  Stilling  med  begge  Hænder  og  Fødder  over  Modermun- 
den, der  i  Afbildninger  gaar  igen  hos  Paré  og  Guillemeau,  men 
paa  dette  Punkt  synes  Soranos  noget  vanskelig  at  forstaa.  —  Ende- 

lig  Tværleiet;  hvor  der  skælnes  mellem,  om  Bugen,  Ryggen  eller 
Siderne  af  Fosteret  ligger  for;  det  sidste  er  det  gunstigste;  derfor, 
hvis  Haanden  møder  Ryg-  eller  Bugflade,  dreies  Fosteret  om  paa 
Siden,  „thi  da  er  der  god  Plads  for  Fødselshjælperskens  Haand  til 
at  komme  op  og  gøre  Vending  paa  Hovedet  eller  Fødderne";  det 
første  er  det  bedste,  fordi  da  den  fyldigste  Legemsdel  gaar  forrest, 
men  ligge  Fødderne  nærmere,  tages  de. 

Og  Slutningsordene  for  dette  Afsnit  om  den  alene  manuelle 
Hjælp  ved  abnorme  Fosterstillinger  er  disse:  „Alt  dette  maa  ske 
med  rolig,  sikker  Haand,  at  ingen  Kontusion  sker,  under  stadig 
Inunktion  af  Fødselsveien,  og  Erfaringen  har  vist  os,  at  mange 
Børn  ved  slig  Behandling  under  svære  Fødsler  er  kommet  fra  det 
med  Livet",  en  Udtalelse,  der  viser,  at  Soranos  gjorde  Fodvending 
ved  levende  Barn,  og  at  hans  Hjælp  var  human. 

Ikke  mindre  gør  dette  sidste  sig  gældende  i  hans  Fremstilling 
af  Embryotomien. 

Er  Barnet  stort,  dødt  eller  indkilet,  siger  Soranos,  og  ikke 
følger  Haandens  Træk,  maa  vi  ty  til  kraftigere  Midler;  det  gælder 
at  redde  Moderen,  selv  om  Barnet  gaar  tilgrunde,  og  hans  Beskri- 
velse af  de  Symptomer,  Moderen  i  saa  Tilfælde  ofte  frembyder: 
Feber,  Betændelse  med  Koldbrand,  Afmagt,  Sved,  Kulde,  lille  Puls, 
Delirier  og  Konvulsioner,  svarer  godt  til  den  protraberede  Fødsels 
yderste  Stadier,  men,  tilføier  han,  idet  man  for  Omgivelserne  an- 
tyder den  store  Fare  og  det  ringe  Haab,  maa  man  selv  i  saa  Til- 
fælde ikke  undlade  at  bringe  Hjælp.  Disse  sidste  Ord  retfærdiggøre 
sikkert  det  Epiteton,  Kirkefaderen  Tertullian  (s.  n.)  har  givet  So- 
ranos, naar  han  kalder  ham  „den  menneskekærlige"  („mitior  ipse 
Soranusa),  saa  meget  mere,  naar  der  ses  hen  til,  hvorledes  Fødsels- 
hjælperens Opgave  lige  overfor  slig,  næsten  haabløs  Tilstand  hos 
Moderen  senere  opfattedes.  Vi  træffe  —  som  udførligere  skal  vises  — 
Sporene  af  Soranos'  Fødselshjælp  i  mere  og  mere  udvisket  Frem- 
stilling hos  senere  Forfattere,  der  tildels  repræsentere  markerede 
Standpunkter  i  Fødselshjælpens  Historie,  men  de  synes,  hvad  denne 
Situation  angaar,  alle  at  have  forladt  hans  humanere  .Opfattelse. 
„Lad  ham  (Fødselshjælperen)  gaa  til  Værket  og  redde  den  Fødende, 
der  endnu  er  ved  Kræfter,  men  overlade  til  sin  Skæbne  den,  hvis 
Tilstand  er  haabløs",  („deploratam  vero  relinquat"),  hedder  det  hos 
Aétios  (6te  Aarh.);  „attingi  non  debet"  hos  Paulos  Aeginetes  (7de 
Aarh.),  ligesom  Avicenna  (Ilte  Aarh.)  siger:  „kan  hun  regnes  til 
de  Sunde,  lad  os  da  være  dristige  i  Behandlingen,  i  modsat  Fald 

hører  saadant  op",  og  Rosslin,  den  første  Forfatter  af  et  (1513) 
trykt,  specielt  obstetricisk  Værk,  er  i  god  Overensstemmelse  her- 
med, naar  det  hedder:  er  Kvindens  Tilstand  haabløs,  „soli  mans 
Gott  lassen  walten".  —  Endnu  langt  senere  gør  det  samme  Rai- 
sonnement  sig  gældende  paa  nok  saa  smagløs  Maade,  som  naar 
Arvetageren  af  Paré's  Forløsningskunst  i  Frankrig,  Jaques  Guille- 
meau,  i  det  første,  korte  Exposé  af  den  operative  Fødselshjælp  i 
hans  Kirurgi  fra  1594,  indleder  dette  med,  at  man  først  maa  be- 
dømme Tiistanden  og  ikke  røre  ved  dem,  der  skønnes  Døden  nær, 
da  det  er  at  risikere  „un  grand  blasme  et  deshonneur",  naar  de  dø 
under  Kirurgens  Hænder. 

Ved  Omtalen  af  Forberedelserne  til  de  mutilerende  Indgreb 
forudskikker  Scranos  sin  Misbilligelse  af  alle  Slags  Succussioner, 
at  løfte  Fodenden  af  Sengen  og  lade  den  falde  ned,  at  binde  Konen 
paa  en  Stige  og  vende  op  og  ned  paa  denne,  eller  at  tage  hende 
bagfra  under  Armene,  løfte  og  ryste  hende,  alt  dette  forkastes  be- 
stemt, „man  skal  give  hende  Mod  og  fremstille  det  Hele  som  en 
naturlig  Sag."  —  Hun  anbringes  i  Tværleie  paa  et  haardt  Under- 
lag, med  en  Hjælperske  til  hvert  Knæ,  Operateuren  siddende  foran 
og  lavere.  Den  detaillerede  Beskrivelse  af  Tekniken  ved  de  for- 
skellige Former  af  Embryotomi  skal  vi  her  ikke  nærmere  gaa 
ind  paa,  den  er  i  Hovedtrækkene  den  samme,  der  i  Aarhundreder 
efter  øvedes  med  den  skarpe  og  stumpe  Hage,  med  Knive  til  at 
aabne  Kraniet,  Tænger  til  Knusning  og  Extraktion  af  Hovedets 
Knogler,  til  Brakiotomi  og  Exvisceration;  kun  har  Soranos  den 
ejendommelige  Teknik  ved  Hovedets  Extraktion  med  Hage,  at  først 
én  saadan  anbringes  i  Orbita,  Munden  eller  Occiput,  og  derpaa  en 
anden  modsat,  men  nu  øves  Trækket  i  disse  af  Assistenten,  medens 
Operateuren  har  venstre  Haand  oppe  mellem  Caput  og  Orificium, 
dirigerende  og  beskyttende  under  Traktionerne,  der  ske  rokkende. 
Fulgte  Kroppen  ikke,  naar  Hovedet  var  bragt  frem,  paa  Grund  af 
Skuldrenes  Størrelse,  stødtes  en  spids  Kniv  ind  i  Struben,  for  at 
Blodet  kunde  strømme  ud  og  Kroppen  falde  sammen,  om  nødven- 
digt, efterfulgt  af  Clavicula's  eller  Costæ's  Fjærnelse  o.  s.  v. 

De  høist  usikkre  Tegn,  man  dengang,  og  saa  længe  efter,  havde 
til  at  afgøre,  om  Embryotomien  fandt  Sted  overfor  et  levende  eller 
dødt  Foster,  er  jo  det,  der  har  kastet  sit  uhyggelige  Skær  over 
disse  Indgreb.  Fraset  Følelse  af  Pulsation  i  en  fremfalden  Extre- 
mitet  eller  Navlesnor,  var  man  med  Hensyn  til  Diagnosen  levende 
Foster  paa  bar  Grund.  Men  i  hvert  Fald  paa  Soranos'  Tid,  og  tid- 

ligere,  har  man  muligvis  følt  Samvittigheden  lettet  ved  et  ejendom- 
meligt, fra  Filosoferne  hentet  Raisonnement,  hvilket  samme  Tertul- 
lian giver  os  Vink  om  i  Udtalelser,  der  ogsaa  paa  interessant  Maade 
vise,  hvorledes  netop  disse  voldsomme  Fødselsoperationer  fra  Læ- 
gernes Side  havde  vakt  Opmærksomhed  selv  i  Kredse  udenfor. 

I  sit  Skrift  de  anima,  hvor  Tertullian  har  lagt  Grunden  til 
en  fysiologisk  Psykologi,  og  om  sig  selv  siger,  at  han  har  gjort  et 
Indblik  i  Medicinen,  den  man  kalder  Filosofiens  Søster,  nævner 
han  paa  to  Steder  Soranos,  og  paa  det  ene  viser  han  os  ham  fra 
endnu  en  anden  Side  end  Lægens,  tilmed  som  Forfatter  paa  Filo- 
sofiens Omraade.  Der  tales  i  Kap.  VI  om  dem,  der  tillægge  Sjælen 
en  vis  Legemlighed,  nemlig  forskellige  Filosofer  og  Lægen  Soranos, 
„den  kyndigste  Autoritet  i  den  methodiske  Lægekunst  (methodicae 
medicinae  instructissimus  auctor)",  og  videre  siges  da:  „Soranos,  der 
udførligt  —  i  4  Bøger  —  har  skrevet  om  Sjælen  og  er  bevandret 
i  alle  filosofiske  Lærdomme,  tilskriver  jo  Sjælen  en  vis  legemlig 
Substans,  den  ernæres,  siger  han,  ved  Føde  og  oplives  herved,  hvis 
den  er  slap,  men  derved  berøver  han  den  Udødeligheden.  Thi  ikke 
Alle  er  i  Stand  til  at  tro,  hvad  der  er  de  Kristnes  Sag." 

Men  særlig  i  Afhandlingens  Kap.  25,  hvor  Tertullian  forsvarer 
sin  Anskuelse,  at  Sjælen  træder  til  Legemet  straks  ved  Koncep- 
tionen og  ikke  i  Fødselsøieblikket,  er  det,  han  giver  det  ejendom- 
melige, ovennævnte  Billede  af  Tidens  Fødselshjælp,  set  fra  et  ikke 
Lægestandpunkt,  som  vi  skal  gengive  med  hans  Ord:  „Sjælen  træder 
ikke  først  til  Legemet  ved  Fødslen,  ved  det  første  Aandedrag,  som 
Stoikerne  og  nogle  Andre  (Plato)  tro.  Erfaringen  og  Lægekunsten 
viser,  at  Foetus  i  Modersliv  føler,  lever,  altsaa  har  en  Sjæl.  Giv 
Svar  I  Mødre,  Svangre  og  Fødende  (de  Ufrugtbare  og  Mændene 
bør  tie),  om  I  føle  Jert  Foster  som  et  fremmed  Legeme  uden  Liv? 
Der  fødes  jo  døde  Børn;  hvorledes  det,  naar  ikke  ogsaa  levende? 
Men  hvilke  er  døde?  kun  saadanne,  der  forud  har  levet.  Men  nu 
dræber  man  Fosteret  i  Modersliv,  en  Grusomhed,  der  er  nødven- 
dig, naar  det  ved  sin  Udtræden  ligger  paatværs  og  hindrer  Fødslen 
(cum  in  exitu  obliquatus  denegat  partum),  som  en  Modermorder,  hvis 
det  ikke  dør  selv.  Saaledes  finde  vi  mellem  Lægernes  Instrumenter 
et,  hvormed  Fødselsdelene  voldsomt  aabnes  ved  et  drejende  Haand- 
tag,  tilligemed  den  ringformede  Kniv,  hvormed  Lemmerne  indven- 
dig sønderskæres  i  bange  Forventning;  den  stumpe  Hage,  hvormed 
hele  Massen  trækkes  ud,  ogsaa  et  Bronzespyd,  hvormed  Drabet 
sker,  et  skjult  Rovmord,  og  det  er  et  levende   Barn,  der  dræbes. 

Dette  brugte  allerede  Hippokrates,  Asklepiades,  Erasistraios  og 
Herophilos,  der  secerede  Voksne  („majorum",  s.  Anm.  p.  32),  samt 
den  menneskekærligere  Soranos,  i  den  sikre  Overbevisning,  at  et 
levende  Væsen  („animal")  var  undfanget,  og  i  Medynk  med  det 
ulykkelige  Barn  lod  de  det  gaa  tilgrunde  forud,  at  det  ikke  skulde 
dræbes  levende  („ne  viva  lanietur")." 

Slutningen  (med  Hensyn  til  hvilken  der  ikke  er  nogen  Forskel  i 
ældre  og  nyere  Tekstoverleveringer)  er  tilvisse  uklar;  den  synes  menings- 
løs, hvis  det  ikke  er  tilladt  at  tyde  „animal"  som  et,  vel  levende,  Væsen, 
men  uden  Sjæl,  i  Modsætning  til  det  levende,  nyfødte  Barn.  For  det  ikke 
ganske  Uholdbare  i  denne  min  Hypotese  synes  mig  den  straks  paaføl- 
gende Sætning  at  kunne  tages  til  Indtægt:  „Heller  ikke  Hikesios,  tror 
jeg,  tvivler  om  Nødvendigheden  af  denne  Ugerning,  idet  han  lader  Sjæ- 
lens Inkorporation  være  afhængig  af  den  kolde  Lufts  Indvirkning  paa  den 
Nyfødte." 

Om  jeg  har  Ret  til  denne  Tydning  af  Tertullians  Indfletning 
af  Lægernes  mutilerende  Fødselsoperationer  i  hans  Betragtninger 
over  Sjælens  Forhold  til  Fosteret,  altsaa  i  den  at  ville  se  et  und- 
skyldende Moment  for  Tidens  Fødselshjælpere,  forsaavidt  de  mente 
at  dræbe  et  Væsen  uden  „anima",  maa  imidlertid  staa  hen. 

Teriullian  er  ikke  ene  blandt  Kirkefædrene  om  at  nævne  So- 
ranos med  Anerkendelse;  paa  et  Sted,  hvor  Augustinus  taler  om, 
hvorvidt  Fosteret  kan  paavirkes  af  Indtryk  paa  Forældrene,  nævner 
han  (contra  juiianum  Peiagium  Lib.  v,  Cap.  51),  med  Soranos  som  Refe- 
rent, Fortællingen  om  en  cyprisk,  vanskabt  Konge,  der  for  at  faa 
velskabt  Afkom  under  Coitus  lod  Hustruen  betragte  en  skon  Sta- 
tue, og  han  giver  ham  her  Tilføielsen  „auctor  medicinae  nobilissi- 
mus".  —  Denne  Tertullians  Henvisning  til  Soranos  som  Hjemmelsmand 
for  Læren  om  „at  forse  sig"  i  Svangerskabet  savner  jo  iøvrigt  ikke  Side- 
stykke af  langt  ældre  Datum;  som  det  første  vel  Fortællingen  i  1ste  Mose- 
bog 30,37-40  om  Jakob,  der  tog  Kjeppe  af  grønt  Poppeltræ,  Hassel  og  Ka- 
stanie, udskrabede  hvide  Streger  paa  dem  og  lagde  dem  i  Vandtrugene, 
hvor  Faarene  skulde  drikke  „ret  lige  for  Faarene,  og  disse  parredes,  naar 
de  kom  for  at  drikke;  og  Faarene  parredes  ved  Kjæppene,  og  de  fødte 
brogede,  spættede  og  spraglede  Lam".  — 

Det  er  imidlertid  ikke  blot  paa  Obstetrikens  men  ogsaa,  og 
maaske  fuldt  saa  meget,  paa  Gynækologiens  og  Pædiatriens  Om- 
raader,  at  der  hos  Soranos  møder  Anskuelser  og  Synspunkter,  der 
som  en  ofte  skarp  Kritik  af  Forgængeres  Metoder  havde  fortjent 
at  blive  bedre  bevarede  af  Eftertiden,  der  netop  her  i  lange  Tider 
vedblev  at  følge  de  gamle  Spor. 

I  det  genfundne  Pariserhaandskrift  af  Soranos  var  der  talrige, 
gynækologiske  Kapitler,  men  ikke  faa  af  disse  stod  blanke,  kun 
med  Overskrifter.  Heldigvis  kan  de  udfyldes,  idet  de  er  genfundne 
paa  andre  Kanter,  hvad  vi  skal  berøre  ved  senere  Omtale  af  Mo- 
schion.  —  Der  skal  paa  dette  Sted  kun  hentydes  til  et  Par  af  disse 
Afsnit,  hvor  Soranos  lægger  Anskuelser  for  Dagen,  der  røbe  hans 
sunde  Kritik  og  Erfaringer,  som  man  maatte  tro  først  at  være  se- 
nere Tider  forbeholdt. 

Hvad  han  f.  Ex.  beskriver  i  Kapitlet  „de  præfocatione  matri- 
cis",  er  det  hysteriske  Krampeanfald,  der  skildres  udmærket.  Her 
dadles  de  gamle  Lægers  Anvendelse  af  stinkende  Røgninger  med 
Horn,  brændt  Læder,  Klude,  Bævergeil,  knuste  Væggetøi,  som  om 
Uterus  skulde  fly  den  slette  Lugt,  og  Røgninger  med  vellugtende 
Ting,  Suppositorier  med  Nardus,  Styrax  etc,  som  om  Uterus  skulde 
nærme  sig  dette  og  stige  ned  (i  Troen  paa  Livmoderens  Opstigen 
under  Anfaldet);  „ikke  som  et  Dyr  kryber  Livmoderen  frem  af  sin 
Hule."  Vi  har  alt  tidligere  bemærket,  at  denne  Terapi,  med  det  til 
Grund  liggende  Raisonnement  fra  Hippokrates'  Tider,  ikke  blev  knæ- 
sat ved  Soranos'  Kritik,  men  holdt  sig  langt  op  hos  senere  For- 
fattere. 

Ved  Hæmorragien,  „Sangvinatio  matricis",  omtales  blandt  andet 
Tamponade  med  blød  Uld,  imbiberet  med  astringerende  Saft  og 
appliceret  med  Finger  eller  Sonde  i  Orificium  uteri,  og  her  viser 
han  sig  ikke  som  den  blinde  Tilhænger  af  sin  Sekts  Lære,  thi  han 
opponerer  mod  den  af  Themison  anbefalede  Aareladning,  der  mis- 
billiges, „ved  Blodstyrtning  svækker  Aareladning,  der  bør  netop 
spares  paa  Blod,  thi  standser  Blødningen  ikke,  hidfører  Aarelad- 
ningen  Døden."  Hvilken  Kontrast  til  senere  Tiders  Ødslen  med 
Venæsectio,  netop  ved  Blodstyrtninger  under  Fødsel!  —  Han  kri- 
tiserer en  af  Hippokrates'  Samtidige,  Euryphon,  fordi  han  ved  Pro- 
laps af  Uterus  raader  til  at  binde  Pt.  paa  en  Stige  med  Hovedet 
nedad.  Prolapsen  skal  reponeres,  en  Tampon  af  Uld,  eller  en  Svamp, 
imbiberet  med  Eddikevand,  appliceres,  og  ligger  i  3  Dage,  hvorefter 
der  gøres  Injektioner. 

Hvad  der  hos  Soranos  forstaaes  ved  Beskrivelsen  af  Mola 
(Myle  eller  Mylos),  er  vanskeligt  at  tyde;  det  passer  nærmest  til 
en  Forhærdelse  i  Uterus  med  Vækst  af  Organet  (Myom?)  og  til- 
tagende Underlivsførhed,  men  til  Adskillelse  af  denne  fra  en  Vatter- 
sot gøres  da  opmærksom  paa,  at  i  første  Tilfælde  giver  Underlivet 
ved  Tryk  med  Haanden  ikke  efter,  og  ved  Anslag  med  denne  faar 

Ingerslev:   Fragmenter  af  Fødselshjælpens  Historie  5 

man  ikke  en  tympanitisk  Klang  midt  oppe  paa  Underlivet  som  ved 
Ascites;  saavidt  vides,  den  første  Hentydning  til  Perkussion  som 
differentielt  diagnostisk  Undersøgelsesmiddel. 

Af  særlig  Interesse  er  Slutningskapitlet  om  Anvendelse  af  Spe- 
culum  (der  i  Dietz'  Haandskrift  kun  har  Overskriften,  men  gen- 
findes hos  Moschion).  Det  beror  paa  en  mærkelig  Misforstaaelse, 
naar  moderne  Forfattere  som  Kleinwåchter  og  Winckel  endnu  følge 
Siebold  og  henføre  den  første  Brug  af  Speculum  til  Aétios  og  Pau- 
los  Aeginetes,  altsaa  til  6te — 7de  Aarh.  e.  Chr.;  et  halvt  Aartusind 
før  disses  Tid  blev  jo  Specula  begravede  under 
Vesuvs  Aske,  hvorfra  Udgravninger  har  bragt 
dem  for  Dagens  Lys  (Fig.  12),  og  Soranos  be- 
skriver som  sagt  Anvendelsen. 

Ved  Hjælp  af  Bind  under  Knæene,  fæstede 
til  Hænderne,  og  gaaende  op  om  Nakken,  an- 
bringes Kvinden  i  et  Slags  Stensnitleie,  og  det 
inungerede  Speculum  indføres.  Assistenten  skruer 
og  dilaterer  derved  Delene  langsomt;  naar  det 
skal  fjærnes,  maa  han  passe  paa  ikke  at  skrue 
helt  sammen  for  ikke  at  faa  noget  af  Moder- 
skeden i  Klemme. 

Endnu  kun  til  Slut,  hvad  Soranos  angaar,  et 
Par  Ord  om  den  første  Barnepleie,  et  Kapitel, 
han  vidtløftigt  afhandler,  med  mange,  i  kultur- 
historisk Henseende  interessante  Bemærkninger. 
Straks  efter  Fødslen  lægger  Jordemoderen  Barnet  paa  Jorden 
(som  Regel  med  vedhængende  Placenta),  hun  undersøger  det  og 
ser,  om  det  er  skikket  til  at  opdrages.  Saa  tages  det  op  og  navles. 
Soranos  vil  til  Kupering  af  Navlesnoren  bruge  Kniv,  medens  Jorde- 
mødrene holde  mest  af  at  bruge  Neglene,  en  Muslingskal,  Siv 
(Græsstraa)  eller  tynd  Brødskorpe;  til  Ligering  maa  ikke  bruges 
Linnedtraad,  der  skærer  for  hurtigt  igennem,  men  Uldtraad;  Navle- 
snorstumpen  dækkes  med  en  Olieklud  eller  blot  med  tørt  Uld. 

Barnet  maa  ikke  ligge  paa  altfor  haardt  Underlag  for  at  gore 
Nakken  bred,  thi,  indrømmet,  at  denne  Form  er  skøn,  kan  dette 
opnaaes  ved  at  forme  Hovedet  under  Badningen  (Romernes  Frygt 
for  Dolikocephali!).  I  de  første  2  Dage  faar  Barnet  ingen  Næring, 
kun  lidt  Honningvand,  saa  Ammemælk,  thi  Modermælken  er  i  de 
første  20  Dage  i  Reglen  ubrugelig  (!);  er  en  Amme  ikke  straks  for 
Haanden,  gives  Honning  i  Gedemælk.  Reglerne  for  Valg  af  Amme, 


Fig.  12.  Speculum  uteri, 

fundet  1 S 1 9  i   Pompeji. 

(Efter  Kosmann). 

for  dennes  Levemaade,  for  Mælkeprøve  kunne  gælde  den  Dag  i 
Dag;  han  bemærker  til  Slut,  at  vil  man  være  ganske  sikker,  bør 
man  have  flere  Ammer  i  Beredskab,  det  er  altid  betænkeligt  kun 
at  have  én,  en  Udtalelse,  hvoraf  man  har  villet  se  en  Tilkende- 
givelse af,  at  Soranos  væsentlig  havde  sin  Praktik  i  det  rige  Klien- 
tel. —  Han  fremhæver  den  regelmæssige  Læggen  til  Brystet,  ikke 
fordi  Barnet  skriger,  hvilket  kan  skyldes  Tryk  af  Bindet,  eller  et 
Stik,  og  Barnet  har  godt  af  at  skrige,  det  øver  Brystkassen.  Han 
advarer  mod  at  lade  det  for  tidlig  øves  i  Gang,  det  faar  krumme 
Ben,  hvad  man  navnlig  kan  se  i  Rom,  ikke  fordi,  som  Nogle  sige, 
Jordbunden  er  kold,  eller  fordi  de  romerske  Kvinder  hyppigt  pleie 
Coitus,  og  navnlig  efter  Nydelsen  af  Vin  (!),  det  er  ikke  Grunden, 
men  Mangel  paa  Moderkærlighed,  Romerinderne  passe  ikke  paa 
Børnene,  som  de  græske  Kvinder  (!).  Først  naar  det  er  2  Aar  gam- 
melt og  har  Tænder,  vænnes  Barnet  fra.  — 

Idet  vi  hermed  slutte  denne  sammentrængte  Oversigt  over  det 
Standpunkt,  hvortil  Obstetriken  var  naaet  ved  Soranos,  vil  det  være 
naturligst,  forinden  der  vises,  hvorledes  det  ved  ham  vundne  Frem- 
skridt i  Tidens  Løb  vanrøgtedes  og  mer  og  mer  udviskedes,  at  gøre 
Rede  for  Forholdet  mellem  Soranos  og  den  Forfatter,  der  længe, 
med  Urette,  er  gjort  til  hans  Samtidige,  og  som  har  faaet  Æren  for 
at  have  overladt  til  vore  Dage  den  eneste  Jordemoderbog  fra  Old- 
tiden, altsaa  Moschion. 

Ikke  blot  da  Siebold  skrev  sin  Bog  om  Fødselshjælpens  Hi- 
storie, men  endnu  i  vor  Tid  fremstilles  Forholdet  saaledes,  og  skøndt 
den  rette  Sammenhæng,  der  reducerer  Moschion  til  en  beskednere 
Plads  i  Historien,  utvivlsomt  er  fastslaaet  skarpsindigt  og  klart,  ikke 
ved  en  Medicinalhistoriker,  men  ved  en  Filolog,  den  alt  oven  nævnte 
Val.  Rose  i  Berlin,  vedbliver  der  dog  endnu  Forsøg  paa  at  ombytte 
Rollerne  mellem  dem,  saaledes  senest  ved  Kossmann  i  Berlin  (i 
hans  aiig.  Gynaekologi  1903),  et  Forsøg,  hvis  Begrundelse  ikke  er  hold- 
bar, i  hvilken  Henseende  min  Dom  væsentlig  støtter  sig  til  tyske 
og  hjemlige,  fremragende  Filologers  Erklæringer. 

At  Moschion's  Navn,  der  i  Middelalderen  næsten  var  glemt, 
blev  bevaret  for  Eftertiden,  skyldes  Conrad  Gesner  i  Zurich.  Denne 
mærkelige  Mand  —  man  har  kaldet  ham  den  tyske  Plinius  —  der 
trods  Nød  og  trange  Kaar  naaede  at  kreeres  til  Doctor  i  Basel  og 
samme  Aar,  1541,  blev  Stadslæge  i  Fødebyen  Zurich,  var  en  Poly- 
histor af  første  Rang,  hvis  Interesser  var  spredte  over  vide  Felter, 

Filologien,  Botaniken,  Zoologien  og  Medicinen.  Om  det  første  vidner 
hans  Bibliotheca  universalis  (Ziirich  1545),  et  Kæmpearbeide  over 
alle  da  kendte,  latinske,  græske  og  hebraiske  Skrifter.  Som  Botaniker  næv- 
nes han,  sammen  med  Cesalpino,  som  en  af  dette  Studiums  Grundlæg- 
gere, en  Forløber  for  Linné,  der  benyttede  Blomster  og  Frugter  som 
Skelnemærke;  til  en  Plantehistorie  havde  han  samlet  1500  Afbildninger, 
men  først  1751 — 71  udkom  det  Store  Værk  (Opera  botan.  C.  Gesneri,  Norimbergæ, 
hvor  hans  Vita  er  beskrevet  af  Udgiveren  Schmiedel). 

At  Gesner's  letfængelige  Interesse  ogsaa  omfattede  Medicinen, 
kan  ikke  undre,  naar  det  erindres,  at  kort  forud  havde  Paracelcus 
i  hans  Fædreland  sat  Sindene  og  Diskussionen  paa  Lægekunstens 
Omraade  i  livlig  Bevægelse,  og  i  det  nærliggende  Basel  havde  Vesal 
i  Begyndelsen  af  1543  opholdt  sig  i  Anledning  af,  at  hans  berømte 
de  human  i  corporis  fabrica  skulde  trykkes  hos  Oporinus,  og 
benyttet  sin  Nærværelse  dér  til  at  gøre  „en  Anatomi"  paa  en  hals- 
hugget Forbryder  —  Rester  af  Skelettet  er  endnu  paa  Universi- 
tetet —  efter  at  saadant  ikke  havde  fundet  Sted  i  12  Aar.  ■ —  Og 
paa  Gesner's  Tid  var  jo  endelig  et  af  Renaissancens  Udslag  sær- 
ligt kommet  til  Gennembrud,  nemlig  den  voksende  Interesse  for 
Studiet  af  de  antike  Forfattere  i  Original,  der  ansporede  de  Lærde 
til  at  opsøge  gamle  Haandskrifter  i  Bibliothekerne.  For  denne  Im- 
puls var  Gesner  heller  ikke  fremmed,  og  saaledes  fandt  han  i  Augs- 
burger  Bibliotheket  et  græsk  Manuskript  af  Moschion's  Bog  om 
Kvindesygdomme,  der  imidlertid  viste  tydelige  Tegn  til  at  være 
ufuldstændigt  og  forvansket,  hvorfor  han  jævnførte  det  med  en  la- 
tinsk Tekst  af  samme  Bog,  som  Thomas  Guarinus,  en  Svigersøn 
af  Bogtrykkeren  Isengrin  i  Basel,  ejede.  Den  saaledes  noget  æn- 
drede og  kommenterede,  græske  Tekst  naaede  Gesner  ikke  selv  at 
faa  udgivet;  det  skete  først  efter  hans  Død  (1565)  ved  Casper 
Wolph,  hans  Ven  og  Successor,  der  dertil  føiede  den  forkortede, 
men  ganske  forvanskede  Fortale  af  Moschion,  der  motiverer  Bogens 
Publikation  (men  kun  fandtes  i  den  latinske  Tekst),  og  Værket  ind- 
lemmedes da  i  den  Samling  gynækologiske  og  obstetriciske  Skrifter 
Gynaecia,  der  udkom  i  Basel  1566  og  senere  fulgtes  af  lignende 
Samlinger  ved  C.  Bauhin  (Basel  1586)  og  Israel  Spach  (Strassburg  1597), 
hvori  ogsaa  Moschion's  Bog  genfindes. 

I  to  Aarhundreder  havde  man  ikke  anden  Tekst  af  Moschion 
end  dette  ved  Gesner  reviderede  Augsburger  Haandskrift.  1793  ud- 
gav da  Fr.  O.  Dewez  Moschion's  Bog  efter  et  græsk  Manuskript 
fra  det  keiserlige  Bibliothek  i  Wien,  der  var  i  bedre  Stand  end 
Gesner's,   og  han   føiede   en   latinsk  Oversættelse   til   den   græske 

Tekst.  (En  Note  i  Wienerhaandskriftet  bevidner,  at  det  er  afskrevet  1561 
i  Venedig  efter  et  derværende,  maaske  det  samme,  græske,  Haandskrift, 
som  Gesner  vidste  fandtes  i  Italien,  men  som  han  forgæves  havde  søgt 
at  faa  i  Hænde). 

Skøndt  ikke  helt  uden  Tvivl  havde  Gesner  dog  nærmest  troet, 
hans  græske  Manuskript  var  Moschion's  originale  Skrift.  Den  hos 
Dewez  bedre  bevarede  Fortale  oplyste  nu  imidlertid,  at  den  lille 
Bog  var  skrevet  for  romerske  Jordemødre,  der  ikke  forstod  Græsk, 
altsaa,  slutter  Dewez,  Bogen  var  oprindelig  skreven  paa  Latin,  og 
kun  den  græske  Oversættelse,  fra  Græcitetens  sidste  Tid,  er  kom- 
met til  os. 

Siden  Gesnefs  og  Dewez's  Tid  har  altsaa  Moschion's  Bog  fore- 
ligget for  os  som  en  græsk  Jordemoderkatekismus,  der  gjorde  Rede 
for  de  Kundskaber,  Jordemødrene  burde  sidde  inde  med  vedrørende 
Fødselsveiens  Beskaffenhed,  Svangerskabet  og  den  naturlige  Fødsel, 
samt  Behandlingen  af  mange  Kvindesygdomme,  Alt  i  nær  Overens- 
stemmelse med  hvad  der  herom  fandtes  i  de  bevarede  Fragmenter 
af  Soranos,  hvis  Betydning  som  benyttet  Forfatter  man  yderligere 
faar  Antydning  af  i  det  næstsidste  Kapitel  (151de  hos  Dewez),  hvor 
der  om  Aarsagerne  til  vanskelig  Fødsel  (der  er  nævnt  det  svage 
eller  døde  Foster,  det  lille  Hoved,  der  ikke  kan  dilatere  Orifieium) 
tilføies:  „dette  er  Aarsagerne,  som  jeg  Moschion  og  de  andre  gamle 
Forfattere  har  opstillet,  men  Soranos  har  føiet  andre  til."  Men  det 
sidste,  152de  Kap.,  der  efter  Overskriften  skulde  fremstille  Behand- 
lingen af  de  vanskelige  Fødsler,  navnlig  de  forkerte  Fosterleier, 
ender  imidlertid  ganske  kort  og  abrupt  uden  at  gaa  nærmere  ind 
paa  Emnet,  som  ogsaa  al  øvrig  operativ  Behandling  af  Fødslen 
(Embryotomi)  ikke  er  omtalt,  vel  fordi  saadant  ikke  vedkom  Jorde- 
mødrene. 

Som  før  berørt  havde  allerede  Gesner  havt  et  latinsk  Manu- 
skript til  Moschion  i  Hænde;  Undersøgelser  i  den  Retning  fra  for- 
rige Aarhundrede  har  nu  vist,  at  der  findes  ikke  saa  faa  saadanne, 
saaledes  fandt  Daremberg  1844  et  i  Briissel  og  senere  i  Florents, 
men  det  var  dog  navnlig  den  ved  V.  Rose  iværksatte,  systematiske 
Efterforskning  i  Europas  Bibliotheker,  der  har  bragt  end  flere  for 
Dagen  og  deriblandt  enkelte  af  stor  Interesse,  først  og  fremmest 
som  Bidrag  til  Belysning  af  Oldtidens  Fødselshjælp  og  dernæst  til 
at  klare  Forstaaelsen  af  Forholdet  mellem  Moschion  og  Soranos. 
Som  Resultat  af  disse  Undersøgelser  fremkom  1882  Rose' s  Arbeide, 
Sorani  Gynaeciorum  vetus  translatio  latina  nunc  primum 

edita,  eta,  Lipsiae,  der  er  bygget  paa  Kompilation  af  3  latinske 
Haandskrifter,  resp.  i  Briissel,  Florents  og  København.  —  Codex 
Bruxellensis  (Kgi.  Bibi.  i  Brussel)  er  den  ældste,  fra  9de — 10de  Aarh., 
Codex  Laurentianus  (Bibi.  Laurent,  i  Florents)  fra  det  Ilte  og  Codex 
Hafniensis  (gi.  kgl.  Saml.  1653,  4to)  fra  det  12te  Aarhundrede.  En  gan- 
ske særlig  Interesse  knytter  sig  til  denne  sidste,  som  Rose  fandt 
her  1863,  og  som  derfor  først  nærmere  skal  omtales.*) 

I  „Udsigt  over  den  gamle  Manuskript-Samling  i  det  store  kgl.  Bib- 

liothek"    (ved  Johan  Eriksen,  Deputeret  i  Rentekammeret,  Conferentsraad  og  Bibliothecarius, 

Kjøbhvn.,  1786)  siges  p.  34  om  „Codex  Hafniensis"  :  En  sær  mærkværdig 
Pergament  Codex  med  Longobardiske  Bogstaver  (a  variis  manibus,  saec. 
XII,  tilføier  Rose),  hvori  (foruden  andet):  Muscionis,  verius  Muschionis 
Gynaecia.**)  I  Chr.  Bruun's  Beskrivelse  af  Biblothekets  illuminerede  Haand- 
skrifter er  det  ikke   omtalt  (Aarsber.  fra  det  st.  Kgl.  Bibi.,  III,  1890). 

Hvorfra  og  hvorledes  dette  Haandskrift  er  kommet  til  Køben- 
havn, kan  Bibliotheket  ikke  oplyse  noget  om,  men  der  findes  dels 
i  Teksten,  dels  i  Marginen,  dels  paa  nogle  af  de  sidste  blanke  Blade 
og  paa  Bindets  Indside  forskellige  Noter  og  Inskriptioner  (fra  Ejere 
eller  Læsere  af  det),  hvorefter  V.  Rose  med  sit  store  Kendskab  til 
Tidsbestemmelser  for  Haandskrift  drager  Gisninger  om  dets  tidligere 
Skæbne.  Af  en  Recept  paa  Bindet  „italica  lingua  scriptum"  (Saec. 
XIV — XV)  slutter  han,  at  det  har  været  i  Italien;  et  Par  Steder  i 
Margen  og  Tekst  staar  „orate  pro  cencte  lowe"  (Saec.  XV);  paa  et 
af  de  blanke  Blade  „frater  thomas  Glowcetur  carmelita"  (Saec.  XV) 
og  nedenfor  „rygt  &  well"  (Saec.  XVI),  der  tyder  paa,  at  det  har 
været  i  engelske  Hænder. 

Ud  over  disse  Formodninger  lader  sig  altsaa  med  Hensyn  til 
Afskrivningstid  o.  A.  ikke  noget  nærmere  udrede  om  Haandskriftet, 
der  er  skrevet  paa  godt  Pergament,  med  zirlig  Skrift  og  fortrinligt  Blæk. 

Hvad  der  nu  altsaa  giver  „Codex  Hafniensis"  sin  Betydning 
fremfor  de  to  andre,  nævnte  Haandskrifter  og  flere  senere  tilkomne 
(s.  n.),  er  da  først  Forfatteren  Muscio's  Fortale,  der  rummer  en 
Linie,  som  ved  Skødesløshed,  Misforstaaelse  eller  anden  Grund  er 
udeladt  i  alle  de  andre  Haandskrifter  og  som  bevidner,  at  Bogen 
er  en  Kompilation  og  Oversættelse  af  Soranos'  Værker,  af  hvilke 
et  er  oversat  Ord  for  Ord:  „ad  integrum  tenorem  secutus  Soronu". 
Tillige  gøres  der  Rede  for  de  Værker  af  Soranos,  der  er  benyttede. 

*)  Ved  en  for  Medicinalhistoriker  utilladelig  Misforstaaelse  har  Hergott  i  sine  Noter  til 
den  franske  Oversættelse  af  Siebold  tydet  Findestedet  „Hafnia"  som  „Hanau"  (!). 

**)  Af  det  øvrige  Indhold  skal  nævnes :  Cleopatra,  Alfabetum  Galieni,  Dieta  Ypocratis,  Dogma 
Ypocratis,  Liber  Oribasii,  etc. 

Indholdet  af  Fortalen  er  i  Korthed  dette:  „Ofte  har  man  i 
Kvindesygdommene  Brug  for  en  Jordemoder,  men  træffer  ingen, 
der  er  saa  kyndig  i  Græsk,  at  hun  har  kunnet  samle  Kundskaber 
fra  denne  Litteratur,  og  selv  om  hun  havde  havt  en  latinsk  Haand- 
bog,  vilde  hun  neppe  forstaa  den.  Derfor  har  jeg,  Muscio,  der  jo 
allerede  har  oversat  adskilligt"  (der  nævnes  en  Øienlære,  en  Kirurgi, 
en  Bog  om  de  terapeutiske  Hjælpemidler,  sandsynlig  alle  efter  So- 
ranos)  —  „besluttet  at  oversætte  denne  Kvindesygdomslære  paa 
Latin,  idet  jeg,  benyttende  „Triacontaden"  (o:  30  Bogs  Skriftet), 
har  fulgt  Soranos  Ord  for  Ord.  Men  da  jeg  indsaa,  at  det  vilde 
blive  et  stort  Værk,  og  at  Kvinder  kunde  trættes  ved  Læsningen, 
har  jeg  besluttet  at  følge  „Cateperotianernes"*)  Korthed,  for  at  jeg 
paa  en  Gang  kunde  faa  Alt  sagt  uden  at  skrive  et  stort  Værk.  Men 
da  visse  Kapitler  var  meget  kortfattede,  har  jeg  ogsaa  tilføiet  Noget 
fra  Triakontaden,  for  at  Fremstillingen,  idet  den  var  samlet  fra  alle 
Kilder,  kunde  være  tilstrækkelig.  Og  det  har  været  min  Hensigt  at 
udtrykke  mig  langt  simplere  end  disse,  thi,  sandt  at  sige,  har  jeg 
brugt  Kvindeord  for  at  ogsaa  udannede  Jordemødre  let  kunde  for- 
staa Fremstillingen,  selv  naar  den  bliver  læst  høit  for  dem  af  en 
anden." 

Muscio' s  Gynaecia  er  i  „Codex  Hafn."  delt  i  to  Bøger,  og  de  resp. 
Slutningsord  i  disse  vise,  at  Indholdet  i  1ste  Bog  er  taget  fra  Soranos' 
Interrogationes  (Cateperotiana),  men  da  disse  ikke  indeholdt  Alt,  hvad 
Jordemødrene  bør  kende,  er  2den  Bog  suppleret  med  Triakontadens  Frem- 
stilling af  Gynækologien.  Netop  denne  Redegørelse  tjener  til  at  belyse 
Forholdet  mellem  de  græske  Manuskripter  (Gesner's  og  Dewez')  og  Rose's, 
idet  den  tydelig  viser,  ikke  blot  at  Fortalen,  men  ogsaa  paa  flere  Punkter 
Indholdet  i  de  græske  Haandskrifter  er  en  forvansket  og  tildels  helt  mis- 
forstaaet  Oversættelse  af  de  latinske.  Her  skal  blot  nævnes  dette,  at  Mus- 
cio's  Ord  i  Fortalen  om  Værkets  Supplering  fra  Triakontaden  („quædam 
et  triacontados  addidi",  efter  Rose's  Tekst)  i  den  græske  er  blevet  til:  „jeg 
har  tilføiet  32  Kapitler  (xpcaxovxa  §uo  xecpaAaia);  besynderligt  nok  et  af 
de  Punkter,  hvorpaa  Kossmann  fornylig  atter  har  villet  begrunde  den  Op- 
fattelse, at  den  græske  Tekst  er  den  primære,  originale,  og  den  latinske 
en  Oversættelse  af  hin,  en  Forklaring,  der  bestemt  forkastes  af  frem- 
ragende, tyske  og  hjemlige  Filologer,  der  fastholde,  at  Forholdet  er  om- 
vendt. 

Hermed  berøres  jo  ogsaa  Spørgsmaalet,  naar  denne  Forfatter  (eller 
Oversætter)  Moschion,  Muscio  (Musiio)  levede.   I  Litteraturen  finder  man 


*)  Om  dette  Ord  „Cateperotiana"  skylder  jeg  Prof.  /.  L.  Heiberg  følgende:  Catepero- 
tiana er  en  dristig  Latinisering  af  Ta  xax'  énsp&xsow  =  responsiones  eller  interrogationes. 
De  hos  Caelius  Aurelianus  forekommende  Libri  responsionum  eller  Interrogationes  et  respon- 
siones, et  katekismusagtigt  Compendium  af  den  samlede  Medicin,  er  tagne  fra  Soranos. 

Angivelser,  der  svinge  mellem  det  2det  og  16de  Aarhundrede  (!),  før 
Rose's  Skrift  er  Moschion's  Levetid  af  de  Fleste,  og  vel  efter  Siebold's 
Angivelse,  sat  til  Hadrian's  Regeringstid,  altsaa  en  Samtidig  af  Soranos. 
Ikke  usandsynligt,  at  det  er  en  Forveksling  med  den  græske  Læge,  Mos- 
chion,  der  har  givet  Anledning  hertil;  en  saadan  har  jo  nemlig  existeret, 
idet  han  citeres  baade  af  Soranos  (i  et  Kapitel  om  Mælkeanomalierne)  og 

af  Galen  (KiihnXU.  p.  416:  i  Kap.  om  Alopeci  henvises  til,  hvad  Asklepiades  og  „Moschion 
in  libro  de  ornatu"  har  sagt  derom). 

Men  hvem  er  nu  Muscio  (eller  Mustio),  Forfatteren  af  den  latinske 
Oversættelse  og  Bearbeidelse  af  Soranos,  og  fra  hvilken  Tid  stammer  han? 

Med  Sikkerhed  kan  Spørgsmaalet  neppe  afgøres,  og  der  hersker  og- 
saa  langtfra  Enighed  derom,  men  den  Autoritet,  det  her  falder  nærmest 
at  følge,  Val.  Rose,  besvarer  det  derhen,  at  Udgiveren  var  Afrikaneren 
Muscio,  rimeligvis  fra  6te  Aarh.,  eller  senere;  Navnet  Muscio  eller  Mustio 
var  meget  almindeligt  i  det  romerske  Afrika,  og  Rose  henviser  til,  at  vi 
kende  andre  ældre,  berømte,  afrikanske  Læger,  saaledes  Caelius  Aurc lianus 
og  Cassius  Felix  som  Tolkere  af  græske  Skrifter,  men  noget  nærmere  om 
Muscio  vides  altsaa  ikke.  —  Efter  andre  Gisninger  (Steinschncider,  cit.  af 
Haeser)  skulde  Navnet  Moschion  være  israelitisk,  synonymt  med  Moses, 
udtalt  „Mosche" ,  og  da  med  latinsk  eller  græsk  Endelse  „Moschio"  - 
„Moschion1' .  Om  da  de  senere,  græske  Oversættere  af  Muscio's  latinske 
Tekst  har  omskrevet  Navnet  til  Moschion,  er  maaske  sandsynligt,  men  kan 
neppe  bevises. 

Foruden  ved  at  give  Nøglen  til  Forstaaelsen  af  Forholdet  mel- 
lem Muscio  og  Soranos  frembyder  nu  imidlertid  Codex  Hafniensis 
en  anden,  høist  interessant  Side,  idet  der  i  Afsnittet  om  Fosterets 
forskellige  Stillinger  i  Uterus  og  disses  Behandling  findes  Afbild- 
ninger af  disse  Fosterstillinger,  15  i  Tallet,  der  er  af  ikke  ringe 
Interesse,  ikke  mindst  ved,  som  senere  skal  vises,  at  være  For- 
billedet for  langt  senere  billedlige  Gengivelser  af  samme  Emne  i  de 
første,  trykte,  obstetriciske  Værker. 

Men  forinden  vi  gaa  nærmere  ind  paa  Omtalen  af  disse  Figu- 
rer, ville  vi  først  berøre  en  Haandskrift  Afbildning,  der  har  været 
og  endnu  er  Genstand  for  en  besynderlig  Mistydning.  Efter  For- 
talen begynder  „Codex  Hafn."  med  en  Beskrivelse  af  Livmoderens 
forskellige  Dele  og,  siges  der,  for  bedre  Forstaaelse  vil  jeg  afbilde 
den  og  sætte  Bogstaver  ved  de  enkelte  Dele  („volui  eam  impingere 
et  in  singulis  partibus  ejus  singulas  litteras  adponere"),  og  nu  følger 
paa  Haandskriftets  første  Side  et  tomt  Spatium,  hvor  aabenbart  den 
Figur  skulde  have  staaet,  til  hvilken  den  derpaa  følgende  Beskri- 
velse henviser  ved  Bogstaverne  A — G. 

I  Gesnefs  og  Dewez'  græske  Tekster,  henholdsvis  altsaa  fra 
1566  og  1793,  findes  nu  paa  dette  Sted  en  Afbildning  af  Uterus 

(Fig.  13)  uden  Kildeangivelse,  men  med  Bogstaver,  der  svare  til 
Teksten  og  saaledes  let  har  maattet  lede  til  den  Formodning,  at 
Figuren  fandtes  i  de  græske  Haandskrifter,  altsaa  skulde  stamme 
fra  Moschion,  en    Feiltagelse,  som  selv  en   saa   kyndig   Bibliograf 

SOm  ChOUlant  (Gesch.  d.  Bibliogr.  d.  anat.  Abbild.,  Leipzig  1852)  hjemfaldt  til, 

og  efter  ham  ikke  faa  Andre,  Haeser,  Puschmann,  ja  endog  Rob. 

Fuchs  (Deut.  med.  Wochenschr.  1898,  No.  1:  anat.  Tafeln  aus  d.  griech.  Alterth.), 

medens   Ploss  (Das  Weib,  1884,  i,  p.  118)  tilskriver   Figuren   den   Mand, 
som  i  15de  Aarh.  (?)  oversatte  Moschion's  latinske  Værk  paa  Græsk. 
Men  det  er  nu  tilstrækkelig  godtgjort,  at  Tegningen  ikke  stam- 
mer fra  græske   Haandskrifter,  med   hvis   Beskrivelse   den    iøvrigt 

Fig.  13.  Fig.  14.  Haandskrifttegning  af  Uterus. 

(Efter  Dewez).  (Codex  Bruxell.,  9. — 10.  Aarh. ;  efter  Kossmann). 

heller  ikke  stemmer,  men  at  den  er  taget  fra  Vesal,  idet  den  findes 
saavel  i  hans  „Epitome",  det  nærmest  for  Begyndere  beregnede 
Adneks  eller  Kompendium,  der  udkom  1543  samtidig  med  Hoved- 
værket „Fabrica",  SOm  Ogsaa  i  denne  sidste  (i  „Fabrica"  ved  Slutningen 
af  3die  Bog  paa  Tavlen  over  Arterier  og  Vener,  saavel  i  1543  som  1555  Udgaven; 
i  „Epitome"  paa  sidste  Tavles  Fig.  VI  i  Boerhaave's  Udgave,  med  vedføiet  Tekst: 
Uterum  cum  testibus  seminalibusqve  vasis  proponens). 

Forklaringen  er  vel  altsaa  den,  at  Gesner  eller  C.  Wolph  i  god 
Overensstemmelse  med  den  allerede  da  begyndte  Plyndring  af  VesaVs 
Billeder,  har  taget  Figuren  fra  denne  uden  at  nævne  Kilden,  ændret 
Bogstaverne  efter  Moschion's  Tekst,  og  saa  har  Dewez  kopieret 
derefter. 

At  den  tomme  Plads  i  „Codex  Hafniensis",  hvor  Afbildningen 
af  Uterus  skulde  have  staaet,  vel  nærmest  skyldes  Afskriverens 
Ligegyldighed,  fremgaar  end  mere  deraf,  at  en  slig  Afbildning  virke- 
lig findes  i  et  eneste  af  de  latinske  Haandskrifter  af  Muscio's  Værk, 
og  tilmed  i  det  ældste  hidtil  kendte,  nemlig  „Codex  Bruxellensis". 

Den  gengives  i  formindsket  Maalestok  i  Fig.  14,  efter  Kossmann, 
der  fra  Brussel  fik  en  Calquering  af  samme,  og  repræsenterer  vist- 
nok den  ældste  kendte  Afbildning  af  Uterus. 

Men  medens  vor  københavnske  Codex  altsaa  har  ladet  Pladsen 
for  denne  Figur  af  Uterus  staa  aaben,  rummer  den  i  Kapitlet  om 
de  vanskelige  Fødsler  i  2den  Bog  —  et  Afsnit,  der  slet  ikke  fand- 
tes i  Gesnefs  og  Dewez'  græske  Manuskripter  —  de  ovennævnte 
15  Billeder  af  Fosterstillingerne,  og  var,  da  Rose  skrev  sin  Bog, 
det  eneste  Haandskrift,  hvorfra  saadanne  var  kendte. 

Facsimile  af  de  paagældende  Sider  i  Haandskriftet  gengives 
her,  saavel  Tegninger  som  Teksten;  Rose's  Tydning  af  denne,  sam- 
menholdt med  Cod.  Palat.  (s.  n.)  og  Bruxell.,  følger  til  Slut.*) 

CODEX  HAFNIENSIS 
(GI.  kgl.  Saml.  1653,  4to.)  Saec.  XII.  (Partus  1—2) 


*)  Ved  Partus  1 — 2  er  Uterus  stillet  forkert,  med  Orificium  opad,  vel  Misforstaaelse  fra 
Afskriverens  Side.  Hvad  Teksten  i  Haandskriftet  angaar,  er  den  udeladt  foran  Partus  13 — 14 
(Situs  duplicatus  og  Tvillingerne);  det  let  gulnede  og  buklede  Pergament  har  for  en  Del  van- 
skeliggjort Reproduktionen. 

CODEX   HAFNIENSIS 
Saec.  XII.  (Partus  3—4). 

CODEX    HAFNIENSIS 
Saec.  XII.  (Partus  5 — S). 

CODEX   HAFNIENSIS 
Saec.  XII.  (Partus  9— 12). 

CODEX   HAFNIENSIS 
Saec.XII.  (Partus  13-15). 

(Rose):  ad  1.  Hic  est  secundum  naturam  primus  et  melior  ab  omnibus 
partus.  Et  quidem  cum  labi  coeperit,  nullus  metus  subest  ne  manus  extendat  et 
ibi  remaneat.  —  2.  et  hic  secundum  naturam  est,  sed  secundus  partus.  Itaque 
cum  occurrere  coeperit,  sollicita  debet  esse  obstetrix  ut  cum  ad  manus  pervene- 
rit,  teneat  illas  et  sic  adducat  eum.  —  3.  Si  in  divexum  jacet,  quid  faciendum 
est?  inmissa  manu  obstetrix  eum  componat,  et  si  caput  proximum  invenit,  ipsum 
teneat,  si  pedes  ipsius,  et  adducat.  —  4.  Quotiens  manum  mittit,  obstetrix  quid 
facere  debet?  principaliter  jubetur  ut  numquam  eum  obstetrix  teneat  et  conetur 
adducere.  plus  enim  reclinato  intus  capite  orificium  matricis  obturatur.  nam  ipso 
conatu  exarticulare  manum  infantis  poterit  et  amittere,  ut  cum  de  utero  evaserit, 
culpa  obstetricis  vitiosus  efflciatur.  melius  ergo  faciet  si  humero  ejus  infixis  digitis 
eum  retrorsum  revocet  et  intra  capacitatem  vulvae  positum  ita  componat  ut  manus 
eius  erectas  lateribus  ipsius  jungat  et  adprehenso  capite  in  foris  conari  incipiat. 
—  5.  Si  ambas  manus  eius  foras  invenerit,  quid  facere  debet?  Duobus  humeris 
eius  manum  suam  ex  utraqve  infigens,  retrorsum  eum  revocet  et  sicut  superius 
dixi  manibus  compositis  et  adprebenso  capite  paulatim  et  leniter  eum  foris  addu- 
cat. —  6.  Sed  si  brevissimum  caput  habeat  et  ambas  manus  foras  eiecerit,  oportet 
obstetricem  prius  missa  manu  sua  caput  infantis  ad  orificium  corrigere  et  com- 
prehensis  manibus  infantis  conari.  Nam  si  brevitas  capitis  orificium  vulvae  non 
obturat,  inde  eiciendus  est  per  quam  priores  manus  exierint.  —  7.  Si  in  pedi- 
bus  descendens  in  aliqvam  partern  vulvae  relicum  corpus  inclinaverit,  quid  facere 
debemus?  Sicuti  retrorsus  dixi,  obstetrix  missa  manu  sua  eum  componat  et  sic 
adducat  foris.  —  8.  Et  si  unum  pedem  foris  eiecerit?  jubemus  ut  numquam  eum 
obstetrix  teneat  et  conetur  adducere,  ne  reliquo  corpore  infantis  plus  claudatur, 
sed  prius  infixis  digitis  ad  inguina  infantis  susum  eum  revocet  et  post  inmissa 
manu  sua  pedem  alterum  corrigat  et  si  fieri  potest  manus  eius  lateribus  jungat, 
et  adprehensis  pedibus  foris  adducere  conetur.  —  9.  Si  ambos  pedes  foris  eie- 
cerit et  manus  super  caput  contortas  habuerit,  quid  faciemus?  duobus  manibus 
suis  obstetrix  inguinibus  infixis,  in  susum  eum  repellat  et  compositum  sicut  dixi 
foras  eiciat.  —  10.  Si  divisis  pedibus  duobus  partibus  vulvae  plantas  infigat?  in- 
missa manu  sua  obstetrix  eos  jungat  et  ad  orificium  matricis  componat  et  sic  eos 
foris  adducat.  —  11.  Si  genua  ostenderit  et  sic  exire  conatus  fuerit,  quid  facie- 
mus? retrorsus  repellendus  est  et  correctis  pedibus  sic  adducendus  est  foris.  — 
12.  Si  vero  in  naticas  sedet?  obstetrix  manum  infigat  et  retro  infantem  repellat 
et  correctis  manibus  ae  pedibus  adducat.  —  13.  Si  duplicatus  fuerit,  quid  facie- 
mus? volo  duobis  modis  pecus  in  vulva  duplicari  (quotiens  enim  naticas  eius  in 
orificio  invenimus,  ex  inferiori  parte  flet  duplicatio,  quotiens  autem  caput  et  plan- 
tae  in  orificio  inveniuntur,  ex  superioribus  facta  est  duplicatio.  Et  potest  obstetrix 
ita  corrigere  ut  plantis  in  susum  revocatis  et  pedibus  correctis  caput  hic  teneat 
et  sic  infantem  foras  adducat).  —  14.  Et  si  plures  ab  uno  fuerint,  tres  vel  qua- 
tuor,  ut  aliquando  solet  evenire,  et  simul  omnes  se  ad  orificium  contulerint  ut  in 
unum  pariter  exire  conentur,  quid  faciemus?  sicut  superius  frequenter  dixi,  in- 
missa manu  sua  obstetrix  omnes  in  sinum  vulvae  repellat,  et  sic  singillatim  ei- 
cendi  sunt.  —  15.  Si  in  divexum  jacet,  quid  facere  oportet?  si  supinus  vel  ad 
dentes  est,  leniter  inmissis  digitis  in  latus  eum  convertat,  ut  accepto  spatio  manum 
suam  obstetrix  mittere  possit,  ut  eum  facillime  in  integro  schemate  componat  et 
quascunque  partes  proximas  ad  orificium  habuerit,  ipsas  teneat  et  sic  adducat.  Ita 
tamen  ut  maxime  caput  infantis  quaerat  et  ipsum  teneat.   Si  quidem  ab  omnibus 

melior  descensus  per  caput  invenitur.  Sed  si  pedes  fuerint  proximiores,  ipsas  ad- 
prehendat  et  sic  adducere  conetur.  — 

Den  Grundbetragtning,  der  gør  sig  gældende  i  de  her  opstil- 
lede Regler  for  Behandlingen  af  de  forskellige  Fosterstillinger,  er 
altsaa  Hovedstillingens  ubetingede  Fortrin  som  den  første  og  bedste; 
derefter  følger  Fodstillingen,  der  ogsaa  betegnes  som  en  naturlig 
Fødsel.  For  begge  fremhæves  Nødvendigheden  af,  at  Armene  ved 
Fosterets  Passage  ligge  langs  Fosterets  Sider.  Paa  to  Steder,  be- 
synderligt nok,  gentages  Fremstillingen  af  Tværleiet*),  nemlig  i  Par- 
tus 3  og  15  (resp.  med  samlede  og  udslagne  Arme),  den  ledsagende 
Tekst  paa  første  Sted  betegner  Vending  paa  Hovedet  som  heldigst, 
men  hvis  Fødderne  ligge  nærmest,  da  Vending  paa  disse.  Ved  Par- 
tus 15  lyder  Reglen,  at  naar  ved  Tværleie  Ryggen  ligger  for  („su- 
pinus")  eller  Bugfladen  („ad  dentes"),  dreies  Kroppen  om  paa  Siden, 
at  Haanden  kan  komme  op  og  gøre  Vending  paa  Hoved  eller  Fod. 
Det  er  en  absolut  Misforstaaelse  af  Udtrykket   „ad   dentes",  naar 

man,  saaledes  Winkel  (i  hist.  Indl.  til  Lærebogen  1893  og  atter  i  den  1903  paa- 
begyndte „Handb.  d.  Geburtsh.")  heraf  vil  tillægge  Moschion  (o:  Soranos) 
Kendskab  til  Ansigtsstilling. 

Ved  Fig.  4 — 5 — 6  fraraades  alt  Træk  i  en  eller  begge  ved  Siden 
af  Hovedet  fremfaldne  Overextremiteter;  Hovedet  vil  blive  mere 
indkilet,  eller  der  kan  ske  Læsion  af  Barnet,  men  Kroppen  løftes 
ved  Tryk  paa  Skuldren,  Armene  lægges  langs  Kroppens  Sider,  og 
Hovedet  ledes  ned.  I  7 — 10  gives  Regler  for  Fodstillingen.  Hvor 
kun  én  Fod  ligger  for,  maa  der  aldrig  trækkes  i  denne,  men  Jorde- 
moderen stemmer  Fingrene  mod  Lyskebøjningen,  lofter  Barnet  op 
og  leder  den  anden  Fod  ned,  lægger  Armene  ind  til  Kroppen  og 
trækker  frem  i  begge  Fødder.  Ligesaa  ved  fuldstændig  Fodstilling, 
ved  Fodfødsel  med  skrævende  Ben  (10),  ved  Knæstilling  (11),  og 
ved  Sædefødsel  (12).  Den  Frygt,  Soranos  altsaa  nærer  for  Frem- 
trækning  paa  én  Fod,  synes  i  dette  Punkt  at  stille  ham  noget  i 
Skygge,  sammenlignet  med  Celsus,  forsaavidt  Teksten  hos  denne 
nævner  Fremtrækning  paa  „Foden".  —  Beskrivelsen  hos  Soranos 
af  de  to  Former  af  „Situs  duplicatus"  leder  vel  nærmest  Tanken 
hen  paa  Sædestilling  med  strakte  Underextremiteter  eller  paa  Isse- 
stilling  med  begge  Fødder  forliggende,  Tegningen  Fig.  13  sigter  vel 

*)  Med  Hensyn  til  det  begge  Steder  brugte  Udtryk  „in  divexum"  (i  Soranos'  græske 
Tekst  „TtAocyioc;"  3;  tværstillet),  maa  det  efter  Prof.  /.  L.  Heiberg's  Opfattelse  tydes  som  en 
Fejllæsning  af  „Codex  Hafn. "s  Afskriver  for  „in  diversum",  der  betyder  „paatværs" ;  „in  divi- 
sum"  i  „Codex  Monacensis"  (hvorom  senere)  er  en  anden  Feillæsning,  der  ingen  Mening  giver. 

nærmest  til  det  sidste,  men  er  jo  ret  fantastisk.  —  Endelig  behandles 
i  Fig.  14  Flerfoldsfødslen,  hvor  det  kun  lægges  paa  Sinde  at  hindre 
den  samtidige  Udtræden  af  2  eller  flere  Fostre,  men  sørge  for,  at 
hvert  kommer  for  sig. 

At  nu  disse  Tegninger  i  „Codex  Ham."  er  Kopier  eller  Efter- 
ligning af  Originalbilleder  fra  selve  Soranos,  kan  neppe  betvivles. 
I  de  to  andre  af  Rose  benyttede,  altsaa  ældre,  Haandskrifter,  „Codex 
Bruxell."  og  „Cod.  Laurent.",  fandtes  disse  Billeder  ikke,  men  det 
skyldes  (efter  Rose)  kun  Ligegyldighed  fra  Afskriverens  Side,  thi 
der  er  trukket  Linier,  hvor  de  skulde  have  staaet.  Og  endelig  findes 
i  selve  det  græske  Soranos  Haandskrift  (som  Dietz  fandt  i  Paris), 
den  Bemærkning  fra  Afskriveren,  at  her  fandtes  Tegninger  af  de 
forskellige  Stillinger  af  Fosteret  i  Livmoderen  tilligemed  Forklaring, 
men  „det  har  jeg  udeladt  paa  Grund  af  dets  Indviklethed".  —  (At 
Soranos  ogsaa  andetsteds  har  benyttet  Illustrationer,  er  tidligere  be- 
rørt ved  Omtale  af  hans  Skrift  „om  Forbindinger",  saaledes  som 
det  findes  i  det  pag.  4  nævnte  Florentinerhaandskrift,  hvis  Offent- 
liggørelse Schone  i  Kønigsberg  1896  stillede  i  Udsigt,  uden  at  det, 
saavidt  vides,  endnu  er  realiseret). 

Da  Rose  havde  sluttet  sit  Arbeide,  kendte  han  altsaa  kun  Bil- 
lederne fra  „Codex  Hafniensis",  men  inden  Udgivelsen  saa  han 
(1881)  i  Bibliotheca  Apostolica  i  Vaticanet  et  Muscio  Haandskrift 
fra  13de  Aarh.,  „mere  elegant  men  mindre  korrekt  skrevet  end  det 
københavnske",  og  i  samme  fandtes  16  Billeder  af  Fosterets  Stil- 
linger. Denne  „Codex  Palatinus"  har  oprindelig  tilhørt  Heidelberg- 
bibliotheket.  Efter  Tilly's  Erobring  af  Heidelberg  i  Trediveaars- 
krigen,  Septbr.  1622,  overlod  Hertug  Maximilian  af  Bayern  den 
kostbare  Bogsamling  til  Pave  Gregor  d.  15de.  I  lange  Tider  havde 
Paverne,  efter  Sixtus  K's  Exempel,  søgt  at  øge  Vatikanets  Bog- 
samlinger, og  særlig  havde  man  havt  Øie  for  Heidelbergsamlingen, 
hvis  Pragtstykker  var  illustrerede  Haandskrifter  af  Virgil  og  Terents. 
Man  hastede  nu  med  at  faa  Skatten  til  Rom,  og  allerede  i  Begyn- 
delsen af  1623  bragte  en  Kolonne  Muldyr  den  over  Alperne.  11817 
blev  en   Del  tilbagegivet,  mest  gammeltyske   Haandskrifter  (Fr.  Wil- 

ken,  Gesch.  der  Bildung,  Beraubung,  Vernichtung  d.  alten  Heidelb.  Buchersamm- 

lung,  Heidelb.  1817).  —  Vi  vil  senere  komme  til  at  omtale  den  Analogi, 
der  baade  med  Hensyn  til  Billeder  og  Tekst  findes  mellem  den 
først  trykte,  obstetriciske  Bog  ved  Eucharius  Rosslin  og  Muscio's 
latinske  Gengivelse  af  Soranos;  det  har  i  saa  Henseende  sin  Inter- 
esse at  lægge  Mærke  til,  at  denne  illustrerede  Codex,  paa  det  Tids- 

punkt  Rosslirts  Bog  1513  udkom  i  Worms,  altsaa  fandtes  i  det 
nærliggende  Heidelberg. 

Og  det  kan  vel  formodes,  at  der  da  rundt  om  i  Europa  fand- 
tes (og  vel  endnu  findes)  adskilligt  flere  af  disse  illustrerede  Frem- 
stillinger af  Fødselslæren.  Saaledes  fik  1901  Prof.  G.  Klein  i  Mun- 
chen  gennem  Sekretairen  ved  Hof-  og  Statsbibliotheket  sammesteds, 
Dr.  Boll,  Kendskab  til  et  derværende,  latinsk  Muscio  Haandskrift, 
fra  13de — 14de  Aarh.,  ligeledes  med  Afbildninger,  der  af  Klein  blev 
omtalte  ved  den  9de  tyske,  gynækologiske  Kongres  1901  i  Gies- 
sen.*)  —  Ved  velvillig  Imødekommen  fra  Direkteuren  for  Vatikan- 
bibliotheket,  Padre  Ehrle,  og  fra  Overbibliothekaren  ved  Miinchener- 
bibliotheket,  Dr.  Aumer,  er  jeg  kommet  i  Besiddelse  af  fotografiske 
Brudstykker  fra  de  to  sidstnævnte  Haandskrifter,  der  gengives  i  det 
Følgende. 

Den  oven  berørte  Formodning,  at  der  vel  har  eksisteret  adskil- 
lige af  disse  illustrerede  Haandskrifter,  der  mulig  enkeltvis  endnu 
kunde  komme  for  Dagens  Lys,  har  jeg,  da  dette  Arbeide  var  nær 
sin  Afslutning,  ganske  tilfældig  faaet  en  Slags  Bekræftelse  paa.  Ved 
at  søge  efter  et  Haandskrift  af  Henrik  Harpestræng  i  den  TTzott'ske 
Samling  viste  det  af  Molbech  cit.  No.  sig  forkert,  og  det  udleverede 
Haandskrift  var  en  Pergamentcodex  fra  XV.  Aarh.,  indeholdende 
en  Beskrivelse  af  medicinske  Planter,  en  Urtebog  altsaa,  dels  paa 
Fransk  dels  paa  Latin,  med  ret  plumpe,  kolorerede  Afbildninger, 
omtrent  en  paa  hver  Side.  Haandskriftet  er  i  den  trykte  Katalog  over 
Samlingen  (1795)  opført  som:  Mayfredus  de  monte  imperiali,  de  viribus  her- 

barum  et  aliarum  specierum  medicinalium,  Og  hos  Chr.  Bruun  (Aarsb.  fra  det  st.  kgl.  Bibi., 
III,  1890,  Om  illuminerede  Haandskr.  i  det  st.  k.  B.)  som  Mayfredus  de  monte  imperiali, 
Traité  de  Médicine.     Hos  Abrahams   (Descript.  des  manuscrits  francais  au  moyen-åge  de 

la  bibi.  royale  de  Copenhague,  1884)  er  dette  Haandskrift  sidestillet  et  andet 
(„Les  secrets  de  Sålerne",  XV  Aarh.,  gi.  kgl.  Saml.,  227,  Fol.),  der  hører  til  Bibliothe- 
kets  Pragtstykker,  hvad  Ornamenter,  Initialer,  kolorerede  Tegninger  af 
Planter  og  Naturscener  angaar,  skænket  Bibliotheket  1733  af  Charlotte 


*)  At  Haandskriftet  er  undgaaet  Rose's  Opmærksomhed  og  saalænge  har  været  ube- 
mærket, er  let  forklarligt,  da  det  i  Kataloget  (Cat.  codic.  latinor.  Bibi.  reg.  Monacens.,  Ed. 
altera,  T.  I,  pars  1,  1892,  p.  36;  kgl.  B.)  er  opført  uden  Navn  og  kun  findes  som  et  Brud- 
stykke mellem  andre  medicinske  Skrifter.  Under  No.  161  er  nemlig  opført:  „Cod.  membr. 
saec.  XIII,  in  Italia  scripta,  78  fol.";  Indholdet  er  Stykker  af  Abulkasem,  Hippokrates'  Aforis- 
mer, Roger's  Kirurgi  o.  a.  Paa  Blad  39  begynder:  „de  variis  modis  partus  cum  figuris",  men 
allerede  paa  Blad  40,b  følger  en  ny  Afhandling  „de  cibis  vulneratorum",  det  Hele,  der  er  af 
Muscio,  bestaar  altsaa  aabenbart  kun  af  3  Blade  med  de  16  Fosterbilleder  plus  Teksten  til 
disse  (af  hvilke  1ste  og  3die  Blad  er  gengivet  pag.  86 — 87).  I  Kataloget  er  anført  Begyndelses- 
ordene paa  1ste  Blad:  „hic  est  secundum  naturam  primus  et  melior  ab  omnibus  partus"  (s.  p. 
79),  der  klart  nok  viser  Forfatteren.  (I  Katalogets  første  Udg.,  1868,  er  Brudstykket  slet  ikke 
anført). 

CODEX  MONACENSIS 
(Partus  1—6).  Saec.  XIII— XIV. 

Amalie,  Fred.  IV.s  Datter.  I  Erichsens  Katalog  over  gi.  kgl.  Saml.  er  dette 
sidste  opført  som  Opus  Joh.  PlatearU  de  medicina  simpiiti;  det  danner  efter  Abra- 
hams et  Ekstrakt  og  tildels  Kopi  af  det  førstnævnte.  Titlen  hos  Abra- 
hams sigter  vel  til  Tekstens  salernitanske  Udspring,  men  maa  være  vil- 
kaarlig  valgt,  da  intet  Salernitaner  Skrift  bærer  en  saadan;  Erichsens  Titel 
er  heller  ikke  korrekt,  da  Værket  „de  medicina  simpl."  ikke  tilhører  Jo- 
hannes, men  den  senere  levende  Salernitaner  Mathæus  Platearius,  hvis 
originale,  latinske  Tekst  iøvrigt  som  Papircodex  findes  i  gi.  k.  S.,  1654,  4to. 
—  Hvad  nu  det  første  Haandskrift  (Thotfs  S.  190 — 91,  Fol.)  an- 
gaar,  er  1ste  Bd.  skrevet  paa  Fransk,  2det  paa  Latin,  og  i  dette  sidste 
findes  ikke  Tegninger.  Forfatteren,  hvis  Navn  jeg  ikke  har  fundet  i 
lste  Bd.,  nævner  sig  i  Indledningen  til  2det  tydelig  som  Mayfredus 
de  monte  imperiali.*) 

Medens  nu  dette  Haandskrift  i  Illustration  staar  langt  tilbage 
for  dets  ovennævnte  Sidestykke,  er  det  af  stor  Interesse  i  anden 
Henseende.  De  5  første  Pergamentblade  er  blanke,  men  paa  6te 
Blad  findes  i  Indfatning,  (der  næsten  minder  om  den  byzantinske 
Ramme  om  de  kirurgiske  Illustrationer  hos  Apollonios  fra  Kitium 
i  „Codex  Laurentianus"  s.  p.  5),  8  Miniaturer,  der  tydeligt  præsen- 
tere sig  som  Gengivelser  af  Fosterets  forskellige  Stillinger  i  Liv- 
moderen, nærmest  lignende  dem,  der  findes  i  „Codex  Monacensis". 
Der  har  dekorativt  været  anvendt  megen  Omhu  paa  Udførelsen; 
Farverne  er  Rødt,  Blaat  og  Guld,  men  flere  af  Billederne  er  ud- 
viskede, og,  som  det  synes,  slidte  ved  Tidens  Tand.  De  3  tydelig- 
ste gengives  her. 

Der  er  ingen  ledsagende  Tekst,  tilsyneladende  staa  de  uden 
Sammenhæng  med  Skriftets  øvrige  Indhold;  paa  8de  Blad  begynder 
Registret  over  Plantenavnene,  men  de  blanke  Blade  forud  kunde 
jo  tyde  paa  en  her  tilsigtet  Anbringelse  af  Tekst.  Hverken  i  Bruun's 
Beskrivelse  af  Haandskriftet  eller  i  Kataloget  over  Thotfs,  Saml. 
er  disse  Figurer  omtalte,  derimod  berører  Abrahams  dem,  men  han 
har  ikke  vidst,  hvad  de  sigtede  til:  „8  Vignetter,  slet  gjorte  og 
ufuldendte,  saa  at  det  er  vanskeligt  at  vide,  hvad  de  skal  forestille." 

Da  der  nu  neppe  kan  være  Tvivl  om  dette  sidste,  peger  dette 
tilfældige  Fund  vel  ogsaa  hen  til,  at  der  har  eksisteret  adskillige  af 
disse  obstetriciske  Illustrationer,  som  i  Middelalderen  er  gaaet  igen 

*)  En  Forfatter  af  dette  Navn  har  jeg  intetsteds  ellers  kunnet  finde,  formentlig  er  det 
forvansket  (Manfredus?  Maynfredus  ?) ;  i  Slutningen  af  15de  Aarh.  var  Geronimg  Manfredi 
Lærer  i  Bologna  og  er  Forf.  til  et  populært,  diætetisk  Skrift  i  „Liber  de  homine  et  de  conservat. 
sanitat.",  der  ogsaa  (1474)  udkom  paa  Italiensk.  Nogen  italiensk  By,  svarende  til  „mons  im- 
perialis"  kan  imidlertid  ikke  findes,  hvis  dette  derimod  skulde  være  en  Version  af  „Kaisers- 
berg",  en  By  i  Øvre  Elsass,  der  af  Fred.  II  blev  gjort  til  fri  "Rigsstad,  turde  Navnet  snarere 
være  germansk,  Maynfredus  (?).  — 

fra  Haandskrift  til  Haandskrift,  og  hvis  Spor  saaledes  nu  kan  paa- 
vises  fra  9de — 15de  Aarhundrede.*) 

Som  det  ses,  minde  Billederne  i  „Codex  Palatinus",  hvad  Ud- 
førelse og  Fremstilling  af  Uterus  angaar,  stærkt  om  „Codex  Haf- 
niensis";  den  sidste  (16de)  Figur  i  Palatinerhaandskriftet  er  Tvil- 
lingfødslen med  Hoved-  og  Fodstilling,  Tvillingerne  række  gensidig 
Haanden  hen  mod  hinanden,  uden  at  Hænderne  dog  gribes.  Det 
samme  ses  i  begge  Tvillingbilleder  i  „Codex  Monacensis",  hvis 
Figurer  (og  tildels  Tekst)  —  som  Rose,  der  saa  dem  1901,  (i  Brev) 
bemærker  —  nu  bære  Præg  af  en  mere  korrumperet  Tradition. 
Om  man  vil,  er  der  her  et  Tilløb  til  den  ejendommelige,  med  Ross- 
lin  begyndende  (se  Fig.  52),  og  af  Paré  og  Guillemeau  fortsatte, 
Fremstilling  af  Tvillinger,  der  gensidig  holde  hinanden  om  Foden, 
hvad  jo  peger  hen  til  Biblens  Fortælling  om  Esau  og  Jakobs  Fød- 
sel.**) I  det  Thott'ske  Haandskrift  er,  som  det  ses,  denne  Fremstil- 
ling helt  gennemført  for  de  i  Tværleie  placerede  Tvillinger,  men  da 
det  samme  altsaa  ikke  findes  i  „Codex  Palatinus",  er  det  vel  en  fri 
Opfattelse  fra  Afskriverens  Side,  og  naar  Ideen  altsaa  ikke  sikkert 
lader  sig  føre  tilbage  til  de  ældste  Haandskrifter,  har  den  vel  neppe 
heller  været  gennemført  i  Originalen,  hos  Soranos.  — 

Idet  vi  hermed  slutte  Fremstillingen  af  Soranos'  Fødselslære, 
saaledes  som  den  ogsaa  gaar  igen  i  den  latinske  Oversættelse  og 
Bearbeidelse  ved  Muscio,  skal  blot  endnu  berøres  de  faa  og  svage, 
yderligere  Spor  til  et  Kendskab  om  denne  sidstes  Navn  og  Værk, 
der  efter  Rose  endnu  hist  og  her  er  at  finde  i  Middelalderens  Litte- 
ratur indtil  Rosslirts  Tid.  Som  saadanne  nævner  Rose  et  Floren- 
tiner Haandskrift  fra  Ilte  Aarh.,  en  barbarisk  Kompilation  paa  6 
Bøger,  hvor  Muscio's  Navn  forekommer,  ligesom  hans  „Gynaecia" 

*)  Som  et  yderligere  Vink  om,  at  der  i  Bibliothekerne  endnu  kan  findes  Muscio  Haand- 
skrifter, skjulte  under  tilslørede  eller  falske  Titler,  kan  endelig  anføres  en  skriftlig  Meddelelse 
fra  Val.  Rose  om  et  hidtil  (1903)  ukendt  Exemplar  i  det  Bodleyanske  Bibi.  i  Oxford.  I  Kata- 
loget (Cat.  codic.  manuscript.  Bibi.  Bodl.  P.V,  Fase.  II,  Oxon.  1878,  p.  342;  kgl.  B.)  er  (sna- 
rere vel  som  Læse-  end  Skrivefeil)  under  No.  671  opført:  Codex  membr.  in  4to,  Saec.  XIII, 
„Genetia  Imitionis  (!)  doctissimi  viri",  men  Haandskr.s  Begyndelseslinier  er  angivne,  nemlig 
„cum  nobis  frequentius  in  mulieribus  (!)  causis  obstetrix  fuisset  necessana"  (ganske  som  Ind- 
ledningen til  Codex  Hafniensis),  følgelig  „Imitionis"  =  „Muscionis".  I  Kataloget  bemærkes 
endvidere,  at  paa  næstsidste  Side  staar:  „Jeg,  Conrad  Boseianus,  Alumnus  fra  Brunswik,  ar- 
tium magister  Parisiensis,  købte  denne  Bog  i  Toulouse  anno  1483",  men  om  Illustrationer 
nævnes  ikke  Noget. 

**)  I  Genesis  25  K.,  24 — 26,  omtales  Rebekkas  Fødsel:  „hans  (Jakobs)  Haand  havde 
fat  paa  Esaus  Hæl"  (medens  det  hos  Hoseas  12  K.,  4,  hedder:  „I  Moders  Liv  holdt  han  sin 
Broder  om  Hælen").  Friedreich  (1.  c.)  anser  det  for  umuligt,  medens  Kotelmann  (1.  c.)  finder 
det  forstaaeligt:  1ste  Tvilling  i  Issestilling,  inden  den  helt  er  født,  prolaberer  No.  2's  Arm,  og 
da  fødes  ogsaa  denne  Tvilling  i  Issestilling.  —  Men  Grebet  om  Foden  gælder  i  hvert  Fald 
her  kun  den  ene  Tvilling. 

i  13de  Aarh.  omtales  i  et  stort  farmakologisk  Leksikon  af  Simon  fra 
Genua  (Januensis),  Pave  Nikolaus'  Læge.  Endelig  i  et  tysk  Værk 
om  Kvindesygdomme  af  den  bayerske  Hertug  Sigismunds  (1460 — 
67)  Læge  Joh.  Hartlieb,  dediceret  til  Keiser  Frederik  III,  nævnes 
Muscio,  og  endog  hans  Billeder  af  Fosterstillingerne  berøres,  men 
i  Teksten  i  det  tyske  (Berliner)  Haandskrift  findes,  efter  Rose, 
Intetsomhelst  ellers  af  Muscio. 

At  Rosslin,  uden  at  nævne  Muscio,  sikkert  har  havt  Kendskab 
til  dennes  Fremstilling  af  Soranos'  Fødselslære,  vil  vi  nærmere  komme 
tilbage  til,  men  Opgaven  bliver  nu  først  at  vise,  hvorledes  og  hvor- 
for de  ved  Soranos  vundne  Fremskridt  i  den  praktiske  Fødsels- 
hjælp —  og  her  tænkes  særligt  paa  Fodvendingen  —  fik  saa  ringe 
Betydning  og  tilsyneladende  helt  forsvandt,  for  først  mange  Aar- 
hundreder  efter  paany  at  genoptages  ved  Ambroise  Paré.  — 


V. 


Den  Skole,  Soranos  var  Repræsentant  for,  Metodikernes,  traadte 
snart  i  Skygge  for  det  Navn,  der  ikke  længe  efter  satte  sit  Mærke 
paa  Medicinens  Historie  for  lange  Tider,  Klaudios  Galenos,  og 
denne  Mands  Supremati  paa  al  Lægekunstens  Omraade  gjorde  sig 
ogsaa,  og  paa  uheldig  Maade,  gældende  for  Obstetriken,  i  hvert  Fald 
hvad  dennes  praktiske  Udøvelse  angaar. 

Galen  —  Fornavnet  Klaudios  skal  først  være  tillagt  ham  fra 
det  15de  Aarh.,  uden  at  Overleveringen  giver  nogen  Berettigelse 
dertil  —  var  Søn  af  Arkitekten  Nikon  og  født  130  e.  Chr.  i  Per- 
gamos  i  Lilleasien.  17  Aar  gi.  begyndte  han  at  studere  Medicin,  sær- 
ligt Anatomi,  som  han  først  dyrkede  i  Smyrna,  hvor  han  efter  III- 
berg  (Rhein.  Musæum  f.  Phiioiogie,  Bd.  44  &  47)  allerede  skal  have  skrevet 
en  lille  Bog  om  Anatomien  af  Uterus,  oprindelig  bestemt  for  Under- 

visning  af  Jordemødre,  et  Forbillede  for  det  udvidede,  større  Værk 
„de  uteri  dissectione".  Senere  uddannede  han  sig  navnlig  i  Alexan- 
dria; som  tidligere  nævnt  omtaler  han  de  udmærkede  Betingelser 
for  her  at  lære  Anatomi,  og  at  man  dér  kunde  studere  Osteologi 
efter  menneskelige  Skeletter.  —  Sin  høie  Vurdering  af  Anatomiens 
Betydning  for  Kirurgien  lægger  han  tydeligt  for  Dagen,  fremhævende 
dens  Uundværlighed  overfor  Krigslæsioner,  Saar,  Extraktion  af  Pile, 
Frakturer  Og   Luxationer  (de  anat.  administr.,  Ed.  Kuhn,  lib  2,  Cap.  2). 

I  korte  Træk  formede  Galerts  senere  Bane  sig  jo  saaledes,  at 
han,  efter  i  nogle  Aar  at  have  været  Lærer  ved  Gladiatorskolen  i 
sin  Fødeby,  ca.  Aar  164  kom  til  Rom,  da  Marcus  Aurelius  var 
Keiser,  holdt  offentlige  Forelæsninger  over  Fysiologi,  blev  berømt 
ved  sine  Kure  og  optraadte  polemisk  mod  Methodikernes  Solidar- 
patologi.  Maaske  paa  Grund  af  Intriger  fra  disses  Side  forlod  han 
efter  4  Aar  Rom  og  vendte  tilbage  til  Pergamos,  men  en  Befaling 
fra  Marcus  Aurelius  kaldte  ham  snart  tilbage  til  Rom  i  Anledning 
af  Pesten,  efter  andre  Beretninger  fordi  M.  Aurelius  havde  særlig 
Tillid  til  den  af  Galen  præparerede  Theriak.  Han  afslog,  advaret  af 
en  Drøm,  Keiserens  Anmodning  om  at  følge  med  i  Marcomanner- 
felttoget  og  foretrak  at  blive  i  Rom  som  Opdrager  for  Tronfolgeren 
Commodus,  og  her  var  det  altsaa,  han  udfoldede  sin  enestaaende 
Forfattervirksomhed.  —  Omkring  Aar  200  skal  han  være  død,  maa- 
ske i  Pergamos. 

Naar  vi  med  Hensyn  til  Galens  Biografi  sidde  inde  med  ret 
fyldige  Oplysninger,  skyldes  det  de  mange  Vink,  han  i  saa  Hen- 
seende selv  giver  i  sine  Skrifter,  ligesom  han  her  ogsaa  i  enkelte 
Retninger  tegner  Billedet  af  sig  selv  som  Menneske  og  som  Læge. 
—  I  sidste  Henseende  lægger  han  saaledes  en  Selvfølelse  for  Dagen, 
der  ikke  nærer  Betænkelighed  ved  at  stille  sig  jevnbyrdig  Hippo- 
krates:  „selv  om  Veien  er  fundet  af  denne,  har  Ingen  før  jeg  op- 
bygget et  saa  velordnet  System  i  Lægekunsten"  (de  method.  medend., 
i.  9,  Cap.  8),  og  om  de  Fif,  hvormed  man  som  praktisk  Læge  kan 
forbause  og  vise  sin  Dygtighed  som  Diagnostiker,  fortæller  han  (de 
locis  aPPectis,  l.  5,  Cap.  8)  et  pudsigt  Træk  fra  sin  egen  Praksis.  Han 
møder  paa  Gaden  sin  Ven,  Filosofen  Glaucon,  hvem  han  har  dedi- 
ceret   et    af  Sine    Skrifter  (de  ratione  medendi  ad  Glauconem   libri  duo).   Og 

da  denne  beder  ham  se  hen  til  en  fælles  Bekendt,  en  siciliansk 
Læge,  der  ligger  syg,  for  at  vise  sin  Kunst,  begive  de  sig  derhen, 
men  ved  Indgangen  bringes  netop  en  Potte  ud  med  Exkrementer 
af  tyndt,  materieagtigt  Udseeende,  der  strax  faar  Galen  til  at  for- 

mode  en  Leverlidelse.  I  Sygeværelset  bemærkede  han  en  Medicin, 
hvoraf  han  kunde  se,  at  Pt.  troede  sig  lidende  af  Pleuritis.  Galen 
lagde  Haanden  paa  Leverregionen,  og  da  den  Syge  ømmede  sig, 
forbausedes  Glaucon,  endmere,  da  Galen  spurgte  ham,  om  han 
havde  tør,  kort  Hoste,  og  dette  bekræftedes,  men  da  han  forsigtigt, 
for  ikke  at  forspilde  sin  Position,  til  Slut  sagde  til  den  Syge,  at 
han  vilde  komme  til  at  føle  en  Smerte  under  høire  Nøgleben,  og 
der  svaredes,  at  saadan  alt  havde  været  tilstede,  er  Glaucon  ude  af 
sig  selv  af  Forbauselse  og  fattede  siden  den  høieste  Beundring  for 
hans  Kunst. 

Galen's  Standpunkt  i  Kampen  mod  Methodikerne  var  at  hævde 
den  hippokratiske  Humoralpatologi,  men  saaledes,  at  denne  nu  ba- 
seredes paa  Fysiologi  og  Anatomi;  Iagttagelse  og  Experiment  var 
Kilden  til  al  medicinsk  Viden,  og  i  Overensstemmelse  hermed  var 
Galen  en  udmærket  Vivisektor.  Hans  Anatomi  er  næsten  ude- 
lukkende hentet  fra  Dyrene,  Aber  (spec.  Macacus  ecaudatus),  Svin 
og  Oksen,  paa  den  sidste  studerede  han  Hjernen  og  Nervesyste- 
met; men  han  drog  sine  Slutninger  fra  Dyresektionerne  med  Talent, 
støttende  sig  til  de  alexandrinske  Anatomers  Sektioner  af  Menne- 
sker. Skøndt  Galen's  anatomiske  Skrifter  kun  er  en  ringe  Brøkdel 
af  hele  hans  forbausende  Produktion  —  man  har  jo  tillagt  ham 
over  500  Værker,  omfattende  Filosofi,  Matematik,  Grammatik  og 
Medicin,  af  hvilken  sidste  Vs  var  Kommentarer  til  Hippokrates  — 
og  skøndt  af  denne  Brøkdel  en  Trediedel  er  tabt,  er  det  Reste- 
rende, overfor  hvad  der  ellers  af  anatomiske  Arbeider  fra  Oldtiden 
er  naaet  til  os,  saa  betydeligt,  har  i  over  et  Aartusind  influeret  saa 
meget  paa  al  Lægekunst,  at  alt  andet  træder  i  Baggrunden.  Og  det 
samme  gælder  jo  hans  Arbeider  paa  Fysiologiens  og  Patologiens 
Omraader.  „Hvad  Lykurg  og  Solon  var  for  Lovgivningen,  Moses, 
Buddha  og  Kristus  som  Religionsstiftere,  hvad  Hippokrates  var  for 
Oldtiden,  det  er  Galen  for  den  medicinske  Middelalder.  Tusinder 
af  Læger  har  svoret  til  ham,  og  selv  den  ved  Vesal  og  Harvey  de- 
troniserede Galen' s  Tanker  spøge  endnu"  (J.  Pagel). 

Der  er  visse  Momenter,  som  ved  Siden  af  Galen's  fremragende 
Dygtighed  forklare  dette  hans  Supremati  overfor  Eftertiden.  Først 
saaledes  hans  udpræget  teleologiske  Syn,  der  især  gør  sig  gældende 
i  Fysiologien:  „Legemet  er  skabt  til  Sjælens  Tjeneste",  et  Stand- 
punkt, der,  i  Forbindelse  med  at  han  hyldede  monoteistiske  An- 
skuelser og  viste  Ærbødighed  for  den  guddommelige  Almagt  og 
Visdom,  fandt  velvilligt  Øre  baade  hos  kristne  og  arabiske   Lærde 

og  meget  bidrog  til,  at  hans  Skrifter  ikke  delte  Skæbne  med  andre 
Oldtidsværker,  der  faldt  for  fanatisk  Brutalitet  fra  kristne  og  islam- 
itiske  Teosofers  Side;  til  det  16de — 17de  Aarh.  troede  man  paa 
hans  System  som  paa  et  Kirkens  Dogme  og  betragtede  Opposition 
som  kættersk  mod  Kirken  selv.   Det  vil,  siger  A.  Harnack  (Texte  u. 

Untersuch.  z.  Gesch.  der  altchristl.  Litteratur,  Leipzig  1892,  VIII  Bd.),  altid  i  Kirke- 
historien erindres,  at  Galen  var  den  første  Græker,  der  fældede 
en  anerkendende  Dom  om  de  Kristne  og  i  Skrift  først  traadte  op 
mod  Bagvaskelserne  mod  dem:  „De  Folk,  vi  i  vore  Dage  kalde 
Kristne,  øse  deres  Tro  af  Parabler  —  de  fleste  Mennesker  er  ude 
af  Stand  til  at  forstaa  en  ordnet  Bevisførelse,  derfor  er  det  nød- 
vendigt at  undervise  dem  ved  Hjælp  af  Parabler  -  -  men  deres 
Færd  svarer  til  den  sande  Filosofi,  thi  de  foragte  Døden,  og  i  Selv- 
beherskelse staa  de  ikke  tilbage  for  de  ægte  Filosofer."  Harnack's 
Citat  er  taget  fra  den  arabiske  Historieskriver  Abulfedafs  (1273 — 1331) 
Historia  anteislamica  (ed.  Fieischer  Leipz.  1831),  men  han  anser  dets  Ægt- 
hed for  utvivlsom ;  de  Citater,  en  nyeste  Forfatter  (Lachs,  Die  Gynaekol.  des 
Galen,  Breslau,  1903)  henter  direkte  fra  Galens  Skrifter  til  Belysning  af  hans 
Standpunkt  overfor  Kristendommen,  aande  egentlig  ikke,  som  Lachs  gør 
gældende,  Fjendskab  mod  denne,  men  kun  Opposition  mod  „Doktriner, 
der  i  Sammenligning  med  de  aristoteliske  ikke  er  bekræftede  ved  Bevis" 
(i  Skriftet  de  puls.  different.,  2.  b.,  Kap.  4).  —  Sin  fra  hedensk  Standpunkt  ejen- 
dommelige Opfattelse  af  Skaberen  lægger  Galen  iøvrigt  andet  Sted 
karakteristisk  for  Dagen,  hvor  han  (de  usu  partium  corp.  hum.,  i.  XI,  Cap. 
14)  taler  om  Øienhaarenes  mærkelige  Egenskab  ikke  at  vokse  i 
Længde,  som  Hovedhaarene;  denne  vise  Foranstaltning  tillægger 
han  ikke  ubetinget  et  almægtigt  Ophav,  for  hvem,  „som  Moses  siger 
i  Genesis",  Alt  er  muligt;  var  der  ikke,  bemærker  Galen,  ejendom- 
melige, anatomiske  Forhold,  der  her  gjorde  sig  gældende,  var  der 
under  Cilierne  en  almindelig  blød  Hud,  „kunde  intet  Bud  fra  en 
Gud  stanse  disses  Vækst." 

Skøndt  Galen  altsaa  mener,  at  Naturlovene  er  over  Skaberen, 
lægger  han  mangfoldige  Steder  sin  Beundring  for  dennes  Visdom 
for  Dagen,  ikke  mindst  saaledes  i  samme  ovennævnte  Skrift  „om 
Delenes  Brug",  hvor  han,  kort  berørende  Fødselsmekanismen,  om- 
taler Udvidningen  under  Fødslen  af  det  før  og  under  Svangerskabet 
fast  lukkede  Orificium:  „det  er  et  Faktum,  vi  Alle  kende,  men  det 
overgaar  menneskelig  Forstand,  vi  kan  kun  beundre  det."  Og  idet 
han  fremstiller,  hvorledes  Hovedet  under  Fødslen  baner  Vei  for 
Barnets  øvrige  Krop,  saa  det  uskadt  kommer  frem,  i  Modsætning 
til   de   sjeldne,   unaturlige    Fosterstillinger,    Skraaleie   og   Fodfodsel, 

siger  han,  ganske  vist  overvurderende  Issestillingens  Hyppighed: 
„da  nu  disse  (de  abnorme  Stillinger)  kun  ses  en  enkelt  Gang  paa 
flere  Tusind  Fødsler,  saa  maa  det  rinde  os  i  Hu,  hvilken  kærlig 
Mester  det  er,  der  har  skabt  os,  vi  maa  erkende  ikke  blot  hans  Vis- 
dom, men  hans  Magt." 

Endnu  et  Moment,  der  fik  Betydning  for  Bevarelsen  af  GalerCs 
Skrifter,  var  den  ikke  længe  efter  hans  Tid  (4de — 5te  Aarh.)  for 
den  antike  Litteratur  vigtige  Ændring  i  Bogformen,  idet  Papyrus- 
rullen erstattedes  af  den  holdbare  Pergamentkodex.  Skriftrullerne 
gik  lettere  til  Grunde,  derfor  valgte  man  til  Kodifikation  saadanne 
Værker,  hvis  Værd  for  det  praktiske 
Behov  sattes  høiest,  og  offrede  deres 
Bevaring  særlig  Omhu;  dette  er  en  af 
Grundene  til,  at  de  Galen'ske  Skrifter, 
især  de  smaa  anatomiske,  og  dernæst 
Hovedværkerne  har  holdt  sig  i  Ur- 
sproget, medens  andre  kun  er  tilstede 
i  arabiske  Gengivelser. 

Haandskrifterne  til  Galen's  Vær- 
ker er  derfor  i  rigeligt  Maal  tilstede, 
næsten  ethvert  større  Bibliothek  be- 
sidder saadanne;  berømt  er  især  en 
Pergamentkodex  i  kgl.  Bibi.  i  Dresden 

(Galeni  opera  var.,  latiné   interprete  Nicol.  de 

Reggio,  skrevet  i  Brussel  i  15de  Aarh.),  med  pragtfulde  Initialer,  Miniaturer 
i  Guld  og  Farve,  forestillende  Undervisning  og  Demonstration  i  Ana- 
tomi, refererende  sig  til  Teksten:  Læreren,  siddende  eller  staaende, 
med  et  Par  Elever  om  sig,  for  hvem  de  nøgne  Figurer,  hvoriblandt 
ogsaa  en  gravid  Kvinde  (Fig.  15),  demonstreres;  et  Billede  altsaa 
paa  en  Slags  klinisk   Undervisning  {Choulant,  Gesch.  u.  Bibiiogr.  d.  anat. 

Abbild.,  Leipz.,  1852). 

Naturligt  hørte  ogsaa  Galen's  Skrifter  til  de  tidligst  trykte;  enkelte 
Værker  forelaa  1483  og  1492,  den  ældste  Udg.  af  samtlige  Værker,  Edi- 
tio  princeps,  „Aldina",  er  Venetia  1525,  derefter  „Ed.  Frobiana",  Basel 
1538,  begge  5  Vol.  Folio.  Den  bekendteste  og  mest  benyttede  Udg.  er 
Kiihn's,  Leipzig,  1821 — 33,  med  latinsk  Oversættelse,  20  Bd.,  hvert  op 
mod  1000  Sider.  En  delvis,  fransk  Oversættelse  af  Daremberg  er  fra 
Paris,  1854—57.  — 

Hvad  nu  angaar  Galen's  Forhold  til  Obstetriken,  da  maa  det 
straks  betones,  at  hans  Betydning  her  blev  ganske  underordnet  den, 
han  fik  paa  den  hele  interne  Medicins  Omraade.    Dette  beror  paa 


Fig.  15.  Initial  fraGalen'skHaandskrift. 
(Efter  Choulant). 

hans  Stilling  til  Kirurgien,  til  hvilken  den  praktiske  Fødselshjælp 
jo  nærmest  sluttede  sig.  Allerede  kort  efter  Hippokrates'  Tid  havde 
Kirurgien  skilt  sig  ud  fra  Medicinen.  I  Rom  var  det  ikke  Skik,  at 
interne  Læger  gav  sig  af  med  Kirurgi,  og  saaledes  ikke  heller,  da 
Galen  nedsatte  sig  dér.  Hans  egne  Udtalelser  vidne  derom:  „Selv 
vilde  jeg  ogsaa  være  kommet  til  at  øve  denne  Gren  af  Lægekun- 
sten (Kirurgien),  hvis  jeg  stedse  var  forblevet  i  Asien,  men  da  jeg 
for  Størstedelen  har  opholdt  mig  i  Rom,  har  jeg  fulgt  Skik  og  Brug 
her  og  overladt  dette  Arbeide  til  dem,  der  kaldes  Kirurger  (de  meth. 

medendi,  lib.  VI,  c.  6). 

Selve  den  praktiske  Udøvelse  af  Fødselslæren  har  han  derfor 
kun  skænket  meget  knap  Omtale  enkelte  Steder  i  det  fysiologiske 
Værk  „om  Delenes  Brug",  overhovedet  er  det  væsentlig  kun  i 
dette  Skrift  og  i  de  to:  „om  Livmoderens  Anatomi"  (de  uteri  dis- 
sectione)  og  „om  Sæden"  (de  semine),  at  han  behandler  Obstetri- 
ken.  I  sidstnævnte  har  han  derimod,  hvad  de  anatomiske  og  fysio- 
logiske Afsnit  i  Fødselslæren  angaar,  fremstillet  nye  Tanker,  hvoraf 
enkelte  havde  fortjent  bedre  at  bevares  af  Eftertiden.  Vi  har  tid- 
ligere omtalt  hans  (ikke  helt  klare)  Opfattelse  af  Kotyledonerne, 
hans  korrekte  Beskrivelse  af  Vasa  seminalia  (Tubæ).  Hans  rette 
Forstaaelse  (denatur.facuit.jib.nl)  af  Uterus  som  uddrivende  Organ, 
i  Forbindelse  med  Bugmusklerne,  burde  forlængst  have  rammet  en 
Pæl  gennem  den  senere  i  saa  lang  Tid  rodfæstede  Lære  om  Bar- 
nets aktive  Rolle  under  Fødslen.  Hans  Konklusioner  fra  Dyre- 
sektioner lod  ham  antage  4  Kar  i  Navlesnoren  (en  Vildfarelse,  som 
endnu  den  franske  Akkoucheur  Viardel  maatte  høre  ilde  for  af 
Mauriceau),  derfor  taler  han  jo  ogsaa  om  den  tohornede  Uterus, 
men  fremhæver  dog,  at  Fostrene  aldrig  hos  Mennesket  komme  til 
Udvikling  i  Hornene  som  hos  Dyrene,  og  foretrækker  at  tale  om  to 
„Sinus"  i  Uterus  og  at  kalde  denne  „bisinuatus";  i  høire  udvikles  da 
det  mandlige  Køn,  i  venstre  det  kvindelige.  —  I  al  Almindelighed 
betragtede  Galen  de  kvindelige  Genitalia  som  analoge  Mandens,  men 
indadkrængede  for  at  beskyttes  mod  Kulde  —  saaledes  at  Uterus 
svarer  til  Scrotum,  Æggestokkene  til  Testiklerne,  Vagina  til  Penis, 
og  Skamlæberne  til  Præputium,  en  Anskuelse,  der  jo  holdt  sig 
længe  efter  hans  Tid. 

Med  Galen  naaede  den  græske  Videnskab  sit  Høidepunkt,  hans 
Lærebygning  dannede  et  afsluttet  Hele,  som  Ingen  efter  hans  Død 
tænkte  paa  at  ændre,  ikke  mindst  fordi  de  nu  kommende  Tiders 
Tendens  saare  lidt  gik  i  Retning  af  selvstændig  Forskning  og  Viden- 

skabelighed.  Og  da  nu,  som  berørt,  den  praktiske  Fødselshjælp  i 
Galerts  System  indtog  en  meget  beskeden  Plads,  blev  der  ikke 
bygget  videre  paa  det  netop  af  hans  Antagonister,  Methodikerne, 
vundne  Grundlag  i  denne  Gren  af  Lægekunsten,  men  dette  traadte 
mere  og  mere  i  Skygge,  og  de  Genoptagelser  af  Soranos'  Lære,  der 
3 — 4  Aarhundreder  efter  hans  Tid  møde  os  i  Litteraturen,  træde  for 
Størstedelen  frem  under  andre  Navne,  uden  at  bære  den  rette  Op- 
havsmands. — 


Der  kom  jo  efter  Kulminationen  ved  Galen  Tider,  hvor  Be- 
tingelserne for  Videnskabens  Fremskridt  var  saare  uheldige.  Kri- 
stendommens voksende  Magt,  der  skød  de  religiøse  Problemer  i 
Forgrunden  og  mere  tog  Sigte  paa  den  etiske  end  paa  den  viden- 
skabelige Opdragelse,  maatte  i  Forbindelse  med  de  snart  udbrydende 
dogmatiske  Stridigheder  og  religiøse  Forfølgelser  lægge  Baand  paa 
Videnskaben,  hvortil  jo  ogsaa  kom,  at  den  kristne  Anskuelse  i  for- 
tvivlede Tilfælde  kun  at  stole  paa  guddommelig  Hjælp  ikke  kunde 
virke  befordrende  paa  den  obstetriciske  Kirurgi.  Krige  udadtil  med 
de  barbariske  Folkestammer,  Vestgother,  Germaner  o.  a.,  førte  til 
Deling  af  Riget,  der  delvis  underkastedes  Folkeslag,  som  var  Ro- 
merne underlegne  i  Dannelse.  Ved  Keiser  Theodosius'  Død  Aar  395 
fuldbyrdedes  jo  endelig  Sondringen  mellem  et  vest-  og  østromersk 
Rige,  og  derved  markeredes  atter  Modsætningen  mellem  Occident 
og  Orient,  men  Orienten  blev  Stedet,  hvor  Lægekunsten  endnu  en 
Tid  bevarede  en  videnskabelig  Karakter,  ikke  en  selvstændig,  men 
en  samlende,  kompilerende,  saaledes  som  den  træder  frem  i  den 
byzantinske  Kultur  og  Litteratur,  især  i  Tiden  fra  4de — 7de  kriste- 
lige Aarhundrede. 

Som  en  Kompilator  af  første  Rang  møder  vi  her  Oreibasios 
fra  Pergamos,  den  kristenfjendske  Keiser  Julianus  Apostata's  Ynd- 
ling og  Livlæge,  hvem  han  havde  fulgt  paa  Reiser  i  Gallien  og 
Germanien,  allerede  inden  Julian  Aar  361,  efter  Konstantin' s  Død, 
blev  Enehersker.  Oreibasios  udnævntes  da  til  Qvæstor  i  Konstan- 
tinopel, virkede  som  sin  Herre  for  Hedenskabet  og  søgte  at  reta- 
blere Oraklet  i  Delphi.  Han  fulgte  med  Julian  i  Perserkrigen  og 
var  hos  ham,  da  han  blev  dødelig  saaret,  men  derefter  faldt  han  i 
Unaade  hos  Valens  og  Valentinian,  der  forviste  ham  til  „de  raa 
Folk"  (Gotherne?),  men  han  blev  kaldt  tilbage  og  levede  senere  i 

høi  Anseelse  under  Arkadios;  efter  Siebold  til  langt  ind  i  5te  Aarh., 
medens  de  fleste  Biografer  sætte  hans  Død  til  ca.  405. 

Det  var  Keiser  Julian,  der  i  sin  Interesse  for  Hedenskabets 
Litteratur  opmuntrede  Oreibasios  til  Udgivelsen  af  det  store  Samle- 
værk: Synagogai  iatrikai,  paa  70  Bøger,  hvoraf  kun  en  Tredie- 
del  er  bevaret.  Værket  har  sin  Betydning  ved  at  indeholde  Frag- 
menter af  ældre,  ellers  tabte  Forfattere  (mest  fra  det  2det  Aarh.); 

maaske    vilde,   som    Tdply  (Stud.  z.  Gesch.  d.  Anat.  im  Mittelalter,  Leipz.  und 

Wien,  1898)  bemærker,  GalerCs  og  Andres  (Lykos,  Marinos,  Ruphos) 
anatomiske  Værker  være  gaaet  tabt,  naar  ikke  Julian  havde  ladet 
Oreibasios  samle  dem.  Et  kortere  Udtog  af  Samlingen  var  hans 
Synopsis  til  Sønnen  Eustathius.  Paa  Latin,  ved  Rasarius,  er  dette 
sidste  udgivet  i  Venedig  1554;  de  samtl.  Værker,  ved  samme  Oversætter, 
i  Paris  1555.  Den  første  græske  Udgave,  men  kun  24de — 25de  Bog,  er  fra 
Paris  1556;  en  græsk  latinsk  Udg.,  1ste — 15de  Bog,  kom  i  Moskva  1808, 
men  gik  tabt  ved  Branden  (kun  to  Exemplarer,  i  Jena  og  Breslau,  skal  nu 
findes).  —  Den  bedste,  nu  mest  benyttede  Udg.  er  Daremberg's,  der  med 
Understøttelse  fra  den  franske  Regerings  Side  udkom  i  Aarene  1851 — 76 

(Oeuvres  d'Oribase,  texte  grec,  en  grande  partie  inédit,  collationné  sur  les  manuscrits,  traduit 
pour  la  prem.  fois  en  f'rancais  ....  par  BussemLikcr  et  Darcmberg,  Paris,  6  Bd.). 

Den  Betydning,  som  Oreibasios  saaledes  fik  paa  andre  Om- 
raader  af  Lægekunsten  ved  at  bevare  Forbindelsen  med  den  gamle 
Litteratur,  kom  ikke  i  synderlig  Grad  Obstetriken  til  Gode.  I  det, 
der  er  bevaret  af  den  store  Samling,  „Synagogai",  findes  kun  i  24de 
Bog  nogle  Kapitler  om  Anatomien  af  Uterus,  af  hvilke  de  to,  som 
tidligere  omtalt,  bære  Soranos'  Navn;  de  to  forudgaaende  (29de — 
30te  Kap.)  give  en  tarveligere  Beskrivelse  af  samme  Emne,  vistnok 
efter  Galen;  de  stemme  ikke  overens,  og  Oreibasios  har  vel  der- 
for, da  han  selv  ikke  kunde  fælde  nogen  Dom,  gengivet  dem  begge. 
Sandsynlig  har  der  i  de  tabte  Bøger  af  „Synagogai"  været  offret 
Obstetriken  yderligere  Omtale,  hvad  det,  der  i  saa  Henseende  refe- 
reres i  Udtoget  „Synopsis"  (mest  Diætetik  for  Ammer  og  Børn), 
kunde  tyde  paa,  men  om  praktisk  Fødselshjælp  findes  Intet  i  denne, 
der  var  beregnet  som  en  Slags  medicinsk  Reiselommebog,  og  Orei- 
basios derfor,  som  han  selv  siger,  her  har  forbigaaet  al  manuel 
Lægekunst.  — 

Er  det  saaledes  for  Obstetrikens  Vedkommende  kun  sparsomme 
Bidrag,  Oreibasios  har  bevaret  for  os,  gælder  dette  ikke  den  anden 
Hovedrepræsentant  for  disse  byzantinske  Kompilatorer,  Aétios  fra 
Amida  i  Mesopotamien  (det  nuværende  Diarbekir  ved  øvre  Tigris), 
hvis  Virksomhed  falder  i  Midten  af  det  6te  Aarhundrede.  Han  var 

knyttet  til  Keiser  Justinian  (527 — 65)  som  Livlæge  og  førte  Titel 
af  „Comes  obsequii"  o:  Chef  for  den  keiserlige  Livgarde,  men  var, 
i  Modsætning  til  Oreibasios,  Kristen. 

Han  forfattede  en  medicinsk  Kompilation  i  16  Bøger  (i  nogle 
Haandskrifter  delt  i  4  Tetrabiblia,  og  hver  af  disse  igen  i  4  Logoi, 
hvorfor  Værket  ogsaa  har  faaet  Navnet  Tetrabiblion).  —  Der  gør 
sig  for  Aetios  Udgaverne  det  mærkelige  Forhold  gældende,  at  den  fuld- 
stændige, græske  Tekst  endnu  ikke  foreligger.  Den  eneste,  græske  Udgave, 
der  haves,  kom  allerede  tidligt  i  Renaissancen,  nemlig  1534  i  Venedig 
hos  Aldus  Manutius,  men  den  omfattede  kun  de  første  8  Bøger.  I  en  Aar- 
række  ventede  man  den  fuldstændige  Udgave  af  den  græske  Tekst  fra 
den  lærde  Dresdener  Læge  og  Filolog  Carl  Weigel's  Haand  (f  1845). 
Han  havde  i  Aarevis  beskæftiget  sig  med  Aéiios,  især  studeret  vatikan- 
ske,  florentinske  og  Wiener  Haandskrifter  og  gjort  lange  Ophold  i  Klostre 
i  Italien,  Spanien  og  Portugal.  Endnu  1838  taler  Siebold  om  det  med 
Længsel  imødesete  Værk,  men  da  havde  Weigel  opgivet  at  publicere  de 
restende  8  græske  Bøger,  thi  til  en  Besøgende  (J.  E.  Sachs)  havde  han 
Aaret  forud  yttret,  at  der  ikke  var  noget  Udbytte  for  vor  Kunst  at  hente 
hos  Aetios.  Hans  litteraire  Optegnelser,  en  Kopi  af  de  resterende  8  Bøger, 
købtes  1873  af  det  kgl.  Bibliothek  i  Berlin,  men  endnu  foreligger  altsaa 
ikke  hele  Værket  paa  Græsk;  en  Begyndelse  er  gjort,  idet  en  græsk 
Læge,  Kostomiris,  1895  i  Paris  har  udgivet  en  kritisk  Tekstudgave  af 
12te  Bog,  der  omhandler  Ischias,  Podagra,  Gigt.  —  I  latinsk  Oversættelse, 
ved  Cornarus  og  Montanus,  foreligger  flere  Udgaver  fra  Tiden  1533 — 49 
(Basel,  Venedig,  Leiden);  fornemmelig  gennem  disse  blev  Aetios  bekendt 
for  de  Lærde,  citeres  derfor  altid  paa  Latin  og  under  Navnet  Aé'tius.  — 
Den  første  Udg.  fra  1533  ved  Cornarus  omfattede  kun  8de — 13de  Bog. 
—  Cornarus  var  en  tysk,  lærd  Læge,  der  døde  som  Professor  i  Jena  1558, 
og  særlig  arbeidede  paa  at  genfinde  græske  Haandskrifter  og  oversætte 
dem  paa  Latin.  Han  naaede  først  dette  sit  Maal  hos  Bogtrykkeren  Froben 
i  Basel,  der  skaffede  ham  Materiale,  og  hvor  bl.  a.  hans  Hippokrates  Ud- 
gave 1538  udkom,  men  et  fuldstændigt  Manuskript  af  Aetios  fandt  ikke 
han,  men  derimod  Montanus,  der  udgav  det  Aaret  efter  (1534),  nemlig 
lste — 7de  og  de  3  sidste  Bøger;  senere  reimprimerede  Cornarus  saa  det 
Hele.  At  Aetios  i  Middelalderen  syntes  ganske  forsvunden,  vil  vi  senere 
komme  til  at  omtale;  det  her  Berørte  giver  en  Antydning  af  den  da- 
værende Sjeldenhed  af  Aetios  Haandskrifter. 

I  den  16de  Bog  er  Gynækologien  og  Obstetriken  afhandlet.  —  De 
Weigel'ske  Efterladenskaber  i  Berlinerbibliotheket  synes  at  have  ført  en 
ubemærket  Tilværelse,  thi  Pagel  fandt  dem  1896  tilfældig,  da  de  ikke  var 
indregistrerede,  og  besluttede  at  udgive  dem,  begyndende  med  16de  Bog; 
under  hans  Arbeide  hermed  udgav  imidlertid  en  græsk  Læge,  Skévos 
Zervos,  paa  egen  Bekostning  16de  Bog  paa  Græsk  (Leipzig,  1901),  stil- 
lende Fortsættelsen  i  nær  Udsigt,  hvorfor  Pagel  opgav  sin  Plan,  men  gav 
Impulsen  til,  at  16de  Bog,  paa  Grundlag  af  Weigel's  Papirer,  blev  ud- 
givet paa  Tysk  ved  Max  Wegscheider,  der  tilegnede  Virchow  Arbeidet  i 
Anledning  af  dennes  80  Aars  Fødselsdag  (Gebh.  u.  Gynåk.  bei  Aetios  von  Amida, 

Buch  16  der  Sammlung.  Ein  Lehrb.  aus  d.  Mitte  d.  6.  Jahrh.  n.  Chr.,  nach  den  Codices  in 
d.  kgl.  Bibi.  z.  Berlin,  besond.  d.  Samml.  C.  Weigels,  z.  erst.  M.  ins  Deut.  ubers.,  Berl.,  1901). 

—  Savnet  af  en  græsk  Udgave  af  Aetios  er  efter  tyske  Filologers  Kritik 
meget  daarligt  løst  ved  Zervos,  og  der  haabes  nu  paa  dens  Fremkomst 
gennem  det  Samarbeide,  der  forberedes  mellem  vort  Vidensk.s  Selskab 
og  Berliner  Akademiet,  med  det  Maal  at  udgive  et  „Corpus  medicorum 
Graecorum". 

I  Overskrifterne  over  de  enkelte  Kapitler  i  den  16de  Bog  findes 
blandt  flere,  følgende  Forfattere:  Soranos,  Galen,  Aspasia,  Philu- 
menos,  Ruphos  og  Oreibasios.  (Om  Aspasia  ved  vi  endnu  ikke 
mere,  end  da  Siebold  skrev  i  1838).  For  Soranos1  Vedkommende 
er  det  kun  et  lille  Kapitel  om  Tegnene  paa  Frugtbarhed,  der  bærer 
hans  Navn,  men  af  de  vigtigste,  obstetriciske  Kapitler,  22de — 24de, 
der  handle  om  de  uregelmæssige  Fødsler,  den  operative  Fødsels- 
hjælp og  Efterbyrdsbehandlingen,  henvise  de  to  sidste  udtrykkelig 
i  Overskriften  til  Philumenos  som  Hjemmelsmand,  og  derfor  har 
denne  ogsaa  faaet  Æren  for  visse  markerede  Steder  i  Aetios'  Frem- 
stilling af  Fødselshjælpen,  navnlig  hvad  Fodvendingen  angaar  (s.  n.). 

—  Philumenos'  Levetid  har  man  nemlig  hidtil,  saaledes  ogsaa  Sie- 
bold og  Haeser,  sat  til  første  kristne  Aarhundrede,  men  den  tyske 
Filolog  Max  Wellmann,  for  hvem  Aetios  kun  er  en  blind  Kompi- 
lator, har  for  ikke  længe  siden  (Philolog.  Untersuch.  14  Heft,  Berlin,  1895: 
Die  pneumatische  Schule  bis  auf  Archigenes  in  ihrer  Entwickl.  dargestellt)  under- 
kastet netop  den  16de  Bog  af  Aetios  en  grundig  Analyse  for  at 
udrede  Kilderne.  Og  som  saadanne  finder  han  da  Oreibasios  og 
Soranos,  men  denne  sidste  er  gengivet  paa  2den  Haand,  nemlig  fra 
Philumenos.  Wellmann  anser  det  for  umuligt  at  acceptere  den  hid- 
til antagne  Levetid  for  Philumenos ;  Soranos  kender  ham  nemlig 
ikke,  skøndt  han  er  Methodiker,  Galen  ikke  heller;  han  var  yngre 
end  Soranos  og  ældre  end  Oreibasios,  der  først  omtaler  ham.  Well- 
mann sætter  ham  derfor  til  3die  Aarh.  (ca.  250  e.  Chr.)  og  rangerer 
ham  ind  blandt  Kompilatorerne  ligesom  de  senere,  Oreibasios  og 
Aetios.  At  Wellmann  har  Ret  i  denne  Opfattelse,  at  Gengivelsen  af 
den  operative  Fødselshjælp  hos  Aetios  i  sidste  Instans  peger  tilbage 
til  Soranos,  vil  let  falde  i  Øinene,  naar  man  —  foruden  i  Origi- 
nalen —  sammenligner  disse  Kapitler  hos  Aetios,  saaledes  som  de 
f.  Ex.  vidtløftigt  gengives  hos  Smellie  i  hans  historiske  Indledning 

(Treat.  on  the  theory  and  pract.  of  midwif.,  London  1752),   Og  senere   hos   Sie- 

bold,  med  Fremstillingen  hos  Soranos,  som  den  nu  foreligger  i 
hans  genfundne  Værk.  Det  er  paa  mange  Steder  en  slet  og  ret  Re- 
kapitulation af  denne  sidste,  især  hvad  Operationstekniken  angaar, 


101 

men  derimod,  f.  Ex.  for  Embryotomiens  Vedkommende,  med  mindre 
humant  Syn,  idet  der,  som  allerede  før  berørt,  hos  Aétios  raades 
til  at  overlade  den  Fødende,  der  er  i  en  haabløs  Tilstand,  til  sin 
Skæbne,  som  ogsaa  Efterbyrdsbehandlingen  i  mindre  Grad  har  det 
skaanende  Præg,  som  hos  Soranos,  og  atter  optager  de  gamle  Raad, 
Nysemidler,  drivende  Afkog  og  Fumigationer. 

Den  Antydning  af  Kendskab  til  det  snævre  Bækken,  som  ogsaa 
er  blevet  tillagt  Aétios,  fordi  han  blandt  Fødselshindringer  nævner 
saa  fast  Forbindelse  mellem  ossa  pubis,  at  de  ikke  kunne  vige  ud 
fra  hinanden,  eller  en  for  stærk  Lordose  af  Lændehvirvlerne  („nimia 
lumborum  cavitas"),  tilkommer  ham  derfor  heller  ikke,  men  skriver 
sig  fra  Soranos,  der  igen  her  støtter  sig  til  Alexandrinerne  (Hero- 
philos  og  Demetrios) ;  om  der  iøvrigt  ved  denne  „Lordose  af  Lænde- 
hvirvlerne" —  hvis  Følger  efter  Soranos  er  Deviation  af  Uterus  til 
Siden,  efter  Aétios  Kompression  af  Uterus  —  er  tænkt  paa  Bækken- 
forsnævring, et  fremskudt  Promontorium,  er  vel  tvivlsomt  nok. 

Hvad  nu  endelig  Omraadet  for  Fodvendingen  angaar,  da  har 
man,  og  vel  tilsyneladende  med  Rette,  fremhævet  Aétios  som  den, 
der  har  givet  dette  en  betydelig  Udvidelse,  idet  han  (vel  rettere 
Philumenos)  først  skal  have  tilraadet  Fodvending  ved  Hovedstilling. 

I  det  23de  Kapitel  „de  foetus  extractione  ae  exsectione,  Phi- 
lumeni"  bemærkes  nemlig,  at  før  der  gaaes  til  Embryotomi,  skal 
der,  hvis  Hovedet  ligger  for,  vendes  paa  Fødderne  og  trækkes 
frem:  „At  si  caput  foetus  locum  obstruxerit,  in  pedes  vertatur,  atque 
ita  educatur".  Er  det  for  stærkt  indkilet  og  ikke  kan  bringes  til- 
bage, bruges  Hagerne.  En  saa  tydelig  Anvisning  til  Fodvending  ved 
Hovedstilling  findes  absolut  ikke  hos  Soranos;  Kapitlet  om  Embry- 
ulci  indledes  her  saaledes:  „Naar  Barnets  Størrelse  gør  det  umuligt, 
at  det  følger  Haandens  Træk,  da  gaar  man  til  Anvendelsen  af  Ha- 
gerne", og  Muscio's  Gengivelse  er:  „si  nullo  modo  manibus  adduci 
possunt  etc",  hvad  vistnok  ikke  helt  udelukker  Tanken  om  Fod- 
vending ved  Issestilling  som  udgaaet  fra  Soranos,  men  vel  ogsaa 
tillader  anden  Tydning.  En  saa  uventet,  genial  Tanke  hos  Kompila- 
toren Aétios:  Fodvending  ved  forliggende  Hoved,  lader  sig,  synes 
mig,  ogsaa  vanskeligt  rime  sammen  med  hans  Fremstilling  af  Føds- 
lens Komplikation  med  Tvær-  eller  Skraaleie  —  om  hvilke  korrekt 
nok  nu  bruges  Udtrykket  „qui  obliqui  prodeunt"  —  men  hvor  han 
iøvrigt  følger  Soranos:  „Stillingen  hører  ikke  til  de  misligste,  navn- 
lig ikke  i  Sammenligning  med  Situs  duplicatus,  og  heldigst  er  det, 
naar  ved  Tværleie  Siden  af  Fosteret  ligger  for,  da  der  saa  er  Plads 

for  Haanden  til  at  komme  op  og  gøre  Vending  paa  Hoved  eller 
Fod."  Han  nævner  altsaa  ogsaa  endnu  her  Vending  paa  Hovedet 
først,  derfor  svært  at  forstaa  fra  hans  Side  et  Forslag  om  Fodven- 
ding ved  Issestilling.  Det  synes  mig  ikke  ganske  usandsynligt  at 
tænke  paa  Muligheden  af,  at  denne  Passus  hos  Aétios  skyldes  en 
Feiltydning  fra  Afskriveres  Side. 

Under  alle  Omstændigheder  blev  Aétios  nu  den  sidste  Forfatter, 
hos  hvem  Fodvending  tydeligt  omtales,  med  ham  forsvinder  Kend- 
skabet til  denne  Fødselsoperation  for  lange  Tider;  et  Aartusind 
hengaar,  før  —  paa  spredte  Antydninger  nær  hos  Middelalderens 
Forfattere  —  Paré  atter  henledte  Opmærksomheden  paa  samme. 
Grundene  hertil  blev  forskellige;  en  ikke  uvæsenlig  Rolle  i  den 
Henseende  kom  den  sidste  af  de  byzantinske  Kompilatorer,  vi  end- 
nu skal  omtale,  til  at  spille,  nemlig  Paulos  Aeginetes. 

Som  Navnet  siger,  var  han  født  paa  Øen  Aegina,  havde  lige- 
som Aétios  studeret  i  Alexandria,  hvor  hans  Ophold  faldt  før  641, 
da  Staden  erobredes  af  Araberne,  og  Skolen  ophævedes.  Hvad  der 
biografisk  vides  om  ham  som  Læge  og  navnlig  som  Fødselshjælper, 
er  væsenligt  baseret  paa  en  Udtalelse  af  den  armeniske  Historie- 
skriver Abul-Faradsch  (f  1286),  der  skrev  en  Verdenshistorie,  ind- 
delt i  10  Dynastier,  paa  Syrisk  og  Arabisk,  udgivet  1663  af  den 
engelske  Orientalist  Pocock  i  Oxford  i  latinsk  Oversættelse.  Paa 
det  Sted,  hvor  der  tales  om  Keiser  Heraklios'  Død  641  og  om 
hans  Efterfølgere,  bemærkes:  „Blandt  Lægerne  var  paa  den  Tid 
Paulos  Aeginetes  berømt.  Navnlig  var  han  erfaren  i  Kvindesyg- 
domme, Jordemødrene  pleiede  at  søge  Raad  hos  ham,  og  han  gav 
dem  villigt  saadant,  hvorfor  man  kaldte  ham  Fødselshjælperen  (alka- 
wåbeli);  han  har  skrevet  et  Værk  over  Medicinen  i  9  Bøger,  som 
Ibn  Ishak  har  oversat,  og  et  Værk  om  Kvindesygdomme"  (Hist. 
compend.  dynastiarum  etc,  Oxon.,  1663  p.  114).  —  Det  først  nævnte  Kom- 
pendium over  Medicinen  omfatter  7  Bøger;  naar  der  nævnes  9,  har 

(efter  Fabricius,  Anecdota  graeca  et  gr.  latina,  Hamb.,  1740,  Bd.  12)    Araberne 

vistnok  delt  6te  og  7de  Bog,  der  er  de  største,  hver  i  to.  Den  af 
Abul-Faradsch  omtalte  Gynækologi  er  derimod  gaaet  tabt.  De  Hoved- 
kilder, Paulos  har  benyttet  og  selv  nævner  i  Fortalen,  er  Galen  og 
Oreibasios. 

Paulos  hørte  til  de  i  Ursproget  tidligst  trykte  Forfattere,  nemlig  1 528 
i  Venedig,  „Ed.  Aldina";  allerede  kort  efter  var  denne  oversat  paa  Latin 
ved  Albano  Torino,  Basel  1532,  og  Giinther  fra  Andernach,  Kolln,  1534; 

talrige  latinske  Udgaver  foreligge  til  Midten  af  16de  Aarh.;  Kirurgien  var 
oversat  paa  Fransk  allerede  1539  og  senest  1835  ved  Briau,  Paris,  lige- 
som en  engelsk  Oversættelse  af  alle  7  Bøger  (Fr.  Adams)  foreligger  fra 
1845—47  (London). 

Glanspunktet  i  Værket  er  6te  Bog  om  Kirurgien,  der  er  den 
fuldstændigste  Samling,  vi  besidde  af  den  gamle  græske  Saarlæge- 
kunst,  og  hvor  Paulos  som  Forfatter  er  mest  selvstændig;  i  denne 
6te  Bog,  og  i  nogle  Kapitler  i  3die  Bog,  omhandles  Gynækologien 
og  Obstetriken.  Men  denne  sidste  er  i  alt  væsenligt  en  Kopi  af 
Aétios  (Philumenos)  og  altsaa  i  sidste  Instants  af  Soranos.  Naar 
derfor  Siebold,  i  Betragtning  af  de  værdifulde,  gynækologiske  Ka- 
pitler i  3die  Bog,  i  høi  Grad  beklager  Tabet  af  Paulos'  specielle, 
gynækologiske  Værk,  er  Savnet  af  dette  vel  nu  mindre  uheldigt,  da 
det  efter  al  Sandsynlighed  ligeledes  var  en  Kopi  af  Soranos,  hvis 
Værk  om  Kvindesygdomme  vi  nu  har. 

Men  hvad  specielt  Obstetriken  angaar,  da  viser  Fremstillingen 
hos  Paulos  (3die  Bog,  Kap.  76  og  6te  Bog,  Kap.  74),  sammenlignet 
med  Soranos,  en  beklagelig  Defekt,  skæbnesvanger  i  sine  Følger, 
idet  en  klar  og  utvivlsom  Anvisning  paa  Fodvending  nu  savnes.  Thi 
det  eneste  Sted  hos  Paulos,  hvor  man  har  troet  at  finde  en  Hen- 
tydning til  Fodvending,  giver  neppe  nogen  Støtte  herfor:  hvor  Fo- 
steret har  en  unaturlig  Stilling,  maa  denne  rettes  til  en  naturlig  ved 
at  løfte,  drage,  bøie,  rette  det  lige,  „partim  pellendo,  partim  addu- 
cendo,  partim  flectendo,  partim  in  rectum  agendo",  der  stærkt  min- 
der om  Th.  Bartholirfs  Raad  ved  forkert  Fosterleie,  der  skal  redres- 
seres til  Hovedstilling:  „impellendo,  deducendo,  flectendo,  dirigendo" 

(de  insolit.  part.  hum.  viis,  Ham.  1664,  Cap.  XII).  Netop  de  hos  PaulOS  Straks 

følgende  Ord  tale  end  mere  mod  Fodvending  og  for  Vending  paa 
Hovedet:  „hvor  Fod  eller  Haand  er  falden  frem,  maa  der  ikke 
trækkes  i  disse,  Fosteret  indkiles  mere,  Lemmer  luxeres  eller  af- 
rives, men  det  fremfaldne  bringes  tilbage  paa  passende  Sted,  og  er 
Barnet  i  uheldigt  Leie,  fast  nedkrængt,  maa  det  løftes  op  og  der- 
næst fattes  og  føres  ned  mod  Orificium".  Under  alle  Omstændig- 
heder kunde  denne  uklare  Anvisning  til  at  korrigere  et  abnormt 
Fosterleie,  specielt  et  Tvær-  eller  Skraaleie,  kun  blive  et  tarveligt 
Surrogat  for  den  tydelige  Fremstilling  af  Fodvendingen,  der  skyldtes 
Soranos,  men  da  nu  Forholdet  netop  blev  dette,  at  Læren  om 
Fødselshjælpen,  saaledes  som  den  træder  frem  hos  Paulos,  for 
lange  Tider  blev  Ledetraad  og  Grundlag  i  Obstetriken,  fordi  den 
gik  over  i  Arabernes   Litteratur,  fik  dette  den  uheldige  Betydning, 

at  Fodvendingen  blev  skrinlagt,  og  Omraadet  for  de  mutilerende 
Fødselsoperationer  derfor  udvidet.  Allerede  et  Par  Aarhundreder 
efter  Paulos  blev  hans  Værk  nemlig  oversat  paa  Arabisk  af  Honein 
Ibn  Ishak,  en  syrisk,  kristelig  Læge,  der  levede  i  9de  Aarh.  (f  873), 
og  fra  den  Tid  citeres  og  kommenteres  Paulos  af  Araberne;  hans 
kirurgiske  Lære  blev  optaget  af  dem,  og  det  samme  maatte  altsaa 
blive  Tilfældet  med  Fødselshjælpen;  her  blev  Paulos  Autoriteten 
for  Araberne,  og  meget  mere,  han  blev  det  ad  denne  Vei  for  hele 
den  kristne  Middelalder  i  lange  Tider.   — 


VI. 


Først  efter  Muhamed's  Død,  632,  begynder  Arabernes  Verdens- 
herredømme og  gaar  under  Kalifen  Omar  (634 — 44)  sin  Seiersgang 
mod  Øst  og  mod  Vest.  Sans  eller  Interesse  for  Videnskab  synes 
jo  ikke  fra  først  af  at  have  præget  Araberne,  i  hvert  Fald  pleier 
man  til  Støtte  herfor  at  nævne  den  bekendte  Yttring,  hvormed 
Omafs  Feltherre  Amru  motiverede  Ødelæggelsen  af  Bibliotheket  i 
Alexandria,  da  han  641  havde  erobret  Staden,  men  i  de  Lande,  der 
nu  kom  under  Arabernes  Herredømme,  Ægypten,  Nordafrika,  Sy- 
rien, Persien  og  Indien,  traf  de  Folkeslag  med  høiere  aandelig  Ud- 
vikling end  Erobrerne  og  kom  i  Berøring  med  Vestens,  det  vil  sige 
med  Grækernes  Kultur,  og  da  Erobringens  Tid  var  forbi,  blev  Araberne 
tolerante  og  modtagelige  for  videnskabelig  Paavirkning.  Fremfor  Alt 
var  det  i  Alexandria,  Syrien  og  Persien,  at  den  græske  Aands- 
dannelse  naaede  dem.  Den  græske  Kirkelærer  Nestorius  (-J-  440) 
blev  Stifter  af  den  efter  ham  kaldte  Sekt  Nestorianere,  hvis  Lære 
om  de  to  selvstændige  Naturer  i  Kristus  blev  fordømt  af  Synoden 
i  Chalkedon  og  paadrog  dens  Tilhængere  Forfølgelse  fra  den  orto- 
dokse  Keiser  Justinian's   (527 — 61)   Side;    i    Edessa   og  Nisibis   i 

Mesopotamien  og  senere  i  Gondisabor  i  Persien  fandt  de  Tilflugt, 
oprettede  i  disse  Byer  talrige  Klostre,  anlagde  Skoler,  hvor  lærde 
Studier  dreves,  hvor  græske  Læger  ledede  Undervisningen,  og  græ- 
ske Værker,  især  Aristoteles,  blev  oversatte  paa  Syrisk.  Hvor  Abul 
Faradsch  (l.  c.  p.  82)  omtaler  Anlæggelsen  af  Gondisabor,  og  at  Kei- 
ser Aurelian  dertil  sendte  græske  Læger  til  Tjeneste  for  sin  med 
Perserkongen  gifte  Datter,  tilføies:  „et  illi  Medicinam  Hippocraticam 
in  Oriente  docuerunt." 

Da  den  første  Kalif  af  Ommajadernes  Æt,  Muåwia  (-j-  686) 
havde  valgt  Damaskus  til  Residens,  kom  Araberne  i  Berøring  med 
denne  Kultur,  der  end  mere  gjorde  sin  Indflydelse  gældende,  da 
Bagdad  under  de  første  Abassider  al  Mansur  (754 — 75)  og  Harun 
al  Raschid  (786 — 809)  blev  Hovedstad.  Under  Harun  og  Sønnen 
al  Mamun  (809 — 833)  begyndte  den  arabiske  Litteraturs  Guldalder. 
Man  satte  Oversættelsesværket  i  System;  al  Mansur  havde  i  det 
Øiemed  ligefrem  oprettet  et  Institut,  overalt  samledes  Haandskrifter 
af  de  græske  Mesterværker,  og  lærde  Nestorianere  ved  Skolerne  i 
Bagdad  og  især  i  Gondisabor  oversatte  dem  paa  Arabisk  fra  Ur- 
teksten,  saaledes  paa  Lægekunstens  Omraade  Harun's  Livlæge  Mesué 
d.  Ældre  og  hans  Elev  Ishak,  ogsaa  kaldet  Johannitius.  Ad  denne 
Vei  blev  Araberne  kendte  med  Hippokrates,  Galen,  Dioskorides, 
Oreibasios  og  Paulos  etc,  og  gennem  indiske,  ved  Bagdadhoffet 
levende  Læger  med  den  indiske  Lægekunst,  saaledes  som  den  frem- 
træder i  Ayur-Veda,  idet,  som  tidligere  nævnt,  baade  Caraka  og 
Sucruta  i  8de  Aarh.  var  oversatte  paa  Arabisk. 

I  ikke  mindre  Grad  kom  denne  Kultur  til  videre  Udvikling, 
da  Araberne  havde  faaet  fast  Fodfæste  i  Spanien,  og  Kalifatet  i  Cor- 
dova  under  Abdurrachmdn  III  (912 — 961)  naaede  sit  Høidepunkt. 
Cordova  blev  Midtpunktet  for  Videnskaben,  dér  og  i  Toledo  var 
der  ansete,  jødiske  Skoler,  overfor  hvilke  Araberne  viste  sig  tole- 
rante, som  de  overhovedet  for  Jøderne  nærmest  var  Befriere.  Denne 
spansk,  arabiske  Kultur  havde  sin  Blomstringstid  fra  10de — 13de 
Aarh.,  og  Cordova  blev  Stedet,  hvor  Trangen  til  Lærdom  og  Viden- 
skab søgtes  tilfredsstillet  fra  alle  Kanter,  thi  paa  en  Tid,  hvor  der 
i  det  øvrige  Europa  neppe  var  et  eneste  Bibliothek,  havde  Spanien 
70  offentlige  Bogsamlinger,  den  største  i  Cordova  paa  over  200,000 
Bind. 

Hvor  Araberne  i  videnskabelig  Retning  viste  nogen  Selvstæn- 
dighed, var  det  vel  nærmest  paa  Matematikens,  Fysikens,  Optikens 
og  Geografiens   Omraader,    men   mindst   paa   Medicinens.   Medens 

Aristoteles  var  Autoriteten  for  dem  paa  Filosofiens  Gebet,  blev 
Galen  det  paa  Lægekunstens.  GalerCs  teleologiske  Standpunkt,  hans 
Dialektik  og  Spekulation  faldt  i  Traad  med  den  arabiske  Tænke- 
maade.  Hans  Læresystem,  i  Tidens  Løb  dog  ændret  i  den  arabiske 
Omklædning,  blev  dem  tilstrækkeligt,  medens  den  latinske,  medicin- 
ske Litteratur,  saaledes  Caelius  Aurelian  og  Celsus,  blev  dem  lige 
saa  ukendt,  som  den  egentlig  havde  været  det  for  Grækerne,  og 
ved  denne  Galenismens  Overvægt  forklares  det,  at  Methodikernes, 
og  især  Soranos',  Lære  kun  fandt  ringe  Opmærksomhed  hos  Ara- 
berne, et  Forhold,  der,  fordi  det  samme  gennem  den  arabiske  Ind- 
flydelse ogsaa  kom  til  at  gælde  Occidentens  Skoler,  fik  uheldige 
Følger  netop  for  Obstetrikens  Vedkommende. 

Det  fremhæves  i  Almindelighed,  at  Araberne  navnlig  paa  Anatomi- 
ens og  Fysiologiens  Omraade  ikke  kom  til  at  præstere  Noget,  Koranen 
forbød  jo  Berøring  af  Lig  og  Afbildning  af  levende  Genstande;  den  an- 
sete Medicinalhistoriker  Robert  v.  Toply  (1.  c.)  mener  dog,  man  lidt  for 
meget  har  undervurderet  Arabernes  anatomiske  Arbeider,  de  har,  siger 
han,  mindst  havt  ligesaa  megen  Interesse  for  denne  Gren  af  Lægekun- 
sten, som  Grækerne  i  den  byzantinske  Periode.  —  Et  stort  meget  kostbart 
Værk  over  Anatomien  hos  Araberne  (Rhazes,  Ali-Abbas  og  Avicenna),  til- 
dels i  arabisk  Tekst  med  fransk  Oversættelse,  er  nylig  (i  faa  Exemplarer, 
derfor  ikke  mere  i  Boghandelen)  udkommet  i  Leiden  ved  de  Koning  i 
Haarlem;  dets  Forfatter,  siger  Pagel  (Virchow-Hirsch  jahrb.  for  1903),  i  sin  be- 
geistrede  Lovtale  over  Arbeidet  —  der  viser  den  nøie  Sammenhæng  mel- 
lem Arabernes  og  Grækernes  Anatomi  —  har  derved  indskrevet  sit  Navn 
i  første  Række  blandt  den  arabiske  Medicins  Bearbeidere. 

I  Patologien  blev  Uroskopi  og  Pulslære  stillet  i  Spidsen,  men 
navnlig  dyrkedes  Diætetik  og  Farmakologi  ivrigt.  —  Hvad  derimod 
Kirurgien  angik,  da  blev  der  her  snarere  Tale  om  Tilbagegang  end 
Stilstand,  især  galdt  det  den  operative  Kirurgi,  hvor  Pyrotekniken 
traadte  i  Stedet  for  Kniven  og  blev  det  dominerende  kirurgiske 
Indgreb.  Ved  sit  nære  Forhold  til  Kirurgien  kom  Obstetriken  hos 
Araberne  til  at  dele  samme  Skæbne;  Grundlaget,  hvorpaa  deres 
Fødselshjælp  hovedsagelig  blev  baseret,  var  hentet  fra  Oversættel- 
serne af  Paulos  Aeginetes,  og  da  dennes  Fremstilling  af  Fødsels- 
hjælpen paa  vigtige  Punkter  allerede  betegnede  et  Tilbageskridt  i 
Sammenligning  med  Fortiden,  kunde  det  ikke  ventes,  at  Arabernes 
Bearbeidelse  her  skulde  bringe  Fremskridt,  allermindst  paa  den 
kirurgiske  Fødselshjælps  Omraade,  i  Betragtning  af,  at  praktisk, 
mandlig,  obstetricisk  og  gynækologisk  Hjælp  var  utænkelig  ved  den 
orientalske  Kvindes  Samfundsstilling,  og  al  saadan  Hjælp  derfor  var 
lagt  i  Jordemødrenes  Hænder,  for  hvem  Fremstillingen  af  Fødsels- 


107 

hjælpen  i  de  arabiske  Værker  saaledes  næsten  udelukkende  er  be- 
regnet. 

Det  er  forsaavidt  en.  trøstesløs  Gerning  at  gennemgaa  den  store, 
arabiske,  medicinske  Litteratur,  saaledes  som  den  for  Obstetrikens 
Vedkommende  træder  frem  hos  en  Række  af  denne  Litteraturs 
Hovedrepræsentanter,  idet  enhver  Forventning  om  hos  disse  — 
maaske  en  Enkelt  (Abulkasem)  undtagen  —  at  finde  nye  Syns- 
punkter eller  Fremskridt  bliver  skuffet;  Forbillederne  er  Hippo- 
krates,  Galen  og  Paulos,  og  allermest  gælder  dette  den  operative 
Fødselshjælp,  hvor  hvert  Spor  af  Methodikernes  humane  Lære  er 
forsvunden,  hvor  Fodvendingen  er  ganske  ukendt,  og  derfor  de 
mutilerende  Operationer  har  faaet  et  uhyggeligt  Omraade.  Hvad 
Araberne  af  Eget  og  Selvstændigt  har  tilført  Obstetriken  ved  Siden 
af  diætetiske  Forskrifter,  er  en  uhyre  Mængde  interne  og  externe 
Lægemidler,  de  sidste  især  til  Omslag,  Indgnidninger,  Røgninger, 
Indsprøitning  etc.,  og  hvor  saadanne  ikke  hjalp,  var  det  næste  Skridt 
at  gaa  til  Anvendelsen  af  Hager,  Slynger,  Tænger  og  skarpe  Instru- 
menter. Hvad  specielt  Slynger  angaar  („margines  panni",  altsaa  vel 
Lærredsstrimler),  da  spille  de  en  stor  Rolle  i  Arabernes  Forløsnings- 
kunst.  Som  en  for  denne  ny  og  ganske  original  Teknik  kan  de  vel 
neppe  betegnes,  naar  erindres,  at  Soranos  ved  Beskrivelsen  af  Føde- 
stolen  nævner  Anbringelse  paa  denne  af  mekanisk  Træk  med  Slyn- 
ger; de  omtales  som  Extraktionsmiddel  baade  ved  Fodstilling,  hvor 
Vending  paa  Hoved  ikke  kan  gennemføres,  og  ved  forliggende  Hoved, 
naar  Fosteret  er  abnormt  stort.  —  Og  sin  rette  Belysning  faar  vel 
denne  Fødselshjælp  derved,  at  Forskrifterne  næsten  altid  tage  Sigte 
paa  Jordemødrene,  i  hvis  Hænder  saa  godt  som  udelukkende  alle 
disse  Indgreb,  ogsaa  de  alvorligste,  de  operative,  var  lagt.  — 

Ulykken  blev  nu,  at  det  arabiske  Læresystem,  paa  Obstetri- 
kens som  paa  Medicinens  andre  Felter,  ikke  indskrænkedes  til  at 
blive  dette  Folks  og  denne  paa  Grund  af  Sproget  ellers  ret  util- 
gængelige Litteraturs  Eje,  men  gennem  deres  Bearbeidelse  af  den 
gamle,  græske  Litteratur  kom  de  arabiske  Værker  for  lange  Tider 
indirekte  til  at  bevare  Traditionen  om  denne;  „Middelalderen  i  sin 
sidste  Halvdel  er  kun  Oldtiden  i  Reflex  ved  Araberne,"  siger  Da- 
remberg,  thi  ved  de  i  Ilte — 12te  Aarhundrede  iværksatte,  latinske 
Oversættelser  af  Araberne,  der  senere  vil  blive  omtalt,  blev  disses 
Litteratur  tilgængelig  for  Andre,  og  Galen  i  arabisk  Omklædning 
blev  Fundamentet  for  al  Lægevidenskab  lige  op  til  Renaissancens 
Tid,   med   den   da   voksende   Interesse   for   at   erstatte   de   latinske 

Oversættelser  af  Araberne  med  Grækerne  i  Original.  Derfor  fik 
Arabernes  Lære  ogsaa  paa  Fødselshjælpens  Gebet  en  skæbnesvanger 
Betydning  gennem  hele  Middelalderen,  og  fra  den  Side  set  kan  der 
være  Grund  til  at  fremdrage  Enkeltheder,  vedrørende  de  mest  frem- 
trædende, arabiske  Forfattere,  hvis  Arbeider  ogsaa  har  havt  Fødsels- 
hjælpen til  Genstand. 

Deres  litterære  Efterladenskaber  var  overhovedet  enorme;  Masser 
af  Haandskrifter  ligger  endnu  gemte  i  Bibliothekerne,  fornemmelig  i 

el   Escorial,  hvad  Casiri's  Fortegnelse  (Bibi.  arab.-hispana  escurialens.  etc, 

Matrit,  1760—70)  viser,  de  vil,  og  sandsynlig  neppe  til  Skade  for  Viden- 
skaben, maaske  aldrig  blive  draget  frem  for  Dagens  Lys,  fordi  Op- 
gaven ikke  synes  fristende  og  kræver  den  nutildags  sjældne  Kom- 
bination af  medicinal,  historisk  Interesse  og  Kendskab  til  det  arabiske 
Sprog.  Og  det,  der  ad  denne  Forskningsvei  er  bragt  frem  af  den 
arabiske  Litteratur,  kunde  maaske  synes  ikke  at  give  synderligt 
Haab  om  i  de  endnu  skjulte  Skrifter  at  finde  nye  historiske  Op- 
dagelser af  Interesse,  en  Formodning,  der  dog  mulig  kun  varsomt 
tør  udtales.  —  I  allerseneste  Tid  har  saaledes  Prof.  Hirschberg  i  Berlin, 
den  kendte  og  for  Oftalmologiens  Historie  i  Middelalderen  stærkt  inter- 
esserede Oftalmolog,  med  Orientalisters  Hjælp,  efter  5  arabiske  Haand- 
skrifter, udgivet  Ali  ben  Isa's  Monitorium  oculatorium,  det  arabiske  Hoved- 
værk i  Oftalmologi  (Erinnerungsbuch  f.  Augenårzte,  Leipzig,  1904),  der  hidtil  kun 
har  været  kendt  efter  korrumperet,  latinsk  Oversættelse  og  derfor,  men 
efter  H.  med  Urette,  været  undervurderet;  han  mener  bl.  a.  at  turde  fast- 
slaa  det  mærkelige  Faktum,  at  visse  Øienoperationer  udførtes  under  Nar- 
kose, vistnok  ved  Mandragora  (Alrune),  den  i  Oldtidens  og  Middelalderens 
Overtro  figurerende,  hemmelighedsfulde  Plante,  der  berøres  af  Dioskorides 
og  Plinius  som  bedøvende  Middel,  medens  egentlig  kirurgisk  Narkose  ikke 
kendes  nogetsteds  hos  Grækerne. 

Som  Mænd,  der  især  har  gjort  sig  fortjente  af  vort  Kendskab 
til  den  arabisk  medicinske  Litteratur,  kan,  foruden  Casiri,  nævnes 

Gottinger  Orientalisten  Wustetlfeld  (Geschichte  d.  arab.  Aerzte  u.  Natur- 
forscher,  Gottingen,  1840),   Ledere  (Hist.  de  la  méd.  arabe,  Paris,  1876),   fransk 

Militairlæge  i  Algier,  og  Berliner  Orientalisten  M.  Steinschneider, 
der  i  Virchow's  Archiv  har  givet  en  lang  Række  Artikler. 

Hvad  der  af  biografiske  Oplysninger  om  de  arabiske  Læger  er  naaet 
til  vor  Tid,  stammer  hovedsagelig  fra  den  oven  nævnte  Historieskriver 
Abul  Faradsch  og  hans  Samtidige  Ibn  Abu  Oseibia  (Abi  Useibia),  der  døde 
1269  i  Syrien.  Denne  sidstes  historisk  medicinske  Skrift  om  berømte, 
specielt  arabiske  Læger  er  den  vigtigste  Kilde  til  vort  Kendskab  om  disse. 
Det  existerede  til  1884  kun  i  arabisk  Haandskrift.  Et  saadant  blev  1747 
afskrevet  i  Leiden  af  den  berømte  Leipziger  Orientalist  Reiske,  hvis  Sam- 

ling  af  arabiske  Manuskripter  og  egne  Afskrifter  efter  hans  Død  1774 
kom  til  det  kgl.  Bibliothek  i  København.  Men  Reiske  havde  tillige  givet 
en  latinsk  Oversættelse  af  Oseibia's  Skrift,  og  om  denne  siger  Wiisten- 
feld  i  Fortalen  til  sit  ovennævnte  Værk,  at  den  som  en  ubenyttet  Rig- 
domskilde henlaa  i  det  kgl.  Bibi.  i  København,  hvis  Statuter  desværre 
forbød  at  tilsende  ham  Skriftet.  Dette  beror  paa  en  Misforstaaelse  (som 
allerede  Kataloget  over  Bibl.s  arab.  Haandskrifter,  1851,  oplyser),  thi  i 
Reiske's  nævnte  Afskrift  af  Leidenserhaandskriftet  staar  under  Titlen  som 
Note:  „Librum  hunc  Latine  verti,  sed  tumultuarie.  EamVersionem  secum 
håbet  Joh.  Steph.  Bernard,  medicus  Amstelodamensis."  Desværre  altsaa, 
Oversættelsen  er  vandret  andre  Veie !  —  Europæisk  Oversættelse  af  Osei- 
bias'  Værk  existerer  ikke  endnu,  trykt  paa  Arabisk  blev  det  1884  udg.  i 
Konigsberg  af  A.  Muller. 

Vi  træffe  Hovedrepræsentanterne  for  Arabernes  lægevidenskabe- 
lige Litteratur  saavel  i  det  østlige  som  i  det  vestlige,  det  spanske 
Kalifat;  førstnævnte  Sted  tidligst,  nemlig  Serapion,  Rhazes,  Ali  Abbas 
og  Avicenna  i  9de — Ilte  Aarhundrede;  i  Spanien  Abulkasem  og 
Averroés  fra  det  12te. 

Serapion  (senior),  der  tilhørte  Begyndelsen  af  9de  Aarh.,  var 
Syrer  af  Fødsel,  og  hans  Værker  er  oprindelig  skrevet  i  dette  Sprog. 
De  latinske  Oversættelser,  der  fra  først  skyldes  Gerard  de  Cremona, 
repræsentere  (som  Mesué's)  Middelalderens  tidligste,  medicinske  Bog- 
tryk, („Practica  dicta  Breviarium"  udkom  i  Venedig  1479,  derefter  Ferrara  1488). 

—  Naar  Serapion  aabner  Rækken  af  de  arabiske  Forfattere,  er  han 
forsaavidt  en  fuldblods  Repræsentant  for  disses  uheldsvangre  Stand- 
punkt i  Obstetriken,  som  han  i  det  meget  lille  Kapitel,  der  om- 
handler Fødslens  Vanskeligheder  (Udg.  Venet.  1497,  kgl.  B.)  saa  skarpt 
opstiller  Hovedstillingen  som  Betingelse  for  en  gunstig  Udgang  af 
Fødslen,  at  han  ved  Fodfødsel  fraraader  alt  Træk  i  Underextremi- 
teterne,  men  henviser  til  Afskæring  af  disse. 

Det  Værk  „de  simplicibus  medicinis"  (oversat  af  Simon  Januensis), 
der  tillægges  hans  Navnefælle  Serapion  jan.,  der  levede  i  1 1te  Aarh.,  om- 
handler ikke  Fødselshjælp,  men  er  udelukkende  farmakologisk.  Det  ud- 
kom allerede  1473  i  Milano,  samtidigt  med  Avicenna' s  „Canon"  (s.  n.), 
men  ved  en  anden  Trykker,  Antonius  Zarotus. 

Som  lægekyndige  Forfattere  træde  disse  To  langt  i  Skygge  for 
Rhazes.  Rhazes  (el  Rdzi),  født  i  Raj  i  den  persiske  Provins  Cho- 
rasan,  var  indtil  sit  30te  Aar  Musiker,  Citherspiller  og  Vexellerer, 
men  opgav  denne  Levevei  som  mindre  hæderlig  og  vendte  sig  til 
Medicinen  og  Filosofien.  En  Tid  var  han  Bestyrer  af  Sygehuset  i 
Raj,  senere  i  Bagdad;  den  Yndest,  han  stod  i  hos  Fyrsten  el  Man- 

sur,  endte  med  Mishandling  fra  dennes  Side,  som  skal  have  kostet 
Rhazes  Synet  (Katarakt).  Han  afslog  at  opereres,  fordi  den  Læge, 
som  skulde  gøre  det,  ikke  kunde  besvare  hans  Spørgsmaal,  hvor- 
mange  Hinder  der  var  i  Øiet,  og  da  man  bebreidede  ham  det,  sva- 
rede han,  at  han  havde  set  nok  af  Verden  til  at  være  ked  af  den. 
Efter  en  anden  Version  (Casiri)  skyldtes  hans  Blindhed  „nimius 
fabarum  esus".  Om  hans  Gavmildhed  og  Uegennytte  overfor  fattige 
Syge  var  der  kun  én  Mening.  Han  døde  932.  —  Hans  Hovedværk, 

hvortil  det  eneste,  fuld- 
stændige Haandskrift 
skal  findes  i  el  Escorial, 
hed  el  Håwi,  paa  Latin 
Continens;  det  er  en 
mægtig  Foliant,  en  Sjel- 
denhed  i  Bibliotheker- 
ne,  der  i  30  Bøger  om- 
fatter hele  Medicinen, 
kompileret  fra  græske 
og  arabiske  Kilder,  uden 
Orden  eller  System,  men 
det  synes,  ligesom  hans 
berømte  Liber  ad  Al- 
mansorem,  dediceret 
Fyrsten  el  Mansur,  at 
have  hørt  til  de  høit- 
skattede  Værker  i  Mid- 
delalderen. I  Slutningen 
af  14de  Aarh.,  før  Bog- 
trykkets Tid,  bestod  Pariserfakultetets  Bogsamling  af  en  halv  Snes  Vær- 
ker, blandt  hvilke  Rhazes'  „Continens"  var  det  vigtigste;  da  Ludvig  XI 
vilde  laane  den  for  at  lade  den  afskrive,  maatte  han  efter  lange  Forhand- 
linger med  Fakultetet  stille  Kaution.  —  Navnlig  den  9de  Bog  i  „Liber 
ad  Almansorem",  der  omfattede  den  specielle  Patologi  og  Terapi,  hørte 
til  de  mest  brugte  Værker,  der  tidligt  blev  kommenterede  og  trykte.  — 

Efter  Siw  Comi  (Histoire  de  la  typographie  å  Pavie  au  XV  siécle)  skulde  den  Ud- 
gave (Practicae  comment.  textuale  in  nonum  Almansoris),  der  skyldes  Jean  Mathieu 
Ferrari  da  Grado  (Prof.  i  Pavia  fra  1432 — 72)  endog  være  den  første,  i 
Italien  trykte  Bog.  Den  slutter  saaledes:  „inceptum  per  Magist.  Gatinario 
anno  1462  die  17  Octobris  et  finitum  in  studio  Mag.  Johannis  Mathei  huj 
operis  compositoris  anno  1471  die  24  Septembris.  (Hjulpet  af  sin  Elev 
Gatinario  skulde  Ferrari  i  eget  Hus  have  indrettet  den  første  Presse,  idet 
„in  studio"  tydes  som  „ex  officina",  eller  „in  ædibus";  af  de  to  Dele, 
hvoraf  Bogen  bestaar,  er  i  hvert  Fald  den  første  trykt  inden  1469  (v. Henri 

Maxime  Ferrari  da  Grado:  une  chaire  de  Médicine  au  XV  siécle,  un  professeur  å  l'université 

de  Pavie  1432—72,  Thése,  Paris,  1899.  Forf.  er  en  nulevende  Ætling  af  J. 
M.  Ferrari).  Indtil  1560  forelaa  den  i  9  Udgaver.  —  „Continens"  var 
trykt  1486,  Brixiae. 


Fig.  26.  Haandskrift  Illustration  til  el-Håwi. 

{Den  Syge,  der  i  Vidjekurven  har  medbragt  Uringlasset,  som 

Lægen  betragter.) 

Bibi.  nazionale  di  Torino  (efter  Giacosa). 

„Liber  nonus"  var  ogsaa  Genstand  for  Vesal's  tidligste,  litterære 
Produktion  „Paraphrasis  in  nonum  Almansoris",  der  udkom  i  Basel  1537, 
kort  før  han  første  Gang  drog  til  Padua.  —  Værkets  Betydning  som  Grund- 
lag for  Undervisning  i  Middelalderen  viser  f.  Ex.  en  Fortegnelse  over  de 
medicinske  Lærefag  ved  Pavia-Universitetet  i  16de  Aarh.,  hvoriblandt 
figurerer:  „Lectura  Almansoris" ,  og  i  en  Studieplan  for  Leipzigeruniversi- 
tetet  fra  samme  Tidspunkt  findes,  ved  Siden  af  Galen,  Hippokrates'  Afo- 
rismer, Avicenna's  Canon,  ligeledes  9de  Bog  af  „Liber  Rhazae  ad  Alman- 
sorem" .  —  Fra  Nutids  Synspunkt  er  det  interessanteste  Skrift  vel  hans 

„Liber  de  variolis  et  morbillis"    (udg.  paa  Arab.  og  Latin,  Jo.  Channing,  Lond.  1766), 

det  ældste  Skrift  om  Kopper,  som  er  kommet  til  os.  —  Efter  Oseibia  an- 
fører Wiisienfeld  237  større  og  mindre  Skrifter  af  Rhazes,  hvoraf  nu  kun 
36  er  tilstede,  og  af  disse  er  7  trykte. 

Ligeoverfor  den  Rolle,  som  Rhazes  saaledes  har  spillet  paa 
den  interne  Medicins  Omraade,  er  hans  Betydning  i  Obstetriken 
meget  ringe.  Han  anerkender  kun  Hovedstilling  som  naturlig,  alle 
andre  maa  forandres  hertil,  og  lykkes  det  ikke  ved  Vending  paa 
Hovedet,  træder  Afskæring  af  Lemmer  og  mutilerende  Indgreb  til. 
Paa  Anvendelsen  af  utallige  Lægemidler  til  Bade,  Indgnidninger  og 
Røgninger  lægges  Hovedvægten  i  vanskelige  Tilfælde,  men  hvor 
Operation  bliver  nødvendig,  taler  Rhazes  dog  endnu  om  denne  som 
ikke  udelukkende  lagt  i  Jordemødrenes  Hænder,  men  nævner  et 
enkelt  Sted  Lægen  ved  Siden  af  disse.  —  Som  Eksempel  paa  Ara- 
bernes Raffinements  paa  Kønslivets  Omraade  peger  Siebold  paa 
5te  Bogs  69de  Kap.  i  „Liber  Almansoris",  men  henviser  Læseren 
til  selv  at  efterse  det.  Kapitlet  har  til  Overskrift:  „de  his  quae  con- 
stringunt  vulvam",  og  giver  Anvisning  paa  at  sammensnærpe  Vulva 
ved  Indsprøitninger  af  Galæbleafkog  og  Allun,  hvorpaa  der  anbringes, 
umiddelbart  før  Coitus,  et  lille  Stykke  Tarm,  fyldt  med  Dueblod; 
naar  dette  under  Akten  brister,  og  Blodet  flyder  ud,  tror  det  mand- 
lige Offer  paa  en  Defloratio  (!). 

(1  Sin  anthropologiske  Studie:   Das  Weib  in  d.  Natur-  u.Volkerkd.,  Leipz.  1883, 

i,  p.  216,  viser  Ploss,  at  Orientens  Kvinder  endnu  er  bevandrede  i  Kun- 
sten at  skuffe  Ægtemanden  paa  disse  Omraader,  medens  denne  sidste 
dog  ogsaa  er  paa  sin  Post  overfor  muligt  Bedrag,  hvorpaa  den  mærkelige 
„Infibulation",  til  Forebyggelse  af  Coitus,  vel  er  det  prægnanteste  Vid- 
nesbyrd. Den  foretages  i  9 — 10  Aars  Alderen  ved  Blodiggøren  og  Tilsy- 
ning  af  Vulva,  for  efter  Omstændighederne  senere  i  Livet  at  gentages, 
hvis  Mandens  temporære  Fraværelse  maatte  kræve  det.  —  Medens  Om- 
skæring, saavel  af  Drenge  som  Pigebørn  —  Excision  af  Clitoris  og  Labia 
minora  —  fra  gammel  Tid  har  været  øvet  i  Ægypten  og  derfra  bredt  sig 
til  andre  afrikanske  Folkeslag,  synes  Infibulation,  der  er  kommet  fra  Østen, 
at  høre  Muhamedanerne  til.) 

Ali-Ben  Abbas*)  (f  994)  af  Fødsel  en  Perser,  kaldes  „Mage- 
ren, da  han  bekendte  sig  til  disses  Religion;  han  var  Livlæge  hos 
Sultan  Adhid-el  Daula,  hvem  han  dedicerede  sin  Bog  el  Malaki, 
der  derfor  fik  Tilnavnet  „Liber  regius".  Faradsch  kalder  ham  „vir 
eximius,  perfecte  doctus",  og  hans  Skrift  betegnes  som  et  af  de 
bedste  blandt  de  arabiske  Kompendier.  Det  blev  forfattet  980  og  over- 
sat paa  Latin  1127  af  Stephan  fra  Antiochia.  I  Tryk  foreligger  der  kun 
to  Udgaver  (latinske)  fra  1492  og  1523.  (Ingen  af  vore  store  Bibliotheker 
har  Bogen,  men  Udg.  Lugd.  1523:  Liber  totius  medicine  necessaria 
continens  quem  Haly  filius  Abbas  edidit  etc,  findes  i  normal  anat. 
Musæums  Bibi.)  —  Den  er  delt  i  en  teoretisk  og  en  praktisk  Del, 
i  den  sidstes  9de  Bog  afhandles  Kirurgien,  og  her  har  den  opera- 
tive Kirurgi  sin  Plads.  Men  „den  kongelige  Bog"  afgiver  paa  dette 
Felt  et  sørgeligt  Billede  af,  at  al  Fødselshjælp,  selv  de  sværeste  mu- 
tilerende  Indgreb,  udelukkende  er  henvist  til  Jordemødre,  og  i  vid 
Udstrækning,  thi  der  er  ikke  mindste  Omtale  af  Vending,  end  ikke 
paa  Hovedet;  ved  et  Tværleie  lyder  Forskriften  kategorisk  paa  Mu- 
tilation:  „qui  autem  fetus  lateraliter  descendit,  si  findi  potest,  findat"; 
ved  vanskelig  Fødsel  anvises  der  kun  Lægen  den  Rolle  at  fore- 
skrive Medikamenter  og,  hvis  de  glippe,  at  gøre  Forslag  til  Opera- 
tion, men  denne  udføres  af  Jordemoderen. 

Vi  har  tidligere  berørt,  at  man,  men  med  Urette  og  paa  Galeris 
Bekostning,  har  tillagt  Ali  Abbas  den  Fortjeneste  først  at  have  frem- 
hævet Livmoderens  expulsive  Egenskaber,  men  han  synes  i  hvert 
Fald  altsaa  her,  i  Modsætning  til  Tiden  efter  Galen,  først  paany  at 
have  pointeret  dette  Forhold,  thi  i  Bogens  teoretiske  Del  (Lib.  IV,  Cap.  4) 
„om  Livmoderens  naturlige  Egenskaber"  sammenlignes  Uterus  over- 
for sit  Indhold  („sperma")  med  Ventriklen,  nemlig  som  værende  i 
Besiddelse  af  „virtutes  attrahentes,  retinentes,  digerentes  eller  im- 
mutantes"  og  endelig  ved  Fødslens  Tid  „expellentes". 

Et  Udtryk  for  den  Anseelse,  Bogen  nød,  er  det  maaske  ogsaa, 
at  Avicenna  og  „Mester  Haly"  er  de  eneste  Forfattere,  der  citeres 
i  det  Afsnit:  „om  nogen  pines  med  barn",  som  findes  i  Chr.  Peder- 

sen's   Lægebog  (En  nottelig  Legebog  faar  fattige  och  Rige,  unge  och  Gamle  etc., 

sat  i  Malmø  1533),  den  ældste,  medicinske  Forfatter  i  Danmark  efter 
Bogtrykkets  Indførelse,  hvor  imidlertid  Fødselshjælpen  indskrænker 
sig  til  ind-  og  udvortes  Anvendelse  af  Midler  som  Bævergeil,  Poly- 
podium,  Bynke,  Purløg  og  Rav.  — 

*)  Araberne  havde  ingen  egentlige  Familienavne,  men  Sønnen  føiede  til  sit  Egennavn 
Faderens;  „Ben"  betyder  Søn.  Da  Egennavnene  var  faa,  kunde  det  blive  nødvendigt  ogsaa  at 
føie  Bedstefaderens  Navn  til,  f.  Ex.  Muhamed  Ben  Abdallah  Ben  Omar.  Eller  en  Person  be- 
tegnedes ved  Angivelse  af,  hvis  Fader  han  var;  „Abu"  betyder  Fader:  Abu-el-Casim  (Abulcasim). 

Men  sin  Kulmination  naaede  den  arabiske  Videnskab  paa  Filo- 
sofiens som  paa  Medicinens  Omraader  ved  Avicenna  (rettere  lbn 
Sind).  —  Han  var  født  i  Persien  980  og  blev  omhyggelig  opdraget 
af  Faderen,  der  var  Købmand  i  Bokhara.  Som  10  Aars  Dreng  kunde 
han  Koranen  udenad,  og  under  Filosofiens  Studium  undte  han  sig 
ikke  Hvile  Dag  eller  Nat,  men  styrkede  sig  ved  Metafysikens  van- 
skeligste Punkter  ved  Bøn  i  Moskeen  og  ved  stærke  Drikke.  Kun 
18  Aar  gi.  fremtraadte  han  som  lærd  Forfatter  og  Praktiker  og 
naaede  ved  sine  heldige  Kure,  ikke  mindst  overfor  Kalifens  gen- 
tagne Kolikanfald,  den  høieste  Anseelse  og  Tillid  som  Læge  (og 
Minister)  ved  Hofferne  i  Raj,  senere  i  Ispahan.  Men  hverken  som 
Læge  eller  Filosof  fulgte  han  disse  Videnskabers  Bud  overfor  sig 
selv,  „ved  Siden  af  sin  kolossale,  alt  omspændende,  videnskabelige 
Skribentvirksomhed  optraadte  han  som  Statsmand,  Hofmand,  Lærer, 

Digter    —    Og    SOm    Levemand    tillige"    (A.   Christensen,    Muhamedanske 

Digtere  og  Tænkere,  Kbhvn.,  1906);  Overanstrængelse  og  Vellevnet  voldte 
hans  tidlige  Død,  1037,  57  Aar  gammel;  hans  Gravsted  vises  endnu 
i  Hamadan  i  Persien. 

Hans  Værk  El  Kanun,  Liber  canonis  medicinae,  fortrængte 
snart  Rhazes1  „el-Håvi"  og  Ali  Abbas'  „kongelige  Bog",  thi  vel  var, 
siger  Abul-Faradsch,  denne  sidste  „en  udmærket  Bog,  der  i  sin 
Tid  fængslede  Alle,  men  da  Avicenna's  Canon  kom,  gik  den  i 
Glemme,  thi  skøndt  hin,  hvad  det  praktiske  angaar,  har  Fortrinet, 
er  Canon  grundigere  i  videnskabelig  Henseende."  —  Avicenna  sam- 
lede i  et  velordnet  Hele  Alt,  hvad  græske  og  arabiske  Læger  har 
sagt  og,  væsentlig  støttende  sig  til  Galen,  overfløiede  han  denne, 
hvad  Dialektik,  Spekulation  og  teleologisk  Synspunkt  angaar,  vandt 
derved  Tilslutning  ogsaa  hos  Middelalderens  kristne  Skoler  og  be- 
herskede Medicinen  til  Begyndelsen  af  det  16de  Aarhundrede.  — 
„El  Kanun"  er  delt  i  5  Bøger,  hver  Bog  i  flere  Afsnit  (Fen),  der- 
næst i  Tractat  eller  Doctrin,  Summa  og  Kapitel;  allerede  midt  i 
12te  Aarh.  var  den  oversat  paa  Latin  (ved  Gerard  fra  Cremona, 
s.  n.)  og  hører  til  de  tidligst  trykte,  medicinske  Bøger.  —  Den  første 
fuldstændige,  latinske  Udgave  er  fra  Milano  1473.  Denne  Udgave  (der 
findes  paa  vort  kgl.  Bibliothek  i  3  Foliobind)  er  efter  Brunet  (Manuel  de 
libraire  et  de  l'amateur  des  livres,  Paris,  1842)  meget  SJelden.  Tryksted  Og  Aar 
staar  i  Slutningen  af  2det  Bind:  „Mediolani,  die  XII  februarii  1473  per 
magistrum  Filippum  de  Lavigno  hujus  årtis  stampandi  latorem  atqve  in- 
ventorem."  Herved  vil  Manden  vel  neppe  give  sig  ud  for  Opfinder  af 
Bogtrykkunsten,  men  hvis  han  dermed  hævder  sig  som  den  første  Bog- 
trykker i  Milano,  er  det  med  Urette,  thi  Pladsen  som  saadan  tilkommer 

Ingerslev:  Fragmenter  af  Fødselshjælpens  Historie  8 

Antonius  Zarotus,  der  samme  Aar,  1473,  som  oven  nævnt,  udgav  Sera- 
p/o/z  ;«/z.s  Værk  i  Tryk,  men  alt  da  i  3  Aar  havde  været  Bogtrykker  i 
Milano,  hvor  Typografien  ved  ham  begyndte  1470  (Saxius,  Histor.  typograph. 
Medioiani,  1745).  —  Trykket  er  udmærket  smukt,  de  i  Blaat,  Rødt  og  Guld 
kolorerede  Initialer,  navnlig  paa  1ste  Side  i  2det  og  3die  Bind  (Fig.  17), 
er  beundringsværdige.  —  Derefter  foreligger  der  en  Mængde  Udgaver; 

Choulant  beskriver  29, 

den  sidste  fra  1658. — 
Med  ikke  mindre  Over- 
daadighed,  hvad  Illu- 
strationer angaar,  sy- 
nes idetmindste  nogle 
af  Haandskrifterne  til 
Avicenna's  „Canon"  at 
være  udstyrede.  I  et 
nyeste  Værk  ved  Gia- 
cosa  i  Turin  over  de 
seneste  Fund  af  Haand- 
skrifteri  italienske  Bib- 
liotheker,  der  andet- 
steds vil  blive  nævnt, 
er  der  bl.  a.  gengivet 
høistpragtfulde  Haand- 
skriftillustrationer  fra 
„El  Håwi"  og  „El  Ka- 
nun"  (et  Par  er  i  stærkt 
formindsket  Størrelse 
fremstillet  i  Figur  16 
og  18). 

Fig.  17.  Facsimile  af  „el  Kanun" 
1473,  kgl.  Bibi.,  c.  4  Gange  formindsket). 


VedAvicenna  blev 
GalerCs  System  fæst- 
net for  lange  Tider, 
de  To  høre  sammen; 
den  saaledes  reiste 
Lærebygning  havde 
Autoritetens  Stempel, 
som  Ingen  tænkte  paa  at  rokke  ved,  og  dette  kom  ogsaa  til  at  gælde 
Fødselshjælpen,  skøndt  Avicenna's  Fremstilling  af  denne  ligesaalidt 
betød  nogetsomhelst  Fremskridt,  som  hans  Forgængeres,  men  var 
baseret  paa  Hippokrates,  Galen,  Aétios  og  Paulos.  Især  gælder  dette 
om  den  operative  Hjælp,  der  omhandles  i  3die  Bogs  21  Fen,  Kap. 
14:  „de  regimine  quorundam  antiqvorum  in  extrahendo  foetum  mor- 
tuum";  det  er  en  Kopi  af  Paulos,  kun  med  den  Forskel,  at  skøndt 
Overskriften   gælder  dødt  Foster,  nævnes  dog   ogsaa   det   levende 

Foster  som  Genstand  for  de  mutilerende  Indgreb,  og  disse  er  lagt 
i  Jordemødrenes  Hænder,  idet  Avicenna  blot  taler  om  Lægen  som 
givende  Anvisning  til  Operationerne.  Som  Forgængere  anser  han  kun 
Hovedstilling  for  en  naturlig  Fødsel,  nærmest  den  kommer  vel  Fod- 
stillingen, naar  Armene  ligge  ned  langs  Kroppen,  men  ogsaa  her  skal 
Vending  paa  Hovedet  forsøges,  Fødderne  bringes  op  „ita  ut  æqvetur 
sedens"  (Sædestilling),  „et  eleventur  crura  eius  donec  descendat  caput 
eius";  lykkes  det  ikke,  da  trækkes  frem  med  Slynger,  der,  om  de 
glippe,  erstattes  med  Mutilation.  —  Kendskab  til  Vending  paa  Foden 
er  der  ikke  mindste 
Antydning  af,  tvært- 
imod synes  Avicen- 
na her  —  i  hans 
korte  Linier  (Kap. 
26)  om  Behandlin- 
gen, hvor  Fosteret 
„egredtiur  super  la- 
tus  suum"  —  sær- 
lig grelt  at  lægge 
sin  Mistro  til  Fødsel 
i  Underkropstilling 
for  Dagen,  saavidt 
i  alt  Fald  den  noget 
dunkle  Tekst  synes 
at  røbe  dette:  æquetur  (foetus)  cum  elevatione  ad  superiora:  deinde 
cum  sessione  et  retroductione  cum  facilitate",  der  vel  nærmest  maa 
forstaaes,  som  om  det  tværliggende  Foster  bragtes  i  Sædestilling, 
og  denne  atter  gjordes  til  Hovedstilling  (paa  lignende  Maade  iøv- 
rigt,  som  oven  nævnt  ved  Fodstilling).  —  Anvendelsen  af  Slynger 
kommer  hos  Avicenna  ogsaa  til  Orde  overfor  det  abnormt  store 
Foster  (Hoved);  føre  de  ikke  til  Maalet,  forsøges  med  Tænger,  „for- 
cipes",  hvis  nærmere  Beskaffenhed  og  Brug  desværre  ikke  omtales, 
thi  kan  Fremtrækningen  ikke  gennemføres,  maa  der  handles,  som 
om  Barnet  var  dødt,  altsaa  Embryotomi,  hvorefter  det  jo  kunde 
synes,  som  om  Avicenna's  „Tænger"  var  i  Stand  til  at  extrahere 
et  levende  Foster  (E.  Ingerslev,  Fødselstangen,  Købhvn.,  1887),  men  Karak- 
teren af  den  arabiske  Fødselshjælp  overhovedet  gør  vel  denne  Hy- 
potese ret  usandsynlig,  og  mærkeligt  vilde  det  vel  ogsaa  være,  om 
Eftertiden  ganske  skulde  have  ignoreret  en  saa  genial  Tanke.  — 
Med  Avicenna  har  den  arabiske  Videnskab  afsluttet  i  Østen,  i 


■i  #rø 

Fig.  18.  Haandskrift  Illustration  til  „el  Kanuri". 

(En  Undervisningsscene). 

Bibi.  universitaria  di  Bologna  (efter  Giacosa). 

Fig.  19.  Almishdach. 


LVl 


^ 


^ 


det  vestlige  Kalifat  møder  endnu,  i  Ilte — 12te  Aarh.,  et  Par  Re- 
præsentanter, først  altsaa  Abulkasem  (Albucasis),  der  var  født  i 
Nærheden  af  Cordova;  baade  Fødsels-  og  Dødsaar  synes  usikre, 
det  sidste  sætter  Wiistenfeld  til  1106. 

Abulkasem' s  Værk  hedder  Altasrif,  paa  Latin  „Collectio"  og 
afhandler  i  to  Dele  Medicinen  og  Kirurgien.  —  (Det  blev  tidlig  lati- 
niseret, ved  Gerard  fra  Cremona,  og  udkom  første  Gang  trykt  i  Venedig 
1500.  Efter  to  i  Oxford  værende,  illustrerede  Haandskrifter  udgav  Chan- 
ning  Kirurgien  (Oxon.,  1778),  og  efter  lignende  i  Paris  er  den  franske  Over- 
sættelse ved  Ledere  (La  chirurgie  d'AWucase,  Paris  1 86 1 ).  —  Arabernes  Frygt 

for  Kniven  og  dennes  Erstatning 
med  Ferrum  candens  træder  stærkt 
for  Dagen  hos  Abulkasem ;  han  om- 
taler Tarmsutur  med  Myrehove'der 
(en  indisk  Opfindelse),  Forbilledet 
for  Vidal's  Serres-fines. 

Alt  hvad  der  hører  til  den  ope- 
rative Fødselshjælp,  er  behandlet  i 
Kirurgien,  der  i  det  Væsentlige  er 
en  Kopi  af  Paulos  Aeginetes,  men 
har  den  store  Interesse,  at  nogle  af 
Haandskrifterne  er  illustrerede  med 
Afbildninger  af  kirurgiske  Instru- 
menter og  ligeledes  med  et  obste- 
tricisk  Armamentarium.  Dette  bestaar  af  nogle  mærkelige  Udvid- 
ningsinstrumenter,  et  Redskab,  der  kaldes  „Impellens"  til  at  skyde 
den  forliggende  Del  op  med,  et  Par  Tænger,  „Almishdach"  og  „Mish- 
dach",  beregnede  paa  at  knuse  Hovedet,  Hager  og  Skalpeller.  At 
Abulkasem' ■$>  „Tænger"  kun  er  mutilerende  Instrumenter,  hvad  jo 
deres  Ydre  noksom  viser  (Fig.  19  og  20),  fremgaar  klart  nok  af  An- 
vendelsen, nemlig  ved  dødt  Foster  med  stort  Hoved:  „disrumpat 
(contundat)  illud  cum  instrumento  quod  nominatur  Almisdac." 

Abulkasem  slutter  Afsnittet  om  de  kirurgiske  Instrumenter  med 
disse  Ord:  „se  det  er  Reskaberne,  som  Kunstneren  trods  deres  Tal- 
righed maa  have  i  Beredskab,  thi  derved  vil  han  være  bedre  rustet 
til  sin  Gerning,  og  hans  Ry  hos  Publikum  vil  være  større.  Ringe- 
agt derfor  ikke  et  eneste  af  disse  Instrumenter,  men  hav  det  parat, 
hvor  Du  ikke  kan  unddrage  Dig  Brugen  deraf;  si  voluerit  Deus 
excelsus." 

Vistnok  stiller  Abulkasem  Hovedstillingens  Nødvendighed   og 

Fig.  20.  Mishdach. 

Ønskelighed  stærkt  i  Forgrunden,  og  hans  kortfattede  Forskrift  ved 
Tværleiet  „tune  trudas  foetum  intro rsum  donec  ponatur  ita  ut  opor- 
tet"  kan  vel  neppe  forstaaes  anderledes  end  Vending  paa  Hovedet, 
men  ikke  desto  mindre  lægger  han  et  Par  Steder  en  Opfattelse  af 
Fodfødslen  for  Dagen,  der  i  høi  Grad  kontrasterer  med  tidligere, 
arabiske  Forfatteres.  Ikke  blot  hedder  det  i  Afsnittet  om  Extraktion 
af  det  døde  Foster,  hvor  dette  præsenterer  sig  i  Fodstilling,  „facilis 
erit  extractio  eius  et  directio  ad  matricis  orificium",  men  særligt  ved 
Beskrivelsen  af  de  forskellige  Fosterstillinger  gøres  ved  Fodstilling 
den  Bemærkning,  at  naar  Fødderne  er  komne  frem  „usque  ad  coxas", 
da  skal  Kvinden,  under  Anvendelse  af  Nysemidler,  opfordres  til  at 
trænge  „egredietur  enim,  si  Deus  voluerit".  Altsaa,  i  Modsætning  til 
Avicenna,  en  utvivlsom  Forstaaelse  af  Muligheden  for  Underkrop- 
fødslens spontane  Forløb;  hvormeget  dette  imidlertid  har  spillet  ind  i 
Abulkasem' s  Fødselslære,  lader  sig  vel  vanskeligt  afgøre*),  og  synes 
i  hvert  Fald  ikke  at  have  sat  synderlige  Spor  i  Eftertidens  Fødsels- 
hjælp, forsaavidt  denne  tog  Araberne  til  Mønster,  som  Hovedtræk- 
kene i  Abulkasem's  Fødselshjælp  da  ogsaa  er  disse,  at  hvor  Ven- 
ding paa  Hovedet  ikke  fører  til  Maalet,  og  hele  det  store  terapeutiske 
Apparat  med  Bade,  Indgnidninger,  Nysemidler,  Succussioner  etc.  ikke 
har  frugtet,  betragtes  Barnet  som  dødt,  og  Behandligen  hører  ind 
under  „Extractio  foetus  mortui",  det  uhyggelige  Kapitel  hos  samt- 
lige, arabiske  Forfattere,  hvis  Forskrifter  alle  i  Praksis  tilfaldt  Jorde- 
mødrene, idet  disses  Supremati  nu  er  saa  dominerende,  at  Abulkasem 
i  tvivlsomme  Tilfælde,  hvor  det  drejer  sig  om  Abortus  provocatus, 
endog  tilraader  at  søge  en  dygtig  Jordemoder.  — 

Sin  Fremstilling  af  Fødselshjælpen  slutter  Abulkasem  med  føl- 
gende Referat  om  et  Extrauterinsvangerskab :  „Jeg  saa  en  Gang  en 
Kvinde,  der  havde  været  gravid,  men  Fosteret  døde  i  Livmoderen, 
hvorpaa  hun  atter  konciperede,  men  ogsaa  dette  andet  Foster  døde, 
og  efter  lang  Tids  Forløb  kom  der  en  Hævelse  ved  Navlen,  der 
aabnede  sig  under  Udtømmelse  af  Pus.  Jeg  kaldtes  til  Hjælp  og 
behandlede  hende  længe,  men  Saaret  lukkede  sig  ikke,  hvorfor  jeg 
lagde  stærkt  trækkende  Salver  paa,  og  et  Stykke  Ben  kom  frem, 
og  efter  nogle  Dages  Forløb  kom  endnu  et  Ben,  hvorover  jeg  høi- 
lig  forundredes,  da  Bugen  jo  er  et  Sted,  hvor  der  ikke  findes  Ben, 


*)  Der  synes  at  være  Uoverensstemmelse  mellem  de  forskellige  Udgaver.  Den  Tekst, 
her  refereres  til,  er  Udg.  Strassb.  1532  (kgl.  B.);  i  Channing's  Udg.  findes  den  ovennævnte 
Passus  slet  ikke,  derimod  end  mere  prægnant  i  det  korte  Udtog  af  Abulkasem's  Fødselslære, 
der  er  optaget  i  Spach's  „Gynaeciorum",  Strassb.  1597,  hvor  det  efter  Anvisningen  paa  Nyse- 
midler hedder:  „sæpe  enim  sic,  auxileo  Dei,  vidimus  evasisse  incolumnes  et  matrem  et  foetum". 


men  jeg  dannede  mig  den  Mening,  at  det  var  det  døde  Fosters 
Knogler,  sonderede  derfor  Saaret  og  extraherede  mange  Knogler 
fra  det,  hvorefter  Konen  befandt  sig  vel  og  levede  længe,  under 
sparsomt  Pusudflod.  Derfor  beretter  jeg  her  dette  sjeldne  Tilfælde, 
da  deraf  kan  høstes  den  Erfaring,  at  der  er  Hjælp  for  dem,  der 
underkastes  slig  Behandling;  si  voluerit  Deus."  — 

Med  Averroés  (j-  1182),  der  levede  dels  i  Cordova,  dels  i 
Marokko  som  Læge  og  Kadi,  slutter  Rækken  af  de  arabiske  For- 
fattere. Hans  medicinske  Værk  Colliget  (Udg.  1490,  Venet.,  kgl.  b.)  er 
for  Fødselshjælpen  af  yderst  ringe  Betydning;  væsentlig  er  hans  Ry 
knyttet  til  Filosofien,  hvor  han  var  en  varm  Beundrer  af  Aristote- 
les, men  medens  AvicenncCs  teleologiske  Theisme  ikke  afskrækkede 
Middelalderens  kristne  Skoler,  var  det  modsatte  Tilfældet  med  Aver- 
roés, der  hyldede  en  pantheistisk  Materialisme,  som,  alt  mens  han 
levede,  en  Tid  skaffede  ham  Forfølgelse  og  Forvisning  fra  hans 
Landsmænds  Side.  — 

Inden  Midten  af  det  13de  Aarhundrede  var  jo  Cordova  faldet 
for  Ferdinand  III  af  Castilien,  og  kort  efter  det  østlige  Kalifat  i 
Bagdad  for  Mongolerne,  men  med  Kuldkastelsen  af  Arabernes  po- 
litiske Herredømme  var  ingenlunde  disses  Indflydelse  paa  Viden- 
skabens Omraade  afsluttet,  tværtimod,  den  fik  da  snarere  sin  Kulmi- 
nation og  gjorde  sig  gældende  endnu  i  Aarhundreder;  trods  Petrarca's 
og  Boccacio's  antiarabiske  Propaganda  var  Avicenna's  Lære  Lægerne 
hellig  nær  op  til  Harvey's  Tid. 

Ad  hvilke  Veie  førtes  nu  denne  arabiske  Invasion  i  Videnskaben 
til  Occidenten? 

VII. 


Efter  det  romerske  Keiserriges  Fald,  under  Folkevandringens 
urolige  Tid  og  Kirkens  voksende  Magt,  var  Betingelserne  for  at  be- 
vare og  udvikle  de  Frugter,  den  græske  Lægekunst  havde  sat,  lidet 
gunstige.  Skøndt  Hierarkiet  reagerede  mod  Alt,  hvad  der  hed  Viden- 
skab, blev  det  dog  fra  denne  Kant.  gennem  Munke  ved  Klostre  og 
Katedralskoler,  at  Traditionen  i  lange  Tider,  trods  Synoders  og  Kon- 
ciliers Protest,  bevaredes  paa  Lægekunstens  Omraade,  baade  hvad 
Teori  og  Praksis  angik.  Som  en  Hovedrepræsentant  i  den  Hense- 
ende nævnes  jo  fornemmelig  Benedikt  af  Nursia,  der  529  stiftede 
det  berømte  Kloster  paa  Monte  Cassino  i  Campanien,  som  blev  et 
Centrum  for  Videnskab,  der  lokkede  Munke  til  fra  alle  Kanter,  og 
hvor  ogsaa  Lægekunst  dyrkedes  med  saadant  Ry,  at  Keiser  Hen- 
rik II  søgte  derhen  for  at  befries  for  sine  Stensmerter,  ihvorvel  det 
Stensnit,  som  den  hellige  Benedikts  Aand  gjorde  paa  Keiseren,  nok 
bestod  i  Afgang  af  3  Sten  per  urethram.  Nærliggende  Klostre  under 
samme  Munkeorden  var  der  i  la  Cava  og  i  Salerno,  men  foruden 
disse  hierarkiske  Arnesteder  for  Videnskab  og  specielt  for  Læge- 
kunst dukkede  der  jo  nu  i  deres  Nærhed  en  mere  læg  Skole  frem, 
der  i  en  Periode  af  Middelalderen  blev  et  Hovedsæde  for  Læge- 
videnskaben, spredende  sit  Ry  videnom,  nemlig  den  berømte  Sa- 
lernoskole,  fra  gammel  Tid  tillagt  Navnet  „Civitas  Hippocratica." 

Salernos  stærkt  vekslende  politiske  Skæbne,  der  bragte  Byen 
i  Berøring  med  de  forskelligste  Elementer,  Grækere,  Longobarder, 
Araber,  Normanner,  maatte  sætte  sit  Præg  paa  dens  Kultur  og 
det  videnskabelige  Liv,  der  rørte  sig  der.  Indtil  det  12te  Aarhun- 
drede,  da  den  arabiske  Lærdom  fik  Overtaget,  var  Salerno  det 
eneste  Sted,  hvor  Traditionen  om  den  græske  Medicin  var  bevaret, 
fra  10de  Aarhundrede  var  dets  Ry  saa  stort,  at  de  salernitanske 
Læger  kaldtes  til  fremmede  Hoffer  som  Livlæger,  fornemme  Syge 
søgte  dertil,  og  Salerno  var  det  eneste  Sted,  hvor  en  høiere  medi- 
cinsk Uddannelse  var  at  finde.  En  fastere  Organisation  fik  Skolen 
ved  den  allerede  1140  af  Kong  Roger  af  Sicilien  givne  Medicinal- 
instruks, der  senere  (1241)  blev  udvidet  af  Hohenstaufferen  Frede- 
rik II,  hvorefter  der  krævedes  en  Slags  Examen  og  Attest  for  at 
udøve  Lægegerning,  og  Salerno  blev  derved  Forbilledet  for  de  nye 
medicinske  Skoler  i  Italien  og  Frankrig,  der  snart  efter  dukkede  op 

ved  de  første  Universiteter  og  bragte  Skolen  i  Salerno  i  Forfald. 
Det  sidste  Spor  af  den  tabte  sig  først  1811,  da  Napoleon  lukkede 
den.  — 

Som  et  af  Salernoskolens  vigtigste  litteraire  Produkter  —  sikkert 
Verdenslitteraturens  populæreste,  medicinske  Værk,  siger  Baas  —  galdt 
i  lang  Tid  det  berømte,  anonyme  Regimen  sanitatis  Salernitanum, 
stilet  til  Robert  af  Normandiet,  Vilh.  Erobrerens  Søn  („Anglorum  regi  scri- 
bit  Schola  tota  Salerni"  er  Indledningen  i  de  fleste  Haandskrifter),  et  i 
Hexametre  affattet,  for  Lægfolk  beregnet  Skrift  om  Diætetik  og  Terapi, 
oprindelig  paa  350  Vers,  senere,  i  de  utallige  Udgaver  (Choulant  nævner 
107),  løbende  op  til  mange  Tusind,  men  en  rig  Tilvækst  i  Kildestudiet  af 
Skolen  var  Medicinalhistorikeren  A.  HenscheVs  Fund  1846  i  Magdalene 
Gymnasiets  Bibliothek  i  Breslau  af  en  Pergamentkodex  fra  sidste  Del  af 
12te  Aarh.,  der  indeholdt  35  Skrifter  fra  Skolens  Blomstringstid,  de  fleste 
hidtil  ukendte.  Fundet  gav  Stødet  til,  at  de  Renzi  gennemsøgte  Bibliothe- 
kerne  i  Salerno,  Monte  Cassino  og  andre  italienske  Klostre,  hvoraf  et  rigt 
Resultat  er  nedlagt  i  den  5  Bind  store  Collectio  Salernitana,  Napoli 
1852 — 59,  som  de  Renzi  udgav  i  Forening  med  Henschel  og  Daremberg, 
der  ikke  er  afsluttet,  da  pekuniære  Offre  stansede  Arbeidet. 

(En,  som  det  synes,  i  høi  Grad  værdifuld  Supplering  af  det  afbrudte 
Værk  er  imidlertid  fremkommet  i  nyeste  Tid.  Ansporet  ved  den  høist 
interessante,  historisk  medicinske  Udstilling  i  Rom  under  den  X.  Læge- 
kongres, gav  Piero  Giacosa,  farmakologisk  Prof.  i  Turin,  sig  i  Gang  med 
at  fortsætte  de  Renzi's  Ransagning  af  italienske  Bibliotheker,  og  fra  hans 
Haand  fremkom  1901  (Turin)  et  pragtfuldt  udstyret  og  meget  kostbart 
Arbeide  Magistri  Salernitani  nondum  editi,  der  af  dets  Anmelder, 
(i  Virchow-Hirsch  jahresb.,  1901)  Pagel,  i  begeistrede  Ord  omtales  som  en  for 
Medicinens  Historie  uudtømmelig  Kilde,  visende  endnu  uanede  Skatte  i 
de  italienske  Bibliotheker  til  Studiet  af  Middelalderen,  „bydende  Arbeide 
for  hele  Generationer  af  Medicinalhistorikere";  det  er  ledsaget  af  mang- 
foldige Tavler  med  Afbildninger  af  Amuletter,  Instrumenter,  Fototypier  af 
Haandskrifter  især  fra  Bibliothekerne  i  Turin  og  Bibi.  Angelica  i  Rom; 
Værket  findes  i  vort  kgl.  Bibi.).  — 

Trods  disse  Fund  er  dog  Skolens  Oprindelse  ikke  klar;  de 
Renzi's  Opfattelse,  at  den  var  Benediktinernes  Værk,  benægtes  af 
Andre,  saaledes  af  Haeser  og  navnlig  af  E.  Meyer  (Gesch.  d.  Botanik, 
1857  3.  Bd.),  der  mener  den  udgaaet  fra  et  oprindeligt  hemmeligt 
Lægelaug,  der  først  senere  optraadte  som  offentlig  Skole.  I  hvert 
Fald  udviklede  den  sig  ret  uafhængigt  af  Klerus  og  Paven,  hvis 
Indblanding  dens  Herrer,  Kongerne  af  Sicilien,  ugerne  saa,  og  som 
et  Udslag  af  Skolens  mere  læge  Karakter  pleier  netop  at  frem- 
hæves, at  der  her  virkede  kvindelige  Lærere.  En  af  disse,  den  tvivl- 
somme Trotula,  vil  vi  senere  stifte  Bekendtskab  med. 

Et  Vendepunkt  i  Skolens  Historie  var  i  Midten  af  Ilte  Aar- 
hundrede  Ankomsten  af  en  Mand,  der,  skøndt  han  er  blevet  kaldet 

„Magister  orientis  et  occidentis",  fordi  han  var  den  første,  der  bragte 
den  arabiske  Lægekunst  til  Vesten,  dog  neppe  var  meget  andet  end 
en  Kompilator  og  Plagiator,  nemlig  Constantinus  Africanus. 
Han  var  født  i  Karthago  i  Begyndelsen  af  Ilte  Aarhundrede,  og 
et  40  Aars  Ophold  paa  Reiser  i  Orienten  havde  gjort  ham  fortro- 
lig med  Arabernes  Sprog  og  Videnskab.  Efter  Legenden,  der  skal 
være  tvivlsom,  blev  han,  da  han  kom  hjem,  paa  Grund  af  sin  store 
Viden  betragtet  som  en  Troldmand,  maatte  flygte  til  Salerno,  hvor 
han  forklædte  sig  som  Tigger,  men  blev  genkendt  og  røbet  for  Nor- 
mannerhøvdingen Robert  Guiscard,  der  gjorde  ham  til  sin  Privat- 
sekretair. 

Om  hans  Virksomhed  i  Salerno  og  Forhold  til  Lægelauget 
vides  intet  Sikkert.  De  vigtigste,  biografiske  Oplysninger  om  ham 
overhovedet  skyldes  Petrus  Diaconus,  der  var  Munk  i  Monte  Cas- 
sino  og  foruden  Klosterets  Krønnike  har  skrevet  om  dets  berømte 

Mænd  (P.  D.,  Monachus  et  Bibliothecarius  Casinens.,  de  viris  illustr.  ejusd.  sacri 
Archisterii,  i  J.  Graevii  Thesaur.  antiquit.  et  histor.  Italiæ,  Lugd.  1723,  T.  IX.,  kgl. 

Bibi.),  derefter  synes  det  at  være  Constantins'  Fortjeneste  at  have 
omdannet  det  gamle  Lægelaug,  der  havde  virket  hemmeligt,  uden 
Publikationer,  til  en  offentlig,  medicinsk  Læreanstalt.  Men  i  sidste 
Trediedel  af  Aarhundredet  indtraadte  han  som  Munk  i  Monte  Cas- 
sino,  paa  det  Tidspunkt,  da  Desiderius,  den  senere  Pave  Victor  III, 
var  Abbed,  og  blev  der  til  sin  Død  (ca.  1087),  og  her  var  det  han 
udfoldede  sin  Virksomhed  som  Forfatter,  foruden  af  selvstændige 
Værker  dog  væsentlig  som  Oversætter  af  græske  og  arabiske  Skrif- 
ter, hvis  Forfattere  han  ikke  altid  nævner  ved  Navn,  hvorfor  han 
har  faaet  Skin  af  at  usurpere  som  Eget,  hvad  der  var  Andres.  — 
Ved  hans  Hovedværk  Liber  Pantegni,  en  Oversættelse  af  Ali 
Abbas,  fik  Anatomien  først  Fæste  i  Salerno,  hvor  Sektioner  væsent- 
lig dreves  paa  Svin  (Kophon's  Anatomia  pore  i),  men  ellers  var 
det  mest  arabiske  Forfattere  af  anden  Rang,  han  oversatte,  thi  Rha- 
zes,  Avicenna,  Abulkasem  blev  først  senere  kendte,  og  hans  Be- 
tydning for  Occidentens  Kendskab  til  den  arabiske  Litteratur  træder 
derfor  i  Skygge  for  andre  Oversætteres,  der  senere  skal  nævnes, 
og  som  bidrog  til  at  afgøre  Kampen  i  Salerno  mellem  græsk  og 
arabisk  Lægekunst  til  Fordel  for  den  sidste.  Mange  af  Constantin's 
Værker  er  tabte,  andre  endnu  utrykte,  og  af  de  trykte  er  en  Del 
uægte;  første  Gang  udkom  de  i  Basel  1536. 

Mindst  af  Alt  havde  Salernoskolen  bragt  Kirurgien  Udbytte,  og 
end  mindre  blev  dette  Tilfældet,  da  den  arabiske  Indflydelse,  med 

sin  Forkærlighed  for  Pyroteknik,  blev  herskende,  men  i  den  tarve- 
ligste Skikkelse  fremtræder  vel  Obstetriken.  Skøndt  Methodikernes 
Lære  havde  fundet  en  Forkæmper  ved  en  salernitansk  Læge  Ga- 
riopontus,  der  var  en  Samtidig  af  Constantinus,  synes  Soranos' 
obstetriciske  Skrifter  ikke  at  have  sat  mindste  Spor  her,  rimeligt 
nok,  da  Fødselshjælpen  jo  var  Lægerne  uvedkommende,  og  var  lagt 
i  Jordemødrenes  Hænder.  —  I  det  Par  korte  Kapitler  (Summi  in  omni 

philosophia  viri  C.  Africani  Medici  operum  reliqua  .  . .  Basil.,  1536,  6te  Bogs  15de — 

16de  Cap.;  kgi.  B.),  hvor  Constantinus  afhandler  Dystokien  og  Placenta- 
retention, er  der  ikke  mere  Tale  om  manuelle  Indgreb,  men  hvor 
Kvinden  ses  „in  partu  laborantem",  skal  der  anvendes  Bade  med 
Afkog  af  Foenum  graecium,  Malva,  Semen  lini  eta,  Indgnidninger 
af  Underliv  og  Hofter,  Nysemidler  og  til  Slut:  „ambulet  per  loca 
declivia  suaviter". 

Med  større  Føie  kunde  man  maaske  have  ventet  en  fyldigere 
Fremstilling  af  Fødselshjælpen  i  det  Værk,  der  under  Titlen  Liber 
curandarum  ægritudinum  mulierum  ante  in  et  post  par- 
tu m  er  blevet  tillagt  Forfatterinden  Trotula,  en  af  de  suppone- 
rede, kvindelige  Læger  i  Salerno,  der  altsaa  ifølge  sit  Køn  netop 
maatte  formodes  at  sidde  inde  med  Erfaring  og  Kundskab  i  den 
praktiske  Fødselshjælp.  Fraset  at  denne  Forventning  ganske  bliver 
skuffet,  er  maaske  selve  dette  kvindelige  Forfatterskab  noget  tvivl- 
somt. —  Bogen  forelaa  trykt  1544,  men  allerede  faa  Aar  efter,  da  den 
tidligere  nævnte  Casp.  Wolph  i  Basel  udgav  den  (1566),  skiftede  Trotula 
Køn,  idet  Wolph  opstillede  den  Hypotese,  at  Forfatteren  var  Eros,  Keiser- 
datteren Livia's  Læge  og  Frigivne,  og  Titlen  blev  da:  Trotulae  sive  po- 
tius  Erotis  medici  liberti  Juliae  mulierum  liber,  hvilket  varede  til 
17de  Aarh.,  da  Thomas  Bartholin  protesterede  mod  dette  Forfatterskab 
saavel  som  mod  Trotulas  og,  uden  dog  at  motivere  det,  i  sine  Disserta- 

tationer  om  „læseværdige  Bøger"  (De  libris  legendis,  DissertationesVII,  Hafnia  1676) 

blot  siger,  at  Forfatteren  var  en  salernitansk  Læge.  I  den  6te  af  Disser- 
tationerne, hvor  det  Spørgsmaal  afhandles,  om  Kvinder  bør  læse  Noget, 
nævnes  Bogen  som  meget  lærerig  for  saadanne.  —  Med  Argumenter  der- 
imod hævdede  senere  Jenaprofessoren  C.  G.  Gruner  (Delectus  Dissert.jenen- 
sium,  Vol.  II,  Heidelberg  1783)  det  samme,  at  Forfatteren  var  en  salernitansk 
og  tilmed  en  kristen  Læge.  Sproget,  siger  han,  taler  bestemt  mod  en  For- 
fatter paa  August's  Tid,  ikke  mindre,  at  der  i  Bogen  nævnes  Kosmetika, 
som  brugtes  af  sarazenske  Kvinder,  og  som  Bevis  for  et  langt  senere 
Forfatterskab  bemærkes,  at  der  i  Skriftets  sidste  Kapitler  tales  om  en 
„Magister  Geraldus  med  Briller"  og  om  en  Recept  med  „aqva  vitæ  de 
vino  meliore  destillata".  —  I  sin  Introduktion  til  Værket  over  Paré  vil 
Malgaigne  løse  disse  Gaader  ved  at  give  de  talrige,  stærkt  forvanskede 
Haandskrifter  Skylden.  Der  er  to  Trotulæ,  en  „minor"  med  hygieiniske 
og  kosmetiske  Recepter,  og  en  „major",  der  omhandler  Kvindesygdomme 

og  Fødselshjælp;  Forfatter  nævnes  intetsteds,  Trotula  omtales  i  3die  Per- 
son. Da  nu  de  Renzi  har  vist,  at  der  midt  i  1 1te  Aarhundrede  i  Salerno 
levede  en  ved  sin  Lærdom  berømt  Matrone,  Trotula,  af  Familien  Ruggiero, 
mener  Malgaigne,  at  Bogen  sandsynlig  er  skrevet  til  Erindring  om  hende 
af  en  kort  efter  Constantin's  Tid  levende,  salernitansk  Læge.  —  Det  se- 
neste og  vistnok  det  vægtigste  Indlæg  i  Debatten  om  dette  tvivlsomme 
Forfatterskab  skyldes  imidlertid  de  Renzi,  og  efter  det  skulde  Trotula  atter 
indtræde  i  de  kvindelige  Forfatteres  Række,  de  Renzi  opstiller  nemlig 
(Coli.  Salemit.  Bd.  I,  p.  152)  den  Gisning,  at  Trotula  de  Ruggiero  var  gift  med 
Giovanni  Plaieario  sen.  (ca.  1080 — 1 100),  Stamfaderen  til  en  berømt  Læge- 
familie i  Salerno  (hvorom  s.),  og  at  hun  har  virket  som  Læge,  finder  han 
et  Bevis  for  i  et  Citat  hos  en  senere  Forfatter  af  Plaieario  Slægten  (Mat- 
teo  Plaieario),  hvor  Giovanni  Plateario  jun.s  „Moder"  omtales  som  ha- 
vende behandlet  en  fornem  Dame  for  hysteriske  Tilfælde  med  de  og  de 
Midler.  Paa  Grund  heraf  vil  de  Renzi  rehabilitere  Trotula  som  Forfatter- 
inde til  Bogen. 

At  denne  væsenlig  er  en  Komplilation  efter  Constant.  Africa- 
nus,  at  Kophon  citeres,  taler  tydeligt  nok  for  det  salernitanske  Ud- 
spring, og  dette  fremgaar  ogsaa  af  Følgende.  Verseformen  for  det 
ovennævnte,  længe  kendte  „Regimen  sanitat.  Salernitanum"  synes 
at  have  tjent  til  Forbillede  for  andre  litterære,  salernitanske  Pro- 
dukter. I  de  RenzVs  Fund  af  Haandskrifter  forekommer  et  „Poema 
medicum  de  secretis  mulierum",  uden  Forfatternavn,  der  første  Gang 
er  udgivet  i  4de  Bind  af  hans  „Collect.  salernitana".  Digtets  første 
Bog  omhandler  Gynækologi  og  Obstetrik  og  viser  sig  som  Kopi  af 
Trotula;  2den  Bog  „de  ornatu  mulierum"  —  med  Overskrifter  over 
Versene  som:  de  evulsione  pilorum,  de  capillis  tingendis  in  nigrum 
colorem,  in  citrinum  colorem,  de  rubore  in  faciem  inducendo,  de 
fetore  sub  ascellis  etc.  —  er  en  fri  Omskrivning  af  Kapitler  hos 
Trotula. 

Hvad  nu  specielt  dennes  Fremstilling  af  Obstetriken  angaar,  da 
er  Standpunktet  som  hos  Constantinus  Africanus.  „Ante  omnia  re- 
currendum  est  ad  Deum"  lyder  først  Raadet  ved  indtrædende  Van- 
skeligheder under  Fødslen,  og  derefter  iværksættes  en  Cyklus  af 
mystiske  Midler:  Magneter  i  høire  Haand,  Omgjorden  med  friske 
Slangehamme,  Ørneexkrementer  per  os  etc,  og  der  afsluttes,  hvis 
Fosteret  imedens  er  dødt,  med  det  drastiske  Middel,  at  den  Fø- 
dende lægges  paa  Lagen,  som  4  stærke  Mænd  holde  i  Hjørnerne, 
og  nu  leges  Himmelspræt,  „sic  statim  pariet,  Deo  favente".  Til  ma- 
nuelt Indgreb  gives  kun  ét  Sted  en  ubestemt  Antydning,  hvor  nem- 
lig Barnet  træder  ud  paa  utilbørlig  Vis,  med  Fødder  eller  Arme, 
skal  Jordemoderen  med  lille,  blød    Haand,  fugtet  med  Dekokt  af 


124 

Semen  lini  og  Foenum  graecum,  bringe  det  paa  Plads  „in  locum 
suum,  ordine  recto".  Muligvis  heri  kan  ses  en  Anvisning  til  Vending 
paa  Hovedet.  —  Men  derimod  overraskes  man  ved,  saavel  i  Tro- 
tula's  Skrift  som  i  „Poema  medicum"  at  finde  Raad  mod  Perinæal- 
ruptur,  nemlig  3 — 4  Silkesuturer,  og  for  at  forebygge  Rift  at  lægge 
en  pølseformet  Lærredstampon  op  i  Anus,  der  ved  sit  Tryk  mod 
forreste  Rektalvæg  under  Veerne,  naar  Fødslen  stunder  til,  skulde 
hindre  Bristning  (Trotula,  Cap.  xx,  ed.  Spach,  p.  50),  Forskrifter,  der  lade 
Kossmann  og  Hergott  fælde  en  mildere  Dom  om  Trotula,  end  Sie- 
bold  gjorde,  og  hvori  de  Fleste,  vel  med  Rette,  har  fulgt  denne 
sidste. 

Men  nok  saa  paafaldende  som  disse,  om  en  mere  moderne 
Forløsningskunst  mindende  Anvisninger  hos  Trotula,  er  dog  en 
Hentydning  til  Symfysiotomi  ved  Bækkendeformitet,  der  forekom- 
mer i  nogle  af  Versene  i  „Regim.  sanit.  Salernit.".  I  Digtets  Pars 
nona,  Cap.  40:  „de  partu  in  mala  pelvis  confirmatione"  {de  Renzi,  I, 
p.  513)  er  der  1 1  Verselinier,  med  ikke  faa  sikkert  forvanskede  Ord 
i  Texten,  hvis  Mening  imidlertid  er  tydelig  nok  og  gaar  ud  paa  at 
anbefale  Symfysiotomi  i  Tilfælde  af  Bækkenforsnævring,  hvor  ikke 
Lucina  (!)  kræver  Keisersnit,  „Symphyseos  pubis  dissectio  rite  pe- 
racta"  vil  her,  siges  der,  kunne  bringe  baade  Barn  og  Moder  Hjælp, 
og  en  Hjælp  der  er  mildere  og  hensigtsmæssigere,  end  nogen  anden, 
og  vil  kunne  gentages,  saa  tit  Naturen  byder  det! 

Hvorvidt  nu  denne  Henvisning  til  Symfysiotomi  som  en  held- 
bringende Operation  ved  Bækkenforsnævring  virkelig  var  et  Udtryk 
for  Operationens  Udførelse  allerede  da  i  Italien,  kan  jeg  Intet  op- 
lyse om;  i  middelalderlig,  obstetricisk  Litteratur  er  mig  ellers  intet 
Spor  til  Kendskab  herom  bekendt;  det  Sted,  hvor  det  maaske  laa 
nærmest  at  søge  saadant,  var  vel  i  anden,  salernitansk  Litteratur,  i 
hvilken  Henseende  særlig  kunde  tænkes  paa  den  berømte  Læge- 
familie Platearius,  der  i  flere  Generationer  i  Ilte — 12te  Aarhun- 
drede  virkede  i  Salerno  gennem  Repræsentanter,  bærende  Fælles- 
navnene Johannes  og  Mathæus.   I  det  Værk,  Practica  brevis(i 

Udg.  1497,  Venet.,  kgl.  B.,  sammen  med  Serapion  og  A.),    der    tilskrives   Joh. 

Platearius  sen.,  Trotula's  formentlige  Ægtefælle,  er  der  kun  offret 
Gynækologien  faa  Kapitler,  mest  om  Menstruationsanomalier,  Saty- 
riasis,  involuntair  Erektion  etc,  men  Fødselshjælpen  ingen,  og  i 
andre  salernitanske  Lægeskrifter  i  de  Renzi's  Samling  har  jeg  ikke 
fundet  Spor  til  Omtale  af  Symfysiotomien.  —  Besynderligt  nok,  blev 
det  jo  i  hvert  Fald  atter  Italien,  der  i  Midten  af  forrige  Aarhun- 

drede  gennem  Morisani  i  Neapel  paany  slog  til  Lyd  for  Symfysioto- 
mien  og  gav  Stødet  til,  at  denne  atter  blev  en  Nutidsoperation,  efterat 
den  saalænge  havde  været  skrinlagt  siden  Pariserstudenten  Sigaulfs 
første  Forsøg  1777.  — 

Forsaavidt  nu  Salernoskolen  paa  andre  Omraader  i  Lægekun- 
sten blev  et  Lyspunkt  i  Middelalderens  og  Skolastikens  mørke  Tid, 
høstede  Fødselshjælpen  neppe  stort  Udbytte  deraf,  og  end  mindre 
blev  dette  Tilfældet,  da  Arabernes  Lære  yderligere  trængte  frem  i 
Vesten,  gennem  Oversættelser  blev  Alles  Eje  og  derved  Grundlag 
for  det  videnskabelige  Liv  i  et  langt  Tidsrum. 

Disse  Oversættelser  (Perversiones,  snarere  end  Versiones,  har 
man  kaldt  dem  paa  Grund  af  det  mishandlede  Latin,  hvori  de  er 
affattede),  udgik  især  fra  Toledo  ved  Gerard  de  Cremona,  hvis 
Virksomhed  falder  i  Midten  af  12te  Aarhundrede.  Tilfældet  førte 
ham  til  Spanien.  Da  han  ikke  i  Italien  kunde  skaffe  sig  en  latinsk 
Oversættelse  af  „Almagestes"  (det  af  Ptolemæus  forfattede  Hoved- 
værk over  Astronomien),  gik  han  til  Toledo  for  at  finde  en  arabisk 
Oversættelse.  Han  blev  der  Størstedelen  af  sit  Liv,  lærte  Arabisk 
og  overfor  de  litterære  Skatte,  han  saa  i  Toledo,  gav  han  sig  ind 
paa  Oversætterarbeidet,  tildels  tilskyndet  og  beordret  dertil  af  Kei- 
ser Frederik  Rødskæg.  —  For  Medicinens  Vedkommende  omfatter 
hans  Oversættelser  Koryphæerne  blandt  Araberne,  Avicenna's  „Ca- 
non", der  var  oversat  1150,  Rhazes'  „ Liber  ad  Almansorem",  Abul- 
kasem  og  Serapion.  Over  70  latiniserede,  arabiske  Værker  foreligge 
fra  hans  Haand,  og  skøndt  han  altsaa  hører  til  de  berygtede  „Bar- 
barolatini"  og  er  behandlet  stedmoderligt  i  alle  historiske  Diction- 
naires,  er  der,  siger  Malgaigne,  Faa,  Videnskaben  skylder  saa  Meget, 

(„assurement  une  des  plus  larges  intelligences  du  moyen-åge",  Ledere,  Hist.  de 

la  Med.  arabe).  —  Sine  Hovedværker  testamenterede  Gerard  til  et  Klo- 
ster i  Cremona,  hvor  han  blev  begravet  (1187),  derfra  kom  de  til 
Bologna,  hvis  tidligt  grundlagte  Universitet  (12te  Aarh.s  Slutning) 
høstede  Frugterne  deraf. 

Til  Udbredelse  af  den  arabiske  Lærdom  bidrog  i  ikke  ringe 
Grad  de  talrige,  jødiske  Skoler  i  Spanien,  i  Granada,  Toledo  og 
Cordova;  en  jødisk  Læge,  Ferragius  i  Girgenti,  oversatte  (ca.  1280) 
Rhazes  „Continens"  efter  Ordre  af  Karl  I  af  Neapel,  der  havde 
sendt  et  Gesandtskab  til  Kongen  af  Tunis  for  at  faa  et  Exemplar. 

Sin  Hovedbetydning  fik  nu  denne,  i  Ilte  Aarh.  begyndte,  i 
13de — 14de  kulminerende  Arabisme  ved  det  Præg,  den  i  saa  høi 

Grad  bidrog  til  at  sætte  paa  Occidentens  Aandsliv,  et  Præg,  der 
karakteriserer  sig  som  Skolastikens.  Arabernes  Lyst  til  naturfiloso- 
fisk Spekulation  og  spidsfindig  Dialektik  efter  Aristoteles'  Forbillede 
fandt  gunstig  Modtagelse  hos  det  i  Magt  voksende  Hierarki,  der  ad 
denne  Vei,  ved  dialektiske  Formler  og  Ordkløveri,  søgte  at  slaa 
Bro  mellem  de  profane  Videnskaber,  Kirkens  Dogmer  og  apriori- 
stiske  Meninger.  For  Filosofi  og  Theologi  et  Ideal,  blev  Skolastiken 
en  Undergang  for  Natur-  og  Lægevidenskab,  som  for  al  fri  Forsk- 
ning, og  specielt  for  Lægekunsten  blev  dette  Tidsrum,  det  13de — 
14de  Aarhundrede,  et  af  de  goldeste,  hvor  Fremskridt,  grundet  paa 
Erfaring  og  Iagttagelse,  var  udelukket,  hvor  Galen,  Aristoteles  og 
Avicenna  nød  guddommelig  Ærefrygt  og  fanatisk  Tilslutning.  —  Og 
dog  var  det,  besynderligt  nok,  netop  i  dette  Tidsrum,  at  de  første 
Universiteter  grundedes,  enkelte  af  verdsligt  Udspring,  med  keiser- 
lige Privilegier  og  derfor  mere  uafhængige  af  Kirken,  saaledes  de 
af  Pavedømmets  uforsonlige  Modstander,  Keiser  Frederik  II,  i  Ita- 
lien stiftede  Skoler  (Neapel,  Messina),  andre,  og  Flertallet,  udgaaede 
fra  Katedralskolerne,  staaende  under  Kirkens  Indflydelse  og  derfor 
hæmmende  al  fri  Lære  og  Forskning,  saaledes  overalt  i  Tyskland, 
England,  Frankrig  og  Spanien.  — 

Vi  skulle  da  i  korte  Træk  berøre  Obstetrikens  Stilling  i  dette 
Tidsrum,  navnlig  forsaavidt  den  paavirkedes  af  og  delte  Skæbne 
med  andre  Grene  af  Lægevidenskaben,  Anatomien  og  Kirurgien,  og 
samtidig  fremhæve  enkelte  af  de  Repræsentanter,  der  her  særligt 
blev  et  Udtryk  for  Tidens  videnskabelige  Retning.  — ■ 

Mærkeligt  nok,  og  vel  egentlig  ganske  med  Urette,  er  her  en 
Kirkens  Mand  kommet  til  at  spille  en  vis  Rolle,  netop  som  oply- 
sende Exempel  paa  Fødselshjælpens  sørgelige  Tilstand,  nemlig  Do- 
minikaneren Albertus  Magnus,  alias  Albert,  Greve  af  Bollstadt. 
Han  var  af  tysk  Æt,  stammede  fra  Schwaben  og  traadte,  efter  at 
have  studeret  i  Pavia,  tidligt  ind  i  Dominikanerordenen.  Som  Geist- 
lig indtog  han  en  fremragende  Stilling,  først  som  teologisk  og  filo- 
sofisk Lærer  i  forskellige  Byer,  og  navnlig  med  Berømmelse  i  Paris, 
senere  havde  han  som  Ordensprovincial  Tilsyn  med  Klostersko- 
lerne i  Tyskland,  var  en  kort  Tid  Biskop  i  Regensburg,  men  levede 
derefter  Resten  af  sit  Liv  i  Kolln,  hvor  han  i  høi  Alder  døde  ca. 
1280.  —  Hans  videnskabelige  Interesser  var  vidtsvævende,  thi  de 
omfattede  ikke  blot  Teologi  og  Filosofi,  men  nok  saa  meget  Natur- 
videnskaben, især  Botanik,  og  fra  disse  sidste  Felter  er  det  vel,  at 

han  ogsaa  streifede  ind  paa  Lægevidenskaben.  Han  er  som  For- 
fatter snart  blevet  hævet  til  Skyerne,  snart  haanet  og  spottet.  Sag- 
net fortæller,  at  han  var  saa  lille  af  Vækst,  at  Paven  bød  ham  reise 
sig  fra  sine  Knæ,  da  han  stod  for  ham;  naar  derfor  Eftertiden  har 
givet  ham  Tilnavnet  „den  Store",  bunder  det  vel  i  hans  Fortjene- 
ster som  Teolog  og  Filosof  og  især  som  Forfatter  paa  Zoologiens 
og  Botanikens  Omraader,  mindst  af  Alt  som  medicinsk  Skribent. 
Som  saadan  omtales  han 
overhovedet  slet  ikke  i 
en  af  de  fyldigere  Frem- 
stillinger af  hans  Be- 
tydning som   Forfatter 

(E.  Meyer,  Deut.  Musæum, 
Leipzig,  1858),  Og  hvor  det 

ellers  sker,  har  han  i 
denne  Egenskab  kun 
høstet  Spot  og  netop 
paa  Grund  af  det  ham 
tillagte  Skrift:  de  seere- 
tis  mulierum;  „veri- 
table rapsodie,  hvis  røde 
Initialer  synes  bereg- 
nede paa  at  give  Bogen 
et  mere  kabalistisk  Skær 
og  lader  den  værdige 
Prælat  faa  Præg  af  en 
lav  Troldkarl"  (Pouchet, 


Fig.  21.  Fødestue  fra  Jac.  Rueff's  Hebammenbuch  etc, 
Franckfort  a.  M.,  1580,  kgl.  B.). 


Hist.  des  scienc.  naturell.  au  moyen-åge  ou  Albert  le  Grand  et  son  époque,  Paris 

1853),  og  specielt  hvad  Obstetriken  angaar,  figurerer  Skriftet  i  næsten 
alle  Medicinalhistorier  som  et  jammerligt  Makværk,  der  har  skaffet 
dets  Forfatter  Epiteton  som  „liderlig  Prælat"  og  „Jordemoder".  — 
Fraset  nu  den  tvivlsomme  Part,  han  har  i  Skriftet,  var  Albert  Mag- 
nus som  Dominikaner  udelukket  fra  Alt,  hvad  der  hedder  praktisk 
Lægegerning,  og  han  skriver  derfor  ikke  fra  dette  Synspunkt,  men 
som  Naturfilosof,  fanget  af  Interesse  for  Aristoteles'  og  AvicenncCs 
teoretiske  Spekulation  over  Konceptionens  Fysiologi  og  ikke  mindst 
for  Astrologiens  Indflydelse  paa  Svangerskab,  Fosterudvikling  og 
Fødsel.  Thi  Skolastikens  Tid  var  jo  den  middelalderlige  Overtros 
Tid,  hvor  den  fra  Orienten  udgaaede  Mystik  blomstrede,  og  Grun- 
den  blev   lagt   til    Læren   om   Stjernernes   Indflydelse   paa   Fødsel 

(Fig.  21)  og  om  den  sympatiske  Sammenhæng  mellem  Stjernebille- 
derne, især  Dyrekredsens,  og  de  enkelte  Legemsdele  eller  Organer, 
der  hvert  især  styredes  af  et  saadant,  exempelvis  Genitalia  af  Skor- 
pionen (Fig.  22).  I  Afsnittet  „de  formatione  foetus"  i  „Secreta 
mulierum"  spiller  Planeterne  en  stor  Rolle,  hvad  Anlæg  af  Tempe- 
rament og  Tilbøieligheder  angaar,  saavelsom  for  Organernes  og  Funk- 
tionernes Udvikling  og  ikke 
mindst  i  Læren  om  Dannel- 
sen af  Monstra.  —  Det  egent- 
lige, obstetriciske  Afsnit  er 
kun  en  Kompilation  fra  Hip- 
pokrates,  Galen  og  Avicen- 
na;  i  Kapitlet  „de  exitu  foe- 
tus ex  utero"  henvises  væ- 
senligt blot  til,  at  hos  nogle 
Kvinder  er  Fødselssmerten 
større  end  hos  andre,  fordi 
Fosteret  frembyder  en  Fod 
eller  Haand,  „tune  obstetri- 
ces  foetum  diligenter  retru- 
dunt  et  ex  illo  generatur 
maximus  dolor".  Voldsom- 
heden af  den  her  antydede 
Indgriben  fra  Jordemoderens 
Side  er  det  maaske  Alb.  Mag- 
nus sigter  til,  naar  han  andet- 
steds bemærker,  at  der  ofte 
under  Fødslen  sker  en  Brist- 
ning af  Perinæum  til  Anus",  ita  ut  ista  duo  foramina  fiunt  unum 
et  tune  obstetrices  discrete  utuntur  quodam  ungento,  ungentes  vul- 
vam";  Trotula's  fortræffelige  Raad  i  saa  Tilfælde  at  lægge  Silke- 
suturer kender  A.  Magnus  altsaa  ikke. 

I  den  Belysning  maa  vel  det  Alb.  Magnus  tillagte  gynækologi- 
ske Forfatterskab  ses,  og  tilmed  har  han  her  kritikløst  faaet  Skylden 
for  Alt,  hvad  der  gennem  uvidende  og  forsætlig  forvanskende  Af- 
skrivere er  kommet  til  at  seile  under  hans  Navn  i  det  21  Folianter 
store  Værk,  der  ved  Dominikanerordenens  Foranstaltning  samlet  ud- 
kom i  Lyon  1561,  og  hvoraf  altsaa  Skriftet  „de  secretis  mulierum" 
udgør  en  lille  Part.  —  Om  denne  sidste  er  det  vel  ret  sikkert  godt- 
gjort, at  den  ikke  direkte  tilhører  Albertus  Magnus,  men  en  af  hans  Elever 


Fig.  22.  (Efter  Ketham's  Fascicul.  medicinae, 
Venet.  1491,  kgl.  B.). 

Henrik  af  Sachsen  eller  Thomas  de  Cantimbré.  Under  det  førstnævnte 
Navn  er  der  allerede  fra  1 489  en  Udgave  med  Titel :  Heinr.  de  Saxonia,  Alb. 
Magni  discipuli  de  secretis  mulierum  (Udg.  Franckf.  1515;  kgl.  B.)  Og  med  Overskrift: 
„quem  ab  Alberto  excerpsit",  som  ogsaa  denne  i  Teksten  omtales  i  3die 
Person.  Fra  anden  Side,  saaledes  navnlig  E.  Meyer  (Gesch.  d.  Botanik,  1857, 
4.  Bd.  p.  7)  gøres  gældende,  at  Excerptet  snarere  gælder  et  ældre  Skrift 
„de  natura  rerum"  i  20  Bøger  (endnu  ikke  trykte),  som  ogsaa  er  blevet 
tillagt  Albert  Magnus,  hvad  dog  allerede  Dominikaneren  Petro  de  Prussia, 
der  1 482  skrev  hans  Biografi,  har  tilbagevist  og  godtgjort,  at  Forfatteren  er 
Thomas  de  Cantimbré  (Th.  Cantipratinus,  alias  Th.  Brabantinus),  der  var 
Kannik  i  Abbediet  Cantimbré  ved  Cambrai  og  en  Tid  lærte  hos  Alb.  Mag- 
nus i  Kolln. 

Den  Andel,  denne  har  havt  i  Skriftet  „de  secretis  mulierum", 
er  saaledes  vistnok  meget  tvivlsom,  de  første  Afskrivere  har  vel  som 
Relief  benyttet  hans  Navn,  deraf  maaske  Forklaringen  for  det  umaade- 
lige  Antal  Udgaver  og  det  lange  Tidsrum,  hvori  den  udkom.  I  Hain's 

Katalog  (Repertor.  bibliogr.  in  quo  libri  omnes  ab  arte  typogr.  invent.  usqve  ad  annum 
M.  D.  typis  impressi  . . .  recensentur,  Paris  1820)  er  der  20  Udgaver  indtil  Aar 
1500,  i  Pellechefs  (Catal.  gén.  des  Incunables  des  Bibi.  publ.  de  France,  Paris 

1897)  18,  men  naar  der  ses  hen  til,  at  Skriftet  vedblev  at  udkomme 
efter  Rosslin's  og  mange  andre,  specielt  obstetriciske  Værkers  Frem- 
komst, helt  op  til  1758  (i  fransk  Oversættelse:  Les  admirables  secrets  d' Al- 
bert le  grand,  Lyon),  altsaa  et  Publikationstidsrum,  fra  den  foregivne 
Forfatters  Død,  af  nær  5  Aarhundreder,  er  det  en  Succes,  der  vel 
kun  kan  forklares  ved,  at  det  en  Tidlang  har  tilfredsstillet  Tidens 
videnskabelige  Tendens,  og  at  det  bar  den  store  Mands  Navn,  thi 
Albertus  blev  en  Autoritet,  man  citerede,  saaledes  ogsaa  Rosslin 
selv.  — 

Der  har  dog  heller  ikke  manglet  nedsættende  Kritik  ogsaa  fra 
tidlig  Tid,  thi  Vesal  omtaler  et  Sted  („Fabrica",  1543,  v,  15,  p.  531),  at  han 
som  14aarig  Dreng  søgte  anatomisk  Lærdom  hos  Alb.  Magnus,  men 
han  sætter  ham  ikke  høit:  „Haec  memini  me  . . .  in  Alberti  illius 
magni  indoctissimo  de  virorum  mulierumque  secretis  libro  ae  in 
quodam  Michaele  Scoto  non  minus  indocto  quam  barbaro  legisse". 
Nævnte  Michael  Scott,  der  levede  ved  Keiser  Frederik  ITs  Hof, 
havde  været  Elev  hos  Alb.  Magnus  i  Paris;  ogsaa  fra  hans  Haand 
er  der  et  obstetricisk  Skrift  (hvorom  sen.). 

Foruden  paa  Latin  udkom  Bogen  oversat  i  alle  Sprog,  med  varie- 
rende Titler,  saaledes  navnlig  de  tyske  (i  Form  af  populære  Lægeskrifter 
og,  som  det  synes,  allerede  før  Bogtrykkets  Tid,  thi  kgl.  Bibi.  har  i  Thotfs 
Saml.  No.  244,  8°,  en  Papircodex,  XV.  Aarh.,  med  Titel:  „Secretum  mulie- 
rum, zu  teutsch  wirtt  es  genennt  von  der  heymlichkeit  der  frawen  gar  nutzlich  zu  wissen  zu 
mal  allen  frawen"),  og  samtidig  blev  der  i  Virkeligheden  intet  Væsentligt  til- 

Ingerslev:    Fragmenter  af  Fødselshjælpens  Historie  9 

bage  af  den  oprindelige,  ganske  vist  magre  Kærne,  men  Skiltet,  Albert. 
Magnus'  Navn,  bibeholdtes  for  Kompilationer  og  rene  Kopier  af  andre 
Bøger  og  da  fornemmelig  Rosslin's  ogj.  Rueff's,  der  paa  den  Maade  pluk- 
kedes baade  for  Tekst  og  Billeder. 

Dette  sidste  Forhold  har  givet  Anledning  til  nogle  mærkelige 
Misforstaaelser,  idet  man  har  tillagt  Alb.  Magnus  Æren  for  at  have 
bevaret  Traditionen  om  Soranos'  og  Moschion's  Fødselshjælp,  og, 
hvad  Illustrationer  angaar,  at  have  tjent  som  Forbillede  for  Rosslin, 
Ruéff,  ja   for  Paré  og  Guillemeau!    Saaledes  i  en   Dissertation  af 

C.  Siammler  (Gesch.  d.  Forschungen  iiber  d.  Geburtsmechan.  von  der  ersten  Zeit 

bis  z.  Mitte  d.  16.  jahr.,  Giessen  1854),  der  indleder  en  lang  Række  lignende 
Arbeider  fra  Giessen  af  Rietgen's  Elever  og  under  hans  Præsidium, 
hvor  iøvrigt  det  specielt  operativt,  obstetriciske  i  „Secreta  mulie- 
rum"  tillægges  Th.  Brabantinus,  men  Paastanden  støtter  sig  til  en 

Udgave  (Ein  Newer  Alb.  Magnus.  Von  Weibern  und  Geburten  der  Kinder  sampt 
ihren  Artzneien.  Von  Tugenden  etlicher  fiirnemer  Kreuter  etc.  Durch  Q.  Apollina- 
rem,  Franckf.  am  Mayn,  1556;  kgl.  B.),  der  imidlertid  i  sit  Kap.  4:  „Wie 
die  Hebammen  die  geburten  natiirlich  oder  unnatiirlich  auszfiihren 
sollen",  baade  hvad  Teksten  og  Afbildninger  af  Fødestol  og  Foster- 
stillinger angaar,  er  en  fuldstændig  Kopi  af  Rosslin's  Bog  fra  1513. 
—  Endnu  større  Betydning  havde  allerede  tidligere  (1828)  H.   W. 

Busch  (Die  regelwidr.  Fruchtlagen  bei  der  Geburt,  als  Beitr.  z.  Lehre  v.  d.  Wendung, 

Gemeins.  deut.  Zeitschr.  f.  Gebkd.  iii,  p.  576),  daværende  Professor  i  Mar- 
burg,  tillagt  Dominikanerpræsten.  Idet  Busch  ogsaa  benytter  en  se- 
nere Udgave  (Alb.  Magnus,  darausz  man  alle  Heimlichkeit  d.  weibl.  Geschlechts 
erkennen  kann,  desgleichen  v.  ihrer  Geburt,  Franckf.  a.  M.  1603;  kgl.  B.)  lader  han 

Rosslin,  baade  hvad  Billederne  af  de  forskellige  Fosterstillinger  og 
Reglerne  for  disses  Behandling  angaar,  have  kopieret  Albert.  Mag- 
nus. Og  da  Rosslin's  Figurer  og  tildels  Tekst  senere  gik  igen  hos 
mange  andre  Forfattere,  skulde  alt  dette  i  sidste  Instans  vise  tilbage 
til  Albertus  Magnus. 

Ligeoverfor  denne  mærkelige  Paastand,  der  jo  kuldkaster  den 
almindelige  Antagelse,  at  Rosslin  1513  udgav  den  første,  trykte,  spe- 
cielt obstetriciske  Bog  med  Billeder,  maatte  det  være  magtpaalig- 
gende  at  dokumentere,  hvorvidt  der  før  1513  forelaa  trykte  Udgaver 
underÆfr.  .Magnus' Navn  med  Billeder  og  Tekst,  svarende  til  Rosslin's. 

For  Incunablerne  findes  der  hverken  hos  Hain,  Panzer  eller  Pelle- 
chet  (1.  c.)  Angivelser  om  illustrerede  Udgaver  (til  Aar  1500  altsaa)  af 

Alb.   Magnus,    heller    ikke    hos    Campbell  (Annal,  de  la  typograph.  néerlandaise,  la 

Haye,  1874)  for  8  hollandske  Incunablers  Vedkommende.  For  at  føre  Under- 
søgelsen   op   til   1513  har  jeg  gennemgaaet  de   ikke   faa  Udgaver,  vort 

kgl.  Bibliothek  besidder,  og  som  gaa  til  1758,  hvoriblandt  9  Incunabler. 
I  ingen  af  dem  findes  Afbildninger,  før  i  den  tyske  Udgave  1556,  hvis 
Billeder  og  Tekst,  som  ovennævnt,  ganske  er  Kopi  efter  Rosslin. 

Prof.  Kossmann  i  Berlin  har  velvillig  meddelt  mig,  at  der  i  berlinske 
Bibliotheker  findes  6  Udgaver  af  Alb.  Magnus  indtil  1513,  i  ingen  af  dem 
findes  Billeder,  og  ende- 

KSf^  ;6ecteta  mulierom  ab 

i  Munchen,  hvorvidt  han        .<  *"  (+ 

kendte  illustrerede  Alb.   fl  (  $£  ftQ  ID  3  Cv  ti  O  CODOUU 

iWagft«sUdgaverførl513,  ^  * 

bragte  mig  det  Svar,  at 
Busch'  ovennævnte  An- 
givelse, som  han  tidligere 
havde  fæstet  Lid  til,  hav- 
de kostet  ham  „viel  Zeit, 
Miisse  und  Geld",  for- 
saavidt  han  først  efter  An- 
skaffelse af  mange  Ud- 
gaver af  „Secreta  mu- 
lierum"  kom  til  det 
Resultat,  at  Busch  var  i 
Vildfarelse,  og  at  Rosslin 
er  den  Første,  der  1513 
i  sin  „Swangern  Frawen 
Rosegarten"  publicerede 
de  paagældende  Billeder 
af  Fosterets  Stillinger  i 
Uterus,  og  at  alle  senere 
fremkomne  Illustrationer 
er  Kopier  efter  disse,  et 
Forhold,  der  jo  ogsaa efter 
den  ovenfor  givne  Frem- 
stilling af  Alb.  Magnus' 
Stilling  som  lægeviden- 
skabelig, specielt  obste- 
tricisk  Forfatter  a  priori 
maatte  blive  det  sand- 
synligste, og  som  kun  en 
ret  kritikløs  Fremstilling 
fra  de  nævnte  tyske  For- 
fatteres Side  har  kunnet 

vende  op  og  ned  paa.  —  Medens  saaledes  ingen  Udgave  af  „Secreta 
mulierum"  før  1513  har  Illustrationer,  der  har  kunnet  tjene  til  Forbil- 
lede for  Rosslin,  er  dog  en  af  Incunablerne  (Colonia?,  ud.  Aar;  kgl.  B.) 
illustreret,  forsaavidt  den  har  et  Titeltræsnit,  forestillende  Undervisning 
(Fig.  23);  den  naive  Fremstilling  kunde  vel  tyde  paa  dets  Prioritet  som 
et  af  de  tidligste  af  den  Art,  muligt  ældre  end  Anatomibilledet  hos  Mon- 

Fig.  23.  Titelbillede  til  „Secreta  mulierum" 
(Incunabeludgave  uden  Aar,  Colonia?;  kgl.  Bibi.). 

dino  (Fig.  24)  og  i  Ketham's  1493  Udg.  (s.  sen.)  af  Mondino  (Chievitz,  Anat.s 
Hist.  p.  64).  — 

De  Fortjenester,  som  Albertus  Magnus  saaledes  skulde  have 
indlagt  sig  af  Obstetriken,  maa  sikkert  reduceres,  men  paa  den  anden 
Side  bliver  han  vel  ogsaa  at  frikende  for  en  Del  af,  hvad  han  som 
Forfatter  paa  dette  Omraade  har  faaet  Skylden  for,  i  hvert  Fald 
maa  saadant  neppe  lægges  ham  alene  til  Last,  men  nok  saa  meget 
den  Tid,  han  tilhørte. 

En  Repræsentant  for  denne  var  ogsaa  hans  ovennævnte  Elev 
Michael  Scott,  hvis  Bog  „Liber  phisionomiae  et  de  procrea- 
tione  hominis"  (4  incunabeludgaver  i  kgi.  Bibi.)  synes  at  skyldes  Keiser 
Fred.  II.s  videnskabelige  Omsorg,  thi  Titlen  i  flere  af  Udgaverne 
lyder:  „Liber  .  . .  quem  compilavit  Magister  Michael  Scot  ad  preces 
divi  Frederici  romanorum  imperatoris."  —  Den  Fødselshjælp,  der 
gøres  Rede  for  hos  M.  Scott,  hæver  sig  ikke  meget  over  Lære- 
rens. I  Modsætning  til  denne,  der  hævder,  at  alle  Børn  fødes  med 
Ansigtet  opadvendt,  —  paa  hvilket  Punkt  Rosslin  senere  støttede 
sig  til  Alb.  Magnus1  Autoritet  —  har  Scott  den  ejendommelige  Op- 
fattelse, at  dette  kun  gælder  Hankønnet,  medens  Pigebørn  fødes 
med  Ansigtet  mod  Jorden.  Han  ser  heller  ikke  mindre  pessimistisk 
end  sin  Samtid  paa  Fødsler,  hvor  Hovedet  ikke  ligger  for,  thi  hvis 
Haand  eller  Fod  kommer  frem,  undgaar  Fosteret  neppe  Døden,  og 
Moderen  er  i  største  Fare,  „mortis  pericula  patitur".  Forsaavidt  det 
er  Tværleiet,  han  sigter  til  med  de  Ord:  „sed  si  infans  versetur  in 
ventre",  er  hans  Prognose  ikke  mindre  slet,  thi  i  saa  Tilfælde 
„hænder  det  sjældent,  at  Kvinden  slipper  fra  denne  Fødsel",  men 
naar  der  tilføies:  „et  ob  hoc  tutum  est  habere  bonam  obstetricem", 
giver  han  desværre  ingensomhelst  Antydning  af,  hvilken  Hjælp  der 
kunde  ventes  fra  denne  Side.  — 


Som  alt  tidligere  berørt  bidrog  den  fra  12te — 13de  Aarhundrede 
fremtrængende  Arabisme  til  at  berøve  Salernoskolen  det  Præg,  der 
oprindelig  havde  kastet  Glans  over  den,  at  være  Bærer  af  Tradi- 
tionen om  den  originale,  græske  Lægekunst,  og  da  nu  samtidig  den 
arabiske  Videnskab  fandt  en  gunstig  Modtagelse  og  heldige  Betin- 
gelser for  sin  Udvikling  andre  Steder,  opstod  der  nye  Centra  for 
Videnskaben,  der  bragte  Salerno  til  at  træde  i  Skygge,  saa  meget 
mere  som  der  fra  disse  nye  Skoler  begyndte  en  Impuls  til  Frem- 
skridt paa  Anatomiens  og  Kirurgiens  Gebet,  der  ogsaa  kunde  ventes 

al  have  villet  sætte  nogen  Frugt  for  Fødselshjælpens  Vedkommende, 
hvad  dog,  som  vi  senere  vil  se,  saare  lidt  blev  Tilfældet. 

Men  før  vi  omtale  disse  nye  Kultursteder  for  Lægevidenskaben, 
hvorvecl  der  jo  fortrinsvis  tænkes  paa  Montpellier  og  Bologna,  vil 
der  dog,  med'  Obstetriken  for  Øje,  være  Grund  til  at  nævne  en 
Repræsentant  for  denne,  der  stod  Salernoskolen  nær,  idet  han, 
skøndt  kun  en  Kommentator  af  arabiske  Skrifter,  og  paa  andre  Om- 
raader,  ikke  mindst  Mystikens,  i  høi  Grad  var  et  Barn  af  den 
skolastiske  Tid,  dog,  saavidt  skønnes,  var  den  første  Forfatter  i 
Middelalderen,  der  utvivlsomt  nævner  Fodvendingen. 

Til  de  arabiske  Forfattere,  der  i  Middelalderen  blev  mest  kom- 
menterede, og  hvis  Skrifter,  fraregnet  Avicenna's,  senere  hyppigst 
blev  trykt,  hører  den  gaadefulde  Mesué  den  yngre  (12te  Aarh.),  gaade- 
fuld,  forsaavidt  det  ikke  vides,  om  han  overhovedet  har  existeret, 
da  arabiske  Haandskrifter  af  ham  endnu  ikke  er  fundne,  og  han 
ikke  nævnes  af  samtidige,  arabiske  Forfattere,  hvorfor  Formodningen, 
at  det  er  en  latinsk  skrivende  Læge  i  det  Ilte — 12te  Aarh.,  der  har 
usurperet  hans  Navn,  har  vundet  Hævd. 

I  Udgaverne  hedder  han :  Joannis  filius  Mesuæ,  filius  Hamech,  filii  Hely 
filii  Adhalæ  regis  Damasci.  Tilnavnet  Johannes  Damascenus,  der  ogsaa  er 
knyttet  til  Mesue  sen.,  som  var  Læge  ved  Harun  al  Raschid's  Hof,  skyldes 
Constani.  Africanus.  Mesue's  Værker,  der  især  er  farmakologiske,  hørte, 
som  nævnt,  til  de  tidligst  trykte  (Venet.  1471,  og  derefter  26  Udgaver).  Hoved- 
skriftet  hedder  Antidotarium  s.  Grabadin  medicamentorum  com- 
positorum,  et  Slags  Kanon  for  Apothekervæsenets  Historie. 

Det  udkom  med  Kommentarer  og  Supplementer  fra  Andres 
Haand,  saaledes  ved  Franciscus  Pedemontium  (Franz  af  Pie- 
mont),  der  biografisk  er  lidet  kendt,  men  sandsynlig  var  Elev  fra 
Salerno  og  Læge  hos  Robert,  Konge  af  Neapel  og  Sicilien  (i  For- 
talen kalder  han  ham  „sin  høie  Herre");  muligvis  var  han  senere 
Lærer  i  Neapel.  Hans  Dødsaar  skal  ligge  omkring  1320. 

Komplementet  er  et  ret  omfattende  Værk  over  den  specielle 
Patologi  med  særligt  Henblik  paa  Terapien,  de  mange  Udgaver 
tyde  paa  dets  Anseelse  i  Middelalderen,  „es  atmet  salernitanischen 
Geist",  siger  Pagel.  (Foruden  andre  har  vort  kgl.  Bibliothek  Ud- 
gaven: Opera  divi  Joannis  Mesue  cum  complemento  et  addi- 
tionib.  clariss.  doctoris  Francisci  de  pedemontium,  Venet.,  1479). 
I  Summa  IV  afhandles  Gynækologi  og  Obstetrik  ret  udførligt,  væ- 
sentligt efter  Hippokrates,  Galen  og  Araberne,  og  i  Kap.  16:  „de 
nocumentis  partus  ex  quibus  est  difficultas",  den  patologiske  Fødsel, 
fremtræder   først  en  Mængde   drivende   (pellentia)   Midler,  interne 

og  externe,  Pessarier  og  Røgninger  med  Aske  af  Æsel-  og  Heste- 
hov, og  samtidig  sætter  Overtroen  sine  skønneste  Frugter  i  Form 
af  Trylleformularer  og  Paternostere,  hviskede  i  Øret  paa  den  Fø- 
dende, Vers  af  Psalmen:  „Miserere  mei  Domine"  indtil  Ordene 
„Domine  labia  mea  aperies",  skrevne  med  Blæk  og  afvaskede  i 
Vand,  der  blev  drukket  etc,  men  naar  under  alt  dette  Fødslen  træk- 
ker ud,  tilraades  at  sprænge  Hinderne.  Hvis  da  Fødderne  præsen- 
tere sig,  skal  Konen  lægges  med  hævede  Ben  og  lavt  Hoved,  og 
Jordemoderen  bringe  dem  tilbage;  derpaa  skal  den  Fødende  kaste 
sig  hid  og  did,  at  Fosteret  kan  vende  sig,  og  Hovedet  komme  ned 
(„deinde  revolvatur  pariens  revolutionibus  plurimis,  donec  embryo 
revolvendo  se  caput  suum  inclinet  inferius  ad  portam  egressionis"); 
lykkes  det  ikke,  skal  Jordemoderen  trække  frem  paa  Fødderne,  og 
fører  dette  ikke  til  Maalet,  skal  hun  gaa  frem,  som  om  Barnet  var 
dødt,  det  vil  sige  anvende  Hagerne.  Og  nu  følger:  Paa  lignende 
Maade  skal  der  handles,  hvis  Fosteret  ligger  i  Tværleie  („et  simi- 
liter ingeniandum  est,  si  super  latus  ipsum  egredi  contingat"),  altsaa: 
først  Forsøg  paa  Vending  paa  Hovedet,  og  naar  det  glipper,  da  tages 
Fødderne  og  der  trækkes  frem,  en  vel  utvivlsom  Anvisning  paa 
Fodvending  ved  Tværleie,  der  mærkeligt  nok  hverken  fremhæves 
hos  Siebold  eller  i  et  Franz  af  Piemont  viet  Specialskrift  (F.  v.  Herff, 

Die  Gynakol.  d.  Fr.  v.  Piemont,  Inaug.  abh.,  Giessen  1843),  Og  derfor  heller  ikke 

har  fundet  Omtale  i  senere,  obstetriciske  Haandbøger,  saalidt  som 
den  næsten  ordrette  Kopi  af  dette  Kapitel,  der  findes  hos  den  100 
Aar  senere  levende  Paduaprofessor  Michael  Savonarola  i  hans  „Prac- 
tica  major",  der  udkom  første  Gang  i  Venedig  1497. 

Men  denne  knappe  og  tilslørede  Anvisning  paa  Fodvending  hos 
Franz  af  Piemont  blev  til  Dels  en  Røst  i  Ørkenen,  hvis  Betydning 
for  Genoptagelsen  af  denne  Operation  i  Eftertiden,  som  senere  skal 
vises,  kun  synes  at  have  sat  svage  Spor  —  i  alt  Fald  i  Bøgerne. 

VIII. 

Paa  intet  Omraade  var  Dekadencen  i  Middelalderens  Læge- 
kunst vel  mere  fremtrædende  end  paa  Anatomiens  og  Fysiologiens; 
Sektion  af  Menneskelig  var  efter  Herophilos'  Tid  skrinlagt,  og  Ingen 
tænkte  paa  at  naa  ud  over  Galerfs  og  AvicenncCs  Standpunkt,  thi 
den  i  Salerno  drevne  Anatomi  paa  Svin  og  Keiser  Frederik  II.s 
Anordning  om  hvert  5te  Aar  at  aabne  et  Menneskelig,  der  tvivl- 
somt nok  realiseredes,  satte  ingen  Frugter  for  Anatomien  eller  for 
Kirurgien. 

Et  Tilløb  til  en  Forandring  heri  begyndte  jo  først  i  det  14de 
Aarh.  fra  et  Par  af  de  nye  Centra  for  Lægevidenskaben,  der  efter 
Salernos  Tilbagegang  var  dukkede  op  som  Arnesteder  for  en  Præ- 
renaissance,  der  dog  ikke  blev  af  varig  eller  indgribende  Betydning, 
nemlig  Bologna  og  Montpellier.  —  Det  vil  altid  blive  den  italienske 
Skoles  Fortjeneste  først  at  have  været  Banebryder  for  Anatomien 
ved  at  genoptage  Sektion  af  Menneskelig,  mærkelig  nok  udgaaet  fra 
det  Land,  der  husede  det  pavelige  Rom,  thi  Paverne  har,  men  sik- 
kert med  Urette,  faaet  Skyld  for  at  lægge  det  anatomiske  Studium 
Hindringer  i  Veien  ved  at  lyse  de  anatomiske  Sektioner  i  Ban,  og 
til  Støtte  for  denne  Mening  er  navnlig  den  berømte  Banbulle  8/e 
1503  ved  Bonifacius  VIII  —  det  tidligste  Dokument  fra  Universi- 
tetet i  Rom  —  taget  til  Indtægt.  Men  dette  sigtede  kun  til  den  da 
herskende  Uskik  at  stjæle  Lig  af  Fremmede,  der  var  døde  i  Rom, 
skille  Kødet  fra  Knoglerne,  koge  disse  og  sælge  dem  til  Hjemmet, 
hvad  vel  stod  i  Forbindelse  med  den  Opfattelse,  at  Benene  skulde 
holdes  sammen  for  at  danne  Skelettet  i  det  ny  Legeme  efter  Op- 
standelsen (s.  Signorelli's  Dommedagsbillede),  thi  Pavebullen  taler  ikke  om 
Anatomi  eller  anatomisk  Sektion,  og  Curdtulo  (Die  Kunst  der  juno  Lu- 
cina  in  Rom,  Berlin,  1902)  anfører  yderligere  en  lang  Række  Exempler 
netop  paa  Pavernes  Interesse  for  Anatomi,  saaledes  dedicerede  Re- 
aldo  Columbo's  Sønner  Faderens  store  anatomiske  Værk  til  Pave 
Pius  IV,  og  under  Pesten  1348  lod  Clemens  VI  i  Siena  Lig  secere 
for  at  udfinde  Sygdommens  Aarsag  o.  s.  v. 

Det  var  Bologna,  som  førte  an  i  det  anatomiske  Studium.  Den 
tidligste  Sektion,  som  kendes  herfra,  1302,  var  en  legal  i  Anledning 
af  en  formodet  Forgiftning,  men  de  første,  anatomiske  Sektioner  var 
Mondino's  1315. 

Mon  din  o  de  Luzzi,  der  var  født  1275,  var  anatomisk  Pro- 
fessor i  Bologna.  I  en  Udgave  af  hans  Anatomi  fra  1513  (kgl.  B.) 
siger  Udgiveren  Joh.  Adelphus,  Stadsfysikus  i  Schaffhausen,  om 
ham:  „de  Studerendes  Skare  ærede  og  tilbad  ham  som  en  Gud." 
I  et  Par  Aarhundreder,  indtil  Vesal,  var  han  Anatomiens  vigtigste 
Repræsentant,  og  hans  Bog,  første  Gang  trykt  1478  i  Pavia  (efter 

Brunetog  Hain  er  Titlen:  „Anathomia  mundini  præstantissimorum  doctorum  almi 
studii   ticinensis   cura  diligentissime   emendata";  Ticinum  er  det  gamle  Navn  for 

Pavia)  og  senere  i  mangfoldige  Oplag,  skøndt  væsentlig  kun  en  Lede- 
traad  til  anatomisk  Præparation,  uden  nye  Kendsgerninger  eller  Op- 
dagelser, blev  Skolebog  i  lige  saa  langt  et  Tidsrum;  Paduauniversi- 
tetet forbød  i  lang  Tid  anden.  —  Den  er  skrevet  1316,  thi  i  Afsnittet 
om  Uterus,  der  har  den  historiske  Interesse,  at  Mondino  her  næv- 
ner sine  egne  Sektioner  af  Kvindelig,  siges:  „den  Kvinde,  jeg  sece- 
rede  forrige  Aar,  nemlig  8.  Jan.  1315,  havde  en  dobbelt  saa  stor 
Uterus  som  hende,  jeg  secerede  samme  Aar  i  Marts",  hvilket  be- 
mærkes for  at  fremhæve  Forskellen  mellem  Uterus  hos  en  Virgo 
og  en  Multipara,  og  lidt  længere  nede  følger:  „Livmoderen  hos  en 
So,  som  jeg  secerede  1316,  og  som  rummede  13  Grise,  var  100 
Gange  større,  end  jeg  har  set  det  hos  nogen  Kvinde."  Denne  Tids- 
angivelse, 1316,  for  Soens  Sektion,  der  gaar  igen  i  de  allerfleste 
Udgaver,  ogsaa  i  Carpfs  berømte  Kommentar  til  Mondino  (1521), 
kunde  igen  synes  at  gøre  Tidsbestemmelsen  for  Bogens  Affattelse 
lidt  uklar,  men  det  beror  sikkert  paa  en   Kopifeil,  thi  i  nogle  faa 

Udgaver  (Basel,  1513,  Rostock,  1514  og  enkelte  af  Ketham's  i  hans  „Fasciculus 

medicinae",  1500  og  1513;  alle  i  kgl.  B.)  er  Aarstallet  angivet  som  1306. 

Derfra  har  Haller  hentet  sin  Misforstaaelse,  naar  han  om  Mon- 
dino siger:  „tres  feminas  incidit,  duas  1315,  unam  1306"  (Bibi.  anat., 
1774,  li,  p.  146),  og  fra  Haller  er  Feiltagelsen  gaaet  videre;  man  træffer 
endnu  Mondino' s  første  Kvindesektion  henført  til  1306. 

Mondino  bragte  ikke  nogen  synderlig  Berigelse  for  Anatomien 
af  Uterus.  Hans  Fremstilling  er  knap  og  kort.  Kaviteten  er  delt  i 
7  Celler,  3  paa  hver  Side,  en  i  Midten;  til  Siderne  er  hæftet  Te- 
stes og  Vasa  seminaria.  Besynderligt  er  det  hos  Mondino,  paa  Trods 
af  hans  Sektion  af  Kvindelig,  at  træffe  Skildringen  af  den  7  rum- 
mede Livmoder,  der  klart  nok  peger  hen  til  Dyreanatomien,  og 
vistnok  første  Gang  møder  i  Kophon's  „Anatomia  porci"  (de  Renzi 
Coli.  saiern.  T.  II),  medens  derimod  Salernoskolens  andet,  anatomiske 
Hovedskrift  „Demonstratio  anatomica"  (de  Renzi  i.  c.  T.  II)  kun  taler  om 
„duæ  magnæ  cavitates  matricis".  Hvorvidt  Magister  Ricardus'  „Ana- 

tomia"   (første  Gang  udg.  1875  af  J.  Florian,  efter  et  Berlinerhaandskrift)   Ogsaa 

tilhører  Salernoskolen  og  skulde  være  forfattet  allerede  i  12te  Aarh. 
(v.  Tdply)  eller  stamme  fra  Montpellier  og  være  af  yngre  Datum  (14de 
Aarh.  efter  Haeser),  er  omstridt,  men  i  hvert  Fald  tilhører  Skriftet  den 
før  Mondino' sko.  Tid  og  er  baseret  paa  Dyresektioner,  thi  i  Indled- 
ningen berører  Ricardus 
den  anatomiske  Præpa- 
rationsmetode  at  lade 
dødsdømte  Forbryderes 
Lig  macereres  i  stærkt 
rindende  Vand,  men  til- 
føier,  at  da  det  „horri- 
bile  est  corpus  humanum 
ita  tractari",  studere  „ma- 
gistri  moderni"  Anato- 
mien paa  Dyr,  nemlig 
Aber,  Bjørne  og  Svin. 
Hos  Ricardus  er  den  7 
rummede  Uterus  derfor 
fastslaaet,  og  med  nøiere 
Klassifikation  af  Rum- 
menes Bestemmelse,  i 
dem,  paa  høire  Side  av- 
les Drenge,  paa  venstre 
Piger,  og  i  det  midter- 
ste Hermafroditer  (!).  — 
Det  synes  altsaa,  som 
om  Mondino  har  havt 
ondt  ved  at  løsrive  sig 
fra  den  tilsvarende  Op- 
fattelse af  Uterus  som 
et  mangerummet  Organ. 
—  For  Modermunden  har  han  den  ret  træffende  Sammenligning 
med  Snuden  af  en  Suder  eller  af  en  nyfødt  Hundehvalp;  det  sidste 
Billede  slog  godt  an,  Mauriceau  optog  det  saaledes.  —  Hymen,  hvis 
Existens  for  Mondino  er  utvivlsom  —  „velamen  subtile  pudiciciae"  — 
henlægges  i  Modermundens  umiddelbare  Nærhed. 

Har  Mondino's  Anatomi  altsaa  den  Fortjeneste  at  være  den 
første,  hvor  der  tales  om  Sektion  af  Menneskelig,  tilkommer  der 
den  ogsaa  et  andet  Fortrin,  forsaavidt  her  utvivlsomt  træffes  de  tid- 


Fig.  24.  Titelbillede  til  Mondino's  Anatomi. 
(Incunabeludgave  uden  Aar,  Lipsia?,  kgl.  Bibi. 

Fig.  25.   Tegning  af  Uterus 

(med  de  7  Celler)  i  Mondi- 

no's  Anatomi,  Rostock,  1514, 

(kgl.  Bibi.). 


ligste  Træsnit,  der  med  nogen,  ganske  vist  liden,  Ret  kan  have  Krav 
paa  at  kaldes  „anatomiske",  i  hvert  Fald  snarere  tør  gælde  som  saa- 
danne,  end  de  Tegninger,  der  findes  i  Ketham's 
Bog  fra  1491  (hvorom  senere). 

Hvorvidt  Mondino  selv  ledsagede  sin  Anatomi 
med  Tegninger,  maa  vel  staa  hen.  At,  som  af  Chie- 
vitz angivet,  den  ældste  Udgave  1478  skulde  være 
ledsaget  af  „raa"  Træsnit,  er  neppe  troligt.  I  Ud- 
gaverne 1482,  84,  94  findes  efter  Choulant  ikke 
Tegninger;  alle  Incunablerne  op  til  1498  nævnes 
hos  Hain  og  Panzer  uden  saadanne,  men  denne 
sidste,  1498,  er  derimod  efter  Hain  og  Haller  ud- 
udstyret med  Billeder,  sidstnævnte  siger  „cum  ma- 
lis  figuris".  Den  udkom  i  Venedig  hos  samme  Tryk- 
kere, Brødrene  Johannes  et  Gregorius  de  Gregoriis, 
der  tidligere  (1491)  havde  udgivet  Ketham's  Bog, 
hvori  de  første,  anatomiske  Træsnit  optræde.  —  Af  Incunabler  findes  hos 
os  (kgl.  B.)  kun  1  (Lipsia,  ud.  Aar),  der  har  en  Anatomiscene  (Fig.  24)  som  Titel- 
blad, men  ellers  ingen  anatomiske 
Tegninger.  Disse  mangle  ogsaa  i 
en  Udgave  1512  (anat.  Inst.s  Bibi.) 
og  1513  (kgl.  Bibi.),  men  i  Udg. 
1514,  Rostock  (kgl.  B.,  ikke  nævnt  hos 
Choulant)  er  der,  foruden  en  ny  Ana- 
tomiscene —  hos  Chievitz  p.  63 
gengivet  efter  en  1534  (?)  Udg. — 
anatomiske  Træsnit,  dels  4  Tav- 
ler i  hel  Figur  og  et  Skelet,  alle 
meget  tarvelige,  dels  Billeder  af 
Organerne,  Ventrikel,  Milt,  Lever 
o.  s.  v.,  og  heriblandt  en  Tegning 
af  Uterus  (Fig.  25).  At  disse  Træ- 
snit er  Gentagelser  af  dem,  der 
fandtes  i  1498  Udgaven,  den  tid- 
ligste Anatomi,  der  er  forsynet 
med  slige,  er  utvivlsomt,  hvad  der 
vil  fremgaa  af  en  senere  Bemærk- 
ning om  den  Prioritet,  der  maa 
frakendes  Joh.  Peyligk  og  Magnus 
Hundt  med  Hensyn  til  de  anato- 
miske Træsnit,  der  forekomme  i 
deres  Bøger,  resp.  fra  1499  og 
1501.  —  Efter  1514  findes  her- 
hjemme ingen  Mondino  Udgaver  før  1541  (Marburg,  ved  Dryander,  alias 
Joh.  Eichmann),  i  hvilken  der  findes  Tavler,  hvoraf  en  stor  Del  er  taget 
fra  Berengario  da  Carpi,  saaledes  den  ene  Tegning  af  Uterus  (Fig.  26), 
hvorimod  en  anden  (Fig.  27)  viser  en  helt  forskellig  Position  af  Ovarierne; 


Fig.  26.  Tegning  af  Uterus  i  Mondino's  Anatomi 

(Marpurgi,  1541,  ved  Dryander,  kgl.  Bibi.). 
D  osculum  matricis.  F  cervix  sive  collum  matricis 
(o:  Vagina).  L  cornua.  /  testes.  ÅTvena  sperma  ad  ma- 
tricem  deferens.  G  vena  atque  arteria  ad  testiculum. 

begge  tyde  kun  i  ringe  Grad  paa  en  ved  Selvsyn  vunden  Forstaaelse  af 
Forholdene.  —  Dette  sidste  Billede  af  Uterus  findes  ligeledes  i  den  før- 
ste Anatomi  i  tysk  Sprog,  nemlig  Ryff's  fra  1541  (hvorom  sen.);  om  Ryff, 
der  i  Alt  var  Plagiator,  har  kopieret  Dryan- 
der, maa  staa  hen ;  muligt  har  Dryander  det 
fra  Vesal's  6  „anatomiske  Tavler"  (Venet. 
1538),  der  endnu  byggede  paa  Galen.  — 

Samtidig  med  at  Mondino  i  Bo- 
logna indviede  en  ny  Æra  for  Anato- 
mien, der  blev  fortsat  af  Bertuccio, 
Guy  de  Chauliac's  Lærer,  tog  Kirur- 
gien Opsving  gennem  norditalienske  Re- 
præsentanter som  Guillaume  de  Salicet 
i  Verona  og  hans  Elev  Lanfranc,  der, 
fordreven  fra  Milano,  1295  kom  til  Paris 
og  sammen  med  Pitard  bragte  nyt  Liv 
i  det  kirurgiske  Studium  her,  der  før 
ham  ikke  havde  havt  nogen  Repræsen- 
tant af  Navn.  — 

Men  allerede  forinden  Mondino 
havde  begyndt  sin  anatomiske  Under- 
visning i  Bologna,  havde  en  anden  fransk 
Kirurg  og  Anatom  søgt  Uddannelse  her, 
nemlig  Henri  de  Mondeville,  og  ved 
ham  paavirkedes  først  den  franske  Skole, 
der  gennem  hele  Middelalderen  og  senere 
var  Pariserfakultetets  bitre  Rival  og  Mod- 
stander,  nemlig    Montpellierskolen. 

Skøndt  Montpellier  fik  sit  Univer- 
sitet senere  end  Paris,  Statuterne  blev  bekræftede  1289  af  Pave 
Nicolai  IV,  havde  der  længe  forud  existeret  en  Lægeskole  af  lægt 
Udspring  som  Salernos.  —  Montpelliers  Beliggenhed  afgav  gode 
Betingelser  for  at  blive  et  Centrum  for  videnskabeligt  Liv,  nær  Spa- 
nien og  Italien  kunde  der  hentes  Lærdom  fra  begge  Kilder;  fra 
Begyndelsen  af  13de  Aarh.  stod  Byen  under  de  aragoniske  Kon- 
gers Herredømme  og  blev  først  1349  forenet  med  Frankrig.  Der- 
for fandt  den  arabiske  Videnskab  her  en  gunstig  Jordbund,  yder- 
ligere fremmet  ved  de  talrige  dér  boende  Jøder,  der  blev  tolerant 
behandlede  af  Pavehoffet  i  Avignon,  og  blandt  hvilke  mange  gav  sig 
af  med  Lægekunst  og  kunde  Arabisk. 


Fig.  27.    Tegning  af  Uterus  i  Mon- 
dino's  Anatomi  (Marpurgi,  1541,  ved 

Dryander,  kgl.  Bibi.). 

A  pars  venæ  cavæ  est.   B  venæ  se- 

minales    D  testes.   E  involucrum  ex 

seminariis  venis  &  arteriis  constans. 

G  cornua  matricis. 

Før  1306,  da  Henri  de  Mondeville  drog  til  Paris,  docerede 
han  Anatomi  og  Kirurgi  i  Montpellier.  Han  er  den  ældste,  autoch- 
tone,  franske  Forfatter,  hvis  kirurgiske  Værk,  saavelsom  hans  ana- 
tomiske, mærkelig  nok  har  været  utrykt  i  nær  600  Aar,  skøndt 
han,   som    Nicaise,   der   udgav    Kirurgien    1893  (Chirurg.  de  Maistre 

H.  de  Mond.,  Chirurgien  de  Philippe  le  Bel,  Roi  de  France.  Composeé  de  1306 

å  1320.  Tråd.  franc,  par  E.  N.,  Paris)  fremhæver,  docerede  en  fuldstændig 
antiseptisk  Saarbehandling,  fraraadede  Sondering,  søgte  at  undgaa 
Suppuration  ved  at  holde  Luften  borte  fra  Saar  og  ligerede  Arte- 
rier. —  Hans  anatomiske  Forelæsninger,  der  holdtes  1304  i  Montpellier, 
er  efter  Haandskrifter  i  Erfurt,  Berlin  og  Bibi.  nationale  i  Paris  udgivne 
1889  af  Pagel  i  Berlin,  der  ogsaa  1892  udgav  Kirurgien,  og  ved  Pagel's 

Initiativ  er  Mondeville's  Kirurgi  blevet  Emne 
for  flere  Berliner  Dissertationer  fra  senere  Aar. 
—  Det  har  vist  sig,  at  der  i  Haandskrift  har 
existeret  franske  Oversættelser  af  Kirurgien 
allerede  paa  Mondeville's  Tid;  en  Læge  i  Mar- 
seille Bos  fandt  i  Bibi.  nationale  en  saadan  fra 
1314,  udgivet  1898  i  Paris,  og  som  Supple- 
ment hertil,  et  Par  Aar  senere,  en  lignende  fra 
1478,  der  af  Geijer,  Prof.  i  romanske  Sprog  i 
Upsala,  fandtes  i  Bibliotheket  dér.  — 

Mondeville's  Anatomi  støtter  sig  til  Galen 
og  Avicenna;  han  secerede  ikke,  men  brugte 
til  sin  Undervisning  Afbildninger,  vel  det 
første  Exempel  paa  Anskuelsesundervisning,  hvad  hans  Elev  Guy 
de  Chauliac  fortæller  om  med  nedsættende  Kritik:  „min  Lærer 
Bertuccio  lærte  os  Anatomien  paa  Kadavere,  tørrede  i  Solen,  eller 
fortærede  i  Jorden  eller  i  kogende  Vand,  visende  os  Benene,  Bru- 
ske, Leddene,  store  Nerver  og  Sener.  Paa  den  Maade  læres  Ana- 
tomien bedre  og  ikke  ved  Tegninger,  som  ovennævnte  Henrik  gjorde 
det".  --  I  et  af  Haandskrifterne  i  Bibi.  nationale  findes  14  Miniatur- 
billeder,  men  uden  Detailler  (et  enkelt  er,  efter  Nicaise,  gengivet  i 

Fig.  28),   men    efter    Puschmann  (Gesch.  d.  med.  Unterricht.  v.  d.  altest.  Zeit 

bis  z.  Gegenwart,  Leipz.,  1889)  ejer  det  kgl.  Bibi.  i  Berlin  et  Studenter- 
kollegiehefte,  skrevet  1304  ved  Forelæsningerne,  med  raa  Tegninger 
i  Marginen,  vel  et  Forbillede  for  Mondeville's,  der  ellers  er  tabte. 
—  Hvad  der  fra  Anatomiens  Side  præsteredes  af  Mondeville  for 
Gynækologiens  og  Obstetrikens  Vedkommende,  er  ganske  uden  Be- 
tydning, det  er  kun  en  Rekapitulation  af  Galen,  og  i  hans  Kirurgi 
finder  den  praktiske  Fødselshjælp  i  ngen  Omtale.  — 

Det   Udbytte,   Obstetriken   vandt   gennem   andre    fremragende 


Fig.  28.  Miniatur  fra 

Haandskrift  til  H.  de  Mondeville 

(efter  Nicaise). 

Navne,  der  samtidig  med  Mondeville  eller  nærmest  efter  ham  paa 
Kirurgiens  og  Medicinens  Omraader  især  bidrog  til  at  kaste  Glans 
over  Montpellierskolen,  blev  heller  ikke  stort. 

En  af  Arabismens  fornemste  Repræsentanter  i  Montpellier,  hvor 
han  var  Lærer  fra  Slutningen  af  13de  Aarh.,  var  saaledes  Berhard 
af  Gordon  (af  skotsk  Æt).  Hans  Værk  Practica  dicta  Lilium 
medicin  ae  var  i  Middelalderen  i  høi  Anseelse.  Det  siges  at  være 
forfattet  efter  20  Aars  Arbeide,  og  da  Gordon  1285  skal  have  til— 
traadt  Lærerposten  i  Montpellier,  vilde  hermed  stemme,  at  det  var 
færdigt  1305,  i  hvilket  Aar  han  begyndte  at  diktere  sine  Elever  det, 
og  Fortalen  i  den  tidligste  Udgave  herhjemme  (Venet.,  1498;  kgl.  B.) 
synes  at  bekræfte  det,  forsaavidt  der  siges,  at  Værkets  Publikation 
begyndte  1305;  hvad  derefter  er  fastslaaet  hos  alle  Medicinalhisto- 
rikere. Vort  kgl.  Bibi.  har  imidlertid  i  sin  Haandskriftsamling  (Gi.  kgl.  Saml. 
1656,  4to)  en  smuk  Pergamentcodex,  der  indeholder  Gordon' s  „Lilium",  med 
Titel:  „Incipit  lilium  medicine  in  præclaro  studio  montis  pessulani*)  per 
magistrum  Bernhardum  de  gordone.  In  nomine  domini  jhesu  Amen",  og 
Fortalen  slutter  saaledes:  „inchoatus  iste  liber  cum  auxilio  magni  dei  . . . 
anno  MCCC  trio,  mense  julii",  hvad  vel  altsaa  ret  sandsynligt  rykker 
Publikationen  lidt  længere  tilbage  i  Tiden. 

Naar  „Lilium"  almindeligt  faar  den  Dom  ikke  at  have  bragt 
noget  Fremskridt  for  Lægekunsten  i  det  Hele,  gælder  det  samme 
Fødselshjælpen.  Standpunktet  er  her  ikke  ud  over  Avicenna' s;  Bade, 
Fumigationer,  Urteafkog  er  Hovedsagen,  den  operative  Hjælp  rum- 
mes paa  en  lille  halv  Folioside,  hvor  Anvisningen  for  „Partus  in- 
naturalis"  lyder:  „reponat  (obstetrix)  intus  suaviter  vel  pedes  vel 
manus  donec  veniat  secundum  naturam",  og  ved  „Partus  innatu- 
ralis"  forstaaes  en  saadan,  hvor  Fødder,  Hænder  eller  Siden  var 
forliggende. 

Med  en  vis  Ret  kunde  derimod  en  Berigelse  for  Obstetriken 
maaske  være  ventet  fra  den  Mands  Side,  der,  sammen  med  Roger 
Baco  og  Petrarca,  er  blevet  kaldet  „Morgenrøden  i  Skolastikens 
Mørke",  og  hvem  Montpellierskolen  tog  til  Indtægt  som  en  af  sine 
bedste  Sønner,  idet  han  her  forfattede  sine  talrige  Skrifter,  nemlig 
Arnauld  de  Villeneuve  (Arnaldus  Villanovanus).  —  Der  findes 
flere  Smaabyer  med  Navnet  Villeneuve  i  Catalonien  og  Provence, 
og  derfor  har  baade  Spanien  og  Frankrig  reklameret  ham  som  sin; 
en  af  hans  bedste  Biografer,  Lalande  (Thése,  Paris,  1896),  hævder,  at 
han  er  fransk,  stammer  fra  Provence.  —  Han  havde  i  Paris  havt 


*)  Mons  pessulanus,  det  gamle  Navn  for  Montpellier. 

Albertas  Magnus  og  Baco  til  Lærere,  hvad  vistnok  har  været  be- 
stemmende for  hans  Udvikling  dels  i  Retning  af  Alsidighed,  dels 
af  Frisindethed,  thi  i  sidste  Henseende  blev  han  en  af  Prærenais- 
sancens  Banebrydere,  idet  han  forsvarede  Observation  mod  Auto- 
ritet og  Experiment  mod  aprioristiske  Doktriner.  Uheldigvis  blandede 
han  sig  ogsaa  i  teologiske  Stridsspørgsmaal  og  nærede  kætterske 
Anskuelser;  hans  Forudsigelse  af  Antikrist's  nære  Komme  og  fri 
Udtalelser  om  Daniels  Bog  havde  især  bragt  ham  Ubehageligheder 
fra  det  teologiske  Pariserfakultets  Side,  som  han  dog  slap  billigere 
fra  end  sin  ligesindede  Lærer  Baco,  men  han  følte  sig  intetsteds 
sikker  for  Geistlighedens  Forfølgelse,  og  dette  betingede  vel  hans 
omflakkende  Liv,  snart  i  Spanien,  snart  i  Rom,  paa  Sicilien  eller  i 
Frankrig;  til  sit  byrdefulde  Liv  hentyder  han  i  et  af  sine  Skrifter 
(„de  vinis",  Dedikationen),  hvor  han  bemærker,  at  han  har  „døiet  alle 
Nødens  Miserer".  Pave  Clemens  V,  der  var  hans  Beskytter,  kaldte 
ham  til  sig,  da  han  var  blevet  angrebet  af  Nyregrus;  fra  Italien 
indskibede  han  sig  til  Avignon,  men  døde  underveis  (1315?).  — 

Foruden  i  Paris  havde  han  studeret  i  Montpellier  og  særligt 
her  lært  Arabernes  Lægekunst;  fra  1289  var  han  Lærer  ved  det 
ny  oprettede  Universitet,  og  her  faldt  hans  Virksomhed  som  For- 
fatter, der  foruden  Lægekunst  omfattede  Fysik,  Astronomi,  Alkymi 
og  navnlig  Kemi,  han  er  blevet  kaldet  Fader  til  den  medicinske 
Kemi,  idet  han  er  den  første,  der  omtaler  Alkohol  og  æteriske 
Olier.  Et  af  hans  bekendteste  Arbeider  er  hans  Kommentar  til  „Re- 
gimen sanit.  Salernitanum",  der  udkom  i  en  Mængde  Udgaver;  i  et 
andet  Skrift  („de  esu  carnium")  bryder  han  en  Lanse  for  Vegetarianis- 
men,   Og   et    tredie  („de  regimine  castra  sequentium")   fremhæves    som    et 

af  de  vigtigste  Bidrag  til  Oplysning  om  det  militaire  Sanitærvæsen 

i    Middelalderen  (v.  Toply,  Der  Militairarzt,  Suppl.  til  Wiener  med.  Wochenschr. 

1896,  29,  f.).  —  Antallet  af  hans  Skrifter  løber  op  til  over  120. 

I  dette  brogede  Forfatterskab  har  Obstetriken  ogsaa  fundet  en 
beskeden  Plads,  først  i  et  lille  Kapitel  „de  difficultatum  partus  cura" 
i  Skriftet  de  ornatu  mulierum  (Udg.  Opera  omnia,  Lugd.  1509,  kgl.  B.), 
om  hvilket  sidste  en  anden  af  hans  Biografer,  Hauréau  (Hist.  litt.  de 
la  France,  T.  xxviii,  Paris  1881),  bemærker,  at  man  her  har  for  sig  „le 
manuel  complet  d'une  femme  coquette  et  méme  d'une  femme  ga- 
lante au  temps  de  Philipe  le  Bel",  af  et  Indhold,  som  høviske 
Øren  nutildags  ikke  godt  kan  lytte  til.  —  De  her  givne  Anvisninger 
for  Vanskeligheder  under  Fødslen  minde  stærkt  om  Salernoskolen 
(Trotula);  det  drejer  sig  om  Bade  med  Afkog  af  alle  Slags  Urter, 

Indgnidninger,  Nysemidler,  og  til  Slut:  „moveatur  moderate  et  des- 
cendat  per  loca  declivia",  og  selve  dette  Skrift  „de  ornatu  mulie- 
rum"  har  jo  sit  Forbillede  i  det  oven  nævnte,  salernitanske  „Poema 
medicum  de  secretis  mulierum",  hvis  2den  Bog  har  samme  Titel. 

Men  i  et  andet  Skrift:  Breviarium  practicae  Medicinae 
(Venet.  1497,  kgl.  Bibi;  der  i  gi.  kgl.  Saml.,  Nr.  1655,  4°,  ogsaa  har  Værket  i  Haand- 
skrift,  en  Papircodex,  skrevet  i  Erfurtl420)  afhandles  i  3die  Bog  de  kvinde- 
lige Kønsorganers  Sygdomme.  Afsnittet  indledes  med  nogle  løierlige 
Ord,  der  ikke  vidne  om  Arnauld's  Sympati  for  Kvinden,  idet  der 
siges,  at  han  her  sammen  med  de  kvindelige  Sygdomme  vil  skrive 
om  Bid  ved  giftige  Dyr,  fordi  „mulieres  ut  plurimum  sunt  animalia 
venenosa."  Hvor  der  i  det  IV.  Kap.  tales  om  Fødslens  Vanskelig- 
heder, indskyder  han  denne  Passus:  „en  gammel,  salernitansk  Kvinde 
svor  mig  til,  at  hun  hjalp  sig  hos  alle  Fødende  med  dette  Experi- 
ment,  at  hun  gav  3  Peberkorn,  det  ene  efter  det  andet,  hver  Gang 
sigende  et  Paternoster,  men  i  Stedet  for  „libera  nos  a  malo"  sagdes 
„libera  hane  mulierem."  Men  i  øvrigt  findes  der  i  dette  Kapitel  om 
den  vanskelige  Fødsel  ogsaa  Bemærkninger,  hvorefter  man  (bl.  A. 
K.  Schrøder)  har  givet  A.  de  Villeneuse  Æren  for  at  være  den 
første  Forfatter  i  Middelalderen,  der  antyder  Kundskab  til  Fodven- 
ding. Paa  det  paagældende  Sted  udtales  klart  nok,  at  Fodfødsel  er 
naturlig,  saavelsom  Hovedfødsel,  alle  andre  derimod  „contra  natu- 
ram",  og  i  saa  Tilfælde  skal  Jordemoderen  korrigere  Stillingen  paa 
en  af  to  Maader:  enten  bringe  Hoved  eller  Fødder  til  at  være  for- 
liggende. Muligt  det  kan  forsvares  i  denne  Anvisning  at  finde  en 
Antydning  til  Fodvending  ved  Tværleje,  saa  tydelig  som  Franz  af 
Piemonfs  er  den  i  hvert  Fald  neppe,  men  hvis  de  Renzi  har  Ret 
i,  at   „Breviarium"   slet  ikke   er  af  A.  de  Villeneuve,  men   af  en 

samtidig,  synonym   Neapolitaner  (nylig  dog  bestemt  benægtet  af  Pansier  i 

Avignon  [Janus  1904]),  vilde  hans  Fortjeneste  her  blive  end  tvivlsom- 
mere; nogen  særlig  Betydning  for  Fod  vendingens  Genoptagelse  i  den 
praktiske  Fødselshjælp  fik  den  under  alle  Omstændigheder  neppe. 

En  Impuls  til  Fremskridt  i  denne  sidste  kunde  vel  ogsaa  van- 
skelig ventes  fra  Am.  de  Villeneuve's  Side,  da  hans  Fortjenester 
som  Videnskabsmand  mere  gjorde  sig  gældende  paa  den  interne 
Medicins  og  beslægtede  Fags  Omraader  end  paa  Kirurgiens;  langt 
snarere  kunde  der  ses  hen  til  saadant  fra  den  Repræsentant  for 
Montpellierskolen,  der  er  blevet  kaldt  Grundlæggeren  af  den  prak- 
tiske Kirurgi,  nemlig  Guy  de  Chauliac,  men  Forventning  i  saa  Hen- 
seende bliver  en  Skuffelse. 

Guy  de  Chauliac  (Guigo  de  Chaulhaco,  en  lille  Bjergby  i 
Auvergne)  havde  lært  Anatomien  hos  Bertuccio  i  Bologna  og  hos 
Mondeville  i  Paris.  Han  virkede  senere  i  Montpellier  og  opholdt 
sig  i  lang  Tid  ved  Pavehoffet  i  Avignon  hos  Clemens  V,  Innocens  VI 
og  Urban  V;  som  Læge  hos  denne  sidste  skrev  han  1363  sin  Ki- 
rurgi, der  til  Midten  af  16de  Aarh.  var  et  Hovedværk,  som  Mon- 
dino's  Anatomi. 

Indtil  Bogtrykkets  Opkomst  var  Montpellier  et  af  de  Steder, 
hvor  Middelalderens  litteraire  Bogskatte,  navnlig  i  Sammenligning 
med  det  bogfattige  Pariserfakultet,  særlig  var  samlede;  fra  Italien 
og  Spanien  havdes  de  arabiske  Oversættelser  af  Galen,  alle  Con- 
stantinus'  og  Gerard's  latinske  Bearbejdelser  af  de  arabiske  For- 
fattere, Værker  af  Galen,  som  den  byzantinske  Keiser  Andronicus 
havde  laant  Kong  Robert  af  Sicilien,  og  som  denne  havde  ladet 
Nicolai  de  Reggio  oversætte  paa  Latin.  —  Fra  disse  Kilder  havde 
Guy  de  Chauliac  hentet  sin  kirurgiske  Uddannelse  og  Viden,  yder- 
mere kendte  han  den  6te  Bog  af  Paulos  Aeginetes,  før  ham  ukendt 
i  Occidenten  og  efter  ham  atter  gaaet  i  Forglemmelse  til  Begyndel- 
sen af  det  16de  Aarhundrede.  Celsus  og  Aétios  anede  han  deri- 
mod Intet  om.  Selv  havde  G.  de  Chauliac  en  rig  Samling  af  Mid- 
delalderens kirurgiske  Litteratur  og  af  arabiske  Forfattere,  der  nu 
tildels  er  ukendte.  —  Paa  alt  dette  baserede  han  sit  kirurgiske  Værk, 
der  er  et  Resumé  af  Oldtidens  og  Middelaldereus  Kirurgi,  og  om 
hvilket  Malgaigne  i  Indledningen  til  sin  Udgave  af  Paré  siger:  „jeg 
vedkender  mig,  paa  Hippokrates  nær,  ikke  at  sætte  nogen  græsk, 
latinsk,  arabisk  Kirurgi  over,  end  sige  i  Højde  med  denne." 

Første  Gang  blev  Værket  trykt  1478  i  Lyon,  hvor  Bogtryk  var  ind- 
ført 1473.  Denne  Udgave  existerer  ikke  mere;  de  ældste  er  nu  1485 
og  1498,  der  som  Unica  findes  i  Utrecht  og  Besangon;  alle  tre  franske. 
Sidste  Gang  udkom  Kirurgien  1890  ved  Nicaise  (La  grande  chir.de  G.  de  Ch., 
composée  en  l'an  1363,  Paris)  i  Anledning  af  Montpellier  Universitetets  600  Aars 
Jubilæum.  Ved  Henvendelse  til  alle  store  Bibliotheker  i  Europa,  til  Wa- 
shington og  Boston,  søgte  Nicaise,  der  ved  denne  Leilighed  med  Glæde 
lærte  „la  confraternité  scientifique"  at  kende,  at  faa  Rede  paa  alle  Ud- 
gaverne; han  nævner  60  saadanne.  Ved  eget  Eftersyn  i  Paris,  Rom,  Bo- 
logna, Florents  fandt  han  34  Manuskripter,  paa  Latin,  Provencalsk,  En- 
gelsk, Hollandsk,  Hebraisk;  det  originale  Haandskrift,  der  var  skrevet  paa 
Latin,  og  som  man  en  Tid  formodede  at  være  i  Montpellier,  er  gaaet  tabt. 

Grundlaget  for  Guy  de  Chauliac's  Anatomi  er  Galerts  og  de 
arabiske  Forfatteres,  derfor  bringer  han  i  Afsnittet  om  Anatomien 
af  Uterus  intet  Nyt;  med  Galen  antager  han  de  kvindelige  Geni- 

talia  for  homologe  med  Mandens,  men  indadkrængede;  Uterus  har 
to  Kaviteter,  svarende  til  Mammæ,  men  hver  af  disse  er  delt  i  3, 
og  1  i  Midten,  altsaa  efter  Mondino.  —  Hans  Fremstilling  af  den 
praktiske  Fødselshjælp  rummes  i  et  lille  Afsnit:  „de  tirer  hors  l'en- 
fant",  hvor  hans  Standpunkt  karakteriseres  ved  den  Bemærkning: 
„da  disse  Forretninger  som  oftest  udføres  af  Kvinder,  er  det  ikke 
nødvendigt  at  dvæle  længe  derved."  Han  anerkender  kun  Isseføds- 
len  med  Ansigtet  nedad  som  naturlig,  alle  andre  er  „contre  nature", 
og  tilraader  Jordemødrene  at  anvende  Speculum  med  Skrue,  som 
paa  en  Vinperse,  for  at  aabne  Livmoderen  mest  mulig  og  derpaa 
trække  Fosteret  frem  med  Hænder,  Hager  eller  Tænger,  helt  eller 
stykkevis. 

Ikke  med  Urette  siger  derfor  en  fransk  Forfatter  (Cl.  Anduréau, 

Etude  sur  l'obstétr.  en  occident  pendant  le  moyen-åge  et  la  renaissance,  Dijon  1892) 

om  G.  de  Chauliac:  „Nous  avons  eu  une  déception  avec  eet  au- 
teur"; de  Fremskridt,  hans  store  Værk  bragte  Kirurgien,  kom  i 
sørgelig  ringe  Grad  Obstetriken  til  Gode.  — 

De  gunstige  Betingelser,  der  ved  Guy  de  Chauliac  syntes  skabte 
for  Kirurgiens  videre  Udvikling  ved  Montpellierskolen,  bar  imidler- 
tid ikke  Frugt  efter  hans  Død  (1368);  der  kom  urolige  Krigstider, 
Elevernes  Antal  tog  af,  og  Paverne  flyttede  fra  Avignon  (1379).  Hvad 
det  sidste  angaar,  fremhæver  Malgaigne  det  mærkelige,  kulturhisto- 
riske Faktum,  at  Intolerancen  syntes  større,  jo  længere  man  kom 
bort  fra  Rom.  Paverne  var  tolerante,  da  de  nu  forlod  Frankrig,  op- 
tog Montpellierskolen  Eksemplet  fra  Paris,  hvor  Fakultetet  betrag- 
tede det  som  vanærende  at  give  sig  af  med  Kirurgi,  og  denne  faldt, 
som  i  England  og  Tyskland,  i  Hænderne  paa  Barberer,  Charlataner 
og  omreisende  Operateurer.  Den  rige  Bogsamling  i  Montpellier  synes 
splittet  eller  tabt,  hvad  en  af  de  sidste  Repræsentanter  for  Skolen 
fra  Slutningen  af  14de  Aarh.,  Valesco  (Balescon)  de  Taranta,  an- 
tyder. —  Han  var  Portugiser  af  Fødsel,  men  virkede  fra  1382  i 
Montpellier  og  skrev  1418,  efter  36  Aars  Erfaring,  et  Kompendium 
over  Medicinen,  der  ogsaa  omfattede  Obstetriken,  Philonium  phar- 

maceut.  et  chirurg.  de  medendis  omnibus affectibus, 

Lugd.  1490  (kgl.  B.).  Denne  ældste  Udgave,  saavel  som  de  to  følgende 
(Lugd.  1501  ogVenet.  1502,  begge  i  kgl.  B.),  synes  at  være  Sjeldenheder; 
baade  Siebold  og  Sprengel  beklage  at  have  maattet  ty  til  senere, 
stærkt  korrumperede  Udgaver,  i  hvilke  bl.  a.  Valesco's  Fortale  mang- 
ler. I  denne  er  det,  han  med  Bekymring  nævner  Tabet  af  Fortidens 
Værker:   „den  stadige   Forandring  i  Maaden,  hvorpaa  der  skrives 

Ingerslev:  Fragmenter  af  Fødselshjælpens  Historie  10 

og  læres,  ødelægger  i  Forbindelse  med  den  fortærende  Tid  ved  ide- 
lige Omdannelser  de  Gamles  Skrifter,  paa  faa  nær.  Sig  mig  saa- 
ledes,  hvor  finder  man  Værkerne  af  Hermes,  af  Paulus,  af  Ruphus 
og  Andromachus"  *).  —  Paa  Fødselshjælpens  Omraade  var  Avicenna 
og  Ali  Abbas  hans  Forbilleder,  Behandlingen  er  overveiende  farma- 
kologisk; er  Fødslen  ikke  „naturlig",  men  en  Fod  eller  Haand  træ- 
der frem  „id  quod  exit  reducatur  et  impellatur  ad  matricem",  og 
ved  dødt  Barn  trækkes  dette  frem,  sønderskaaret  „Lem  efter  Lem". 


Det  Opsving,  som  den  franske  Kirurgi  havde  taget  i  det  14de 
Aarh.,  og  som  skyldtes  en  Impuls  fra  Italien,  gjorde  sig  i  samme 
Tidsrum  ikke  i  lignende  Grad  gældende  i  dette  Land  selv;  efter 
Lanfranc  laa  Kirurgien  her  brak  til  Begyndelsen  af  det  15de  Aarh., 
da  der  kom  en  Række  italienske  Repræsentanter  for  de  arabiske 
Doktriner,  som  en  sidste  Opblussen  af  disse,  thi  efter  Midten  af 
15de  Aarhundrede  begyndte  jo  netop  fra  Italien  den  Bevægelse,  der 
stilede  mod  at  gøre  en  Ende  paa  Arabernes  Herredømme  i  Viden- 
skaben, forlade  Skolastiken  og  vende  tilbage  til  Antiken,  en  Bevæ- 
gelse, der,  karakteriseret  som  Humanismen,  endte  med  at  munde 
ud  i  Galenismen. 

Da  disse  sidste,  italienske  Arabister  i  deres  Værker  ogsaa  har 
behandlet  Obstetriken,  er  der,  selv  om  det  Udbytte,  Fødselshjælpen 
vandt  ved  dem,  i  det  Hele  var  ringe,  dog  Grund  til  at  lade  enkelte 
af  disse  Navne  træde  frem,  saa  meget  mere,  som  der  netop  blandt 
dem  sporadisk  findes  Repræsentanter  for  den  Tradition  om  Fodven- 
ding, der  utvivlsomt  lader  sig  paavise  Middelalderen  igennem,  trods 
det  Glemselens  Slør,  den  arabiske  Litteratur  havde  kastet  over  denne 
Operation. 

I  Slutningen  af  14de  og  Begyndelsen  af  15de  Aarh.  var  saa- 
ledes  Peter  de  Largelata  (Navnet  har  mange  Varianter:  de  Ar- 
gillata,  de  la  Cerlata  etc.)  Prof.  i  Bologna.  Hans  Værk:  Cirurgia 
magistri  Petri  de  Largelata  udkom  1480  i  Venedig  og  senere 
i  mange  Udgaver.  Med  Hensyn  til  det  kirurgiske  Indhold  karakte- 
riserer Malgaigne  ham  som  en  fræk  Kompilator  af  Guy  de  Chau- 
liac,  men  han  var  i  Sammenligning  med  sin  Samtid  ikke  bange  for 
selv  at  tage  fat,  brugte  Trepan,  opererede  for  Hernier  og  Sten  og 
balsamerede  egenhændig  Pave  Alexander  VI,  da  han  1410  døde  i 

*)  Nero's  Læge,  som  Galen  citerer. 

Bologna  (medens  Chauliac  overlod  sin  Pave  til  en  Apotheker).  — 
I  den  5te  Bogs  Tractat  XIX  (Venet.  1480;  kgi.  B.)  er  den  operative 
Fødselshjælp  indskrænket  til  en  halv  Folioside;  der  citeres  fra  Abul- 
kasem,  Constantinus,  Serapion,  Avicenna  etc.,  men  ogsaa  her  i 
Obstetriken  synes  Peter  de  Largelata  i  Modsætning  til  Tidens  Skik 
og  Brug  egenhændig  at  have  praktiseret  Fødselshjælp,  skøndt  han 
med  Chauliac  siger:  „disse  Forretninger  udføres  som  oftest  af  Kvin- 
der", thi  hvor  han  omtaler  Extraktionen  af  Fosteret  (Cap.  7:  de  extr. 

foetus  a  matrice  in  muliere  mortua  &  non  mortua)   med   Hænder,   Hager  eller 

Tænger,  efter  Dilation  med  Speculum  (ganske  efter  Chauliac),  til— 
føier  han:  „jeg  har  ofte  selv  havt  med  disse  Tilfælde  at  gøre",  og 
kort  efter  bemærkes:  „jeg  har  ofte  perforeret  Kraniet  og  med  en 
Finger  i  dette  extraheret  Fosteret."  Om  det  er  med  Rette,  at  Baas 
derfor  kalder  ham  „den  første,  mandlige  Fødselshjælper  efter  Old- 
tiden", maa  staa  hen;  han  bidrog  i  hvert  Fald  som  saadan  ikke  til 
at  bringe  Fødselshjælpen  ind  paa  nye  Baner. 

Snarere  er  der  Antydning  hertil  hos  en  af  P.  de  Largelata's 
Samtidige,  Nicolo  Falcucci  (Nicolaus  de  Falconiis),  en  Forfatter, 
hvis  Liv  er  lidet  kendt,  og  hvis  Bedømmelse  har  været  ret  forskellig- 
artet. Han  var  Læge  i  Florents,  „gravissimae  authoritatis  Medicus" 

(Wolfgang  Justus,  Chronolog.  illustr.  medicor.,  Franckf.  1556,  p.  117),    levede    paa 

Keiser  Wenzel  og  Ruprechfs  Tid  o:  i  Slutningen  af  14de  og  Be- 
gyndelsen af  15de  Aarhundrede  og  skal  være  død  1411;  dermed 
synes  hans  Biografi  udtømt.  Men  hans  Værk,  Sermones  medici- 
nales VII,  hører  til  Middelalderens  voluminøseste  Kompendier,  4 
Foliobind,  over  hele  Medicinen,  af  Fabricius  (Bibi.  graeca,  xm  Bd.,  1746) 
sidestillet  Oreibasios1  Samleværk.  Det  første  Tryk  er  fra  Pavia  1484 
derefter  1491,  Venetia;  Hain  og  Siebold  nævner  Udgaver  fra  1500  og 
1533;  Udgaven  1514,  Venet.  (kgi.  B.)  synes  derimod  uomtalt  (i  kgi.  B.  findes 

tillige  1491,  Venet.,  men  kun  Sermo  VI  og  VII). 

Skøndt  Haller  giver  ham  den  rosende  Bemærkning  (Boerhaave, 
Method.  stud.  med.),  at  han  beskriver  Meget  „efter  Selvsyn",  har  Bogens 
Størrelse  øiensynlig  virket  afskrækkende  paa  ham,  thi  han  siger 
(Bibi.  chir.,  1774,  T.  i):  „det  er  saa  stor,  og  kedelig  en  Kompilation,  at 
jeg  aldrig  er  kommet  gennem  den,  det  var  maaske  Umagen  værd, 
at  en  Læge  med  god  Tid  vilde  udplukke  de  faa  Guldkorn,  som 
siges  at  skulle  findes  i  den."  Det  synes,  som  om  Malgaigne  er 
gaaet  i  Gang  med  at  realisere  Hallefs  Ønske,  men  ogsaa  har  op- 
givet det,  thi  han  bemærker  i  Introduktionen  til  sit  Værk  over  Paré, 
at  han,  efter  at  have  pløiet  Kapitlerne  Luxation  og  Frakturer  igen- 
nem, ikke  har  havt  Mod  til  at  gaa  videre! 

10* 


148 
Den  Rehabilitation,  Falcucci  efter  dette  maaske  kunde  fortjene, 

faar   han    i    en   lille  Artikel  (z.  geburtsh.  Bibliographie,  Monatsschr.  f.  Gebkd. 

Bd.23, 1864)  af  Dr.  Davidson  i  Breslau,  skrevet  i  Anledning  af  Ed.  C.J. 
Siebold's  Død,  hvor  Forfatteren,  en  stor  Bibliofil,  fra  sit  Bibliothek 
beskriver  enkelte  af  de  Unica  i  obstetricisk  Litteratur,  som  Siebold, 
trods  Gottinger  Universitetsbibliothekets  Rigdom,  ikke  havde  havt 
for  Øie.  Ved  sin  Omtale  saaledes  af  Paviaudgaven  1484  af  „Ser- 
mones  medicinales"  erklærer  Davidson  Værket  for  et  af  Middel- 
alderens bedste  Kompendier  efter  arabiske  Forfattere,  navnlig  frem- 
hæver han  den  udtømmende  Fremstilling,  som  Gynækologien  og 
Obstetriken  faar  i  samme,  et  Syn  paa  Falcucci,  der  derefter  synes 

fastslaaet  i  Nutidsværker  (Biogr.Lexikonhervorrag.Aerzte,Æ//t'rscfr,,  1884—87). 

Forsaavidt  nu  et  af  de  Guldkorn,  Haller  tillægger  Falcucci's 
Værk,  skulde  være  Omtalen  af  et  Keisersnit  med  gunstig  Udgang, 
da  har  allerede  Siebold  vist,  at  dette  beror  paa  en  Misforstaaelse; 
Falcucci  indskrænker  sig  til  at  referere  det  Tilfælde  af  suppurativt 
Extrauterinsvangerskab,  som  Abulkasem  helbredede  ved  Incision 
ved  Navlen  og  Extraktion  af  Fosterknoglerne,  og  tilføier  i  den  An- 
ledning, at  han  fra  troværdigt  Vidne  har  hørt  om  et  lignende  Til- 
fælde i  Florents;  andetsteds  meddeler  han  om  en  Kone,  der  levede 
mange  Aar  efter  Exstirpation  af  den  prolaberede  Uterus,  en  Be- 
mærkning, siger  Davidson,  der  ellers  aldrig  glemmes  at  fortælles 
om  den  100  Aar  senere  Berengario  de  Carpi. 

I  Sermo  VI,  hvor  Livmoderens  Anatomi  afhandles,  er  det  Galen, 
Avicenna,  Liber  ad  Almansorem  og  Mondino,  der  bygges  paa,  og 
det  er  den  gamle  Lærdom,  der  her  gaar  igen.  Den  egentlige  Fød- 
selshjælp faar  sin  sædvanlige  Plads  i  Afsnittet  „de  Cyrurgia"  i  Sermo 
VII  og  vedrører  jo  kun  det  døde  Barn.  Men  i  dette  Afsnit:  „de 
extractione  foetus  mortui"  (Cap.  46)  findes  sikkert  en  værdifuld,  og, 
saavidt  der  ses,  hidtil  upaaagtet  Bemærkning,  vel  af  større  Værd 
end  de  ovennævnte  „Guldkorn".  Efter  at  det  er  gjort  gældende,  at 
Fremtrækningen  er  let,  naar  Barnet  stiller  sig  for  med  Fødderne, 
følger:  „men  hvis  Fosteret  frembyder  Siden,  da  skal  det,  om  mu- 
ligt, rettes  lige  og  føres  ud  ved  Fødderne  eller  Hovedet,  er  saadant 
ikke  muligt,  da  sønderskæres  det  stykkevis  og  trækkes  frem."  Alt- 
saa,  i  Modsætning  til  Franz  af  Piemonfs  Hentydning  til  Fodven- 
ding —  der  jo  laa  et  hundrede  Aar  forud  —  er  Vending  paa  Foden 
hos  Falcucci  endog  nævnt  i  første  Linie,  ganske  vist  kun  tagende 
Sigte  paa  det  døde  Barn,  men  under  Hensyn  til  den  i  saa  Hen- 
seende høist  tvivlsomme  Diagnose  og  til,  at  Forsøget  paa  Vending 

saa  bestemt  er  stillet  forud  for  Mutilation  af  det  tvær-  eller  skraat- 
liggende  Foster,  ligger  dog  maaske  den  Formodning  ikke  helt  fjærn, 
at  Indgrebet  ogsaa  kunde  komme  et  levende  Foster  tilgode.  — 

En  ægte  Repræsentant  for  Arabismen  var  Giov.  Matteo  Fer- 
rari de  Grado,  der  i  en  lang  Aarrække  (1432 — 72)  var  Professor 
i  Pavia.  Universitetet  her  var  grundlagt  noget  senere  (1361)  end  i 
Padua,  Bologna  og  Montpellier,  men  ikke  mindre  end  disse  roste 
Pavia  sig  af  de  samme  gunstige  Betingelser  for  at  være  Universi- 
tetsby, den  skønne  Beliggenhed,  den  sunde  Luft,  de  billige  Boliger 
etc,  hvad  Petrarca  Alt  har  fremhævet,  og  S/brza'erne,  Hertugerne 
af  Milano,  der  en  Aarrække  styrede  Universitetet,  gjorde  Alt  for  at 
drage  de  rige  Fremmede  til  dette  og  vælge  de  bedste  Professorer. 
Disses  Protektion  skyldte  Ferrari  de  Grado  ogsaa  sin  Ansættelse. 
En  Ætling  af  ham,  Henri  Maxime  F.  de  Grado,  har  i  en  Thése 
(Paris  1899)  skildret  ham  og  hans  Tid.  —  Et  af  hans  Hovedværker, 
en  Kommentar  til  Rhazes1  9de  Bog,  har  vi  ovenfor  omtalt  som  en 
af  de  tidligst  trykte  Bøger  i  Italien;  et  andet  Værk  („Expositiones") 
var  en  Forklaring  af  den  22de  Fen  i  Avicenna's  Canon  (Udg.  Medio- 
lani,  1494,  kgl.  Bibi.),  og  det  tredie,  det  originaleste,  „Consilia"  (Venet. 
1514;  kgl.  B.),  er  en  Samling  af  108  Konsultationer,  hvor  Pt.  enten  var 
examineret  af  Ferrari  selv,  eller  Tilfældet  var  forelagt  ham  ved  en 
Mellemmand  (saaledes  Louis  XI.s  Hæmorroider  ved  en  Gesandt). 

For  den  praktiske  Fødselshjælp  har  Ferrari  ikke  ydet  noget; 
han  har  derimod  ved  Misforstaaelse  fra  PortaVs  Side  (Hist.  de  l'anat. 
et  de  la  chir.,  Paris  1770),  hvem  Cruveilhier  senere  har  fulgt,  faaet  Æren 
for  i  sine  anatomiske  Bemærkninger  i  Kommentaren  til  Rhazes  at 
være  den  første,  der  i  Stedet  for  de  kvindelige  Testes  nævner  Ova- 
rier. Steno  og  de  Graaf  skulde  efter  Portal  have  kopieret  ham. 
Den  ret  uklare  Tekst  paa  det  paagældende  Sted  tillader  aldeles  ikke 
denne  Tydning:  „I  Livmoderen  er  der  to  Æg  (ova),  der  kaldes  Kirt- 
ler (carnes  glandosi),  og  dette  er  de  kvindelige  Testikler,  der  er 
mindre  end  Mandens,  og  i  dem  tilberedes  Sæden."  For  de  to  „æg- 
lignende,  kirtelagtige  Legemer"  har  Ferrari  saaledes  ikke  anden  Op- 
fattelse end  den  da  gængse.  — 

Ved  Padua  Skolen  var  Arabismen  repræsenteret  ved  Joh. 
Michael  Savonarola  (f  1466),  Bedstefaderen  til  den  berømte 
Navnefælle,  der  led  Martyrdøden  i  Florents  1498.  I  hans  Practica 
de  ægritud.  a  capite  usque  ad  pedem  (Venet.  1559;  kgl.B.),  der  i 
lange  Tider  var  i  Anseelse  ved  de  italienske  Skoler,  er  der  ogsaa 
offret  Fødselshjælpen  en  udførlig  Fremstilling.  —  Foruden  den  ejen- 

dommelige  Positur  under  Fødslen,  at  den  Fødende  staaende  klynger 
sig  om  Halsen  af  en  stærk  Kvinde,  der  støtter  hende,  eller  paa 
Knæ  i  Sengen  støttes  bagfra  af  et  Par  Kvinder,  nævnes  og  afbildes 
et  af  græske  Kvinder  benyttet  Fødselssæde,  en  primitiv  Fødebrix, 
som  Savonarola  giver  sit  Bifald,  „skøndt  den  ikke  bruges  sædvan- 
ligt" (Fig.  29).  I  det  besynderlige  Trespand  støtter  den  Fødende 
Ryggen  mod  en  Pude,  som  den  bag  hende  siddende  Kvinde  holder, 
og  den  bagest  staaende  Person  afgiver  Støttepunkt  for  den  midterste. 

Det  synes,  som  om  en  Reminiscens  af  dette  ejendommelige 
Fødselssæde   længe   har  holdt  sig  i   Grækenland.    I  den   drastiske 

Skildring  af  en  Fødsel, 
som  den  berømte,  fran- 
ske Reisende  Sonnini 

(Voyage  en  Grece  et  en  Tur- 
quie,  Paris,  1801, T.  II  p.  112) 

giver  fra  Grækenland, 
fortælles  først,  at  den 
gamle  Kjælling  („un 
peintre  qui  aurait  voulu 
representer  une  Sibyl- 
le, n'aurait  pu  mieux 
choisir  son  modéle"), 
der  fungerede  somjor- 
demoder,  bragte,  for- 
uden en  lige  saa  ald- 
rende Hjælperske,  en  Træstol  med  sig,  spidsvinklet  og  i  Vinklen 
et  Sæde,  ganske  af  ovennævnte  Art.  Under  Fødslen  travede  de  to 
Gamle  om  paa  Gulvet  med  Konen,  kom  der  Veer,  lagdes  hun  for- 
over paa  Sengen,  og  hendes  Flanker  bearbeidedes  kraftigt,  men  da 
Afslutningen  stundede  til,  sattes  hun  paa  Brixen,  Jordemoderen  foran 
og  Hjælpersken  omklamrede  hende  bagfra;  Barnet  kom  snart,  men 
for  at  fremskynde  Efterbyrdens  Fødsel  løftede  Hjælpersken  tiende 
gentagne  Gange  i  Veiret  og  lod  hende  falde  med  Sædet  ned  paa 
Bænken! 

Naar  Engelmann  (Saint  Louis  i  Missouri)  har  udtalt  den  For- 
modning (La  pratique  des  accouch.  chez  les  peuples  primit.,  éd.  franc,  augm.  par 
P.  Rodet,  Paris  1886,  p.  136),  at  Savonarola  ved  sin  Brix  banede  Veien 
for  Fødestolens  Indførelse  i  Tyskland,  og  at  den  var  Forbilledet  for 
Rosslin's  Fødestol,  vil  Ploss  (Das  Weib  etc,  II,  p.  236)  afvise  dette  der- 
med, at  Savonarola  skrev   1547  (?),  men  Rosslin  1513,  et  Bevis 


Fig.  29.  Fødebrix  efter  Savonarola  („Practica",  1559). 

der  dog  brister,  forsaavidt  den  første  Udgave  af  Savonarola's  „Prac- 
tica"  allerede  er  fra  1478  (Florents),  og  der  endnu  kendes  5  Ud- 
gaver inden  Aar  1500.  Det  havde  derfor  sin  Interesse  at  vide,  om 
Fødebrixen  var  afbildet  i  disse  tidligste  Udgaver.  De  findes  imid- 
lertid ikke  i  København,  men  ved  Bistand  fra  Prof.  J.  Pagel  i  Ber- 
lin fastslaaes  det,  at  i  to  derværende  Incunabler,  Pavia  1486  (Koiiigl. 
Bibi.)  og  Venetia  1497  (Kaiser  Wilhelms  Akad.)  fandtes  Afbildningen  ikke; 
muligt  optræder  den  saaledes  først  i  Udgaven  1559. 

I  Afsnittet  „cura  difficultatis  partus"  findes  som  Indledning  de 
mærkelige  Ord:  „mest  maa  der  jo  tages  Hensyn  til  de  store  Her- 
skaber; thi  for  fattige  Smaafolk  arbeider  Lægen  ikke  meget",  men 
med  Hensyn  til  Aarsagerne  til  Dystoki  gør  Savonarola  en  Bemærk- 
ning, der  tager  bestemt  Sigte  paa  et  mekanisk  Misforhold  mellem 
Fosterhovedet  og  Moderens  Bækken,  idet  han  overfor  Kvinder  med 
„smalle  Hofter"  advarer  disse  mod  Samleie  med  store  Mænd,  „ca- 
veant  ab  occipiendo  viros  magnos  ne  in  partu  incurrant  periculum". 
—  Naar  imidlertid  Savonarola  af  Medicinalhistorikere  i  Alminde- 
lighed, og  særligt  af  Siebold,  fremhæves  som  en  af  de  Forfattere  i 
Middelalderen,  der  udførligt  behandler  Obstetriken,  har,  saavidt  jeg 
ved,  Ingen  gjort  opmærksom  paa  det  (oven  berørte)  Forhold,  at  det 
Afsnit  hos  Savonarola,  der  vel  har  mest  Interesse,  Behandlingen 
af  de  ikke  naturlige  Fødsler,  altsaa  alle  andre  end  Hovedfødslen, 
er  en  slet  og  ret  Kopi  efter  Franz  af  Piemont,  en  ordret  Gen- 
givelse af  dennes  Anvisning  til  Vending  paa  Hovedet  og  derefter, 
hvis  denne  mislykkes,  til  Fremtrækning  paa  begge  Fødder,  Regler, 
der  altsaa  ogsaa  gælde  Tværleiet,  thi  ligelydende  med  Fr.  af  Piemont 
siges:  „et  similiter  ingeniandum  est,  si  super  latus  egredi  contingat." 
Har  Savonarola  derfor  nogen  Fortjeneste  af  at  have  bevaret  Tra- 
ditionen om  Fodvending,  er  det  kun  som  Plagiator,  Prioriteten  til- 
kommer ikke  ham  blandt  Middelalderens  Forfattere. 

Men  et  Exempel  paa,  at  der  hos  disse  har  ulmet  en  saadan 
Tradition,  uden  skarpt  markeret  at  komme  til  Orde,  afgiver  endnu 
en  italiensk  Læge,  Antonio  Benevieni,  der  fra  1470  praktiserede 
i  Florents.  Han  var  ikke  Medlem  af  noget  Fakultet,  men  sondrede 
sig  fra  Andre  som  en  Forløber  for  den  kommende  Tids  Brud  med 
Arabismen,  hvilket  han  lader  træde  frem  i  de  Observationer,  han 
noterede  op  som  Grundlag  for  et  stort  Værk,  der  ikke  kom  frem, 
medens  Broderen  efter  hans  Død  (1502)  samlede  Observationerne 
og  udgav  dem  i  Florents  1507  (de  abditis  morborum  causis).  — 
I   en  af  Observationerne  omtales  et  Tværleie  ved  dødt  Barn,  der 

extraheredes  med  Hage,  fordi  Vending  hverken  paa  Hoved  eller 
(som  det  udtrykkelig  siges)  paa  Fod  lod  sig  gennemføre.  Bogen 
findes  ikke  hos  os;  Prof.  J.  PageVs  Velvillie  sætter  mig  i  Stand  til 
at  Citere  Stedet  (efter  Exempl.  i  Konigl.  Bibi.  i  Berlin):  „quum  ita  trans- 
versus  foetus  jaceret,  ut  ne  manu  quidem  intra  vulvam  injecta  di- 
rigi  in  caput  aut  in  pedes  posset  etc."  — 


Det  er  et  besynderligt  Faktum,  at  disse  spredte  Antydninger 
til  et  Kendskab  til  Fodvendingen  ikke  satte  tydeligere  Spor  i  Litte- 
raturen og  allermindst  i  det  Land,  hvorfra  Fodvendingens  Genind- 
førelse udgik,  altsaa  Frankrig,  skøndt  Paré  selv  hentyder  til  Tra- 
ditionen om  denne  Fødselsoperation  og  ikke  bringer  den  frem  som 
noget  Nyt  fra  egen  Haand.  Men  det  hænger  til  Dels  sammen  med 
Kirurgiens  hele  Stilling  i  Frankrig  og  specielt  Paris  i  Tiden  før 
Paré,  det  14de — 15de  Aarhundrede.  I  de  Tider,  da  Pariserfakulte- 
tets Medlemmer  helt  eller  delvis  hørte  til  Geistligheden,  var  der 
ved  Siden  af  Notre-Dame  Kvarterets  geistlige  Læger  Lægfolk,  der 
gav  sig  af  med  Lægebehandling.  I  Kraft  af  „Ecclesia  abhorret  a 
sanguine"  indlod  de  første  sig  ikke  paa  Aareladning  eller  Opera- 
tioner, men  foreskrev  dem,  altsaa  der  maatte  være  Folk,  som  paa- 
tog  sig  sligt.  Og  dernæst,  „Haandens  Arbeide"  var  ikke  de  lærde 
Læger  værdigt;  fra  første  Færd  tog  derfor  Fakultetet  og  Universi- 
tetet Afstand  fra  Kirurgerne,  optog  dem  ikke  i  sin  Midte.  Men  Ki- 
rurgerne tog  Revanche.  Den  fra  Milano  forjagede  Lanfranc  bragte 
Bolognaskolens  Traditioner  til  Paris,  og  ved  ham  skabtes  Organi- 
sationen af  de  første,  mere  oplyste  Kirurger  i  Modsætning  til  Char- 
latanerne, thi  i  14de  Aarh.  existerede  det  berømte  Confrérie  de  St. 
Come  et  de  St.  Damien.  —  Muligt  grundlagt  allerede  under  den 
hellige  Ludvig  (1226 — 70)  ved  Pitard's  Initiativ,  bære  talrige  Edik- 
ter og  Patenter  fra  de  franske  Konger  i  det  14de  Aarh.  Vidnesbyrd 
om  Existensen  af  denne  besynderlige  Korporation,  som  Malgaigne 
træffende  karakteriserer  saaledes:  „enestaaende  i  Kristenheden,  en 
Korporation  af  Kirurger,  bærende  la  robe,  holdende  Forelæsninger, 
uddelende  Graden,  en  defekt  Kopi  af  de  store  Fakulteter,  et  Slags 
lægt  Fakultet,  staaende  udenfor  Universitetet,  men  kæmpende  for 
at  knytte  sig  til  det,  berømt  ved  sine  Kampe  mod  dette,  Barbererne 
og  andre  Læger." 

Fra  tidlig  Tid  var  Kirurgerne  vant  til  at  lade  sig  hjælpe  af  Bar- 
bererne og  overlade  dem  visse  Ting,  Forbindinger,  Aareladning  etc, 


153 

men  Si.  Come  vaagede  strængt  over  sin  Ret,  at  kun  „la  petite  chi- 
rurgie"  overlodes  Barbererne.  Følgen  var,  at  disse  greb  ind  paa 
Kirurgernes  Enemærker  og  stillede  videregaaende  Aspiration  i  Ret- 
ning af  Undervisning  i  Anatomi,  Kirurgi  og  anatomisk  Dissektion. 
I  Provinserne  var  deres  Kolleger  Eneherrer  paa  Kirurgiens  Om- 
raade,  i  Hæren  og  paa  Flaaden  var  de  i  Overtal  som  Militairlæger. 
—  Fra  alt  dette  Kilden  til  den  store  Strid,  der  fra  Midten  af  15de 
Aarh.  brød  ud  mellem  St.  Come  og  Barberer,  som  Repræsentanter 
for  Kirurgien,  og  Medicinen,  repræsenteret  ved  Fakultetet.  Visse 
Enkeltheder  i  denne  Strids  Faser  ville  vi  ventelig  andetsteds  komme 
nærmere  ind  paa  ved  Omtalen  af  den  Kirurg,  der,  skøndt  udgaaet 
fra  Barberlauget,  blev  Repræsentant  for  Kirurgiens  og  Obstetrikens 
Renaissance,  Ambroise  Paré,  og  af  de  St.  Come-Kirurger,  der  navn- 
lig for  Obstetrikens  Vedkommende  førte  Traditionen  fra  Paré  videre 
og  ved  deres  Arbeider  blev  Banebrydere  for  Fødselshjælpens  Ud- 
vikling: J.  Guillemeau,  Portal,  Mauriceau;  men  for  Tiden  før  Paré 
var  en  frugtbringende  Udvikling  af  Kirurgien  eller  Obstetriken  ikke 
at  vente  fra  St.  Come  Kirurgernes  Side,  disse  Herrer,  „de  longue 
robe",  der,  optagne  af  deres  rige  Klientel  og  af  Kampen  mod  Fa- 
kultet og  Barberer,  mindst  af  Alt  brød  sig  om  at  publicere  for  ikke 
at  give  Barberen  Lærdom  i  Hænde,  denne  kunde  profitere  af,  som 
de  og  senere,  fra  dette  Synspunkt,  bebreidede  Paré  Udgivelsen  af 
hans  Kirurgi.  Og  fra  det  stolte,  Traditionen  tro  Fakultet,  der  holdt 
sig  fjærnt  fra  al  manuel  Lægekunst,  kunde  en  Udvikling  af  Fødsels- 
hjælpen allermindst  ventes. 

Derfor  er  Pariserskolen  i  dette  Tidsrum  ganske  blottet  for  Navne, 
der  i  videnskabelig  Henseende  satte  deres  Mærke  i  Kirurgiens  eller 
Obstetrikens  Historie,  skøndt  den  praktiske  Udøvelse  af  denne  Gren 
af  Lægekunsten  sikkert  allerede  da  havde  fundet  forholdsvis  for- 
trinlige Betingelser  for  sin  Udvikling  paa  det  mærkelige  Sted,  hvor- 
fra —  som  vi  senere  nærmere  skal  gøre  Rede  for  —  vigtige  Im- 
pulser netop  til  Fødselshjælpens  Fremskridt  utvivlsomt  er  udgaaede, 
Hotel-Dieu  i  Paris,  men  Resultaterne  af  den  praktiske  Virksomhed 
her  satte  i  Tiden  før  Paré  ikke  Spor  i  Litteraturen,  som  overhove- 
det senere  ogsaa  mærkværdigt  sparsomt,  og  det  er  i  saa  Henseende 
betegnende,  at  Paré  fra  den  Tid,  da  han  lærte  i  Hotel-Dieu  (ca. 
1533),  trods  sin  Taknemmelighed  for  Alt,  hvad  han  havde  set  dér, 
ikke  nævner  Navne  paa  de  Læger  eller  Kirurger,  under  hvilke  han 
blev  uddannet. 

Dette  Tidsrum,  det  15de  Aarhundrede,  er  jo  i  andre  Henseender 
et  Mærkepunkt  i  Medicinens  Historie,  idet  den  Bevægelse  da  be- 
gyndte at  gøre  sig  gældende,  der  havde  til  Maal  at  vende  de  ara- 
biske Kompilatorer  Ryggen  og  gaa  tilbage  til  Antiken  i  Original,  en 
Bevægelse,  der  jo  karakteriseres  som  Humanismen. 

Efter  Konstantinopels  Fald  1453  kom  græske  Lærde  til  Occi- 
denten, især  til  Italien,  de  medbragte  deres  egen  Litteratur,  saavel- 
som  Kundskaber  til  samme  og  gav  Impuls  til  Interesse  for  det 
græske  Sprog,  der  især  fandt  Tilslutning  ved  de  italienske  Fyrste- 
hoffer, ikke  mindst  Medicæernes,  og  at  denne  Retning  tog  sit  Ud- 
spring fra  Italien,  var  saa  meget  naturligere,  som  allerede  et  Aarhun- 
drede forud  Boccacio  og  Petrarca  havde  slaaet  til  Lyd  for  Antiken. 
Man  eftersøgte  Klostre  og  Kirker  for  Haandskrifter,  men  disses  Kost- 
barhed gjorde  endnu  deres  Udbredelse  vanskelig,  indtil  Bogtrykket 
kom  og  gennem  korrektere  Gengivelser  og  Oversættelser  lettede 
Studiet  af  Originalerne.  —  Det  blev  dog  ikke  Tyskland,  der  først 
exploiterede  Opfindelsen,  thi  da  Mainz  blev  beleiret  og  erobret  (1462) 
af  Adolf  af  Nassau,  drog  Guttenberg's  Arbeidere  derhen,  hvor  der 
var  Arbeide,  altsaa  først  til  Italien.  Indtil  Aar  1500  er  Venedig  og 
Rom  Hovedstederne  for  Bogtryk,  efter  dem  kom  Paris,  men  de  to 
første  leverede  i  dette  Tidsrum  -k  af  hele  Produktionen.  Til  Aar 
1500  kom  c.  800  medicinske  og  naturvidenskabelige  Bøger  i  Tryk. 

—  Af  de  antike  Forfattere  blev,  som  allerede  nævnt,  først  Celsus 
trykt  (1478),  derefter  Galen,  af  Hippokrates  kun  lidt,  men  efter 
Aar  1500,  i  1ste  Halvdel  af  16de  Aarhundrede,  tog  jo  Bevægelsen 
Fart  gennem  de  Mænd,  der  er  blevet  kaldet  „de  filologiske  Medi- 
cinere", saaledes  Giinther  af  Andernach  i  Paris,  Cornarus  og  Fuchs 
i  Tyskland,  Conr.  Gesner  i  Ziirich  eta,  der  udgav  Hippokrates, 
Galen,  Aétios,  Paulos,  Moschion  o.  A.  i  Original  eller  latinsk  Over- 
sættelse. — 

Gennem  Kuldkastelse  af  den  arabiske  Autoritet  førte  altsaa 
Humanismen  paa  Lægekunstens  Omraade  til  en  foreløbig  Seir  for 
den  rene  Galenisme,  saaledes  som  denne  fandt  sin  fuldblods  Re- 
præsentant i  Jaques  Dubois,  VesaVs  Lærer  og  senere  bittreste  Mod- 
stander, men  om  end  Signalet  til  Humanismen  var  udgaaet  fra  Ita- 
lien, blev  det  dog  ikke  dette  Land,  der  gik  i  Spidsen  for  Bevægelsen. 

—  De  italienske  Kirurger  og  Anatomer  ved  Overgangen  mellem 
15de — 16de  Aarh.,  og  et  Stykke  ind  i  dette,  svinge  endnu  mellem 
de  arabiske  og  de  antike  Forfattere,  snarest  optagende  og  assimile- 
rende fra  begge  Kilder,  enkelte  paa  det  fysiologiske  Omraade  endnu 

tagende  Albertus  Magnus  til  Mønster,  hvad  Mystik  og  astrologisk 
Spekulation  angaar. 

Saaledes  Ludovicus  Bonaciolus,  der  var  Professor  i  Fer- 
rara  og  Læge  hos  Lucretia  Borgia.  Han  dedicerede  sit  Værk  En- 
neas  Muliebris  til  hende,  der  i  et  Epigram  betegnes  som  „omne 
sui  saeculi  decus".  Bogen  hører  vistnok  til  Sjeldenhederne;  den  rindes 
(foruden  i  Manuskript,  en  Kvart,  i  Thotfs  Saml.  No.  659)  i  to  Exemplarer 
i  vort  kgl.  Bibi.,  en  Folio  med  fin  Tryk  og  farvede  Initialer  (Lud.  Bonacioli 
Ferrariensis  Medici  illustris  ad  divam  Lucretiam  Borgiam  Ferrariae  Ducissam  Enneas  muliebris 
incipit,  uden  Tryksted  og  Aar).  Med  Hensyn  til  dette  sidste  bemærker  Brunet, 
at  Bogen  af  Hain  og  Panzer  er  sat  til  15de  Aarh.  (1478?),  men  Luer.  Bor- 
gia, hvem  den  er  dediceret,  tog  først  Titlen  „Ducissa"  1502.  Da  Pave  Alex- 
ander VI  i  Fortalen  nævnes  som  en  Olding  nær  Gravens  Rand  —  han 
døde  15/s  1 503  —  kan  den  vel  hverken  være  før  1 502  eller  efter  1 503.  — 
Siebold  citerer  efter  „det  meget  sjeldne  Foliomanuskript  i  Florents,  af- 
skrevet i  København  efter  Originalen."  —  Skriftet  omhandler  de  ana- 
tomiske og  fysiologiske  Forhold  vedrørende  Konception,  Svanger- 
skab og  Fosterets  Dannelse.  Indholdsfortegnelser  med  store  Typer 
og  paa  en  hel  Side  foran  de  enkelte  Kapitler  karakterisere  Bogen: 
„Hvorlænge  producere  Mænd  og  Kvinder  Sæd,  og  naar  ophøre  de 
dermed?  Hvorledes  kendes  Virginitet?  Hvilken  Stilling  er  den  bedste 
under  Samleie?  Paa  hvilket  Tidspunkt  træder  Sjælen  til  Legemet 
og  til  hvilke  Legemsdele?  o.  s.  v.  Som  Smaaskrifter  er  enkelte  af  disse 
Kapitler  ofte  reimprimerede  i  det  1 7de  Aarh. ;  hele  Værket  er  genoptaget 
i  C.  Wolph' s  og  Spaen' s  gynækologiske  Encyklopædier  (resp.  1566  og  1597). 

Efter  Peter  de  Largelata  var  der  i  Italien  for  den  specielle 
Kirurgi  igen  kommet  en  Tilbagegang,  men  i  Begyndelsen  af  16de 
Aarh.  blev  Johan  de  Vigo  (hvis  Navn  nærmest  er  foreviget  ved 
Emplastr.  de  Vigo)  Føreren.  Han  levede  i  Rom  fra  1503  som  Liv- 
kirurg hos  Pave  Julius  II,  hvor  han  efter  Fortalen  i  sit  Værk  Prac- 
tica  copiosa  in  arte  chirurg.  begyndte  dette,  og  sluttede  det  1513; 
det  er  en  Kompilation  efter  Celsus,  Galen  og  alle  Middelalderens 
Forfattere,  et  Resumé  af  Kirurgien  i  Slutningen  af  15de  Aarh.,  hvad 
maaske  forklarer  de  mangfoldige  Udgaver  og  Oversættelser  i  alle 
Sprog,  fransk,  engelsk,  spansk,  italiensk,  tysk  og  portugisisk,  sidste 
endnu  1713.  —  Fødselshjælpen  er  der  i  Lib.  IX  Cap.  9:  „de  extract. 
foetus  mortui"  (Udg.Venet.  1520;  kgl.  Bibi.)  kun  offret  nogle  faa  Linier, 
hvor  han  viser  sig  som  en  bestemt  Modstander  af  Instrumenter, 
Hager,  Tænger,  Speculum,  men  efter  at  der  er  forsøgt  Nysemidler, 
Fumigationer,  Indsprøitninger,  efter  arabisk  Forskrift,  med  Dekok- 
ter,  vil  føre  Hovedet  ned  med  Haanden;  det  synes  at  have  været 
en  Begivenhed  for  den  store  Kirurg,  at  han  en  Gang  har  maattet 

afvige  fra  sine  Regler,  thi  med  Celsus  som  Autoritet  nævner  han 
et  Tilfælde,  hvor  han  hos  en  Genueserborger  Simon's  Tjenestepige 
maatte  fjærne  Fosterets  Hovedknogler  plus  Hjærne  og  tilføier:  „det 
gik  godt  baade  for  mig  og  Pigen."  — 

Til  de  betydeligste,  italienske  Anatomer  i  Tiden  kort  før  Vesal 
hørte  Alessandro  Benedetti,  Berengario  og  Nicolaus  Massa,  der 

alle  ved  deres  Arbeider  gav  Bidrag 
til  Obstetriken,  idetmindste  hvad  Ana- 
tomien angaar. 

Benedetti  havde  en  Tid  levet  i 
Grækenland,  fra  1493  var  han  ana- 
tomisk Professor  i  Padua,  hvor  han 
oprettede  et  Anatomiteater  og  skrev 
en  Anatomi.  Hans  samlede  Værker 
de  re  medica  opus  insigne,  Venet. 
1535  (der  ikke  findes  i  Kjøbenhavn), 
var  dediceret  til  Keiser  Maximilian, 
ligesom  Anatomien   (Udg.  Paris,  1514  i 

norm.  anat.  Musæums  Bibi.;  Dedikationen  er 

fra  1497).  Han  gælder  for  en  af  de  For- 
fattere, der  tidligst  har  taget  Afstand 
fra  Araberne,  fordi  der  ikke  citeres 
et  eneste  af  disses  Navne;  ikke  desto- 
mindre  refererer  han  ligesaavel  ara- 
biske som  græske  Doktriner,  men 
blandt  Grækerne  spiller  nu  den  siden  Chauliac  forsvundne  Paulos 
Aeginetes  en  Hovedrolle.  —  Som  Anatom  følger  Benedetti  Galen 
i  Beskrivelsen  af  Uterus,  der  er  torummet;  han  synes  ikke  selv  at 
have  taget  Kniven  i  Haand  ved  Sektion,  da  det  er  et  „horridum 
officium",  som  overlodes  til  Andre. 

Jacobo  Berengario,  ogsaa  kaldet  Carpus  efter  Fødestedet 
(Carpi  i  Provinsen  Modena),  i  25  Aar  (indtil  1527)  kirurgisk  Pro- 
fessor i  Bologna,  nævnes  ofte  som  Anatomiens  betydeligste  Refor- 
mator før  Vesal.  Han  havde  seceret  over  100  Lig,  en  den  Gang 
ukendt  Ting.  Sin  Respekt  for  Mondino  viser  han  ved  at  betegne 
sit  over  1000  Kvartsider  store,  anatomiske  Værk  (Bologna  1521) 
som  en  Kommentar  til  Mondino's.  En  Forløber,  et  kort  Udtog,  var 
Isagogae  breves,  der  udkom  i  Bologna  1514  og,  ligesom  Kom- 
mentaren, var  ledsaget  af  anatomiske  Træsnit,  der  skulle  være  gjorte 


Fig.  30.  Uterus  med  foranliggende  Vesica, 
„Isagogæ"  1522. 

VENTRIS  MEDir. 


af  hans  Samtidige,  HugO  de  Carpi.  (Af  Berengario's  Værker  findes  i  Kø- 
benhavn kun  „Isagogae",  Bonon.  1522,  paa  Univ.  Bibi.,  og  1523  i  norm.  anat.  Mu- 
sæums  Bibi.;  der  vise  Forskel,  hvad  Illustrationerne  angaar).  —  Paa  en  af  Tav- 
lerne ses  en  Kvinde  med  aabent  Underliv,  siddende  paa  en  Sokkel 
og  præsenterende  en  Uterus,  der  naar  til  Navlen,  med  den  foran 
gende  Vesica  (Fig.  30) : 
„her  ser  Du  det  bedste 
Billede  af  Uterus,  der 
med  sine  Horn  (o:  Lig. 
lata)  er  hæftet  til  Hof- 
terne, nedenfor  disse  er 
Testiklerne  i  deres  na- 
turlige Leie,  forbundne 
medVasa  seminaria,  der 
komme  fra  Nyreegnen 
og  ende  ved  Corpus 
matricis  .....  men  alt 
dette  ses  bedst  ved  at 
secere  en  gravid  eller 
ikke  gravid  Kvinde." 

At  det  er  saadan 
Sektion,  der  ligger  til 
Grund  for  Billederne 
af  Uterus  paa  den  næste 
Tavle  (Fig.  31),  er  dog 
vanskeligt  at  tro,  skøndt 
de,  saaledes  af  Chou- 
lant,  faar  Ord  for  at 
være   de   første,  efter 

Fig.  31.  Billede  af  Uterus  efter  Berengario 
(Isagogae,  1523). 


Naturen  tegnede,  anatomiske  Billeder.  Det  midterste  (i  Fig.  31)  vi- 
ser altsaa  Kotyledonerne,  „capita  seu  ora  venarum",  som  Teksten 
forklarer,  og  paa  en  Tavle,  hel  Figur  (Udg.  1522)  demonstrerer 
Kvinden  selv  disse  paa  sin  paa  Sokkelen  ved  Siden  af  placerede, 
inverterede  Livmoder  (Fig.  32)*).    Naiv  er  den  øverste  Tegning  (i 


*)  I  en  lille  Artikel  (Janus  1903:  Aus  der  Renaissancezeit)  berører  v.  Toply  bl.  a.  ogsaa 
dette  Billede  som  en  af  Typerne  paa  den  Slags  tidlige,  anatomiske  Tegninger,  hvor  der  ved 
Siden  af  det  „Saglige"  er  et  „Biværk",  der  tilsidst  dominerer.  Det  er  den  venetianske  Illu- 
strationsteknik  fra  sidst  i  15de  Aarh.,  som  den  allerede  viser  sig  i  Ketham's  Billeder,  der  op- 
tages af  Berengario:  den  teatralske  Stilling  med  det  flagrende  Gevandt,  venstre  Ben  støttende 
paa  en  Bunke  Bøger,  og  ligeledes  lægges  for  Dagen  i  hans  „Muskelmænd",  hvoraf  en,-  for 
at  demonstrere  Underlivsmusklerne,  løfter  sin  Bughud  op,  „som  en  Soubrette  Skørtet".  Gen- 
nem Charles  Estienne  —  af  hvem  Vesal  paa  dette  Omraade  neppe  er  upaavirket  —  kulminerer 

Fig.  31),  der  jo  maa  tænkes  gennemsigtig,  idet  man  ser  den  i  Rand- 
teksten beskrevne  Karnositet  fra  Fundus,  der  antyder  en  Sondring 
mellem  de  to  Sinus,  ligesom  hele  det  kredsrunde  os  matricis,  men 
navnlig  Lokalisationen  „infra  cornua",  som  det  bestemt  betones,  af 
Ovarierne  og  deres  Adnexa  „vasa  spermatica"  stemmer  daarligt  med 
den  i  Sektion  drevne  Anatom,  og  det  maa  vel  antages,  at  han  har 
siddet  inde  med  en  bedre  Forstaaelse  af  de  virkelige  Forhold,  end 

hans  Tegninger  vise.  —  Skøndt  Be- 
rengario  altsaa  opstiller  en  Sinus  dex- 
ter  og  sinister  uteri,  har  man,  men 
ikke  helt  med  Rette,  givet  ham  Æren 
for  at  være  den  første  Anatom,  der 
hævder,  at  Uterus  kun  har  ét  Hul- 
rum, thi  som  Tavlens  Sidetekst  (Fig. 
31)  siger,  fraregnet  den  fremspringende 
Køl  i  Fundus,  „er  der  ikke  i  Liv- 
moderen nogen  Skillevæg  eller  flere 
Celler,  som  Nogle  tro",  hvormed  han 
jo  sigter  til  Mondino's  7  Celler.  (Naar 

derfor  Vesal  („Fabrica",  1543,  Hb.v,  p.53i)  per- 
siflerer  Opfattelsen  af  Uterus  som  mange- 
rummet Organ,  der  ikke  blot  næres  af  et 
ukyndigt  Publikum  men  ogsaa  af  denne 
„Anatomicorum  faex"  (!),  kan  det  dog 
sikkert  ikke  —  som  Roth  gør  gældende  — 
være  Berengario,  der  sigtes  til  med  dette 
Epiteton,  men  det  maa  vel  nærmest  være 
Mondino.)  —  Prioriteten  for  at  have  fast- 
slaaet  den  enkelte  Uterushulhed  tilkom  Berengario' %  Landsfælle 
Gabriel  de  Zerbis,  der  i  Slutningen  af  15de  Aarh.  var  Lærer  i 
Padua,  men  hvis  Navn  maaske  mest  vil  bevares  paa  Grund  af  hans 
tragiske  Død  (1505).  Paa  en  af  sine  mange  Rejser  havde  han  i 
Tyrkiet  tilsyneladende  med  Held  kureret  en  hydropisk  Pascha,  men 
kort  efter  at  han  var  reist,  døde  Paschaen,  der  blev  udsendt  Folk, 
som  indhentede  Zerbis,  der  blev  myrdet  ved  Gennemsavning  mel- 
lem to  Brædder.  —  Hans  Liber  anathomiae  var  udkommet  i 
Venedig  1502. 


Fig.  32.  „Kotyledonerne" 
(Isagogæ,  1522). 


denne  Slags  Illustration  hos  Casserio,  hvor  Landskabs  Staffagen,  saavel  i  de  kvindelige  som 
mandlige  Anatomi-Figurer  til  Yderlighed  dominerer:  i  et  skønt  Landskab  ligger  ved  Foden  af 
et  mægtigt  Træ  en  Yngling  henstrakt,  med  skrævende  Ben,  for  at  præsentere  Muskulaturen 
om  Anus  og  Penis  („ut  penis  et  ani  partes  conspiciantur",  som  den  forklarende  Tekst  oplyser ; 
Opera  A.  Spigelii  ed.  v.  d.  Linden,  Amstelod.  1645;  kgl.  B.). 

Berengario  var  iøvrigt  ogsaa  en  stærkt  beskæftiget  Syfilidolog, 
ligesom  hans  nære  Samtidige  Nicolaus  Massa,  der  ikke  var  knyttet 
til  noget  Universitet,  men  praktiserede  i  Venedig  og  skrev  et  ana- 
tomisk Værk  Liber  introductor.  Anatomiae  etc.  (Venet  1536;  kgl. 
B.),  som  han  dedicerede  til  Pave  Paul  III,  og  hvori  han  gaar  ret 
nøie  ind  paa  Anatomien  af  de  kvindelige  Genitalia.  —  Hans  ana- 
tomiske Sektion  har  ikke  ladet  ham  se  noget  Hymen,  thi  „de  fare 
vild,  som  antage  en  panniculum  hymeneum",  men  derimod  er  han 
den  første  Anatom,  som  nøiere  beskriver  Uterinvæggens  muskuløse 
Struktur,  idet  han  skelner  mellem  en  ydre,  kødet  (substant.  carnis) 
og  en  indre,  venerig  Hinde,  hvad  han  navnlig  saa  ved  Sektion  af 
en  8  Maaneders  pludselig  død  Gravida,  der  havde  Tvillinger,  som 
levede  kort.  —  Med  Berengario  benægter  han  Duplicitet  af  Uterin- 
hulen,  men  bidrager  ikke  til  at  klare  Forvirringen  med  Hensyn  til 
Kotyledonerne,  idet  han  herved  forstaar  visse  „Baand",  som  binde 
Placenta  til  Karmundingerne,  medens  Berengario  jo  tyder  dem  som 
„capita  seu  ora  venarum".  Baade  Berengario  og  Massa  har  optaget 
Mondino's  Sammenligning  af  Orificium  uteri  med  Sudermunden  (os 
tincæ);  at  Massa  ogsaa  praktisk  gav  sig  af  med  Fødselshjælp,  viser 
netop  hans  Yttring  om  Modermundens  mærkværdige  Udvidning  „jussu 
dei  benedicti"  under  Fødslen,  at  han  „med  Lethed  ofte  har  ført  begge(!) 
Hænder  ind  i  Livmoderen  for  at  extrahere  det  døde  Foster".  — 


IX. 


I  Modsætning  til  Italien  og  Frankrig  var  Tyskland  sent  kom- 
met med  i  den  videnskabelige  Bevægelse;  det  første  tyske  Univer- 
sitet var  Prags  fra  1347,  derefter  kom  i  14de  Aarh.  Wien  (1365), 
Heidelberg  (1386),  Halle  (1388)  og  Erfurt  (1392).  Kirurgien  var  i 
Hænde  paa   Barberer,  Badere   og  Charlataner,  men  efter  Træsnit- 

tets  og  Bogtrykkets  Opkomst  begyndte  der  ved  Overgangen  til  det 
16de  Aarh.  og  i  dettes  første  Aar  at  komme  selvstændige,  tyske  Ar- 
beider,  der  er  karakteriserede  ved  at  være  skrevne  paa  Moders- 
maalet  og  navnlig  udgaa  fra  Strassburg.  Af  saadanne  kan  nævnes 
Hieronymus  Brunschwig,  hvis  Buch  der  cirurgia,  1497  (kgl.  B.), 
med  talrige  Træsnit,  indtil  1874  var  anset  for  det  ældste,  tyske,  ki- 
rurgiske Værk,  da  Pfolzpeundfs  Haandskrift  om  Skudsaar  „Bynth- 
Ertzney"  fra  1460,  blev  fundet  og  publiceret.  (Ikke  mindre  rigt 
illustreret  er  Brunschwig' s  „Das  Buch  der  vergift  der  pestilentz", 
Argent.,  1500  (kgl.  B.),  med  kuriøse  Scener  fra  Pesten).  — Dernæst 
Feldbuch  der  Wundarzney,  1517,  ved  Hans  v.  Gersdorff,  ge- 
nannt  „Schylhans",  burger  und  Wundartz  zu  Strassburg;  (Udg.  1528, 
kgl.  B.),  og  endelig  Laurentius  Phrysen's  (Frisen,  Friscius)  Spiegel 

der  artzney,  1518  (Udg.  1529  kgl.  Bibi.;  Henrik  Smid's  „En  liden- Bog  om 
Menniskens  Vand  etc",  Malmø,  1557,  er  et  Uddrag  fra  Phrysen).  —    I    de    to 

førstnævnte  Værker  er  Fødselshjælp  ikke  omtalt,  derimod  er  der  i 
det  sidste  (Phrysen's)  et  lille  Afsnit  om  Svangerskab  og  Fødsel,  hvor 
der  i  Kap.  4  „von  schwerer  Geburt"  om  Aarsagen  til  saadan  siges: 
„dise  ursachen  alle  zu  erkennen  helt  etwas  heimlichkeit  in,  darumb 
ich  darvon  nit  sagen  will",  og  der  gives  da  kun  Anvisning  paa  ved 
blødgørende  Midler  og  Latværger  at  lette  Fødslen.  —  Stor  praktisk 
Betydning  for  Kirurgien  i  Tyskland  fik  disse  Værker  vel  heller 
ikke;  banebrydende  i  saa  Henseende  blev  derimod  Felix  Wurti, 
Baseler  Wund-  und  Stadtarzt  (1518 — 75),  hvem  Malgaigne  og  Trélat 
sætte  ved  Siden  af  Paré.  Men  i  hans  paa  37aarig  Erfaring  grun- 
dede Practica  der  Wundartzney,  1563,  (Udg.  1596  Basel  paa  Univ. 
Bibi.),  har  Obstetriken  ingen  Omtale  fundet.  — 

Derimod  er  der  blandt  disse  tidligste,  tyske  Forfattere  endnu 
en  enkelt  at  nævne,  Ortolff  af  Bayerland,  hvis  Skrift  Arzneybuch, 
saavidt  det  kan  ses,  hører  til  de  tidligst  trykte,  tyske  Lægebøger 
overhovedet.  I  Panzer's  Annaler,  der  gaa  fra  Bogtrykkets  Begyndelse 
til  Aar  1520  (Annal.  d.  alt.  deutsch.  Litt.,  Nurnberg,  1788)  findes  tidligere  kun  an- 
ført „Ein  nuczlich  Regiment,  wer  sich  daran  haltet  der  mag  sein  Leben 
lang  Gesuntheit  behalten,  Augspurg,  getrucht  u.  vollend.  Hans  Bamler  1472", 
dernæst  sammestedsfra  „Regimen  sanitatis,  das  ist  von  der  Ordnung  der 
Gesunthait"  og  „Ein  Regiment  d.  jungen  Kinder",  begge  fra  1476.  — 
Den  nævnte  „Arzneybuch"  udkom  i  Nurnberg  1477  ved  Ortolff  von  Bayr- 
landt  (kgl.  Bibi.).  Forf.  har  ogsaa  faaet  Tilnavnet  Megtenberg,  fordi  han  et 
Sted  i  Teksten  siger  „ich  Megtenberger",  men  det  beror,  som  Choulant 
har  vist,  paa  en  Fejltagelse;  det  paagældende  Sted  i  Ortolff's  Bog  er  en 
Kopi  af  Kunrat  von  Megenberg's  „Buch  der  Natur",  og  det  er  denne,  der 
taler.    „Buch  der  Natur"  er  igen  en  Oversættelse  efter  en  Bearbeidelse 

af  Thomas  af  Cantimbré's  „de  natura  rerum"    (s.  p.  129);   den  udkom 
1475  (kgl.  B.). 

Ortolff  praktiserede  sandsynligt  i  Niirnberg,  han  var  belæst 
i  alle  arabiske  Oversættelser  og  skrev  sin  Bog  „aus  allen  artz- 
biichern  die  ich  in  latein  ye  vernam".  Lægebogen  handler  om  alle 
Slags  Sygdomme,  dog  ikke  om  Fødselshjælp,  men  Panzer  beskriver 
efter  eget  Exemplar  et  lille,  udelukkende  obstetricisk  Skrift  af  Or- 
tolff, uden  Aar  og  Tryksted,  paa  følgende  Maade:  Bogen  har  egent- 
lig ingen  Titel,  men  over  et  Træsnit,  forestillende  en  Doktor  (For- 
fatteren?) ved  Siden  af  en  Kvinde,  staar:  „Dies  biechlein  sagt  wie 
sich  die  Schwangeren  frawen  halten  sullen  vor  der  gepurt  in  der 
gepurt  und  nach  der  gepurt".  Under  Billedet  følger:  „Ich  Ortolff 
doctor  in  der  ertzney  von  flejssiger  gebete  willen  bin  ich  gebeten 
worden  von  erberen  frawen,  dasz  ich  jnen  geschriben  war  geben 
eine  kurze  lere  als  wenn  die  schwangeren  frawen  sind  nachnen  der 
gepurt  wye  sy  sich  darinn  hallten  sollen  und  auch  die  hefamme  zu 
der  frawen  vindest  du  hienach  in  diesem  buchlin  geschriben."  Paa 
næste  Blad  begynder  Underretningen,  der  slutter  paa  6te;  det  sidste 
Blad  er  blankt.  —  Dette  lille,  obstetriciske  Skrift  er  ikke  omtalt  hos 
Siebold,  saalidt  som  hos  Haeser  eller  Choulant;  det  synes  —  ogsaa 
efter  sin  Tilblivelsesmaade  —  at  være  et  Slags  Forbillede  eller  For- 
løber for  Rosslin's  Bog  (s.  n.)  og  har  vel  strængt  taget  Prioriteten 
som  det  første,  trykte,  udelukkende  obstetriciske  Skrift,  en  Priori- 
tet, der  jo  ellers  altid  er  blevet  tillagt  Rosslin's  „Rosegarten"  fra 
1513.   Om  den   lille   Bogs   Indhold   iøvrigt  meddeler  Panzer  ikke 

noget,   saalidt    SOm   Hain   eller   Graesse  (Lehrb.  einer  allg.  Litteraturgesch., 
Leipz.,  1837—59). 

Medens  Berengario's  Værk  fra  1514  nævnes  som  det  første, 
hvori  der  fandtes  anatomiske  Tavler  efter  Naturen,  havde  allerede 
tidligere  en  Tysker,  Johannes  de  Ketham,  der  levede  i  Venedig 
i  Slutningen  af  15de  Aarh.,  men  om  hvem  der  iøvrigt  Intet  vides, 
udgivet  et  besynderligt  lille  Skrift,  bærende  Titlen  Fasciculus  me- 
dicin ae,  med  Træsnit,  der  mere  har  Interesse  i  kulturhistorisk  end 
i  anatomisk  Henseende,  som  Illustration  af  forskellige  Forhold,  ved- 
rørende Lægekunst  og  Undervisning,  men  dog,  hvad  de  faa,  anato- 
miske Billeder  angaar,  repræsenterer  de  første  Træsnit  af  denne  Art. 
Efter  Baas  skal  de  stamme  fra  den  berømte  Maler  Montagna. 

Den  ældste,  sjeldne  Udgave  er  fra  1491  (kgl.  Bibi.;  der  er  intet  Titel- 
blad, men  til  Slut:  „Impress.  venetiis  per  Joh.  &  Gregor,  f ratres  de  Forlivio.  Anno 

Ingerslev:  Fragmenter  af  Fødselshjælpens  Historie  11 

dom.  1491,  mensisjuiii  die  xxvi").  I  denne  Udgave,  hvis  Indhold  hand- 
ler „de  anathomia  et  diversis  infirmitatibus",  er  der  6  (tildels  kolo- 
rerede) Tavler.  Af  disse  illustrerer  den  første  Uroskopiens  Rolle:  21 
smaa  Bægere,  med  forskellig  farvet  Urin,  visende  dennes  Forhold  under 
Digestion,  Indigestion  og  visse  sygelige  Tilstande,  er  anbragt  i  en  Kreds, 
i  hvis  Midte  staar:  „iste  est  modus  judicandi  urinas  per  colores  earun- 
dem."  Derefter  følger  Tabula  secunde  de  flobotomia,  „Aarelademanden"*), 

en  stor,  mandlig  Figur  med 
Navnene  paa  de  12  Himmel- 
tegn i  Tryk  fordelt  paa  Le- 
gemet som  Angivelse  for  de 
rette  Aareladesteder.  Det  tre- 
die  Billede  er  Secunda  tabula 
fleubotomie,  en  lignende  Fi- 
gur, hvor  Billederne,  af  Him- 
meltegnene er  anbragt  paa  de 
rette  Steder,  forneden  et  Land- 
skab med  Træer,  omkring 
Manden  Kvadrater  med  trykt 
Forklaring  (s.  Fig.  22  pag.  1 28). 
Derefter  følger  Tabula  tertia 
de  muliere,  en  paa  Hug  sid- 
dende Kvinde,  med  aabent 
Underliv,  hvor  bl.  a.  ses  en 
Uterus,  ganske  skematisk,  og 
i  den  et  Foster  i  Sædestilling, 
med  Ansigtet  fortil  vendt  (Fig. 
33)**).  Endelig  et  Par  mand- 
lige Figurer  med  Angivelse 
af  kirurgiske  Læsioner  og  de 
samme  foraarsagende  Vaaben, 
samt  medicinske  Sygdomme. 
I  de  følgende  Udgaver  (alle 
Venetia)  1493  (ital.  Oversæt- 
telse), 1495,  1500  og  1513 
(begge  sidste  paa  kgl.  Bibi.)  er  Mon- 

dino's  Anatomi  optaget,  og  nye  Træsnit  komne  til,  saaledes  foran  Mondino 
en  Anatomiscene  med  Professoren  paa  Katedret  og  nedenfor  dette  Sektions- 
bordet  med  Tilskuere  omkring  og  en  i  Rang  lavere  Person,  der  secerer; 
dernæst  et  Besøg  hos  en  Pestsyg:  Lægen,  der  føler  Pulsen,  holder  en 
Svamp  for  Munden  og  ledsages  af  to  fakkelbærende  Tjenere;  en  Under- 

*)  Disse  „Aarelademænd"  forekomme  allerede  tidligere  i  Haandskrifter.  Hos  Chievitz  (1.  c. 
p.  51)  er  efter  „Presse  Médicale"  gengivet  en  Miniatur  fra  Haandskrift  (XV.  Aarh.)  til  Henri  de 
Mondeville's  Kirurgi.  Et  meget  elegant  Billede  af  denne  Art  findes  i  en  fransk  Oversættelse 
(15de  Aarh.)  af  den  lærde  Ribe  Kannik  (1326  Universitetsrektor  i  Paris)  Petrus  de  Dacia's 
astronomiske  Bog  „de  computo",  der  findes  i  Thott's  Saml.  240  Fol.,  beskrevet  af  Abrahams 
(1.  c),  der  gengiver  Billedet. 

**)  Fig.  22,  33  og  34  er  ca.  4  Gange  formindskede,  (med  Loupe  kan  Fosteret  ses). 


Fig.  33.  (Efter  Ketham,  Venet.  1491,  kgl.  B. 

visningsscene:  en  Kreds  af  Læger,  for  hvem  et  Par  Assistenter  demon- 
strerer Uringlas  (af  moderne  Form)  o.  s.  v.  I  den  kvindelige  Anatomifigur 
er  Uterus  nu  uden  Foster  og  ikke  aabnet  (Fig.  34),  Vagina  er  skaaret  op; 
der  ses  en  Antydning  af  Nyrer  og  Ureteres  og  de  til  Ovarierne  løbende 
Blodaarer,  saaledes  et  i  visse  Henseender  nok  saa  anskueligt  Billede  som 
Tegningerne  i  Mondino's  Ana- 
tomi 1514  (Fig.  25)  og  1541 
(Fig.  26). 

Enkelte  af  disse  Træsnit 
(Anatomiscenen,  Pestmanden) 
er  gengivne  i  Nutidsværker 
(Choulant,  1.  c. ;  Alf.  Franklin,  La  vie 
privée  d'autrefois.  Varietées  chirurg., 
Paris,  1894;  Chievitz,  Anat.s  Historie 
1904;  o.  s.  v.). 

Mærkeligt  nok  skal  ef- 
ter en  almindelig  Version  to 
strængt  taget  ikke  medicin- 
ske ForfatterQjohannes  Pey- 
ligk  og  Magnus  Hundl,  kom- 
me Ketham  nær  i  Konkur- 
rencen om  de  tidligste,  ana- 
tomiske Træsnit. 

Den  første  var  Prof.  juris 
i 'Leipzig  og  udgav  dér,  1499, 
et  „Philosophiae  naturalis  com- 
pendium"  (trykt  hos  Melch.  Lotter; 
kgl.  B.),  i  hvis  Slutning  der,  paa 
6  Kvartblade,  findes  et  Afsnit: 
„  Kortfattet  Forklaring,  visende 
til  Gavn  og  Nytte  for  Filoso- 
fiens Lærlinge  de  vigtigste  men- 
skelige  Legemsdeles  Skikkel- 
se". Dette  anatomiske  Afsnit, 
der  altsaa  er  udstyret  med  Teg- 
ninger af  en  Del  af  Organerne, 
er  senere  udgivet  separat,  nem- 


Fig.  34.  (Efter  Ketham,  Venet.  1500,  kgl.  B.). 


lig  1516  i  Leipzig  (Compendiosa  capitis  physici  declaratio  principalium  humani  corporis 
membrorum  figuras  ostendens,  ved  Wolfgang  Stochel;  kgl.  B.),  men  uden  Forfatternavn ; 
foruden  Billederne  i  1499  Bogen  er  her  en  skematisk,  halv  Figur  med 
Bryst-  og  Underlivsorganer  paa  Plads  (s.  Faye  og  Hopstock's  Anat.s  histor.  Udv., 
Kristiania,  1904,p.69),  men  disse  Træsnit  (hvoraf  en  stor  Del  er  gengivne  hos  Chievitz), 
vise  sig  nu  imidlertid  ganske  at  stemme  med  Organbillederne  i  Mondino's 
Anatomi  fra   1514.  Noget  Billede  af  Uterus  findes  ikke  blandt  dem. 

Dette  møder  derimod  hos  Magnus  Hundt  fra  Magdeburg.  Han  havde 
studeret  Filosofi,  Medicin  og  Teologi  i  Leipzig  og  døde  som  geistlig  Mand 

1519  i  Meissen  under  Pesten.  Han  udgav  1501  i  Leipzig  et  voluminøst, 
filosofisk  Værk  „Introductorium  in  universalem  Aristotelis  physicam.  Par- 
vulus  philosophiae  naturalis  vulgariter  appellatum"  (trykt  hos  Wolfgang stdckei); 
i  Slutningen  følger  en  „Anthropologia  de  hominis  dignitate,  natura  et  pro- 
prietatibus  eta",  og  Afsnittet:  de  natura  hominis  er  et  Rids  af  den  men- 
neskelige Anatomi  med  Træsnit.  I  det  eneste  Exemplar  af  Bogen,  der 
findes  i  Kjøbenhavn  (Univ.  Bibi.),  er  uheldigvis  alle  Billederne,  paa  ét  nær, 
udklippede,  men  Nicaise  har  i  sin  Monografi  over  Henri  de  Mondeville 
en  Tegning  af  Uterus,  som  siges  taget  fra  Magnus  Hundt.  Nu  viser  denne 
Tegning  sig  ogsaa  at  stemme  med  Mondino's  (Fig.  25  p.  138),  og  efter  det 
ene  resterende  Billede  (Kraniet)  i  Bogen  her  i  Kjøbenhavn  (og  maaske 
ogsaa  efter  Størrelsen  af  de  nævnte  Udklip  at  dømme)  har  de  fjærnede 
Tegninger  sikkert  svaret  til  Peyligk's,  der  jo,  som  nævnt,  stemmede  med 
Mondino's.  —  Min  Formodning,  at  Forholdet  derfor  snarere  maatte  være 
dette,  at  Peyligk  og  Hundt  har  kopieret  fra  Mondino's  Anatomi  af  1498, 
hvis  Tegninger  maatte  formodes  at  svare  til  dem  i  Udgaven  1514,  end  at 
det  omvendte  skulde  være  Tilfældet,  har  jeg  senere  faaet  Stadfæstelse  paa 

ved  hos  Mdhsen  (Verzeichn.  einer  Samml.  v.  Bildniszen  grosztentheils  beruhmter  Aerzte, 

Berlin,  1771)  at  træffe  den  Udtalelse,  at  Hundt's  Tegninger  er  slette  Kopier 
af  Mondino's  fra  1498,  og  det  samme  gælder  derfor  ogsaa  Peyligk's. 

Den  Prioritet,  man  derfor  hidtil  har  tillagt  Peyligk  og  Hundt  med 
Hensyn  til  anatomiske  Træsnit,  maa  frakendes  dem  og  føres  tilbage  til 
Mondino,  den  synes,  idetmindste  for  Hundt's  Vedkommende,  at  stamme 
fra  J.  Z.  Platner,  anatomisk  og  kirurgisk  Professor  i  Leipzig,  der,  uden 
at  kende  Peyligk,  hvis  anonyme  Separattryk  1516  han  tilskriver  en  Elev 
af  Hundt,  erklærer  denne  for  den  første,  tyske  Forfatter,  der  gav  origi- 
nale, anatomiske  Træsnit  (Prolusio  V  de  Magno  Hundt  tabular.  anatom,  ut  videtur  au- 
tore i  Opuscul.  chir.  et  anat.  I,  Lips.,  1748). 

Med  Hensyn  til  disse  tidligste,  primitive,  anatomiske  Træsnit  skal 
her  blot  endnu  tilknyttes  en  Bemærkning  om  de  første  Skelettegninger. 
Det  i  Mondino's  Anatomi  1514  forekommende  er  meget  plumpt  og  raat  i 
Udførelsen;  med  Hensyn  til  et,  der  findes  i  Berengario's  Anatomi  1523, 
gør  Chievitz,  der  afbilder  det  (p.  82),  opmærksom  paa  den  ejendommelige 
Indadrulning  af  Cristæ  ilei  som  karakteristisk  for  den  Tids  Skeletbilleder, 
men  i  en  af  Incunabel-Udgaverne  af  „Hortus  sanitatis"  (s.  1.  &  a.,  kgl.  B.) 
findes  der  foran  Afsnittet  „de  animalibus"  et  Skeletbillede,  der,  skøndt 
ikke  lidt  tidligere,  i  Udførelse  langt  overgaar  de  to  nævnte  og  maaske 
turde  være  det  første  Billede,  der  virkelig  fortjener  Navn  af  anatomisk 
Træsnit;  der  findes  i  „Hort.  sanit."  for  Menneskets  Vedkommende  kun 
dette  ene. 


Men  ganske  særligt  maa  da  for  Fødselshjælpens  Vedkommende, 
ogsaa  som  et  Udtryk  for  den  videnskabelige  Bevægelse  i  Tyskland, 
der  havde  Strassburg  til  et  Slags  Centrum,  nævnes  Eucharius  Ross- 
lin's  ligeledes  i  Modersmaalet  skrevne  Bog  Der  Swangern  frawen 
und  Hebammen  Rosegarten,  der  blev  forfattet  i  Worms  1513. 

Hvad  der  mest  karakteriserer  dette  Værk,  er  vel  nærmest,  at 
det,  fraregnet  Ortoljf  af  Bayrlands  førnævnte,  lille  Skrift,  er  den 
første,  udelukkende  om  Fødselshjælp  handlende  Bog,  thi  naar  det 
efter  adskillige  Medicinalhistorikeres,  og  vel  især  efter  Siebold's 
Initiativ,  er  blevet  gjort  til  et  Mærkepunkt  for  en  ny  Epoke  i  Fød- 
selshjælpens Historie,  er  det  en  Fortjeneste,  Bogen  saare  lidt  for- 
tjener. Thi  hvad  Indhold  angaar,  er  den  vel  hverken  bedre  eller 
slettere,  end  adskillige  af  de  Fremstillinger  af  Fødselshjælpen,  der, 
mest  efter  arabisk  Mønster,  fandtes  som  Afsnit  i  Middelalderens 
tidligere,  latinske,  kirurgiske  Værker,  men  dels  Tidspunktet,  hvor 
den  fremkom,  da  Bogtrykket  gav  Impuls  til  større,  litteraire  Pro- 
duktioner, dels  den  Omstændighed,  at  den  var  skrevet  paa  Tysk 
og  derfor  tilgængelig  ogsaa  for  Lægfolk,  var  vel  Aarsagen  til  de 
mangfoldige  Udgaver  og  Oversættelser  i  alle  europæiske  Sprog. 

Med  Hensyn  til  Bogens  aparte  Titel  kan  det  maaske  erindres, 
at  Tyskland  tidligt  var  frugtbart  paa  populære  Lægebøger  af  medi- 
cinsk, botanisk  eller  farmakologisk  Indhold.  Den  tidligste  Repræsen- 
tant i  saa  Henseende  var  Herbarius  Moguntinus,  den  ældste  „Urte- 
bog for  Ubemidlede",  der  udkom  i  Mainz  1484  (kgl.  B.)  og  er  bygget  paa 
Serapion,  Avicenna,  Platearius,  Alb.  Magnus  etc. ;  omtrent  samtidig,  ogsaa 
først  fra  Mainz,  udkom  (H)Ortus  sanitatis,  en  mindre  og  en  større,  med 
deres  Oversættelser  „Gart  der  Gesundheit",  i  talrige,  til  Bogtrykkets 
ældste  Mindesmærker  hørende  Udgaver  (4  Incunabler,  to  latinske,  to  tyske,  i  kgl. 
Bibi.).  Spørgsmaalet  om  Forfatteren  (der  indgaaende  behandles  i  Choulant's  Graphi- 
sche  Incunab.  f.  Naturgesch.  u.  Med.,  Leipz.  t858)  er  dunkelt;  i  de  latinske  Udgaver 
tales  der  om  „nobilis  quidam  dominus",  der  foretog  en  lang  Reise;  den 
almindelige  Antagelse,  at  dette  skulde  være  Johan  af  Cuba  (alias  Johann 
Wonnecke  fra  Caub  ved  Rhinen,  Deltager  i  en  Expedition  til  Orienten), 
betvivles  baade  af  Choulant  og  E.  Meyer  (Gesch.  d.  Botan.).  — ■  Men  til  disse 
botaniske  Folkebøgers  videre  Udbredelse  bidrog  ogsaa  Navnet  Rosslin, 
idet  Boghandleren  Chr.  Egenolff  i  Frankfurt  1 533  udgav  den  gamle,  tyske 
„Gart  der  Gesundheit"  i  ny  Bearbeidelse  ved  Frankfurter  Stadslægen 
Rosslin,  nemlig  Sønnen  af  Eucharius,  under  Titel  Kreuterbuch  von 
allem  Erdgewachs  etc.  (Udg.  1546,  Univ.  Bibi.)  og  forsynede  den  med  en 
forbausende  Mængde  Træsnit,  der  stadig  øgedes  i  de  mangfoldige  Ud- 
gaver, der  vedblev  at  fremkomme  fra  Egenolff's  Offizin,  thi  denne  var 
ikke  blot  en  intelligent,  men  ogsaa  en  snu  Forretningsmand,  der  ikke  spa- 
rede paa  Udstyret,  naar  det  galdt  en  god  Forretningsartikel,  og  en  saadan 
var  netop  denne  Art  Bøger  for  Datidens  Publikum,  Apothekere,  Urtesam- 
lere, Kvaksalvere  Og  Destillateurer  (H.  Grotenfeld,  Chr.  Egenolff,  der  erste  ståndige 
Buchdrucker  z.  Franckf.  a.  M.  und  seine  Vorlåufer,  Franckf.  1881). 

Muligt,  at  Euchar.  Rosslin  har  taget  disse  Folkebøger  til  For- 
billede for  Bogens  Titel,  skøndt  Choulant  rigtignok  vil  sætte  denne 
i  Forbindelse  med  Rosslin's  eget  Navn,  men  Slutningsordene  i  den 

versificerede  „Ermanung  zu  den  schwangern  frawen  und  hebam- 
men",  hvormed  Rosslin  indleder  sin  Bog,  tyder  vel  snarest  i  oven- 
nævnte Retning: 

Noch  werdt  yr  dester  basz  geryst 
Das  euch  in  geburdt  nit  miszeling 
Die  arbeidt  wurt  eych  dester  gering 
Darumb  dysz  buchlyn  ist  genant 
Der  frawen  Roszgarté  wol  erkant 
Darin  yr  Kreyter,  brechen  graben 
Die  leib,  sell  und  leben  haben 
Solich  rosen  die  yr  handt  genomen 
Fur  gottes  angesicht  werdé  komme  .  .  . 

De  i  det  Hele  sparsomme,  biografiske  Oplysninger  om  Rosslin 
blev  et  Par  Aar  efter,  at  Siebold  havde  udgivet  2den  Del  af  sit 
Værk  (1845),  korrigerede  af  Dr.  Stricker  i  en  Artikel  i  Janus  1847. 
Gennem  Akter  fra  Frankfurts  Byarkiv  vises,  at  Faderen  og  Søn- 
nen, der  bar  samme  Fornavn,  længe  er  blevet  forvekslede  som  én 
Person.  1517  nævnes  Euchar.  Rosslin  sen.  paa  Listen  over  Lægerne 
i  Frankfurt,  og  han  dør  1526,  ikke  1554,  som  Siebold  angiver,  hvilket 
er  Sønnens  Dødsaar,  en  Feiltagelse,  der  længe  kunde  være  und- 
gaaet,  thi  den  første,  latinske-  Udgave,  1532,  af  Rosslin's  Bog  ind- 
ledes med  et  Forord  af  Chr.  Egenolff  til  Sønnen  (Rosslin),  der 
nærmest  former  sig  som  en  Lovtale  over  Faderen  „cui  bene  sit  in 
domino".  —  Sønnen  siger  i  sin  Ansøgning  om  Pladsen  som  Fysikus 
efter  Faderen,  at  han  er  blevet  oplært  af  denne  og  har  studeret  i 
i  Kolln,  Freiburg  og  Leipzig.  Han  er  Forfatter  til  den  ovennævnte 
„Kreuterbuch"  (1533),  der  ogsaa  feilagtig  er  blevet  tillagt  Rosslin 
sen.  og,  som  nævnt,  udkom  i  mange  Oplag.  —  Rosslin  jun.s  Efter- 
følger som  Stadslæge  i  Frankfurt  var  Adam  Lonicems,  der  forud  havde 
været  Prof.  i  Mainz.  Han  blev  Egenolff's  Svigersøn  og  udgav  som  saadan, 
foruden  „Rosegarten"  under  Titel  „Hebammenbuchlein"  (1561)  ogsaa 
„Kreuterbuch"  (1569),  der,  som  han  siger  i  Fortalen,  „havde  været  Me- 
nigmand meget  velkommen,  ofte  var  gaaet  i  Trykken,  hvorfor  det  som 
Medarving  paalaa  ham,  at  det  blev  paa  det  Bedste  med  den  ny  Udgave". 
(Om  hans  botaniske  Fortjenester  siges  i  Biograph,  media,  at  de  var  til 
større  Nytte  for  ham  selv  end  for  Videnskaben,  forsaavidt  Linné  gav  Kra- 
prifoliefamilien  Navnet  „Lonicera"  efter  ham).  — 

Men  for  at  vende  tilbage  til  E.  Rosslin  sen.,  da  vides  altsaa 
om  ham  kun  dette,  at  han  forud  for  sin  Virksomhed  som  Fysikus 
i  Frankfurt  havde  været  Læge  i  Worms  (hvor,  efter  Baas,  nu  en 
Gade  nylig  er  opkaldt  efter  ham).  Her  er  Bogen  skrevet,  thi  efter 
Dedikationen  staar:  „datum  zu  Wurms  uff  den  XX  tag  des  monats 

Hornung  (o:  Februar)  im  iar  als  man  zalt  von  der  geburt  Christi 
Funffzehn  hundert  und  dreyzehn",  men  sikkert  er  den  (foruden 
andetsteds,  hvorom  s.)  trykt  i  Strassburg,  ligesom  den  næste  Ud- 
gave i  Rækken,  1522,  der  har  denne  Angivelse  af  Tryksted. 

Sandsynligt  har  Eucharius  Rosslin  vel  havt  Ry  som  en  kyn- 
dig Mand  i  Fødselshjælp,  siden  Bogen  udkom  paa  Tilskyndelse  af 
den  høitstaaende  Dame 
„die  durchliichtige  und 
hochgeborne  fiirstinn 
fraw  Katherina,  geborn 
von  Sachsen,  Hertzogin 
zu  brunstzwigk  und  Lii- 
neburg,  meine  gnedigste 
fraw"  (Enke  efter  Her- 
tug Sigmund  af  Øster- 
rig, senere  gift  med  Erik 
I,  Hertug  til  Brunsvig 
og  Luneburg,  død  1 524  i 
Gottingen),  til  hvem  Bo- 
gen er  dediceret,  og  som 
overrækkes  hende  med 
Følge  af  to  Hofdamer, 
paa  Præsentationsbille- 
det  (Fig.  35),  der  for- 
oven har  det  sachsi- 
ske  og  brunsvigske Vaa- 
ben.  Anledningen  har 
været  den  elendige  Til- 
stand, hvori  Fødsels- 
hjælpen befandt  sig, 
hvilket  Rosslin  udvikler  i  et  Indledningsdigt  paa  mange  Vers,  hvori 
Jordemødrene  ligefrem  beskyldes  for  Mord.  Det  er  sikkert  neppe 
nødvendigt,  som  Siebold  gjorde  det,  og  efter  ham  mange  Andre,  at 
slutte  til  Rosslin's  personlige  Mangel  paa  Kundskab  om  Fødsels- 
hjælp fra  de  Bogen  vedføiede  Træsnit  med  de  besynderlige  Foster- 
stillinger; disse  Billeders  sandsynlige  Udspring  har  vi  allerede  oven- 
for hentydet  til  ved  Omtalen  af  Soranos  og  komme  nærmere  tilbage 
dertil,  men  et  Par  Linier  i  Indledningsdigtet  kan  dog  maaske  tydes 
som  en  Tilkendegivelse  af  Rosslin's  egen  Erfaring  som  Akkou- 
cheur: 


Fig.  35.  Præsentationsbillede  fra 
„Rosegarten",  1513. 

Was  instrument  sie  sollen  han 
Damit  man  dem  Kind  helfen  kan 
Daruon  kain  hebam  mir  yetzund 
Gantz  und  gar  nichts  sagen  kund 
Das  last  mir  zu  mein  facultet 
Die  sollig  ding  in  yebung  hett  .  .  ." 


Men  at  han  imidlertid  ikke  har  siddet  inde  med  stor  Indsigt  i 
den  naturlige  Fødsels  Forløb,  derom  vidner  hans  Beskrivelse  saavel 
af  Isse-  som  af  Fodfødslen  (s.  n.). 

Som  i  Digtet,  saaledes  begrunder  han  ogsaa  i  Fortalen  Bogens 
Fremkomst.  Han  begynder  med  at  henvise  til  Forsynet,  der  har  del- 
agtiggjort Mennesket  i  sin  Visdom,  saa  at  dette  nu  har  bragt  det  saa 
vidt  at  kende  „die  grosse  weite  und  braytte  der  erden,  des  meres 
und  des  lufftes",  har  udmaalt  „die  hoehe  und  grosse  der  himlen, 
umbgang  des  firmaments,  des  gestirns  und  der  syben  planeten,  der 
sonne  und  auch  des  mons  lauff",  og  i  Samklang  hermed  har  de  høi- 
lærde   Mestre   „Galie- 

^tfflB^Ec  IM1(1)1^^^^^^^^^^^^SW1    uus    ^ases   Auicenna 

Aiierroes  und  ander  nit 

not  zu  melden"  med 
Flid  og  Arbeide  „von 
dem  licht  der  ewigen 
wyssheit  so  gantz  be- 
gabet erleucht  und  un- 
derwysen"  bidraget  til 
at  bevare  Menneskenes 
Sundhed  og  hjælpe  dem 
i  Sygdom  og  med  dis- 
se som  Forbilleder,  til 
Hjælp  og  Trøst  for  de 
svangre  og  fødende 
Kvinder,  har  han  ligele- 
des skrevet  denne  Bog. 

Den  udkom  altsaa 
1513;  Keiser  Maximili- 
an's  Privilegium  paa  6 
Aar  er  dateret  Kolln,  24. 
Sept.  1512.  Det  viser  sig, 
at  der  erVarianter  af  den- 
ne første  Udgave,  navn- 
Fig.  36.  Titelbillede  i  „Rosegarten"  1513  (kgl.  B.).  lig  med  Hensyn  til  Illu- 


169 


strationer  og  Ornamenter.  I  vort 
kgl.  Bibi.  (der  er  det  eneste  i  Kø- 
benhavn, der  har  tyske  Udgaver  af 
Rosslin)  findes  to  Exemplarer,  uden 
Tryksted  og  Aar  (begge  beskrevne 
hos  Siebold)*).  I  det  ene  staar  un- 
der Titlen :  „  Der  Swangern  frawen 
vnd  hebammen  Rosegarten"  to 
Kvinder  i  gammeltysk  Dragt,  den 
ene  med  et  Svøbelsebarn  paa  Ar- 
men, den  anden  med  en  Rosen- 
gren i  høire  Haand,  med  venstre 
holdende  et  Barn,  der  ogsaa  bærer 
en  Rose.  Scenen  er  en  Rosenhave 
(Fig.  36). 

Derefter  følger  Privilegiet, 
Præsentationsbilledet,  hvor  Rosslin 
i  Pelskappe  og  med  Doktorhue  over- 
rækker Bogen  til  Prinsessen,  som 
modtager  den  med  venstre,  blottede 
Haand,  hvis  Hanske  hun  med  høire 
Arm  holder  ind  til  sig;  derefter  De- 
dikationen, Digtet  og  Fortalen.  — 
I  det  andet  Exemplar  mangler  Kvin- 


Fig.  37.  Titelblad, 
„Rosegarten"  1513  (kgl.  B.) 


derne  i  Rosenhaven,  men  Titlen  (Fig.  37)  er  omgivet  af  Ornamenter: 
foroven  og  forneden  Drenge  med  Acanthusgrene  og  nederst  Hagenau 
Bogtrykkeren  Heinricus  Gran's  Mærke.  Foran  det  4de  Kap.  er  sat  det 
bekendte  Billede  af  Fødestuen  (Fig.  38),  der  ikke  findes  i  førstnævnte 
Exemplar. 

At  Bogen  ikke,  som  Choulant  formoder,  er  trykt  i  Kolln,  er  vel  saa- 
ledes  utvivlsomt  nok  for  sidstnævnte  Exemplars  Vedkommende;  med  Hen- 
syn til  det  førstnævnte  maa  vel  samme  Tryksted,  Hagenau,  formodes,  eller 
maaske  snarere  Strassburg.  Der  findes  nemlig  endnu  en  tredie  Variant  af 
disse  tidligste  Udgaver,  hvor  baade  Tryksted  og  Aar  er  angivet.  I  Schwin- 
deVs  „Thesaurus  bibliothecal.",  Norimberg.  1739,  III  Bd.  113  (kgl.  B.)  er 
Bogen  opført  med  Tilføielse,  at  til  Slut  staar:  „Argentine Martinus  Flachjun. 
impressit  dominica  letare  Anno  1513"  (Lætare  o:  4de  Søndag  i  Fasten),  og  i 
sin  bio-bibliografiske  Skildring  af  E.  Rosslin  sen.  (Centraibl.  f.  Bibliothekswesen,  13. 
Bd.,  1896)  nævner  F.  W.  E.  Roth  (Wiesbaden)  saadanne  Exemplarer  fra  flere 
tyske  Bibliotheker  (Strassburg,  Erlangen,  Worms),  ligesom  denne  Udgave  er 
beskrevet  (i  Noterne  til  den  franske  Siebold  Oversættelse)  af  Hergott,  der 
fik  den  i  Hænde  gennem  Stoltz  i  Nancy.  Correktor  er  Johan  Adelphus  (der 
som  nævnt  pag.  1 36  samme  Aar  udgav  Mondino's  Anatomi  i  Basel.)  og  i  Ap- 


*)  De  er  indlemmede  i  Bibliotheket  efter  tidligere  at  have  tilhørt  Thott's  Bogsamling. 
Det  trykte  Katalog  over  Bøger  i  denne  til  Aar  1520  (Kjøbh.,  1795),  har  under  No.  484 — 86: 
Der  swangern  Frawen  und  Hebammen  Rosegarten  durch  Euch.  Rosslin,  Editiones  III  s.  1.  et 
a.  c.  fig.;  et  tredie  Exemplar  „s.  1.  et  a."  findes  imidlertid  nu  ikke  i  kgl.  Bibi. 

probationen  anbefaler  at  opbevare  den  i  lønligt  Gemme,  for  at  ikke  „Skat- 
ten skal  komme  Uværdige  i  Hænde  og  Perler  kastes  for  Svin".  Hvad 
Udstyret  angaar  har  den  (efter  Roth  og  Hergott)  Præsentations-  og  Føde- 
stuebilledet, der  forekommer  to  Gange,  fælles  med  de  to  ovennævnte 
Udgaver,    Rosenhaven   mangler,   men   omkring   Titlen    Ornamenter:    paa 

Siderne    Krigsattributer, 
*ifo(Vftåf*f  f  ti  Hjelm,  Skjold,  Sabel,  for- 

7)vi^«iui»  neden  legende  Børn. — 

©as  oiero  Cøpitel  fagt  t»ie  Med  Hensyn  tjl  den  først- 

fi^cmycbcfVrtw/tn/vot/vtiMta^^r^cftirt^etcfo^  nævnte  Ud§ave  synes 
W^w'etiwiun'ii?4iT<r5cftirt3u?tfft'eorrtmciifcefc  Trykstedet  saaledes  end- 
nu usikkert,  Roth  tilskri- 
ver den  ogsaa  Gran  i 
Hagenau,  men  hans  Bog- 
trykmærke findes  intet- 
steds, idetmindste  ikke 
i  det  Exemplar,  som  er 
hos  os. 

For  disse  3  tidligste 
Udgaver  er,  af  de  store 
Træsnit,  Præsentations- 
billedet  og,  for  de  to, 
Fødestuen  fælles,  idet  de 
er  skaarne  efter  samme 
Cliché  (Roth  mener,  at 
Gran  har  faaet  dem  fra 
Flach  i  Strassburg).  Og- 
saa i  kunstnerisk  Hen- 
seende tillægges  der  disse 
Billeder  en  vis  Værdi, 
men  det  synes  ikke 
ganske  fastslaaet  hvem 
Kunstneren  er.  Roth  næv- 
ner, uden  at  anføre  Grun- 
de, Erhard  Schon  fra 
Niirnberg,  en  Elev  af 
Albr.  Durer,  men  paa  Præ- 
sentationsbilledet     staar 


Fig.  38.   „Rosegarten"  1513. 


forneden  Monogrammet  M.  C,  og  derfor  hævder  G.  K.  Nagler  (Die  Mono- 
grammisten,  Miinchen  1871,  IV  Bd.),  at  Tegneren  er  Conrad  Merkel  (eller  Merk- 
lin,  f  1526),  Maler  fra  Ulm  og  Ven  af  Diirer,  men  det  tilføies  dog,  at 
Træsnittene  mere  har  Præg  af  den  elsassiske  Skole.  —  For  Schon  som 
Ophavsmand  kunde  maaske  anføres,  at  denne  illustrerede  de  Udgaver  af 
den  bekendte  Bønnebog  „Hortulus  animae",  der  omkring  1512  og  13 
netop  udkom  hos  Mari.  Flach  i  Strassburg. 

Medens  Rosslin  levede,  kom  endnu  1522  Strassburger  Udgaven  hos 
Flach,  med  et  nyt  Præsentationsbillede,  hvor  han  overrækker  Bogen  til 
Fyrstinden,  der  sidder  paa  Tronen,  omgivet  af  sine   Hofdamer.   Denne 

Udgave  findes  ikke  hos  os;  velvillig  Imødekommen  fra  Gottingen  Univer- 
sitetsbibliothek  sætter  mig  i  Stand  til  at  gengive  Titelbilledet  (Fig.  39). — 
Derefter  nævner  Roth  en  Udg.  1624  (Steyner,  Augsburg)  og  en  do.  (Strass- 
burg). 

Af  Udgaver  efter  Rosslin's  Død,  1526,  har  vort  kgl.  Bibliothek  1528 
og  29  „gedruckt  und  vollendet  in  der  keyserlichen  statt  Augspurg,  durch 
Heinrich  Steyner"  (den  sidste  er  hverken  nævnt  hos  Siebold  eller  Chou- 

lant,   derimod   hos  Roth  ___ 

sammen  med  endnu  to 
fra  dette  Aar,  Strassburg 
og  Erfurt.  —  I  disse 
nærmer  Sproget  sig  alle- 
rede lidt  mere  til  et  re- 
nere Tysk  end  det,  Ross- 
lin  benyttede  i  den  første 
Udgave,  fordi  han  vel,  som 
Hergott  bemærker,  skrev 
for  Folket  langs  Rhinen 
og  derfor  brugte  det,  som 
var  ham  fortroligst,  og 
hvoraf  man  endnu  finder 
Spor  visse  Steder  i  El- 
sass; senere  blev  det  nød- 
vendigt at  ændre  dette 
ved  Udvidelsen  af  den 
Kreds,  som  Bogen  var 
bestemt  for.  —  I  1528 
Udgaven  er  der  intet  Præ- 
sentationsbillede  eller  Fø- 
destue, men  paa  Titel- 
bladet et  Interieur  af  en 
Barselstue  (Fig.  40)  lige- 
som i  1529  Udg.,  men 
denne  sidste  har  paa  Bag- 
siden af  Bladet  ogsaa  Fø- 
destuen. 

Fælles  for  alle  disse 
Udgaver  er  dernæst  20 


Fig.  39.  Titelbillede  til  „Rosegarten"  1522 
(Gottingen  Univ.  Bibi.). 


mindre  Træsnit,  hvoriblandt  en  Fødestol  og  et  Misfoster,  „som  fødtes  1510  i 
Grevskabet  Werdenberg"  (ved  Brystet  sammenvoksede  Tvillinger);  af  de 
resterende  18,  der  gengive  Fosterets  Stillingeri  Uterus,  er  to  Doubletter, 
saa  at  der  i  Alt  er  16  Figurer  af  disse. 

Senere  kom  der  nye  tyske  Udgaver  (indtil  1541  nævner  Roth  endnu 
3),  derefter  fremtræder  Bogen  under  ændret  Titel,  saaledes  som  nævnt 
„Hebammenbiichlein"  ved  A.  Lonicerus,  1561,  der  endnu  (8de  Gang)  ud- 
kom 1608,  og  som  et  Udtryk  for,  at  Rosslin's  Bog  blev  betragtet  som  god 
Lekture  ogsaa  for  Lægfolk,  finder  man  den  optaget  i  populære  Lægebøger; 
saaledes  har  vort  kgl.  Bibi.  en  „Ehestands-Artzneybuch",  Frankf.  1549, 

der,  foruden  „Rosegarten",  som  Appendix  har  Alb.  Magnus'  „Heymlich- 
keiten",  Lud.  Bonaciolus'  „sorgliche  Zufellen  der  Schwangern"  og  Frank- 
furter Stadslægen  Johan  Cuba' s  „Frauen  Artzney",  en  med  Hensyn  til 
fornuftig  Veiledning  for  Lægfolk  maaske  tvivlsom  Buket.  Denne  „Ehe- 
standsartzneybuch"  blev  første  Gang  udgivet  allerede  1526  ved  Rosslin 
jun.  (indtil  1557  nævner  Roth  7  andre  Udgaver). 

I  hvor  høi  Grad   „Rosegarten"   synes  at  have  tilfredsstillet  Tidens 
Tarv,  derom  vidner  yderligere  de  mange  Oversættelser  og  Omarbeidelser. 

Den  første  Oversættelse 
maa  sikkert  være  den 
hollandske  „Roseghaert 
van  den  bevruchten  vrou- 
ven",  oversat  af  Trykke- 
ren Thomas  van  der  Noot, 
der  allerede  kom  1516 
(som  Unicum  i  Gents 
Univ.  Bibi.);  den  synes 
ikke  at  have  været  kendt 
eller  omtalt,  før  Daniels 
og  Moes  i  en  Replik  (Cen- 

tralblatt  f.  Bibl.wesen  16.  Bd., 

1 899)  i  Anledning  af  Roth' s 
ovennævnte  Artikel  be- 
rette om  den,  og  som 
Korrektiv  til  Roth's  Op- 
tælling af  kun  2  holland- 
ske Udgaver  (1559  og 
1667)  anføre  ikke  min- 
dre end  28  (!)  Oversæt- 
telser af  „Rosegarten" 
paa  Hollandsk,  den  sidste 
fra  1742.  —  Nærmest 
den  hollandske  i  Tids- 
følge kommer  dernæst 
vistnok  en  chekisk  fra 
1519,  som  Prof.  Schon- 

berg   (i  sit  fortrinlige  Arbeide 
„Tværleiets  Behandling"  o.  s.  v.,  Kristiania  1875)  har  fundet  Og  først  anvist  sin  rette 

Plads.  Den  bærer  nemlig  ikke  Rosslin's  Navn  og  er  derfor  blevet  anset 
for  et  originalt  Værk  fra  Oversætterens  Haand,  en  Professor  ved  Prager- 
universitetet,  Claudian,  men  det  er  en  næsten  ordret  Kopi  af  Rosslin. 
Lignende  Misforstaaelse  gjorde  sig  længe  gældende  med  Hensyn  til  den 
engelske  Oversættelse  „the  byrth  of  man  kynde"  eller  „the  womans 
book"  ved  Dr.  Raynald,  der  udkom  1540.  Den  var  oversat  efter  Rhodion's 
(o:  Rosslin)  latinske  Udgave,  men  hverken  Raynald,  saalidt  som  senere 
Denmann  eller  Smellie,  kendte  Rosslin's  tyske  Bog  som  Originalen.  Og 
Initiativet  til  at  publicere  den  paa  Engelsk  tilkom  efter  Aveling  (The  Lan- 
cet, 1872,  i,  p.  500)  ikke  Raynald,  men  en  geistlig  Mand,  hvis  Navn  sand- 


Fig.  40.  Titelbillede  „Rosegarten"  1528, 
Augsburg  (kgl.  B.). 

synlig  var  „Jonas",  der  1537  paa  Opfordring  af  Damer  oversatte  den, 
senere  blev  den  da  revideret  af  Raynald,  og  blev  den  første  Ledetraad 
for  engelske  Jordemødre.  —  Endelig  er  der  talrige,  franske  Oversættelser 
(den  første  fra  1536),  og  ligesaa  italienske,  alle  efter  den  latinske  Tekst. 

Disse  latinske  Oversættelser  blev,  som  oven  nævnt,  iværksatte  ved 
Boghandleren  Chr.  Egenolff  i  Frankfurt,  der,  som  han  siger  i  Fortalen 
til  den  første  Udgave,  1532,  „til  Hæder  for  Fader  og  Søn  lod  Bogen  over- 
sætte ved  en  lærd  Ven,  der  neppe  var  Læge,  da  Arbeidet  „a  sua  profes- 
sione  valde  erat  alienum".  —  I  ikke  mindre  end  1 1  Udgaver  (efter  Roth), 
indtil  1563,  udkom  Bogen  fra  Egenolff' s  Offizin  (5  af  disse:  1544—51—54— 
56—63  paa  kgl.  Bibi.),  men  i  den  latinske  Omklædning  skifter  Bog  og  For- 
fatter Titel  og  Navn,  nemlig:  „de  partu  hominis  et  quae  circa  ipsum  accidunt, 


Fig.  41.  Rhodion  de  part.  hom., 
1554  (kgl.  B.). 


Fig.  42.  Rhodion  de  part.  hom., 
1554  (kgl.  B.). 


Libellus  D.  Eucharii  Rhodionis  Medici",  og  baade  med  Hensyn  til  Illu- 
strationer og  tildels  Indhold  begynder  den  at  afvige  fra  Originalen.  Med 
Undtagelse  af  Udg.  1554,  der  som  Titelbillede  har  Barselstuen  fra  Augs- 
burger  Udg.  1528  af  den  tyske  Bog,  mangle  de  store  Træsnit  i  de  latinske 
Udgaver,  og  de  oprindelige  Rosslin'ske  Afbildninger  af  Fosterstillingerne 
i  Uterus  ændres,  og  nye  Figurer  komme  til,  saaledes  i  1551  Udg.  4  Træ- 
snit, der  vise  Æghinderne  og  Placenta  og  er  tagne  fra  Vesal's  Anatomi, 
1543,  og  ligeledes  den  forklarende  Tekst.  —  I  1554  Udg.  er  der  i  det 
10de  Kap.  6  morsomme  Billeder  til  Illustration  af  Barnepleie,  Bad,  Svøb- 
ning,  Diegivning,  Øvelse  i  Gangkurv  etc.  (Fig.  41  og  42). 

I  Betragtning  af  den  Udbredelse,  Bogen  saaledes  fandt  i  for- 
holdsvis kort  Tid  over  hele  Europa,  laa  den  Tanke  vel  ikke  fjærn, 
at  den  ogsaa  havde  sat  Spor  hos  os.  Nogen  trykt,  dansk  Oversæt- 
telse af  den  forekommer  ganske  vist  ikke,  men  at  Rosslin  muligt 
hører  til  de  Forfattere,  som  Henrik  Smid  kan  have  benyttet  i  sin 
„Fjerde  Urtegaard  flittelig  tilsammen  lest  aff  lærde  Lægers  Bøger 
faar  Quindfolckernis  och  unge  Spædebørns  Sjugdomme,  prented  i 


174 

Kobenhaffn,  Anno.  1557",  synes  ikke  helt  usandsynligt.  I  Fortalen 
siger  han:  „Efterdi  her  i  disse  Lande  och  Riger  er  stor  brøst  paa 
ret  forstandige  Læger  og  retsindige  Jordemodre  som  kunne  giffue 
det  Quindfolck  som  Gud  haffuer  begaffuit  met  Foster  gode  Raad  . . . 
har  jeg  igennem  vandret  de  lerdiste  Lægers  Urtegaarde  og  Haffuer 
(som  er  deris  Bøger)  och  der  opsancket  och  tilsammen  lest  de 
beste  Urter,  Blomster  til  Brug  i  Tilfælde,  hvor  mand  icke  kand 
bekomme  nogen  forstandig  og  forfaren  Læge",  og  at  „Rosegarten" 
kan  have  hørt  til  de  af  Smid  „gennemvandrede  Urtegaarde",  lader 
sig  formode,  naar  man  sammenligner  den  iøvrigt  ret  forvirrede  Be- 
skrivelse af  Fostrets  Hinder  i  begge  Bøgers  1ste  Kapitel.  Hos  Smid 
hedder  det:  „den  første  Hinde  . . .  kaldes  Secundina.  Den  anden 
Hinde  kaldes  Biles.  Den  er  omkring  Fosteret  fra  Nafflen  og  saa 
fremdeles  nedad,  rynket  som  et  sammenlagt  linklæde.  Udi  den  sam- 
les den  Væske,  som  kommer  fra  Fosteret,  være  sig  Pis  Vand  eller 
Sued.  Och  al  den  Stund  Fosteret  er  udi  Moderens  Liff,  da  pisser 
det  icke  aff  den  lønlige  Lem,  men  det  flyder  af  Nafflen  igennem 
nogle  Aarer  ind  udi  denne  Hinde.  Tredie  Hinde  gaar  nest  omkring 
Fosterit,  kaidis  Armatura  conceptus,  det  er,  det  undfangne  Fosters 
beskermelse."  Det  Hele  er  en  næsten  ordret  Kopi  af  Rosslin's  Be- 
skrivelse og  Nomenklatur  for  Hinderne.  Men  ganske  vist,  Fremstil- 
lingen svarer  nøie  til  Avicenna's,  og  den  Mulighed,  at  Begge  har 
øst  fra  samme  Kilde,  lader  sig  vel  ikke  afvise.  Ogsaa  Smid's  øvrige 
Fødselslære  stemmer  med  Hensyn  til  de  utallige,  medikamentelle, 
fødselsbefordrende  Midler  i  Form  af  Urteafkog  og  Røgninger  med 
de  arabiske  Forskrifter,  som  de  —  men  efter  Forbilledet  Avicenna  — 
gaa  igen  hos  Rosslin. 

At  nu  imidlertid  denne  Bog  har  sat  sig  end  tydeligere  Spor  af 
at  have  været  kendt  her  i  Landet,  og  vistnok  paa  tidligere  Tids- 
punkt, end  da  Smid  skrev,  har  jeg  fundet  et  utvivlsomt  Vidnesbyrd 
om  ved  i  kgl.  Bibliotheks  Haandskriftsamling  at  træffe  en  fuldstæn- 
dig, dansk  Oversættelse  af  „Rosegarten".  I  gi.  kgl.  Samling  under 
No.  3487,  8°  findes:  „en  medicinsk,  historisk  Samling  fra  Slutningen 
af  15de  eller  Begyndelsen  af  16de  Aarh."  (Haandskriftkataloget), 
hvori  ved  Siden  af  nogle  andre  Afhandlinger  paa  Plattysk,  Dansk 
og  Latin  følger:  „en  bogh  som  kallis  fructsomeligh  qwynders  och 
Jordhemodherness  Rosengardh".  En  Mistanke  om,  at  denne  Titel 
kunde  staa  i  Relation  til  Rosslirts  Bog,  bekræftedes,  thi  dette  Af- 
snit viste  sig  at  være  en  komplet  Oversættelse  af  „Rosegarten",  kun 
Dedikation  og  Indledningsdigtet  er  udeladt;  hvad  mere  er,  Foster- 

billederne,  Fødestolen,  ja  Fødestuebilledet  er  gengivne  og  i  fortræffe- 
lig Kopi.  I  Fig.  43  gives  et  Facsimile  af  en  Side  i  Haandskriftet. 
(Med  Hensyn  til  dettes  Herkomst  oplyser  en  Note  kun,  at  det  har 
været  i   Gram's  Bibliothek).    Rosslin's   Navn  er  intetsteds   nævnt. 

Teksten  til  den 
øverste  Figur  gengi- 
ves senere.  Hos  Ross- 
lin  lyder  den  ved  ne- 
derste (Fodstilling  m. 
skrævende  Ben)  saa- 
ledes:  „So  aber  das 
Kynd  kern  mit  geteylté 
fueszen  so  sol  die  heb- 
am  die  fusz  zusamen 
thun,  un  darnach  usz- 
furen,als  obstadt.Doch 
soli  sie  altzeit  fleiss 
ankeren  das  die  hend 
des  Kindes  neben  sei- 
ner  seyté  hinab  ge- 
streckt  seint,  als  dick 
gemeltist".—  Haand- 
skriftet oversætter: 
„Men  waræ  thet  so 
ath  barnet  hawd  fød- 
dherne  fra  hver  an- 
dhræ  so  skal  jordhe- 
modheren  føghe  them 
tiil  hoffwe  och  hyelpe 
barnet  som  tilforne 
standher  Men  hon 
skal  allygewel  altydh 
gøre  flydh  ath  hen- 
dherne  kan  komme 
nedh  hans  syæ  som 
offthe  tiil  forne  stan- 
dher scriffweth  och 
hyelpe  hannem." 

Fig.  43.  Dansk  Oversættelse  af  „Rosegarten" 
(16de  Aarh.). 
kgl.  Saml.  No.  3487,  8vo. 


GL 


Men  ogsaa  et  andet  Haandskrift  (Thoits  Saml.  245,  8vo),  der 
som  „Kvinders  Urtegaard",  og  som  hørende  til  15de  Aarh.,  kort  er 

Omtalt    hos    C.  J.   Brandt  (GL  dansk  Læsebog,  København,  1857).viser  sig 

at  være  en  Bearbeidelse  efter  Rosslin.  Det  bestaar  af  to  Skrifter; 
i  Forordet  til  det  første,  og  langt  det  større,  bemærker  Forfatteren, 
„at  ingen  af  Verdens  Ting  er  saa  meget  værd  at  love  og  prise  „som 
een  god  trofast  qvind"  og  tilføier  da:  „dem  til  Hjælp  og  Trøst  haver 

jeg  uddraget  nogen  gode  Stykker  og  mærkelige  Lærdomme  af  vise 
Mænds  Bøger,  med  hvilke  de  kunde  sig  selv  hjælpe  og  styrke  i  sin 
lønlige  Møde  og  Sot  og  Sygdom  . . .  derfor  vil  jeg  at  denne  Bog  skal 
kaidis  alle  gode  Kvinders  Urtegaard."  Det  Afsnit,  der  begynder  saa: 
„Item  nu  skal  her  giffues  nogit  til  kenne  om  en  unaturlig  byrd  thet 
er  nor  barnit  vil  ud  mod  naturlig  skik",  frembyder  umiskendelig  nøie 
Overensstemmelse  med  Rosslin's  Regler  for  de  unaturlige  Fødslers 
Behandling.  I  Brandts  nævnte  Bog  er  Haandskriftet,  som  anført, 
regnet  til  15de  Aarh.s  Litteratur,  vistnok  maa  det  sættes  senere,  thi 
Overensstemmelsen  med  Rosslin  er  saa  stor,  at  han  maa  have  tjent 
til  Forbillede.  —  Om  det  er  yngre  eller  ældre  end  den  ovennævnte 
Oversættelse  af  „Rosegarten",  har  jeg  ikke  kunnet  faa  afgjort. 

Det  andet  mindre  Skrift  i  Manuskriptet  fra  Thotfs  Saml.,  hand- 
lende om  samme  Emne,  siges:  „uddragen  af  adskillig  bog  som  er 
aff  albertus  magnus  michaeli  scoii  oc  aff  en  bog  som  kallis  qwin- 
ders  urtegaard  oc  aff  probleumatibus  Aristotelisk 

At  „Urtegaarden"  er  Rosslin's,  kan  neppe  betvivles,  og  det 
synes  saaledes  umiskendeligt,  at  dennes  „Rosegarten"  har  sat  mer 
end  et  Spor  til  Vidne  om,  at  den  ogsaa  hos  os  tidligt  er  blevet 
skattet  som  en  Bog,  hvis  Indhold  kunde  være  Menigmand  til  Vei- 
ledning,  ogsaa  hvad  Fødselshjælpen  angik,  uden  mærkelig  nok,  saa- 
vidt  det  i  alt  Fald  vides,  nogensinde  at  være  bleven  trykt. 

Saavidt  nu  de  mange  Oplag  og  Oversættelser  var  et  Udtryk 
for  den  Lykke,  Bogen  gjorde,  kunde  det  vel  være  ventet,  at  den, 
hvad  Indholdet  angik,  virkelig  betegnede  et  Fremskridt  i  Læren  om 
Fødselshjælpen.  Men,  som  allerede  sagt,  Forventningen  i  saa  Hen- 
seende bliver  tildels  skuffet,  og  ret  naturligt,  naar  der  ses  hen  til 
de  Hjemmelsmænd,  Rosslin  citerer,  der  nærmest  er  Avicenna  og 
Alb.  Magnus. 

Straks  i  Bogens  2det  Kap.,  hvor  han  omtaler  den  naturlige 
Fødsel,  beskrives  Fosterets  Stilling  under  Svangerskabet  saaledes, 
at  det,  sammenbøiet  som  en  Kugle,  sidder  med  Ansigtet  vendt  mod 
Moderens  Ryg;  kort  før  Fødslen  vælter  det  sig  om  og  kommer 
frem  med  Ansigtet  opadvendt  „gegen  den  hymeln  oder  gegen  den 
nabel  seiner  muter",  og  til  Støtte  for  denne  Anskuelse,  der  sikkert 
ikke  røber  synderlig  personlig  Iagttagelse  af  en  normal  Fødsel,  ci- 
terer han  Alb.  Magnus. 

Rosslin  blev  paa  dette  Punkt  allerede  tidligt  kritiseret  af  en 
Kollega,  der  som   Forfatter  paa  Obstetrikens  Omraade  ganske  vist 

ikke  har  faaet  Lov  for  at  være  en  naturtro  Iagttager,  men  netop 
det  modsatte,  nemlig  Dominikanermunken  Scipione  Mercurio,  hvis 
Værk,  „La  commare",  i  Reglen  af  alle  Medicinalhistorikere  henføres 
til  det  17de  Aarh.,  forsaavidt  første  Udgave  skulde  være  fra  1604,  men 
Bogen  udkom  allerede  1595  i  Venedig  og  tilhører  strængt  taget  altsaa 
Rosslin's  Aarhundrede;  naar  Curåtulo  nylig,  i  sit  oftere  cit.  Arbeide,  vindi- 
cerer sig  Fortjenesten  af  at  have  paavist  dette,  tilkommer  Prioriteten  dog 
den  førnævnte  Dr.  Davidson  i  Breslau,  der  (1864)  blandt  sit  Bibliotheks 
Unica  omtaler  1595  Udgaven  og  endnu  nævner  en  fra  1596. —  I  Bogens 
3die  Kap.  (Udg.  1621, Venet.;  kgl.  Bibi.),  hvor  Mercurio  taler  om  Foste- 
rets normale  Holdning,  henviser  han  til,  hvad  han  1578  i  Bologna 
saa  hos  Arantius,  der  skar  et  levende  Barn  ud  af  en  i  9de  Maaned 
myrdet  Kone,  hvor  Fosteret  fandtes  i  Sædestilling,  siddende  paa 
Hug  med  Ansigtet  vendt  fortil,  ikke  bagtil,  som  Rueff  har  afbildet 
det  (s.  Fig.  54),  men  „Rueff  har  aldrig  set  en  Ana- 
tomi og  kun  kopieret  Rhodion.  Sad  Barnet  med 
Ansigtet  bagtil,  maatte  det,  naar  det  vender  sig, 
fødes  med  Ansigtet  opad,  men  det  er  ikke  Til- 
fældet; i  mange  italienske  Byer  har  Jordemødrene 
bevidnet  mig,  at  Børnene  fødes  med  Ansigtet  mod 
Jorden,  og  tilmed  har  jeg  selv  set  det  samme  i 
sin  Tid,  da  jeg  forløste  3   Koner  i  svær  Barns-        Fi§- 44-  R°sslin's 

'   °  Fødestol. 

nød."  —  Skøndt  Slutningsbemærkningen  ikke  tyder 

paa  stor  personlig  Erfaring  i  Fødselshjælp,  synes  Mercurio  dog  altsaa 

her  at  have  observeret  bedre,  end  Rosslin. 

Med  Hensyn  til  Fosterets  andre  Stillinger  følger  denne,  hvad 
Fodfødslen  angaar,  Avicenna  og  kalder  det  en  unaturlig  Fødsel,  naar 
Barnet  kommer  med  Fødderne  først,  og  med  Armene  strakte  langs 
Siden  „doch  sey  sie  allergleichest  der  natiirlichen  geburt  darumb  das 
sie  nit  gantz  als  sorglich  ist  als  ander  unnatiirlich  geburt."  Men  er  Ar- 
mene ikke  strakte  ned  langs  Siderne,  men  ligge  op  over  Hovedet,  ser 
han  alvorligere  paa  Tingen  „das  ist  die  aller  sorglichste  geburt  die 
man  haben  mag,"  og  den  klassificeres  med  andre  unaturlige  Fødsler 
„item  so  die  seyt  des  kindes  erscheinet,  der  ruck  oder  der  hinder." 

I  det  4de  Kap.  „wie  man  yr  in  hertter  geburt  zu  hilf  komen 
soli",  findes  de  16  Fostertegninger  og  Billedet  af  Fødestolen  (Fig.  44), 
der  her  første  Gang  er  gengivet  i  en  trykt  Bog,  thi  Savonarola's 
Trefod  var  jo  kun  et  Surrogat  for  en  saadan.  Beskrivelsen  af  Stolen 
svarer,  som  tidligere  nævnt,  ganske  til  den,  som  Soranos  har  givet. 

Hvad  nu  Rosslin's  Regler  for  Hjælpen  ved  de  af  ham  som 
„unaturlige"  betegnede  Fødsler  angaar,  da  vise  de  paa  flere  Punkter 

Ingerslev:  Fragmenter  af  Fødselshjælpens  Historie  12 

en  utvivlsom  Overensstemmelse  med  Soranos',  men  de  betegne  ikke 
noget  Fremskridt  i  Retning  af  en  mere  rationel  Fødselshjælp,  for- 
saavidt  Vending  paa  Hovedet  afgjort  er  stillet  i  Spidsen,  og  Kend- 
skab til  Fodvending  kun  som  en  svag  Antydning  kan  paavises  et 
enkelt  Sted  i  hans  Fremstilling.  Som  Typer  paa  de  Rosslin'ske  Fi- 
gurer af  Fosterstillingerne  skal  her  gengives  enkelte  med  den  dem 
ledsagende  Tekst.  —  Først  saaledes  Fodfødsel  med  nedad  og  opad 
strakte  Arme  (Fig.  45  og  46).  Der  lægges  stor  Vægt  paa,  at  Armene, 
hvis  de  ligge  anderledes,  stryges  ned  langs  Kroppens  Sider;  derpaa 
forsøges  Vending  paa  Hovedet,  og  hvis  denne  mislykkes,  da,  i  anden 
Linie,  Extraktion  paa   Fødderne,  der  betragtes  som  en  mislig  Sag. 


Fig.  45.  (Partus  2  hos  Soranos). 

Wo  aber  das  kind  erscheynt  und  kompt 
mit  unnatiirlichergeburt  mit  bede  fueszen 
und  seiend  die  hend  und  arm  neben  den 
beine  hinab  gestreckt  so  sol  die  hebam 
die  arm  und  hed  des  kindes  schickliché 
wysen  fiegen  und  schybe  mit  salbe  und 
andren  dinge  die  glatt  mache.  Also  das 
die  hend  und  arm  des  kinds  gestreckt 
bleibe  nebe  des  kinds  seite  .  .  .  und 
darnach  sol  sie  im  von  stadt  helffen. 

Wo  es  moglich  wer  das  die  hebam 
die  fuesz  des  kindes  senfftichlichen  und 
subtilichen  iiber  sich  wyse,  also  das 
inwedig  in  muter  leib  die  solen  des 
kindes  fueszlein  geschybe  wurde  gege 
seiner  muter  nabel  und  sein  heuptlein 
gege  seiner  muter  rucke  und  sich  gege 
de  uszgang  gestiirtzt  und  gewendet,  werde 
vil  beszer. 


Fig.  46.  (Partus  9  hos  Soranos). 

...  so  sol  die  hebam  groszen  fleisz 
ankeren,  de  kind  sein  hend  under  sich 
bringen  und  schybe.  Und  wo  es  mog- 
lich wer  sol  die  hebam  in  gleicher  weisz 
als  obstatt  das  kind  umbwenden,  und 
im  mit  dem  haupt  zu  uszgang  helffen. 
Wo  aber  das  auch  nit  moglich  wer,  so 
sol  sie  das  entfahe  by  den  fuszen,  und 
die  arm  und  hend  under  sich  wysen 
nebe  den  seite  hynab,  und  also  vor  stat 
helffen.  Und  ob  dieser  zweier  weg  kei- 
ner  fieglich  wer,  hindernisz  halb,  so  sol 
die  hebam  beid  fuszlein  des  kindes  zu 
samenbinden  mit  einer  lynen  bind,  und 
darnach  mit  senfftem  ziehen  dem  kind 
zu  uszgang  helffen,  und  disz  ist  die  alier 
sorglichst  geburt. 


Men  ved  ufuldstændig  Fodstilling  (Fig.  47)  taler  Rosslin  kun 
om  Vending  paa  Hovedet,  idet  han  foreskriver  Leie  af  den  Fødende 
med  lavt  Hoved  og  hævet  Sæde  og  heftig  kastende  Bevægelser,  der 
minde  om  Franz  af  Piemont's  og  Savonarola's  Regler,  men  uden 
som  disse  at  supplere  Behandlingen,  hvis  den  glipper,  med  Extrak- 
tion paa  Fødderne. 

Derimod  er  der  ved  Knæstilling  (Fig.  48)  kun  Tale  om  at  trække 
frem  paa  Fødderne,  og  ved  Sædestilling  (Fig.  49)  lyder  Reglen  ogsaa 
først  paa  Extraktion 
ved  Fødderne,  efter 
at  Sædet  er  løftet  op, 
og  den  beskednere 
Plads,  der  her  ind- 
rømmes Vending  paa 
Hovedet,  kunde  sy- 
nes at  tyde  paa,  at 
Rosslin,  selv  om  han 
kalder  det  den  bed- 
ste Udvei,  dog  anser 
det  for  en  vanske- 
ligere Sag  end  at 
trække  frem  ved 
Fødderne. 


Fig.  47.  (Partus  8  hos  Soranos). 
So  soli  man  die  muter  da  an  rucke  legen,  die  beyn 
iiber  sich  das  haupt  und  sich  und  de  hyndern  wol  er- 
haben.  Und  sol  die  hebam  mit  yrer  hånd  des  kindes 
fusz  wyder  hinder  sich  senfftiglichen  schiben  und  soli 
die  muter  sich  zum  dickermal  umbschiben  und  waltzen 
so  lang  bis  das  kind  sey  haupt  under  sich  gekeret  zu 
dem  uszgang.  Darnach  soli  die  muter  wyderub  sytzen 
uff  yren  stul  und  soli  yr  die  hebam  wyder  helffen  als 
ob  stadt. 


Fig.  48.  (Partus  1 1  hos  Soranos). 

Und  so  das  kynd  sich  mit  dem  kneuwe 
erzeigt,  od1  mit  einé  kneu  kern  an  die 
geburt  so  sol  die  hebam  das  kynd  iiber 
sich  heben  und  die  fuesz  begryffen 
und  wie  obgeschriben  ist  dem  kynd  zu 
uszgang  helffen. 


Fig.  49.  (Partus  1 2  hos  Soranos). 

Item  ob  das  kynd  sich  mit  den  hyn- 
dern erzeugte  so  sol  die  hebam  mit  Ige- 
gelaszner  hånt  das  kyndt  iiber  sich  heben 
und  mit  de  fueszen  uszfuren. 

Wo  aber  moglich  wer  das  sie  das 
kyndt  schieben  mocht,  damit  es  mit 
dem  haupt  under  sich  kem,  wer  vil 
beszer  da  die  erst  geburt. 

Det  er  besynderligt,  at  denne  Rdsslirts  Forskrift  ved  Sædestil- 
ling „Item  ob  das  kynd  etc."  fra  forskellig  Side,  saaledes  Baas  og 
H.  Michaelis  (1.  c.)  er  blevet  fremhævet  som  et  af  de  vigtigste 
Steder  i  Bogen*),  forsaavidt  der  her  skulde  ligge  en  Hentydning  til 
Fodvending,  hvad  der  dog  ikke  synes  mindste  Anledning  til  at  finde 

*)  „Die  historisch  wichtigste  Stelle,  in  welcher  er  dieWendung  auf  die  Fiisze  empfiehlt" 
(Baas,  1.  c),  og  tidligere  (p.  221):  „die  von  Rosslin  zweifellos  zuerst  litterairisch  wieder  ein- 
gefiihrte  Wendung  auf  die  Fiisse." 

12* 

Fig.  50.  (Partus  3  og  15  hos  Soranos). 

Wo  aber  das  kynd  kern  mit  eyner  seyte  an 
die  geburt,  so  soli  aber  die  hebam  das  kynd 
schicken  rigchten  und  wysen  viber  sich,  wie 
es  vorhin  in  muter  leib  gesessen  ist  und  ym 
darnach  zu  bequemlicher  uszgang  helffen. 


i  den  paagældende  Tekst.  Skulde  der  hos  Rosslin  kunne  findes  slig 
Antydning,  maatte  det  være  i  hans  Regler  for  Tværleiets  Behand- 
ling.   Han   fremsætter  disse  ved   sin  7de  Figur  (Fig.  50),  men   den 

vedføjede   Tekst    er    meget 
uklar. 

Ordren  til  Jordemode- 
ren at  korrigere  Fosterets 
Stilling  til  den  oprindelige 
„wie  es  vorhin  in  muter  leib 
gesessen  ist"*)  kunde  maa- 
ske,  naar  Rosslin  ved  dette 
sidste,  som  oven  nævnt,  for- 
staar  en  Underkropstilling, 
tydes  som  en  Vending  paa 
Fødderne  og  derpaa  Extrak- 
tion  ved  disse  „um  ym  zu 
bequemlicher  uszgang  helf- 
fen", men  en  saa  tydelig  Anvisning  til  Fodvending,  som  den,  der 
findes  hos  Soranos  ved  hans  to  billedlige  Fremstillinger  af  Tvær- 
leiet  (3  og  15),  kan  i  hvert 
Fald  neppe  udledes  af  denne 
Tekst. 

Derimod  synes  det  mig, 
at  Rosslin's  Ord  ved  hans 
13de  Figur  utvungent  kan 
tydes  som  en  Anvisning  til 
Fodvending  (Fig.  51). 

Teksten  her  viser  i  det 
Hele  en  ganske  mærkelig 
Overensstemmelse  med  den 
tilsvarende  hos  Soranos  ved 
dennes  15de  Billede,  der  gen- 
gav etTværleie  (hvad  jo  Ross- 
lin's  Beskrivelse  „oder  uff 
seinem  angesicht"  efter  Bil- 
ledet ogsaa  nærmest  maa  betyde,  nemlig  et  Tværleie  med  Bugfladen 
nedad**);  vel  nævner  Rosslin  ikke  saa  decideret  som  Soranos,  at 

*)  Teksten  i  de  latinske  Udgaver  gaar  i  samme  Retning:  „in  pristinum  locum  atque  ha- 
bitum  reducere." 

**)  Den  latinske  Tekst  lyder:  „hvis  Brystkassen  ligger  for,  med  Hænder  og  Fødder  opad- 
slaaede  og  spredte." 


Fig.  51. 

Item  ob  das  kyndt  geteilt  legte  od'  uff  sei- 
nem angesicht  So  sol  die  hebam  leichtlich 
einlaszen  yr  finger  und  das  kynd  in  der  seiten 
der  muter  ym  keren.  Od'  ob  sie  ein  hånd 
mag  einlaszen  sol  sie  das  kynd  ordnen  und 
ryckte  also  welche  theil  des  leibs  de  uszgang 
aller  nechst  sind,  die  selben  sol  sie  halte  und 
uszfuren  doch  sol  sie  allermeist  das  haupt 
suchen  und  uszfuren. 

hvor  Fødderne  ligge  nærmest,  skal  de  tages,  men  indirekte  ligger 
sikkert  Anvisningen  hertil  i  hans  Ord. 

De  tre  sidste  af  Rosslin's  Fosterbilleder  illustrere  Tvilling- 
fødslens Varianter:  i  de  to  er  begge  Tvillinger  resp.  i  Hoved-  eller 
Fodstilling,  i  den  tredie  ligger  den  ene  Tvilling  for  med  Issen,  den 
anden  med  Fødderne  (Fig.  52),  og  de  holde  gensidig  hinanden  i 
Foden.  At  Motivet  hertil  ikke  bestemt  lader  sig  føre  tilbage  til  So- 
ranos,  er  tidligere  bemærket,  det  møder  i  nu  kendt  Haandskrift 
ikke  før  15de  Aarh.  (Billedet  fra  ThoWs  Saml.  pag.  88). 

Forsaavidt  der  nu,  trods  Hovedvendingens  absolute  Overvægt, 
hos  Rosslin  kan  paavises  dels  en  tilsløret,  dels  en  nogenlunde  uom- 
tvistelig Anvisning  til  Fodvending  ved  Tværleie,  kan  jeg  her  ikke 
undlade  at  fremhæve  den  tilsvarende  Omtale  af  Ven- 
ding paa  Foden,  der  i  de  nævnte,  danske  Haand- 
skrifter,  hvilke  altsaa  dels  fremtræde  som  ren  Over- 
sættelse, dels  som  fri  Bearbeidelse  af  Rosslin's  Bog, 
utvivlsomt  kommer  til  Orde  paa  et  Tidspunkt,  der  sik- 
kert bevæger  sig  indenfor  16de  Aarh.s  første  Halvdel, 
en  Periode  altsaa,  fra  hvilken  ethvert  Spor  til  Kund- 
skab om  Fodvending  hos  os  hidtil  ganske  har  været 
benægtet,  idet  saadant  i  dansk,  trykt  Skriftsprog  først 
er  paavist  mer  end  et  Hundred  Aar  senere,  nemlig  Fig.  52. 

i  den  af  G.  Norrie  (1894)  fundne,  anonyme  Piece  „En  kaart  Under- 
viszning  om  Barsel-Quinder  og  Jorde-Modere",  1688,  hvis  Forfatter 
supponeres  at  være  Joh.  Eichel,  fra  1710  Stadsfysikus  i  Kjøbenhavn. 

Jeg  skal  til  Støtte  for  denne  min  Opfattelse  lade  følge  Ordlyden 
først  i  den  danske  Oversættelse  (s.  pag.  175)  af  Rosslin's  Tekst  ved 
dennes  Regler  for  Tværleiet.  Altsaa  ved  Fig.  50:  „Men  waræ  thet 
so  ath  barnet  kom  met  hans  syæ  tiil  føtzell  so  skal  jordhemodhe- 
ren  skycke  barneth  offwer  segh  som  thet  er  saugth*)  tiil  forne  i 
modherens  lyff  och  ther  effther  hyelpe  barnet  tiilbørlyght  tiil  syn 
udgangh."  —  Rosslin's  Tekst  ved  Fig.  51:  „geteilt  od'  uff  seinem 
angesicht"  synes  at  have  voldet  Oversætteren  Bryderi,  han  omgaar 
det  saaledes:  „Item  er  thet  so  ath  barneth  lygher  effther  then  modhe 
som  thenne  fygur  betegner  so  skal  iordhemodheren  lethelyghe  føre 
hennes  handh  i  barmodheren  och  wende  barnet  omkringh  i  hans 
modhers  lyff  och  then  parth  som  er  nesth  tiil  hans  udgangh  then 


*)  Saaledes  utvivlsomt  i  Teksten  (som  det  —  i  hvert  Fald  let  med  Loupe  —  ses  i  Fac- 
simile  Fig.  43) ;  men  at  „thet  er  saught"  er  en  skødesløs  Oversættelse  af  Rosslin's :  „wie  es 
vorhin  in  muter  leib  gesessen  ist",  kan  neppe  betvivles. 

deyl  skal  hon  taghe  och  udføre  men  dogh  skal  hun  søghe  hoffVe- 
dhet  om  thet  kan  ske  och  hyelpe  barnet  til  hans  udgangh."  —  Teg- 
ningen, som  disse  Ord  referere  til,  forestiller  jo  et  Tværleie  med 
Bugen  nedadvendt;  utvivlsomt  indeholde  de  altsaa  en  ren  og  klar 
Anvisning  til  at  gøre  Fodvending,  om  end  Vending  paa  Hovedet 
gives  Fortrinet. 

I  „Kvinders  Urtegaard"  lyder  dette  Sted  saaledes:  „Item  om 
Barnit  er  omvendt  so  at  bugen  er  nederst  oc  Hoffuedet  hender  oc 
fødder  er  tilbage  igen  Ta  skall  fost'moderen  griffue  med  sine  smurde 
hender  oc  vendi  barnit  til  en  syde  i  Moderens  lyff  oc  hwilken  so 
nest  er  til  udgang  enten  hoffuedet  eller  fødderne  them  skall  hon 
begriffue."  Her  markeres  saaledes  ikke  Hovedvendingens  Fortrin 
fremfor  Fodvendingen,  men  ubetinget  ved  Tværleiet,  hvor  Siden 
vender  nedad,  hvor  Fodvending  slet  ikke  nævnes,  nemlig:  „Item 
kom  barnet  tvært  faar  met  then  ene  syde  tha  skal  thet  omvendes 
so  at  hoffuedet  er  nedirst  som  til  børligt  er." 

Hvorvidt  nu  disse  Hentydninger,  i  dansk  Skriftsprog  fra  saa 
tidlig  Tid,  til  i  enkelte  Tilfælde  af  „unaturlig"  Stilling  af  Fosteret 
at  vende  dette  paa  Fødderne  og  trække  frem,  virkelig  har  været 
Udtryk  for,  at  en  saadan  Fødselshjælp  alt  da  kom  til  Anvendelse, 
er  jo  meget  vanskeligt  at  afgøre,  men  de  synes  i  hvert  Fald  ogsaa 
at  fremtræde  som  Vidnesbyrd  om  den  Tradition  om  Fodvending, 
der  sporadisk  lader  sig  paavise  fra  den  tidlige  Middelalder,  men 
med  saa  mærkeligt  vage  og  ubestemte  Udslag,  at  disse  vistnok  maa 
bestyrke  Formodningen  om,  at  Fodvendingen  i  Middelalderen  aldrig 
har  været  en  almindelig  anvendt  Fødselsoperation,  før  den  adskillig 
Tid  efter  Paré  virkelig  kom  til  at  indtage  denne  Plads. 

Ret  naturligt  maatte  de  nævnte  Haandskriftfund  lede  Interessen  i 
Retning  af  at  efterspore,  om  der  i  anden  dansk  (oldnordisk  eller  islandsk) 
Haandskriftlitteratur,  fra  samme  eller  tidligere  Tidsalder,  maatte  findes 
lignende  Antydninger  af  manuel  Fødselshjælp  og  specielt  Omtale  af  Ven- 
ding i  den  ene  eller  anden  Form;  paa  Forhaand  kan  det  fastslaaes,  at 
Undersøgelsen  i  saa  Henseende  har  været  frugtesløs.  —  Hvad  først  Uni- 
versitetsbibliothekets  Haandskrifter  angaar,  maatte  Opmærksomheden  jo 
først  gælde  den  store  Arne  Magnæanske  Samling,  i  hvilken  der  findes  ikke 
helt  faa  islandske  Haandskrifter  med  Optegnelser  om  Barnefødsel,  hvis 
Tydning  jeg  selv  har  været  udelukket  fra,  men  om  hvilke  Dr.  phil.  Kaa- 
lund har  bekræftet  for  mig,  at  de  absolut  ikke  indeholde  Noget  i  oven- 
nævnte Retning,  da  de  fleste  er  skrevne  af  geistlig  Haand  og  i  Hoved- 
sagen kun  er  teoretiske  Spekulationer.  —  Af  gammel  danske  Lægebøger 
indeholder  den  nævnte  Samling  et  Par,  af  hvilke  den  ene,  som  værende 
af  særlig  Interesse  i  sproghistorisk  Henseende,  er  behandlet  og  gengivet 

af  V.  Saaby  (Det  arnæmagnæanske  Haandskrift  No.  187,  Kjøbh.,  1886)  Og  af  G.  Lund 
(Bidrag  til  dansk  Sproghistorie,  Om  det  gamle  danske  Haandskr.  No.  187  i  A.  Magn.  Saml. 
Aalborg  1865,  Program).  Haandskriftets  Alder  („det  ældste  danske  Haandskrift 
at  dette  Slags,  som  er  forekommet  mig",  siger  Molbech)  sættes  til  14de 
Aarh.,  men  Originalen  menes  sikkert  ældre;  den  „mester  Giflebertus", 
der  henvises  til,  er  maaske  Gilbertus  Anglicus  (13de  Aarh.).  Om  Fødsel 
findes  kun  4  Linier,  „ad  partum",  hvor  tilraades  Frø  og  Rod  af  „thæn 
yrt  dragunteæ*)  hetær",  der  gives  i  Dekokt  at  drikke  „hun  rørær  (o: 
driver)  up  nættæ  (o:  Urin)  oc  all  thæt  i  quid  (o:  Underliv)  ær."  —  En 
anden  gi.  dansk  Lægebog  i  Arne  Magn.s  Samling  (No.  819,  4to)  indeholder 
ikke  noget  om  Fødselshjælp. 

I  den  Rosigaard'ske  Manuskriptsamling  paa  Universitetsbibliotheket 
findes  kun  4 — 5  Læge-  eller  rettere  Urtebøger,  hvor  Fødselshjælp  ikke 
har  fundet  Plads,  men  ogsaa  Eftersøgning  i  det  kgl.  Bibl.s  rige  Samlinger, 
saa  interessante  Ting  de  medicinske  Haandskrifter  i  fremmede  Sprog  inde- 
holde, var  uden  Resultat,  hvad  Obstetrikens  Omtale  i  danske  Haandskrifter 
angaar.  De  Henrik  Harpesiræng' ske  Manuskripter,  saaledes  som  de  fore- 
ligge i  Molbech' S  Udgave  (H.  Harpestræng's  Lægebog,  Kjøbh.,  1826  og  i  Brudstykker, 
gengivne  i  Ny  dansk  Magasin  I,  1794)  indeholde  Intet  i  denne  Retning.  En  stor 
Papircodex  i  Thott's  Saml.  (192,  Folio),  Afskrift  efter  en  ca.  1450  skreven 
Original,  der  i  Slutningen  af  18de  Aarh.  er  bortkommet,  indeholder  for- 
uden en  Part  af  Harpesiræng  10  andre,  danske,  medicinske  Skrifter  fra 
Middelalderen,  alle  uden  Omtale  af  manuel  Fødselshjælp;  den  sidste  og 
langt  største  Part  af  Haandskriftet  er  en  „Lægebog",  i  hvis  korte  Afsnit 
om  „quinnæ  som  hafwer  onth  met  barn"  og  „ey  kunæ  skylies  met  theres 
barn"  kun  findes  Husraad.  —  løvrigt  gav  Eftersyn  i  Bibl.s  tre  Hoved- 
samlinger af  danske  Haandskrifter,  hvor  muligt  Fødselshjælp  kunde  tæn- 
kes omtalt**),  et  ganske  negativt  Udbytte. 

Ikkedestomindre  viste  jo  dog  nu  de  to  ovennævnte  Haandskrifter 
„Rosengardh"  og  „Kvinders  Urtegaard",  at  Fodvending  har  været  nævnt 
i  dansk  Litteratur  fra  ret  tidlig  Tid,  rimeligvis  før  nogen  trykt  Lægebog 
af  hvilkensomhelst  Slags  forelaa,  saa  meget  mere  paafaldende  maa  det 
synes,  at  man  skal  saa  langt  op  i  Tiden  (1688)  for  i  dansk,  trykt  Skrift 
atter  at  møde  den.  I  Chr.  Pedersen's  „nøttelig  Legebog",  1533,  Henrik 
Smid's  „Fjerde  Urtegaard",  1557,  Jørgen  Simensøn's  „Tvende  Tractater" 
1587,  „En  liden  Bog  om  alle  hånde  Siugdom  eta",  Schleswig  1596,  ved 
Hanss  Christenssen,  Bartsker,  en  Borger  i  Ribe,  i  Niels  Michelsen' s  „Me- 
dicin eller  Lægebog",  Aalborg  1633,  søges  forgæves  nogetsomhelst  Spor 
til  Kendskab  om  Vending,  nok  saa  mærkeligt  er  det  vel,  at  den  Forfatter 
i  17de  Aarh.,  overfor  hvem  de  Ovennævnte,  i  hvert  Fald  paa  Medicinens 
Omraade,  er  obscure  Personer,  Thorn.  Bartholin  altsaa,  trods  sin  absolute 
Tagen  Afstand  fra  al  praktisk  Fødselshjælp,  dog  i  Skrift  saa  ganske  tier 
om  Fodvending,  skøndt  han  selv  var  Udgiver  (Ham.,  1664)  af  Padua  Pro- 
fessoren Vesling's  Breve,  der  i  et  af  disse  (1647)  til  Volckhamer  i  Niirn- 

*)  Arum  dracunculus  L.,  Slangerod  (Spaxovxta  (i.£yaX7j  Diosc. ;  J.  Leunis,  Synopsis  der 
Pflanzenkunde,  1885). 

**)  Der  findes  navnlig  i  Thott's  Samling  ikke  faa  „Læge-  og  Receptbøger"  fra  15de — 
17de  Aarh. 

berg  saa  indtrængende  beklager  Jordemødrenes  Ukyndighed  i  Vending 
saavel  paa  Hoved  som  paa  Fod.  Men  Forstaaelsen  af  dette  Forhold  bliver 
lettere,  naar,  som  forhaabentlig  senere  skal  vises,  Forholdene  hos  os  sam- 
menlignes med  den  franske  Fødselshjælps  Tilstand  efter  Pare  s  Død  (1590), 
hvorlænge  det  her  varede,  inden  Fodvendingen  virkelig  vandt  Borgerret, 
hvad  egentlig  først  skete  ved  Mauriceau  og  Portal,  altsaa  nær  et  Hundred- 
aar  efter  Paré. 

Uden  Hensyn  til,  at  Vending  paa  Hovedet  i  de  oven  anførte 
Exempler  fra  Rdsslin's  Bog  er  stillet  mere  i  Forgrunden  end  hos 
Soranos,  vil  en  Jevnføring  af  de  vedføiede  Tekster  hos  Begge  vise 
en  umiskendelig  Overensstemmelse,  idet  de  i  nogle  af  Reglerne  falde 
ganske  sammen;  hertil  kommer,  at  selve  Inddelingen  af  de  unatur- 
lige Fødsler  er  den  samme,  og  ikke  mindst  paafaldende  bliver  der- 
næst Ligheden  mellem  Fostertegningerne  selv,  hos  Rosslin  indfattede 
i  den  tøndeformede  Uterus,  hos  Soranos  i  den  ganske  skematiske 
Gengivelse  af  denne. 

Det  nærliggende  Spørgsmaal  bliver  da,  hvorledes  disse  Remi- 
niscenser fra  Soranos'  Lære  er  naaet  til  Rosslin;  i  sin  originale 
Form  var  hin  jo  tabt  til  Slutningen  af  forrige  Aarhundredes  første 
Trediedel,  og  i  Moschion's  defekte  Gengivelse  skete  Fundet  i  Augs- 
burger  Bibliotheket  ved  Conr.  Gesner  først  adskillige  Aar  efter 
Rosslin's  Død.  Idet  Hergott  stiller  det  samme  Spørgsmaal,  mener 
han,  Forklaring  foreløbig  er  umulig;  han  henviser,  specielt  hvad 
Fodvendingen  angaar,  til  en  Tradition  —  saaledes  som  alt  Paré 
antydede  den  —  der  har  bevaret  en  Praktik,  som  ikke  havde  fundet 
Plads  i  Bøgerne,  der  jo  ofte  var  sammenarbeidede  af  Forfattere, 
som  ikke  havde  praktisk  Kendskab  til  Kunsten,  og  stiller  i  Udsigt, 
at  mulig  fremtidige  Bibliotheksundersøgelser  vil  kunne  klare  Gaaden. 

Nu  maa  det  imidlertid  gøres  gældende,  at  selv  om  Traditionen 
om  Fodvending  kun  har  sat  saa  yderst  faa  og  lidet  markerede  Spor 
i  Middelalderens  Litteratur,  der  paa  dette  Punkt  gennem  Araberne 
peger  tilbage  nærmest  til  Paulos  Aeginetes,  hos  hvem  jo  allerede 
Soranos'  Lære  var  stærkt  udvisket,  saa  har  det  dog  vist  sig,  at  der 
hist  og  her  i  den  middelalderlige  Litteratur  før  Paré  findes  Anvis- 
ninger til  Fodvending  og  utvivlsomme  Tegn  paa  Kendskab  til  denne, 
tidligst  vistnok  hos  Franz  af  Piemont,  hvis  Fremstilling  et  Aar- 
hundrede  efter  kopieredes  af  Savonarola,  mere  uklart  hos  Arnauld 
de  Villeneuve,  tydeligere  hos  Falcucci  og  senest  hos  Antonio  Bene- 
vieni.  —  Hvorvidt  Rosslin  har  hentet  Noget  fra  disse  Kilder,  kan 
ikke  afgøres,  da  han  ikke  citerer  dem;  som  før  bemærket  minder 
hans  Fremstilling  af  Fodfødslens  Behandling,  hvor  Armene  ligge  op 

over  Hovedet,  om  Fr.  af  Piemont  og  Savonarola,  men  den  paa 
flere  Punkter  umiskendelige  Overensstemmelse  med  Soranos'  Reg- 
ler for  Behandlingen  af  de  unaturlige  Fødsler,  saaledes  som  de  gaa 
igen  i  Muscio's  Oversættelser  eller  Bearbeidelser  af  Soranos,  og  den 
utvivlsomme  Lighed  mellem  flere  af  Rosslin's  Træsnit  og  Tegnin- 
gerne af  Fosterstillingerne  i  de  latinske  Haandskrifter  efter  Muscio 
lader  den  Tanke  ligge  nær,  at  Rosslin  maa  have  havt  Kendskab  til 
disse  Haandskrifter,  og  Sandsynligheden  herfor  synes  mig  at  vokse 
i  Betragtning  af,  at  der  paa  den  Tid,  da  han  skrev  sin  Bog  i  Worms, 
mulig  flere  Steder,  men  i  hvert  Fald  i  det  nærliggende  Heidelberg, 
fandtes  Exemplar  af  Muscio's  Oversættelse  af  Soranos,  nemlig  det 
1622  derfra  til  Rom  bortførte,  senere  som  Codex  Palatinus  beteg- 
nede Haandskrift,  hvori  jo  Soranos'  Fosterbilleder  fandtes. 

Rosslin's  Træsnit  gik  hos  efterfølgende  Forfattere,  ret  langt  op 
i  Tiden,  igen  fra  Bog  til  Bog,  vel  nok  ændrede  i  Form,  men  dog 
endnu  med  Præg,  der  minder  om  den  oprindelige  Hjemmelsmand, 
Soranos  fra  Ephesos.  —  Er  der  saaledes  i  Rosslin's  Regler  for 
Behandlingen  af  de  unaturlige  Fødsler  en  utvivlsom  Analogi  at  spore 
med  de  Forskrifter,  som  Ephesieren  i  saa  Henseende  gav,  viser 
han  sig  i  det  9de  Kap.  „wie  man  das  todt  kyndt  von  mutter  leib 
bringen  soli"  ingenlunde  som  Arvetager  af  Soranos1  Syn  paa  Sagen 
i  de  Tilfælde,  hvor  Haandens  Hjælp  alene  ikke  slog  til.  Medens 
Soranos,  som  før  nævnt,  selv  om  Moderens  Tilstand  er  haabløs, 
stærkt  hævder,  at  man  skal  søge  at  redde  hende  paa  Fosterets  Be- 
kostning, gaar  Rosslin  den  allerede  af  Aétios  anslaaede,  af  Paulos 
og  Avicenna  videre  fulgte  Vei,  at  afholde  sig  fra  Forløsningsforsøg, 
men  overlade  Konen  til  sin  Skæbne,  er  der  kun  daarlig  Udsigt  til 
at  redde  hende,  „soli  mans  Gott  lassen  walten".  Tillader  hendes 
Tilstand  derimod  Forsøg  paa  at  skille  hende  ved  det  døde  Barn,  er 
der  to  Veie  at  gaa,  at  anvende  Lægemidler  og  at  sønderskære  Fo- 
steret. Vil  man  undgaa  det  sidste,  begyndes  med  Røgninger  med 
Æselsmøg  og  lign.  Substantser,  indvendige  Dekokter  og  Infuser  af 
alle  Slags,  Colokvint,  Foenum  græcum,  Myrrha  og  Galbanum  etc, 
Alt  efter  Avicenna' s  Forskrift,  og  hjælper  dette  ikke,  „so  muss  man 
ernstlich  in  die  sach  senen"  og  bruge  Instrumenter,  Hager,  Tænger 
til  Extraktion,  Knive  til  Afskæring  af  Lemmer,  idet  Fremstillingen 
af  disse  mutilerende  Indgreb  i  intet  Væsentligt  afviger  fra  For- 
tidens. — 

En  Dom  over  Rosslin's  Bog  med  Hensyn  til  den  Betydning, 
den  kunde  faa  for  den  praktiske   Udøvelse  af  Fødselshjælpen,  til- 

lader  neppe  at  karakterisere  den  som  et  Mærkepunkt  i  Obstetri- 
kens Historie,  som  en  vægtig  Impuls  til  at  føre  Jordemødrenes 
Hjælp  ved  Fødslen  ind  i  et  væsentligt  bedre  Spor  end  Fortidens; 
ganske  uden  Indflydelse  i  saa  Henseende  har  den  vel  neppe  været, 
da  den  dog  var  skrevet  i  et  for  disse  læseligt  Sprog  og  i  kort  sam- 
let Oversigt  gengav  det  Trin,  Fødselshjælpen  var  naaet  til  paa  den 
Tid;  derved  blev  det  dog  muligt  for  dem,  i  hvis  Hænder  denne 
Hjælp  udelukkende  var  lagt,  Jordemødrene,  at  erfare  Noget  i  saa 
Henseende.  Og  hvad  selve  den  manuelle  Hjælp  ved  Fødslerne  an- 
gaar,  har  Rosslin  vel  ogsaa  den  Fortjeneste  at  have  anvist  Extrak- 
tionen  paa  Fødderne  et  noget  større  Omraade  end  det  tidligere  og 
derved  indskrænket  den  vistnok  mere  teoretisk  udtænkte  end  prak- 
tisk udførlige  Vending  paa  Hovedet,  men  naar  ogsaa  Haeser  i  Ross- 
lin's  Fremstilling  af  Fødselshjælpen  finder  „det  betydelige  Fremskridt, 
at  Fodvendingen  atter  bliver  indsat  paa  sin  rette  Plads"  (Lehrb.  d.  G. 
d.  Med.,  1875),  da  er  dette  sikkert  en  stor  Overdrivelse,  thi  med  Hen- 
syn til  Beskrivelsen  af  denne  Fødselsoperation  og  Anvisning  til  dens 
Brug  indtager  Rosslin  neppe  et  synderligt  mere  fremskredet  Stand- 
punkt, end  andre  af  Fortidens  Forfattere,  maaske  snarere  det  modsatte. 


Ikke  blot  ved  de  mange  Oplag  og  Oversættelser  men  ogsaa 
ved  at  tjene  til  Forbillede  for  Andre  bidrog  Rosslin's  Bog  til  at 
vulgarisere  det  Standpunkt  i  Fødselshjælpen,  som  den  var  et  Ud- 
tryk for.  —  Allerede  medens  Rosslin  jun.  levede,  kom  saaledes  en 
høist  tarvelig  Kopi  ved  en  Strassburger  Kirurg  Walther  Reiff 
(eller  Gualtherus  Ryff,  Riff,  Rivius),  en  efter  det  Skudsmaal,  som 
Gesner  gav  ham,  vistnok  tvivlsom  Kapacitet,  som  Læge  snarest  en 
omvandrende  Kvaksalver,  som  Forfatter  en  Plagiator.  „Saavidt  jeg 
ved,"  siger  Gesner,  „opholder  han  sig  nu  i  Mainz,  efter  at  han,  jeg 
skal  ikke  sige  Grunden,  er  jaget  bort  fra  den  ene  og  den  anden  af 
hæderlige  tyske  Byer"  (Bibi.  univ.  p.  285). 

Ryff' s  Forfatterskab  var,  skøndt  begrænset  til  nogle  faa  Aar  (1541  — 
45)  ret  omfattende.  Saaledes  udgav  han  1541:  des  allerfurtrefflich- 
sten  hochsten  unnd  adelichsten  geschopfs  aller  Creaturen,  von 
Gott  dem  Herren  schopfer  aller  Ding  auf  erden  erschaffen,  Das 
ist,  des  menschen  (oder  dein  selbst)  warhaftige  beschreibung 
oder  Anatomi,  zu  Strassburg  bey  Balth.  Beck  (kgl.B.),  den  første  Ana- 
tomi i  tysk  Sprog.  I  et  Afsnit  her  om  Konception  og  Fødsel  kopierer 
han  Rosslin's  Fosterbilleder,  og  om  sin  Beskrivelse  af  Uterus,  der  afbildes 
som  i  Mondino,  1541  (s.  pag.  138),  siger  han,  at  den  er  taget  fra  Galen. 

—  Som  kirurgisk  Forf.  udgav  han  1542  paa  samme  Forlag:  die  kleyner 
Chirurgie  (kgi.  Bibi.)  og  1545  hos  Egenolff  i  Frankfurt:  Die  grosz 
Chirurgie,  oder  vollkommene  Wundartzenei  ....  (Univ.  B.;  med 
senere  Udg.  1559  og  62  [kgi.  B.]) ;  paa  Titlen  kalder  han  sig  Medicus  Argenti- 
nus;  endelig  et  Værk  om  Destillation  og  Tilberedning  af  Essentser  og 
Vande:  Das  new  grosz  Destillierbuch  .  .  .  Franckf,.  Egenolph,  1545 
(Univ.  B.),  hvor  han  i  Fortalen  kalder  sig  „Medicus  &  Chirurgus  zu  Meynts". 

Hans  obstetriciske  Værk  hed:  „Frawen  Rosengarten.  von  vil- 
faltigen  sorglichen  zufallen  und  gebrechen  der  Mutter  und 
kinder,  so  jnen  vor,  in  und  nach  der  Geburt  begegnen  mogen... 
zu  Franckfurt  1545  (defekt  Ex.  i  kgi.  B.)  og  i  ny  Udgave  hos  Egenolff  1561 
og  69  (begge  kun  i  Fødseist.  Bibi.),  den  sidste  vel  efter  Ryff's  Død,  da  den  er 
udgivet  af  Leonhar ~d  Acesius,  genannt  Sawer,  Medicus  &  Philosophus,  med 
Dedikation  til  „der  Erbarn  Frawen  Margrethen,  weylandt  Chr.  Egenolff' s 
nachgelaszenen  witwen  und  Buchdruckerin",  der,  som  han  siger  i  Fortalen, 
medens  han  under  Frankfurtermessen  opholdt  sig  hos  denne  sin  Veninde, 
blandt  andre  Bøger,  der  ønskedes  optrykte,  viste  ham  ogsaa  Ryff's,  „der 
havde  saa  stor  Efterspørgsel".  —  Navnet  motiverer  Udgiveren  saaledes: 
„die  weil  gleich  wie  eine  Jungfrawe  in  seinem  Rosengarten  der  Somer- 
zeit  allerhand  lusten  hat  und  mancherley  schone  blumen  zu  irem  ge- 
schmuck  und  kurtzweil  zielet,  also  soli  dies  ein  Rosengarten  der  schwan- 
gern  Weibern  sein,  darinnen  sie  allerley  hiilff  und  beystand  irer  lieblichen 
wachsen  frucht  finden  mogen." 

Indholdet  forklarer  ikke  den  nævnte,  store  Efterspørgsel,  det 
skulde  da  være  den  vidtløftige  Afhandling  om  Ufrugtbarhed  hos 
Manden  og  Kvinden,  og  Midlerne  derimod,  thi  hvad  Fødselshjælpen 
angaar,  er  Bogen  en  elendig  Efterligning  af  Rosslin;  der  gives  ingen- 
somhelst  fornuftig  Anvisning  til  Hjælp  ved  uregelmæssige  Fødsler, 
Vending  af  nogen  Art  omtales  ikke,  store  Fostere  henvises  til  Par- 
tering af  Jordemødrene  ved  de  nødvendige  Instrumenter.  —  Kun 
én  Bemærkning  har  maaske  nogen  Interesse  i  Ryff's  Bog,  hvor 
han  etter  at  have  omtalt  Vanskeligheder  af  forskellig  Art  under 
Fødslen  giver  et  Vink  om,  at  allerede  paa  hans  Tid  mandlig  Bi- 
stand under  Fødslen  var  i  Gang  i  Frankrig:  „solcher  ursach  halb 
ist  im  Welschlanden  der  brauch  dass  kein  herzlich  Matron  ohn 
beywesen  eines  erfahren  Artzets  geberen  wil." 

Adskilligt  større  Værd  har  derimod  et  andet,  omtrent  samtidigt 
Værk,  hvis  Forfatter  Jacob  Rueff  (som  han  almindeligst  kaldes, 
selv  skrev  han  sig  „Riiff")  ogsaa  tog  Rosslin  til  Mønster.  Jac. 
Rueff  var  Kirurg;  han  kalder  sig  selv  „Burger  und  Steinschnyder 
der  loblichen  Stadt  Ziirych",  men  foruden  i  Lægekunsten  har  han 
sikkert  nok  saa  meget  sat  sig  Eftermæle  og  øvet  Virkning  paa  sin 
Samtid  paa  et  helt  andet  Felt,  nemlig  som  geistlig  og  læg  Folke- 

skuespildigter.  —  I  Slutningen  af  15de  og  i  det  16de  Aarh.  var  der 
hos  Folket  i  Tyskland  og  Schweitz  en  fremherskende  Lyst  til  dra- 
matiske Fremstillinger;  Klassikerne  oversattes  paa  Tysk  og  gaves 
som  Skolekomoedier,  senere,  ved  Reformationens  Frembrud,  blev 
det,  især  i  katolske  Egne,  bibelske  Emner,  der  fremstilledes.  Rueff 
er  Forfatter  til  flere  saadanne  Skuespil,  „Hjob",  „Abraham",  „Lazarus" 
etc.  og  til  et  stort  mystisk  Drama  med  106  Personer:  „Ein  niiw  und  lustig 
spyl  von  der  erschaffung  Adams  und  Heua,  auch  irer  beider  faal  in  Pa- 
radysz,  gespielt  von  einer  loblichen  burgerschaft  Ziirych,  uff  den  19  und 
20  tag  Junij  ih  50Jar";  ogsaa  en  Komoedie  om  Vilh.  Tell  er  han  Forfatter 
til,  saavelsom  til  en  Kalender  og  andre  astronomiske  og  astrologiske  Ar- 
beider. 

I  Ziirich,  hvor  han  fra  1532  var  Stadtwundarzt,  levede  han  sam- 
tidig med  Conr.  Gesner  og  Casp.  Wolph;  den  første  var  hans  Ven 
og  kalder  ham  „vir  in  sua  arte  peritissimus  et  mihi  amicus",  men 
det  synes  snarest  at  have  været  Rueff's  Fortjenester  som  Forfatter 
paa  de  ovennævnte  Gebeter,  der  lader  Gesner  skatte  ham  saa  høit, 
thi  han  nævner  slet  ikke  hans  obstetriciske  Arbeider.  —  Til  disse 
er  han  vistnok  blevet  ansporet  gennem  sin  Virksomhed  som  Jorde- 
moderlærer, hvad  han  gør  Rede  for  i  sin  Dedikation  til  „dem  eeren- 
festen,  frommen,  fursichtigen  und  wysen  herr  Johansen,  Burger- 
meister  der  loblichen  Statt  Ziirych",  hvormed  han  indleder  sin  i 
Ziirich  hos  Christoffel  Froschow  trykte  Bog:  Ein  schon  lustig 
Trostbuchle  von  den  empfengknussen  und  geburten  der 
menschen  und  iren  vilfaltigen  zufalen  und  verhindernisse 
etc,  datum  Ziirych  uff  der  H.  drey  Kiinigen  tag  im  1554  Jar  (kgi.  B.). 
Her  omtaler  han,  paa  lignende  Maade  som  Rosslin  i  Indlednings- 
digtet,  Fødselshjælpens  daværende  elendige  Tilstand:  „dass  sich  deren 
nieman  beladen*)  sond  als  ein  wybische  sach  allein  verschetzen 
wil"**).  For  at  forebygge  de  Ulykker,  der  daglig  ske,  har  han  samlet 
„etliche  besonder  bewarte  stuck,  vielen  zu  guten,  uss  etlichen  ge- 
leerten  arzeten,  auch  was  mir  Gott  durch  vielfaltige  erfahrniss  mit- 
getheilt,  zusamengelasen",  og  han  gjorde  det  for  Jordemødrenes 
Skyld,  „dem  han  nogle  Gange  om  Aaret  er  pligtig  at  overhøre 
sammen  med  andre  tilforordnede  Herrer,  Meister  Jorg.  Muller  og 
Meister  Rud.  Cloters"  (Forstanderne  for  Kirurgselskabet),  efter  hvis 
Opfordring  han  lader  Bogen  komme  i  Trykken,  den  han  i  Dedika- 
tionen opfordrer  Borgermesteren  til  at  uddele  til  samtlige  Jorde- 
mødre i  By  og  Land.  Denne  Jordemoderundervisning,  ved  hvilken 


*)  3:  besvære  sig  med. 
**)  3:  ringeagte  som  en  Sag,  der  kun  vedkommer  Kvinder. 

der  ikke  tales  om,  at  Rosslirfs  Bog  benyttedes,  er  altsaa  traadt  i 
Kraft  før  1554,  maaske  allerede  1536,  fra  hvilket  Tidspunkt  der  er 
Forskrifter  for  Ordningen  af  Jordemodervæsenet  i  Zurich.  Der 
skulde  saaledes,  foruden  Jordemoderen,  ved  hver  Fødsel  være  to 
Kvinder  tilstede  (s.  Fig.  56).  Bemærkede  Jordemoderen  ved  en  Fødsel 
noget  „mistænkeligt",  skulde  derom  „obristen  Knecht"  (o:  første 
Raadhustjener)  underrettes,  hvad  der  sigter  til  Fødsel  af  Misfostre, 
der  kunde  stamme  fra  Djævlen  og  betinge  Kriminalproces.  Mær- 
keligt nok  overdroges 
det  1554,  samme  Aar 
Rueff's  Bog  kom,  til 
C.  Gesner  at  prøve 
Jordemødrene;  da  han 
ikke  var  praktisk  Ki- 
rurg eller  Fødselshjæl- 
per, har  det  mulig  kun 
været  et  overordnet 
Tilsyn  med  Overhø- 
ringen, som  Rueff  vel 
har  ledet  til  sin  Død 
1558.  I  hvert  Fald  be- 
tegner nu  dette  For- 
hold, at  Jordemødrene 
i  Zurich  underkastedes 
en  Prøve,  der  lededes 
af  Læger,  et  ikke  ringe, 
og  et  af  de  tidligste,  Fremskridt  til  en  bedre  Tingenes  Orden,  hvad 
Jordemoderhjælpen  angik,  og  vilde  vel  i  end  høiere  Grad  have 
baaret  Frugt,  hvis  Lægerne  havde  siddet  inde  med  bedre  Kund- 
skaber i  Fødselslæren,  men  det  saaledes  tagne  Initiativ  taler  til  Ære 
for  „Schweitzerskolen",  saaledes  som  Malgaigne  betegner  den  viden- 
skabelige Bevægelse,  der  i  1ste  Halvdel  af  16de  Aarh.  udgik  fra 
Basel,  Zurich,  Lausanne  o.  s.  v.  ved  Navne  som  Paracelsus,  Gesner, 
Franco  og  Wiirtz,  og  for  hvilken  han  ogsaa  betragter  Jac.  Rueff 
som  en  Slags  Repræsentant.  Ikke  mindst  falder  disse  tidlige  Forsøg 
paa  en  Jordemoderundervisning  i  Zurich  i  Øie,  naar  der  ses  hen  til, 
at  et  Hundred  Aar  senere  Forholdet  i  Leipzig  endnu  var  dette,  at 
Jordemødrene  valgtes  og  prøvedes  af  Borgmesterfruerne,  som  Leip- 
zigerlægen  Welsch  1652  i  sin  Oversættelse  af  Scipione  Mercurio'  s 
Jordemoderbog  beretter:  „es  ist  bei  dieser  loblichen  Stadt  wohl  h  er 


Fig.  53.  Barselstue. 
Jac.  Rueff's  Trostbuchle  1554. 

gebracht,  dass  solche  Wahl  und  Examen  der  Kindermiitter  denen 
Biirgermeistern  Weibern  heim  gegeben  und  aufgetragen  wird",  hvor- 
til Welsch  føier  den  rigtige  Bemærkning,  at  det  vilde  være  tilraade- 
ligt,  at  til  et  saadant  Valg  og  Examen  en  Medicus  tilkaldtes.  — 

Rueff's  „Trostbuchle"  kunde  glæde  sig  ved  en  Publicitet,  der  kom 
Rosslin's  nær.  Som  Antydning  af,  at  han  ikke  alene  tog  Sigte  paa  Jorde- 
mødrene, udgav  han  den  samtidigt  paa  Latin:   „de  conceptu  et  gene- 

ratione  hominis  et  iis  quæ 
circa  hæc  potissim.  consyde- 
rantur,  Tigur,  1554,  (kgl.  B.),  med 
nye  Oplag  op  til  1587,  og  med 
forandret  Titel:  „Hebammen- 
buch,  daraus  man  alle  Heim- 
lichkeit  des  weibl.  Geschl.s 
erlernen  etc."  udkom  den  efter 
hans  Død  i  Frankf.  a.  M.  1580 
(kgl.  B.)  og  endnu  et  Par  Gange 
indtil  Aar  1600.  Efter  Billings' 
Index  catalogue  ....  (Washingt. 
1896)  er  der  en  engelsk  Over- 
sættelse fra  1637  og  ikke  mindre 
end  5  hollandske  fra  1631 — 91. 
I  Meget  tog  Bogen  Rosslin 
til  Forbillede,  men  den  er  dog 
adskilligt  mere  end  en  ren  og 
bar  Kopi.  Skøndt  Rueff  ind- 
leder 2den  Bogs  Kap.  1  med 
de  rosværdige  Ord,  at  det  vil 
være  „dienstlich  und  nutzlich 
die  Anatomy  der  barmuter  in  dieses  biichlein  ze  stellen  mit  irer 
contrafacturen"  og  om  disse  „contrafacturen"  ærligt  tilføier,  at  de 
er  „uss  des  hochgeleerten  und  erfarnen  Andreæ  Vesalii  Anatomy 
abgemacht",  hæver  hans  anatomiske  Beskrivelse  af  Uterus  sig  dog 
neppe  synderligt  over  Fortidens  Standpunkt;  Livmoderen  bestaar 
af  „ene  Hole,  ein  Gefass",  dannet  af  Aarer  „mit  etwas  Fleisch  umb- 
geben",  og  med  en  snæver  Udgang,  samt  af  „das  Gnick  oder  Hals 
der  Barmutter",  ogsaa  kaldet  „Scham  des  Weibes".  Den  første,  der 
altid  er  lukket,  undtagen  ved  Konception,  Fødsel  og  Menstruation, 
er  ved  to  Horn  „die  Band  der  Bårmutter"  hæftet  til  Siderne  og 
til  Rygraden,  til  Hornene  fæstes  Testiklerne,  der  er  mindre  og 
haardere  end  hos  Manden,  og  til  dem  og  til  Uterus  gaar  der  Aarer 
fra  Aorta.  I  Midten  af  Halsen  er  der  „ein  diinns  zarts  hiitlein  gleich 
einem  gestickten  netzlin",  altsaa  Rueff  fastslaar  Tilstedeværelsen  af 


Fig.  54.  Genitalorganerne  efter  Rueff. 

Hymen.  Beskrivelsen  ledsages  som  sagt  af  (3)  Illustrationer:  i  en 
hel,  kvindelig  Figur  med  aabent  Underliv  præsenteres  Livmoderen, 
og  dernæst  denne  særskilt,  taget  fra  VesaVs  Anatomi 
(Udg.  1543,  Lib.v,  p.  378);  i  det  tredie  Billede  har  Rueff 
fremstillet  Uterus  gravid  (Fig.  54),  det  paa  Hug  sid- 
dende Foster  vender  Ansigtet  bagtil  (s.  pag.  177). 
Paa  nær  en  Tegning  af  Fod-  og  Sædestilling,  hvor 
Fosteret  sidder  med  flekterede  Underextremiteter  i 
en  nogenlunde  naturtro  Stilling,  svare  Rueff's  Bille- 
der af  Fosterets  Leie  ganske  til  Rosslin's,  kun  ind- 
rammede i  en  lidt  bedre  tegnet  Uterus.  Vi  gengive 
ig.     (e  er  ueff).  ^  enkelt  til  Sammenligning  (Fig.  55). 

Ganske  at  frakende  Rueff  personligt  Kendskab  til  Fødsler  paa 
Grund  af  disse  fantastiske  Fosterstillinger,  som  Siebold  gør  det,  er 
der  vel  lige  saa  lidt 
Grund  til  som  fovRoss- 
lin's  Vedkommende. 

NaarFødslenkom- 
mer,  skal  Jordemode- 
ren trøste,  opmuntre  og 
anbringe  den  Fødende 
paa  Stolen,  bag  denne 
staa  to  Kvinder  (Fig. 
56  og  21),  selv  sidder 
hun  foran,  indsalver 
Fødselsaabningen  og 
arbeider  med  Fingrene 
for  at  lette  Barnets  Ud- 
gang og  lede  det  den 
rette  Vei,  „mit  iren  fin- 
geren das  kind  im  durch- 
schnyden  und  orfhen 
der  gredi  nach  den  gra- 
den weg  wysen  und 
furdern,das  macht  eine 
ringe  und  lychte  ge- 
burt."  Som  Betingelse  herfor  sætter  han  naturligvis,  at  det  er  en 
Hovedstilling;  dog  overlader  han  Fodfødslen,  naar  Armene  ligge, 
eller  er  bragte  ned  langs  Siden,  til  Naturen,  idet  han  tilraader  „diese 
burt  nit  mer  enderen,  sunder  fur  faren  und  das  kindlein  also  werden 


Fig.  56.  Jac.  Rueff's  Trostbuchle,  1554. 

lassen".  Kan  Armene  ikke  bringes  i  dette  Leie,  er  Barnet  stort, 
eller  der  er  andre  Vanskeligheder,  da  vendes  paa  Hovedet  efter 
den  Fremgangsmaade,  der  anbefales  som  Hovedregel  ved  alle  „Mis- 
burten",  altsaa  ogsaa  ved  Skraaleie  og  Sædestilling.  Den  Fødende 
lægges  i  Sengen  med  Hovedet  lavt,  Sædet  hævet,  og  en  Kone,  der 
staar  eller  sidder  ved  Hovedenden,  griber  med  Hænderne  Underlivet, 
trykker  det,  ryster,  løfter  det,  at  Barnet  kan  vendes,  „der  frouwen 
buch  dapffer  ergryffen,  fassen  und  erwutschen,  und  iren  obgemalten 
buch  gewaltig  gegen  iren  ziehen,  damit  das  kind  widerumb  hinder- 
sich  und  obsich  in  der  muter  leib  geschieben  werde",  eller  som  det 
andetsteds  udmales  „den  buch  der  frouwen  (durch  ein  geschichte 
frouwé)  ergryffen,  hinder  sich  streiffen  ziehen  und  strecken  lassen, 

nachdem  die  kindend  frouwen  imbett  wen- 
den,  bewegen  und  oftermals  umbkeeren,  da- 
mit  das  kind  zu  rechter  und  natiirlicher  burt 
vollkommenlich  geschieben  werde."  Under 
disse  Assistentens  Manipulationer  sidder  alt- 
saa Jordemoderen  foran  og  hjælper  til  med 
Fingrene,  at  Sædet  kan  komme  op  og  Ho- 
vedet ned,  saa  sættes  Konen  atter  paa  Stolen 
og  hjælpes  som  ved  Issestilling. 

Denne  Metode,   „Schybung  des  Kinds", 
lg-     '  lg*     '        som  vistnok  er  den   første   Fremstilling  af 

kombineret  Vending  (paa  Hovedet)  ved  ind-  og  udvendigt  Haand- 
greb,  sætter  Ruejf  høit,  kalder  den  „die  best  und  unschadlichste 
kunst  zu  diesem  fal",  thi  han  er  ikke  nogen  ivrig  Tilhænger  af  Ex- 
traktion  paa  Fødderne,  synes  kun  i  vanskelige  Tilfælde  at  tilraade 
den  og  føier  til  „viel  besser  es  ware  so  es  geschieben  und  mit  dem 
houptlin  natiirlicher  burt  wurde  oder  kame". 

Fører  alt  dette  ikke  til  Maalet,  maa  der  tyes  til  Instrumenter, 
„til  Værktøiet".  Paa  dette  Punkt  fremtræder  Ruejf  med  en  vis  Ori- 
ginalitet, sammenlignet  med  Rosslin,  idet  han  beskriver  og  afbilder 
4  Instrumenter,  to  dilaterende  Specula  „uffspanner"  og  „ufftrieb", 
samt  et  Par  Tænger  „Andenæbet"  og  den  „lange,  glatte  Tang"  (Fig. 
57  og  58),  bestemte  til  Extraktion  af  det  døde  Barn,  men  uden  nær- 
mere Forklaring  af  Fremgangsmaaden;  den  første  paralelliserer  han 
med  en  Tandtang,  den  sidste  ligner  en  Blærestenstang  og  synes 
vel  nærmest  at  have  hørt  til  hans  Armamentarium  som  „Stein- 
schnyder",  men  mærkelig  nok  har  Ruejf  i  Anledning  af  denne 
Tang  faaet  en  ganske  overraskende  Bedømmelse  af  Moth.  Saxtorph 

(Om  den  Tiivæxt . . .  etc  p.  20),  forsaavidt  han  betragter  den  som  et  For- 
billede for  Fødselstangen  og  derfor  udtaler,  at  han  næst  Celsus  i 
Retning  af  Opfindelser  ikke  kender  nogen  større  Reformator  af  Fød- 
selshjælpen end  Ruejf;  en  besynderlig  Mistydning  af  Instrumentet, 
hvis  Brug  fra  Jordemødrenes,  end  sige  Lægers,  Side,  som  sagt,  slet 
ikke  nævnes  eller  beskrives. 

I  Slutningen  af  sin  Bog  giver  Ruejf  Prøver  paa  sin  Tids  Hang 
til  Mystik  og  Overtro,  først  saaledes  ved  Beskrivelsen  af  Monstra, 
der  fremstilles  og  afbildes  i  de  eventyrligste  Skikkelser;  til  Exem- 
pel:  „im  Land  zu  Sachsen  ist  ein  Kind  oder  Wundergeburt  geboren 
im  jar  und  anfang  als  Martinus  Luther  hat  das  Euangelium  anfangen 


Fig.  59.  Fig.  60. 

Trostbuchle,  1554.  Trostbuchle  1554  („Ravennabarnet"). 

predigen,  mit  vier  rindsfussen  und  einem  rothen  stuck  fleisch  uff 
dem  houpt  einer  pfaffenblatten  verglycht  ....  ouch  einen  Miinchs- 
gugel  uff  dem  rugken  . . . ."  (Fig.  59),  og  det  1512  i  Ravenna  fødte 
Misfoster  (Fig.  60),  der  begge  er  optagne  i  det  Afsnit  om  Mon- 
stra, der  mispryder  Paré' s  1575  udgivne,  samlede  Værker,  hvor 
Paré  ledsager  Billedet  af  „Ravennabarnet"  med  følgende  Bemærk- 
ninger: „du  temps  que  le  Pape  Jules  II  suscita  tant  de  malheur  en 
Italie  &  qu'il  eust  la  guerre  contre  le  Roy  Louis  XI  1512,  laquelle 
fut  suyvie  d'une  sanglante  bataille  pres  de  Rauenne,  peut  de  temps 
apres  on  veid  naistre  en  la  mesme  ville  un  monstre  ayant  une 
corne  a  la  teste,  deux  aisles  &  un  seul  pied,  semblable  a  celuy 
d'un  oyseau  de  proye,  a  la  jointure  du  genouil  un  oeil,  participant 
de  la  nature  de  masle  &  de  femelle  comme  tu  vois  par  ce  pour- 
traict",  og  Ruejf  formulerer  sit  Skøn  over  slige  Misfostres  Betyd- 
ning saaledes:  „an  solichen  wundergeburten  aber  sollend  wir  des 
ewigen  Gottes  wunderwerk  erlernen,  ouch  sein  straaf  und  gerecht 
urtheil  erkennen  und  die  zu  unserer  besserung  ufnehmen."  —  Ende- 

Ingerslev:  Fragmenter  af  Fødselshjælpens  Historie  13 

lig  afhandles  i  den  5te  Bogs  6te  Kap.  det  Spørgsmaal,  „ob  der 
Tiifel  sich  in  menschlicher  gestalt  mug  verkehren,  den  menschen 
erschynen,  und  by  jnen  schlaaffen:  ob  ouch  uss  solichen  unkiischen 
wercken  des  boses  geists  kinder  geboren  werden  mogind".  Det 
første  indrømmes,  og  der  nævnes  Exempler  paa  Djævlens  Samleie, 
der  havde  Koldbrand  af  Genitalia  til  Følge;  det  sidste  antages  ikke. 

Ved  at  være  et  Specialskrift  om  Obstetrik,  og  særligt  et  Grund- 
lag for  Jordemoderundervisning,  har  vel  Rueff's  Bog,  paa  lignende 
Maade  som  Rosslin's,  bidraget  til  at  sprede  Kundskab  om  Fødsels- 
hjælp og  svaret  til  Tidens  Behov,  men  efter  den  Betydning,  Rueff 
tillægger  sin  kombinerede  Vending  paa  Hovedet,  og  efter  den  ringe 
Rolle,  han  lader  Extraktion  paa  Fødderne  spille,  synes  der  at  være 
end  mindre  Anledning  end  for  Rosslin's  Vedkommende,  til  at  til- 
skrive ham  nogen  særlig  Betydning  for  Fodvendingens  Genindførelse, 
og  det  smager  vel  lidt  af  den  tyske  Chauvinisme,  naar  atter  her 
(foruden  Haeser)  enkelte,  nyere  Forfattere  (M.  Mosenthai:  Die  geburtsh. 

Operationslehre  bei  Euch.  Rosslin,  Walther  Reiff  u.  Jac.  Rueff,  Inaug.  Diss.,  Wiirz- 

burg,i887),  og  iøvrigt  selv  gamle  Siebold,  gør  gældende,  at  Rosslin 
og  Rueff,  ihvorvel  det  forbeholdtes  Paré  definitivt  at  bringe  Ven- 
ding paa  Fødderne  frem  igen,  dog  Begge  har  bidraget  til  det  samme, 
saa  at  Fodvendingen  fandt  saa  meget  hurtigere  Indgang  paa  tysk 
Grund,  fordi  den  var  forberedt  ved  dem  (!),  ja  endog,  som  Baas, 
vil  hævde,  at  Paré  har  faaet  Impulsen  fra  Rosslin,  fordi  dennes 
Bog  var  oversat  paa  Fransk  (!). 

Som  Ambroise  Paré  og  hans  Samtidige  Vesal  blev  Renaissancens 
Banebrydere  for  Kirurgi  og  Anatomi  i  det  Hele,  kan  der  ud  fra 
Rosslin's  og  Rueff's  Arbeider  i  Fødselslæren  sikkert  neppe  med 
Rette  tages  Anledning  til  at  gøre  Skaar  i  Paré's  Fortjeneste  som 
Reformator  ogsaa  i  Obstetriken  og  frakende  ham  den  Ære  at  være 
den  Første,  der  gav  en  blivende  Impuls  til  Fodvendingens  Gen- 
indførelse. 

